
A MONSIEUR CRETIN, SOUVERAIN POETE FRANÇOYS 

(1520) 

L'homme sotart et non sçavant, 
Gomme un rôtisseur qui lave oye, 
La faulte d'aucun nonce avant 
Qu'il la congnoisse ne la voye ; 
Mais vous, de hault sçavoir la voye, 
Sçaurez par trop mieulx m'excuser 
b'un gros erreur, si faict Favoye, 
Qu'un amoureux de musc user. 

Il 

A MONSEIGNEUR DE CHASTEAUBRIiLNT 

Ce livre mien d'épigrammes te donne, 

Prince Breton, et le te présentant. 

Présent te fais meilleur que la personne 

De l'ouvrier mesme, et fust il mieulx chantant; 

Car mort ne va les œuvres abbatant. 

Et mortel est celuy là qui les dicte ; 

Puis tien je suis des jours a tant et tant. 

De m'y donner ne seroit que redicte. 

III 

DE BARBE HT DE JAQUETTE 

Quand je voy Barbe en habit bien duysant, 
Qui l'estomac blanc et poly descœuvre, 

> Les Épigiammcs I à CLXXX sont comprises dans l'édition 
du 1544. 

CLtlUHT NAROT. II 1 • 

Je la compare au dyamant luysant, 

Fort bien taillé, mys de mesmes en œuvre. 

Mais quand je vois Jaquette qui se cœuvre 
Le dur tetin, le corps de bonne prise, 
D'un simple gris accoustrement de frise, 
Adonc je dy, pour la beauté d'icelle : 
« Ton habit gris est une cendre grise 
Couvrant un feu qui tousjours estincelle. » 

IV 

DE JANE GAILLARDE, LYONNOISE 

C'est un grand cas veoir le mont Pelion, 
Ou d'avoir veu les ruynes de Troye ; 
Mais qui ne veoit la ville de Lyon, 
Aucun plaisir à ses yeulx il n'octroye ; 
Non qu'en Lyon si grand plaisir je croye. 
Mais bien en une estant dedans sa garde ; 
Car de la veoir d'esprit ainsi gaillarde. 
C'est bien plus veu que de veoir Ilyon, 
Et de ce siècle un miracle regarde, 
Pource qu'elle est seule entre un million. 



DE MADAME LA DUCHESSE d'aLBNÇON 

Ma Maistresse est de si haulte valeur. 

Qu'elle a le corps droict, beau, chaste et pudique ; 

Son cueur constant n'est pour heur ou malheui^ 

Jscmais trop gay ne trop mélancolique. 

Elle a au chef un esprit angelique, 

Le plus subtil qui onc aux cieulx vola. 

O grand merveille I on peult veoir' par cela 

Que je suis serf d'un monstre fort estrange : 

Monstre je dy, car pour tout vray elle a 

Corps femenin, cueur d'homme et teste d'ange. 

VI 

A YSABEAU 

Qui en amour veult sa jeunesse esbatre 
Vertus luy sont propres en dictz et faicts, 

Mais il ne fault qu'un vent pour les abatre, 
Si Fermeté ne soustient bien le faix. 
Geste vertu et ses servans parfaicts 
Portent le noir, qui ne se peult destaindre ; 
Et qui Tamour première laisse estaindre, 
Le noir habit n'est digne de porter. 
Tout homme doibt ceste vertu attaindre ; 
Si femme y fault, elle est à supporter. 

vu 

DU JOUR DBS INNOCENTS » 

Trèschere sœur, si je savois où couche 

Vostre personne au jour des Innocens, 

De bon matin je yrois à vostre couche 

Veoir ce gent corps que j'ayme entre cinq cens. 

Adonc ma main (veu Tardeur que je sens) 

Ne se pourroit bonnement contenter 

Sans vous toucher, tenir, taster, tenter ; 

Et si quelqu'un survenoit d'avanture. 

Semblant ferois de vous innocenter : 

Seroit ce pas honneste couverture? 

VIII 

d'un songe 

La nuict passée en mon lict je songeoye, 
Qu'entre mes bras vous tenois nu à nu ; 
Mais au resveil se rabaissa la joye 
De mon désir en dormant advenu. 
Adonc je suis vers ApoUo venu 
Luy demander qu'adviendroit de mon songe : 
Lors luy, jaloux, de toy longuement songe. 
Puis me respond : « Tel bien ne peulx avoir. » 
HelasI m'amour, faiz luy dire mensonge : 
Si confondras d'Apollo le sçavoir. 

IX 

DU MOYS DE MAY ET D'aNNE 

May, qui portoit robe reverdissante, 

De fleur semée, un jour se meit en place, 

Et quand m'amye il veit tant fleurissante, 
De grand despit rougit sa verte face, 
En me disant ; « Tu cuydes qu'elle efface, 
A mon advis, les fleurs qui de moy yssent ; » 
Je luy respons : « Toutes tes fleurs périssent 
Incontinent qu'yver les vient toucher ; 
Mais en tous temps de ma Dame fleurissent 
Les grans vertus, que Mort ne peult sécher. » 



d'un BAISBR REFUSE 

(1527) 

La nuict passée à moy s'est amusé 

Le Dieu d'Amours (au moins je le songeoye), 

Lequel me dit : « Povre amant refusé 

D'un seul baiser, prens reconfort et joye. 

Ta Maistresse est de doulceur la montjoye. 

Dont (comme croy) son refuz cessera. 

— Ha, dy je, Amour, ne sçay quand ce sera; 

Le meilleur est que bien tost me retire : 

Avec sa dame à peine couchera 

Qui par prière un seul baiser n'en tire.» 

Xi 

DES STATUES DE BARBE RT DE JAQUETTE 

Vers alexandrins. 

Advint à Orléans qu'en tant de mille dames 
Une, et une autre avec, nasquirent belles femmes. 
Pour d'un tant nouveau cas saulver marques insignes. 
On leur a estably deux statues marbrines ; 
Mais on s'enquiert pourquoy furent, et sont encore. 
Mises au temple aux sainctz, et maint la cause ignore : 
Je dy qu'on ne doibt mettre ailleurs qu'en sainct séjour 
Celles à qui se font prières nuict et jour. 
Mais quelle durté est soubz voz peaux tant doulcettes ? 
Maint amant vous requiert : respondez, femmelettes; 
Et les sainctz absens oyent des prians les langages 
Nonobstant qu'adressez ils soient à leurs images; 

Mais en parlant à vous, n'entendez nos paroUes 
Non plus que si parlions à voz sourdes ydoles. 

XII 

DE MADAMOYSELLB DU PIN 

L'arbre du Pin tous les aulres surpasse, 
Car il ne croist jamais en terre basse, 
Mais sur haultz montz sa racine se forme, 
Qui en croissant prend si trèsbelle forme 
Que par forestz ou aucun autre endroict 
On ne sçauroit trouver arbre plus droict. 

Qui touchera son escorce polie, 
Pour ce jour là n'aura mélancolie. 
Au chef du Pin sont fueilles verdoyantes, 
lit à son pied fontaines undoyantes, 

Son boys» est bon, ou couppé ou entier : 
S'il est couppé hors de son beau sentier, 
On en fera ou navire ou gallée 
Pour naviguer dessus la mer sallée ; 

^ Et s'on le laisse en la terre croissant, 
Il deviendra fertile et fleurissant, 
Et produira une trèsbelle pomme 

. Pour sustanter le triste cueur de l'homme. 
Par ainsi donc, en terre et sur la mer, 
Ton noble cueur le Pin doibt estimer. 

XIII 

DE MADAMOYSELLB DE LA CHAPELLE 

. Vers alexandrins. 

La Chapelle qui est bastie et consacrée 
Pour le lieu d'oraison, à Dieu plaist et aggrée; 
De contrebas et hault la Chapelle fournie. 
Avec taille et dessus, est trèsbelle armonie ; 
La chapelle où se font eaux odoriferentes 
Donne par ses liqueurs guerisons différentes i 
Mais loy, Chapelle vive, estant de beauté pleine^ 
Tu ne fais que donner à tes serviteurs peine» 

XIV 

DU ROY ET DE SES PERFECTIONS 
Voi*s alcxantlçins. 

Geluy qui dit la grâce, éloquence et sçavoir 
N'estre plus i^rans que humains, de près ne t'a peu veoir; 
Et à qui ton parler ne sent divinité, 
De termes et propos n'entend la gravité. 

De Tempire du monde est ta présence digne, 
Et ta voix ne dit chose humaine, mais divine. 
Combien donques diray Tame pleine de grâce, 
Si oultre les mortelz tu as parolle et face? 

XV 

A LYNOTTB, LINGERE MESDISANTE 

Lynotte, 
Bigote, 
Marmote, 
Qui couldz, 
Ta note 
Tant soie 
Gringote 
De nous. 

Les pouldz, 

Les loups, 

Les doux 
Te puissent ronger soubz la cotte 

Trestous 

Tes trouz 

Ordouz, 
Les cuysses, le ventre et la motte. 

XVI 

ABEL A MAROT 

Poétiser contre vous je ne veulx, 

Mais comme Vun des enfans ou neveux 

De Poésie ayant désir d'^entendre 

Vers vous je veux mon entendement tendre. 

XVII 
RESPONSE PAR MAROT 

Poétiser trop mieulx que moy sçavez, 
Et, pour certain, meilleure grâce avez, 
A ce que voy, que n'ont plusieurs et maintz 
Qui pour cest art mettent la plume es mains. 

XVIII 
A MAISTRE GRENOUILLE POETE IGNORANT 

Bien ressembles à la grenouille : 
Non pas que tu sois aquatique ; 
Mais comme en Teau elle barbouille. 
Si fais tu en Part poétique. 

XIX 
A UN NOMMÉ CHARON, QU'lJ. CONVIE A SOUPER 

Mets voille au vent, single vers nous, Charon, 
Car on t'attend : puis quand seras en tente, 
Tant et plus boy bonum vinum charwm^ 
Qu'aurons pour vray ; donques (sans longue attente) 
Tente tes piedz à si décente sente 
Sans te fascher, mais en sois content, tant 
Qu'en ce faisant nous le soyons autant. 

XX 

AU ROY, POUR COMMANDER UN ACQUIT 

(1529) 

Plaise au Roy notre Sire 
De commander et dire 
Qu'un bel acquict on baille 
A Marot, qui n'a maille, 
Lequel acquict dira, 
(Au moins on y lira). 
Telle ou semblable chose, 
Mais ce sera en prose : 

« Trésorier, on entend 
Que vous payez content 
Marot, n'y faillez pas, 
Dès le jour du trespas 
De Jehan Marot son pere. » 

Ainsi (Sire) j'espère 
Qu'au moyen d'un acquit 
Cil qui povre nasquit 
Riche se trouvera, 
Tant qu'argent durera. 

XXI 

A MONSIEUR LU GRAND MAISTRE 

POUR ESTRE MIS EN L'eSTAT 

(4529) 

Quand par acquitz les gaiges on assigne. 
On est d'ennuy tout malade et fasché ; 
Mais à ce mal ne fault grand' médecine ; 
Tant seulement fault estre bien couché, 
Non pas en lict n'en linge bien séché, 
Mais en Testât du noble Roy chrestien. 
Long temps y a que debout je me tien, 
Noble Seigneur : prenez doncques envie 
De me coucher à ce coup si trèsbien 
Que relever n'en puisse de ma vie. 

XXII 

LE DIXAIN DE MAY QUI FUT ORD 
ET DE FEBVRIER QUI LUI FEIT TORT 

L'an vingt et sept. Février le froidureux 

Eust la saison plus claire et disposée 

Que Mars n' Avril ; bref, il fut si heureux, 

Qu'il priva May de sa dame Rousée : 

Dont May, triste, a la Terre arrousée 

De mille pleurs, ayant perdu s'amye, 

Tant que l'on dict que pleuré il n'a mye. 

Mais que grand' pluye hors de ses yeCilx boula. 

Lasl j'en jettay une foys et demie 

Trop plus que luy quand m'amye on m'osta. 

XXÏH 
DU DEPART DE S'aMYE 

Elle s'en va, de moy la mieulx aymée, 
Elle s'en va ( certes) et si demeure 
Dedans mon cueur tellement imprimée, 
Qu'elle y sera jusques à ce qu'il meure. 
Voyse où vouldra, d'elle mon cueur s'asseure, 
Et s'asseurant n'est melancolieux ; 
Mais l'œil veult mal à l'espace des lieux, 
De rendre ainsi sa liesse loingtaine. 
Or adieu donc, le plaisir de mes yeulx, 
Et de mon cueur l'asseurance certaine. 

XXIV 
d'anne qui luy jecta de la neige 

Anne par jeu me jecta de la neige, 
Que je cuidoys froide, certainement : 
Mais c'estoit feu, l'expérience en ay je. 
Car embrasé je fus soudainement. 

Puis que le feu loge secrètement 
Dedans la neige, où trouveray je place 
Pour n'ardre point? Anne, ta seule grâce 
Estaindre peult le feu que je sens bien, 
Non point par eau, par neige ne par glace. 
Mais par sentir un feu pareil au mien. 

XXV 
A ANNE POUR BSTRB EN SA ORAGE 

Si jamais fut un paradis en terre. 
Là où tu es, là est-il, sans mentir; 
Mais tel pourroit en toy paradis querre 
Qui ne viendroit fors à peine sentir ; 
Non toutesfoys qu'il s'en doit repentir, 
Car heureux est qui souffre pour tel bien. 

Doncques celuy que tu aymeroys bien. 
Et qui receu seroit en si bel estre, 
Que seroit-il? Certes je n'en sçay rien. 
Fors qu'il seroit ce que je vouldrois estre. 

1. 

XXVI 
DE LA VENUS DE MARBRE PRÉSENTÉE AU ROY 

Geste déesse avec sa ronde pomme, 
Prince royal des autres le plus digne, 
N'est point Venus, et Venus ne se nomme, 
Jà n'en desplaise à la langue latine : 
C'est du hault ciel quelque vertu divine 
Qui de sa main t'offre la pomme ronde, 
Te promettant tout l'empire du monde 
Ains que mourir. quel marbre taillé ! 
Bien peu s'en fault qu'il ne die et responde 
Que mieulx encor te doit estre baillé. 

XXVH 

LA MESME VENUS 
Vers alexandrins. 

Seigneur, je suis Venus, je vous dy celle mesme 
Qui la pomme emporta pour sa beauté supresme ; 
Mais tant ravie suis de .si liaulte louenge, 
Que viande et liqueurs je ne boys et ne mange ; 
Donc ne vous estonnez si morte semble et roidde : 
Sans Ceres et Bacchus tousjours Venus est froide. 

XXVIII 

UNE DAME 
A UN QUI LUY DONNA SA POURTRAICTURE 

Tu m'as donné au vif ta face paincte, 
Paincte, pour vray, de main d'excellent homme ; 
Si l'ai je mieulx dedans mon cueur empraincte 
D'un autre ouvrier, qui Cupido se nomme. 

De ton présent heureuse me renomme ; 
Mais plus heureuse, amy, je serois bien 
Si en ton cueur j'estois emprainte comme 
Tu es emprainct et gravé sur le mien. 

XXIX 
SUR LA DEVISE : € NON CE QUE JE PENSE » 

Tant est Tamoar de vous en moy empraincte, 
De voz désirs je suis tant désireux, 
Et de desplaire au cueur ay telle craincte, 
Que plus à moy ne suis, dont suis heureux. 

A d'autre sainct ne s'adressent mes vœux, 
Tousjours voulant (de peur de faire offense) 
Ce que voulez, et non ce que je veulx, 
Ce que pensez, et non ce que je pense. 

XXX 

A ANNE, qu'il REGRETTE 
(4529) 

Incontinent que je te vy venue, 
Tu me semblas le clair soleil des cieulx 
Qui sa lumière a long temps retenue, 
Puis la faict veoir luysant et gracieux ; 
Mais ton départ me semble une grand nue, 
Qui se vient mettre au devant de mes yeulx : 
Pas n'eusse creu que de joye advenue 
Fust advenu regret si ennuyeux. 

XXXI 

DE LA STATUE DE VENUS ENDORMIE 

Qui dort icy? Le fault il demander? 

Venus y dort, qui vous peult commander. 

Ne ï'esveillez, elle ne vous nuyra. 

Si Tesveillez, croyez qu'elle ouvrira 

Ces deux beaulx yeulx, pour les vostres bander. 

XXXII 

DE MARTIN ET ALIX 

Martin menoit son pourceau au marché 
Avec Alix, qui en la plaine grande 

Pria Martin luy feire le péché 

De l'un sus l'autre, et Martin luy demande : 

« Mais qui tiendroit notre pourceau, friande ? 

— Qui? dit Alix : bon remède il y a. » 

Lors le pourceau à sa jambe lya, 

Puis Martin jusche, et lourdement engaine ; 

Le porc eust peur, et Alix s'escria : 

« Serre, Martin, nostre pourceau m' entraine. » 

XXXIII 

A MONSIEUR BRAILLON, MEDECIN 

(1531) 

C'est un espoir d'entière guerison, 
Puis que santé en moy desja s'imprime. 
Vray est que yver, foible, froid et grison, 
Nuy t à nature et sa vertu reprime ; 
Mais si voulez, si aurez vous l'estime 
De me guérir sans la neufve saison ; 
Parquoy, Monsieur, je vous supply en rithme 
Me venir veoir, pour parler en raison. 

XXXIV 

A MONSIEUR AKAKIA, MEDECIN 
QUI LUY AVOIT ENVOYE DES VERS LATINS 

(1S31) 

Tes vers exquis, seigneur Akakia, 
Méritent mieulx de Maro le renom 
Que ne font ceulx de Ion amy qui a 
Avec Maro confmité de nom. 
Tes vers, pour vray, semblent coups de canon. 
Et resonnance aux miens est si petite, 
Qu'aux tiens ne sont à comparer, sinon 
Du bon vouloir que ta plume récite. 

XXXV 

A MONSIEUR LB COQ, MBDBGIN 

QUI LU Y PROMETTOIT GUBRISON 

(1531) 

Le chant du coq la nuict point ne prononce, 
Ains le retour de la lumière absconse, 
Dont sa nature il fault que noble on tienne. 
Or t'es montré vray Coq en ta response, 
Car ton hault chant rien obscur ne m'annonce 
Mais santé vive, en quoy Dieu te maintienne. 

XXXVl 
AUDIGT COQ 

(153!) 

Si le franc Coq, libéral de nature, 

N'est empesché avec sa gelinotte, 

Luy plaise entendre au chant que je luy note, 

Et visiter la triste créature 

Qui en sa chambre a faict ceste escripture, 

Mieulx enfermé qu'en sa cage linotte. 

XXXVl I 

A MONSIEUR L'aMY, MEDECIN 

(1531) 

Amy de nom, de pensée et de faict, 

Qu'ay je mesfaict que vers moy ne prens voye ? 

Grâces à Dieu, tu es dru et refaict, 

Moy plus deffaict que ceulx que mortz on faict : 

Mort en effect, si Dieu toy ne m'envoye, 

Et ne pourvois au mal qui me desvoye : 

Que je te voye, à demy suis guery, 

Et sans te veoir à demy suis pery. 

XXXVIII 

A PIERRE VUYARD 
(1531) 

Ce meschant corps demande guerison, 
Mon frère cher ; et l'esprit, au contraire, 

Le veult laisser, comme une orde prison : 
L'un tend au monde, et Tautre à s'en distraire. 

C'est grand' pitié que de les ouyr braire : 
« Hal dit le corps, fault il mourir ainsi? 

— Ha! dit l'esprit, fault il languir icy? 

— Va, dit le corps, mieulx que toy je souhaite. 

— Va, dit l'esprit, tu faulx, et moy aussi : 
Du Seigneur Dieu la volunté soit faicte. » 

XXXIX 

AU ROY, POUR AVOIR CENT ESGUZ 
(1529) 

Plaise au Roy ne refuser point, 
Ou donner, lequel qu'il vouldra, 
A Marot cent escuz apoinct. 
Et il promet qu'en son pourpoinct 
Pour les garder ne les couldra. 
Monsieur le légat l'absouldra, 
Pour plus dignement recevoir, 
J'entens s'il veult faire devoir 
De sceller l'acquit à l'Espergne ; 
Mais^s'il est dur à y pourveoir. 
Croyez qu'il aura grand pouvoir 
S'il me faict bien dire d'Auvergne. 

XL 

DU LIEUTENANT CRIMINEL ET DE SAMBLANGAY 

(1527) 

Lors que Maillart, juge d'Enfer, menoit 

A Monfaulcon Samblançay l'ame rendre, 

A vostre advis, lequel des deux tenoit 

Meilleur maintien ? Pour le vous faire entendre, 

Maillart sembloit homme qui mort va prendre 

Et Samblançay fut si ferme vieillart. 

Que l'on cuydoit, pour vray, qu'il menast pendre 

A Monfaulcon le lieutenant Maillart. 

XLI 

d'unb bspousée farouche 

L'espousé la première nuict 
Asseuroit sa femme farouche : 
« Mordez moy, dit il, s'il vous cuit ; 
Voilà mon doit en vostre bouche. » 
Elle y consent, il s'escarmouche, 
Et après quïl Teust deshousée : 
« Or ça, dit il, tendre rousée, 
Vous ay je faict du mal ainsi ? » 
Adonc respondit Tespousée : 
« Je ne vous ay pas mors aussi. » 

XLII 

QUE CE MOT VISER EST BON LANGAGE 

Regarder est trèsbon langage : 
Viser est plus agu du tiers ; 
De dire qu'il n'est en usage. 
J'en croy tous les arbalestriers. 

Je demanderois volontiers 
Gomme on diroit plus proprement : 
Un de ces deux haquebutiers 
Par mal viser fault lourdement.. 

Je dy (à parler rondement) 
Qu'il fault que ce mot y pourvoye, 
Et ne se peult dire aultrement, 
Qui est tout le pis que j'y voye. 

Gelluy qui ne vise à la voye 
Par où il va, fault et s'abuse ; 
Mais point ne fault ne se fourvoyé 
Gelluy qui du terme ainsi use. 

Donques, amy, ne le récuse : 
Gar quand au pis on le prendroit, 
User on en peult soubz la ruse 
De métaphore en maint endroict. 

Viser du latin vient tout droit. 
Visée en est une lisière, 
Et par ailleurs viser fauldroit 
Pour bien m'attaindre à la visière. 

XLIII 
DE l'aBBB et de son VALET 

(15:^6) 

Monsieur Tabbé et monsieur son valet 
Sont faictz egaulx tous deux comme de cire : 
L'un est grand fol, Tautre petit folet; 
L'un veult railler, l'autre gaudir et rire; 
L'un boit du bon, l'autre ne boit du pire; 
Mais un débat au soir entre eulx s'esmeut, 
Car maislre abbé toute la nuict ne veult 
Eslre sans vin, que sans secours ne meure, 
Et son valet jamais dormir ne peult 
Tandis qu'au pot une goûte en demeure. 

XLIV 

DE FRERE THIBAULT 

Frère Thibault, séjourné, gros et gras, 

Tiroit de nuict une garse en chemise 

Par le treillis de sa chambre, où les bras 

Kl le passa, puis la teste y a mise. 

Puis tout le sein : mais elle fut bien prise. 

Car son fessier y passer ne sceut onc : 

« Par la morbieu, ce dict le moyne adonc, 

Il ne me chault de bras, telin ne teste; 

Passez le cul, ou vous retirez donc : 

Je ne sçaurois sans luy vous faire feste. » 

XLV 

A DEUX FRERES MINEURS, PAR LE JEUNE BRODEAU 

Mes beaux pères religieux^ 
Vous disnez pour un grammercy 
gens heureux^ ô demi dieux^ 
Pleust à Dieu que je fusse ainsi! 
Comme vous vicrois sans soucy^ 
Car le veu qui l'argent vous oste^ 
Il est cler qu'il deffend aussi 
Que ne payez jamais vostre koste. 

XLVI 

RESPONCE PAR UN GREFFIER 

DE LA MAISON DE MONSEIGNEUR D'ORLEANS 

QUI GUYDOIT QUE MAROI 

EUST FAIGT LE PRBGEDENT HUIGTAIN 

Tu dys, Marot, par tes raisons. 
Qui ne valent le publier. 
Que quand allons par les maisons 
Disnons sans bourse deslier. 
D'un cas je te veulx supplier. 
Puis que tu n'as argent en pouppe : 
Comme moy rens toy cordelier, 
Tu disneras comme je souppe. 

XLVII 
REPLIQUE SUR LADIGTE RESPONGB, PAR MAROT 

Prince, ce jçriffon qui me jçroûde 
Semble Jouan qui se mordoit; 
Que voulez vous que luy responde? 
C'est la plus grand' pitié du monde; 
Excuser plus tost on le doit : 
Car quand ainsi son feu jectoit, 
Et qu'il disoit : Argent en pouppe. 
Le povre homme se mescomptoit, 
Et vouloit dire qu'il estoit 
Tousjours yvre comme une souppe. 

XLVlll 

DE DOLET 

(1538) 

Le noble esprit de Cicero Rommain, 
Voyant ça bas maint cerveau foible et tendre 
Trop maigrement avoir mys plume en main 
Pour de ses dictz la force faire entendre, 
Laissa le ciel, en terre se vint rendre, 
Au corps entra de Dolet, tellement 
Que luy sans autre à nous se faict comprendre, 
Et n'a changé que de nom seulement. 

XLIX 

A UN QUIDAM 

Veulx tu savoir à quelle fin 

Je t'ay mis hors des œuvres miennes? 

Je Tay faict tout exprès affin 

Que tu me mettes hors des tiennes. 

L 

A BENEST 

Benest, quand ne te congnoissoye, 
Un sage homme je te pensoye ; 
Mais quand j'ay veu ce qui en est, 
Je trouve que tu es Benest. 

L[ 

DU RYS DE MADAME d'aLLBBRET 

Elle a trèsbien ceste gorge d'albastre, 

Ce doulx parler, ce cler tainct, ces beaulx yeulx ; 

Mais en effect, ce petit rys follastre, 

C'est à mon gré ce qui luy sied le mieulx ; 

Elle en pourroit les chemins et les lieux 

Où elle passe à plaisir inciter ; 

Et si ennuy me venoit contrister 

Tant que par mort fust ma vie abbatue, 

Il ne fauldroit pour me resusciter 

Qiie ce rj^s là duquel elle me tue. 

LU 
des cinq poingtz en amours 

(1527) 

Fleur de quinze ans (si Dieu vous saulve et gard), 
J'ay en amours trouvé cinq poinctz exprès : 
Premièrement, il y a le regard, 
Puis le devis, et le baiser après; 
L'attouchement le baiser suyt de près, 
Et tous ceulx là tendent au dernier point, 

Qui est : Et quoy ? Je ne le diray point : 
Mais s*il vous plaist en ma chambre vous rendre, 
Je me mettrai voulentiers en pourpoinct, 
Voyre tout nud, pour le vous faire apprendre. 

LUI 

DE ANNE, A GB PROPOS 

Ouyr parler de ma Dame et Mais tresse 
M'est plus de bien que toutes autres veoir ; 
Veoir son maintien, ce m'est plus de liesse 
Que bon propos des autres recevoir ; 
Avecques elle un bon propos avoir, 
M'est plus grand heur que baiser une Heleine, 
Et ne croy pas, si j'avois son aleine, 
J'entens sa bouche, à mon commandement, 
Que ceulx qui ont leur jouyssance pleine 
N'eussent despit de mon contentement. 

LlV 

A SEL VA ET A HEROET 

Demandez vous qui me faict glorieux? 
Heleine a dict, et j'en ay bien mémoire. 
Que de nous trois elle m'aymoit le mieulx; 
Voilà pourquoy j'ay tant d'aise et de gloire. 

Vous me direz qu'il est assez notoire 
Qu'elle se mocque, et que je suis deceu : 
Je le sçay bien, mais point ne le veulx croire, 
Car je perdrois l'aise que j ay receu. 

LV 

DE HELEINE DE TOURNON 

Au moys de may, que l'on saingnoit la belle, 
Je vins ainsi son médecin reprendre : 
« Luy tires tu sa chaleur naturelle? 
Trop froide elle est, bien me l'a faict apprendre ; 
— Tais toy, dit il, content je te voys rendre : 
J'oste le sang qui la faict rigoureuse, 
Pour prendre humeur en amour vigoureuse, 
Selon ce moys qui chasse tout esmoy. » 

Ce qui fut faict, et devint amoureuse, 
Mais le pis est que ce n'est pas de moy. 

LVl 

DE PHEBUS ET DIANE 

(1524) 

Le cler Phebus donne la vie et Taise 
Par son baiser tant digne et précieux, 
Et mort devient ce que Diane baise. 
dur baiser, rude et mal gracieux, 
Tu fais venir un désir soucieux 
De mieulx avoir, dont souvent on desvie; 
Mais qui pourroit parvenir à ce mieulx, 
Il n'est si mort qui ne revint en vie. 

LVIl 

DE DIANE 
(1524) 

Hommes expers, vous dictes par science, 
Que Diane est en baisant beaucoup pire 
Que n'est la Mort ; mais par expérience 
De ce vous veulx et vous puis contredire : 
Car quand sa bouche en la mienne souspire. 
Toute vigueur dedans mon cueur s'assemble ; 
Vous resvez donc, ou certes il fault dire 
Qu'en la baisant mourir vivre me semble. 



LVIII I 

I 



PAR UNE SGAVANTB DAMOYSELLE 

Un fascheuœ corps vestu d'un satin gras, 
Un salin gras doublé d'un faschetix corps 
Un lourd marcher^ un hranlement de hras^ 
Un sot parler avec un museau tors 
Contrefaisant le gracieux^ alors 
Q,u'il pense mieulx d'amours faire butin^ 
Que dessert il? D'estre jecté dehors^ 
Bt l'envoyer desgresser son satin. 

LJX 
A LA DICTE DAMOYSELLB 

Un lourd vestu de satin est icy 

Suy vant la Court (sans propos) à la trace ; 

De bonne gresse est son satin farcy, 

Et tout son corps plein de maulvaise grâce; 

Quant à la grâce, a peine qu'on Tefface, 

dar il sent trop son escolier latin : 

Quand à la gresse, il Ta soir et matin 

(Gomme je croy) en trois ans amassée ; 

Mais baillez luy douze aulnes de satin, 

Voyla sa robe en un jour desgressée. 

LX 

DE BLANCHE DE TOURNON 

Dedans le cloz d'un jardin fleurissant 
Entre autres fleurs voy une rose blanche, 
Que je serois sur toutes choysissant, 
Si de choysir j'avoys liberté franche ; 
Dieu gard sans fin le rosier et la branche 
Dont est sortie une tant belle rose ; 
Dieu gard la main qui pour croistre Tarrose ; 
Dieu gard aussi le trèsexcellent clos ; 
Dieu face en moy la sienne amour enclose, 
A peine d'estre en son amour enclos. 

LXI 

A YSABEAU 
(1527) 

Quand j'escriroys que je t'ay bien aymée 
Et que tu m'as sur tous autres aymé, 
Tu n'en serais femme desestimée, 
Tant peu me sens homme desestimé ; 1 

Pétrarque a bien sa maislresse nommée t , 

Sans amoindrir sa bonne renommée ; I ';" 

Donc, si je suis son disciple estimé, 
Craindre ne fault que tu en sois blasmée ; 

D'Anne j'escry, plus noble et mieulx famée, 
Sans que son loz en soit point déprimé. 

LXII 

DB DIANE 

(1524j 

Estre Phebus bien souvent je désire. 
Non pour congnoistre herbes divinement, 
Car la douleur qui mon cueur veult occire 
Ne se guerist par herbe aucunement; 
Non pour avoir ma place au firmament, 
Car en la terre habite mon plaisir ; 
Non pour son arc encontre Amour saisir, 
Car à mon Roy nç veulx estre rebelle : 
Estre Phebus seulement j'ay désir, 
Pour estre aymé de Diane la belle. 

LXill 
d'un importun 

Bren, laissez moy, ce disoit une , 

A un sot qui luy desplaisoit, 

Ce lourdault tousjours l'importune, 

Puis j'ouy qu'elle luy disoit : 

« La plus grosse beste qui soyt. 

Monsieur, comme est ce qu'on l'appelle? 

— Un éléphant, madamoy selle ; 
Me semble qu'on la nomme ainsi. 

— Pour Dieu, Eléphant (ce dit elle), 
Va t'en donc, laisse moy icy. » 

LXIV 

DE DIANE 
(152-4) 

L'enfant Amour n'a plus son arc estrange, 
Dont il blessoit d'hommes et cueurs et testes ; 
Avec celluy de Diane a faict change. 
Dont elle alloit aux champs faire les questes; 
Hz ont changé, n'en faictes plus d'enquesles, 

Et si on dict ; A quoy les congnois lu? 

Je voy qu'Amour chasse souvent aux bestes, 

Et qu'elle attainct les hommes de vertu. 

LXV 

A MÂDAMOYSELLB DE LA. GRBLIBRB 

(1528) 

Mes yeulx sont bons, Greliere, et ne voy rien, 
Car je n'ay plus la présence de celle 
Voyant laquelfe au monde voy tout bien, 
Et voyant tout je ne voy rien sans elle. 
A ce propos souvent (ma Damoy selle), 
Quand vous voyez mes yeulx de pleurs lavez, 
Me venez dire : « Amy, qu'est ce qu'avez ! » 
Mais le disant vous parlez mal apoinct, 
Et m'est advis que plus tost vous debvez 
Me demander : « Qu'est ce que n'avez point? » 

LXVI 

DE MADAMOYSELLB DE LA FONTAINE 
(1535) 

En grand travail plein d'amour j'ay passé 
Les montz trèsfroidz au partir d'Aquitaine ; 
Mais leur froideur n'a de mon cueur chassé 
La grand' ardeur de mon amour certaine ; 
Quant au travail, bien je vous acertaine 
Que incessamment y seray exposé 
Jusques à tant qu'auprès de La Fontaine 
A mon désir je me soys reposé. 

LXVIÏ 
A CORIDON 

La mesdisante ne fault croire, 
Coridon, amy gracieux : 
Je la congnois, c'est une noyre, 
Noire faicte en despit des cieulx : 
Si elle eust, pour la paindre mieulx, 

Au bec une prune sauvage, 

On diroit qu'elle auroit trois yeulx, 

Ou bien trois prunes au visage. 

LXVIII 

DE OUY ET NENNY * 

Un doulx Nenny, avec un doulx soubnre, 
Est tant honneste, il le vous fault apprendre : 
Quand est d'Ouy, si veniez à le dire, 
D'avoir trop dict je vouldroys vous reprendre; 
Non que je soys ennuyé d'entreprendre 
D'avoir le fruict dont le désir me poinct; 
Mais je vouldrois qu'en le me laissant prendre 
Vous me disiez : « Non, vous ne l'aurez point. » 

LXIX 

DU GONVENT DES BLANGZ MANTEAUJ-X 

Les Blancz Manteaulx en leur couvent 
Ont faict rampart de longues selles, 
Pour nuyre à ceulx qui vont souvent 
Faire la court aux damoy selles. 
Quand marys gardent leurs femelles, 
Hz ont droict, je m'en tais tout coy ; 
Mais ces cagotz sont jaloux d'elles : 
Je sçaurois voulentiers pourquoy. 

LXX 

d'entretenir damoysellbs 

Je ne sçaurois entretien appeller 
Le deviser qui aucun fruict n'apporte ; 
G^est le vray vent qui tost se perd en l'air, 
Ou l'eau qui roide en aval se transporte. 
L'oyseau gentil, sur le poing je le porte, 
Après luy crie, à luy souvent j'entens, 
Car de son vol rend mes espritz contons. 
Or donc, Amour, bel oyseau par les esles, 
Apporte proye et donne passetemps, 
Ou entretien (tout seul) tes damoyselles. 

LXXI 
.D*UN POURSUYVANT UN AMOURS 

Je sens en moy une flamme nouvelle, 
Laquelle vient d'une cause excellente, 
Qui tous les jours me dit et me revelle 
Que demourer doy personne dolente. 
O Amour plein de forcé violente, 
Pourquoy as lu mon tourment entrepris? 

Approchez vous, belle qui m'avez pris : 
Amour cruel vostre amy veult occire, 
Et gaignera la bataille et le prix. 
Si ne m'armez du bien que je désire. 

LXXII 

A CELLE QUI SOUHAITA MAROT 
AUSSI AMOUREUX d'eLLE QU'UN SIEN AMY 

Estre de vous autant que l'autre espris 
Me seroit gloire, aymant en lieu si hault ; 
De l'autre part, il m'en seroit mal pris. 
Quand d'y attaindre en moy gist le default. 
J'ay dict depuis (cent foys, ou peu s'en fault) 
cueur qui veult mon malaise et mon bien, 
Je t'ayme assez, ne souhayte combien ; 
Et si tu dys que pareil d'amytié 
Ne suis à l'autre, hélas I je le sçay bien. 
Car j'ayme plus, mais c'est de la moytié. 

LXXIll 

DU PARTEMENT d'aNNE 

(1529) 

Ou allez vous, Anne? que je le sache, 
Et m'enseignez avant que de partir 
Comme feray, affin que mon œil cache 
Le dur regret du cueur triste et martyr. 
Je sçay comment, point ne fault m'advertir : 
Vous le prendrez, ce cueur, je le vous livre, 
L'emporterez pour le rendre délivre 

Du dueil qu'auroit loing de vous en ce lieu ; 
^ Et pour autant qu'on ne peult sans cueur vivre, 
Me laisserez Je vostre, et puis adieu. 

LXXIV 
DE MADAME YSABEAU DE NAVARRE 

Qui cuyderoit desguiser Ysabeau 

D'un simple habit, ce seroit grand' simplesse ; 

Car au visage a ne sçay quoy de beau, 

Qui faict juger tousjours qu'elle est princesse : 

Soit en habit de chambrière ou maistresse, 

Soit en drap d'or entier ou decouppé, 

Soit son gent corps de toile enveloppé, 

Tousjours sera sa beauté maintenue ; 

Mais il me semble (ou je suis bien trompé; 

Qu'elle seroit plus i)elle toute nue. 

LXXV 

POUR UNE DAME QUI DONNA UNE TESTE DE MORT 
EN DEVISE 

Puis que nos cueurs ne sont qu'un poinct lyé, 

Et que d'amour nayfvement extrême 

Je t'ay (amy) ce présent dédié, 

Je ne croy point qu'il ne soyt prins de mesme. 

Tu y verras une mort triste et blesme, 

Qui ne s'entend te melancolier ; 

C'est que l'amour qui noz cueurs faict lyer 

Jusque à la mort sera continuelle ; 

Et si la mort ne faict rien oublier, 

De mon costé sera perpétuelle. 

LXXVI 

A LA FEMME DE THOMAS SEVIN 

La mignonne de mon amy, 
Bien fort à vous me recommande ; 
Vous n'estes pas femme à demy ; 
Hastez vous de devenir grande, 
Grande par tout, car il demande 

Enlrer- en la cité d'amours, 

Se plaignant qu'il n'est qu'aux faubourgs ; 

Peu de marys ainsi se deulent, 

Mais vont disant (tout au rebours) 

Qu'ilz y entrent plus qu'ilz ne veulent. 

LXXVII 
MAROT A SES DISCIPLES 

Enfans, oyez une leçon : 
Nostre langue a ceste façon 
Que le terme qui va devant 
Voluntiers regist le suyvant. 
Les vieux exemples je suyvray 
Pour le mieulx : car, à dire vray, 
La chanson fut bien ordonnée 
Qui dit : M' amour vous ay donnée^ 
Et du bateau est estonné 
Qui dit : M'amour vous ay donné. 
Voilà la force que possède 
Leiemenin, quand il précède. 

Or prouveray par bons tesmoings 
Que tous pluriers n'en font pas moins; 
Il faut dire en termes parfaictz : 
Dieu en ce monde nous a faictz ; 
Fanlt dire en parolles parfaictes : 
Dieu en ce monde les a f aie tes ; 
Et ne fault point dire en effect : 
Dieu en ce monde les a faict, 
Ne nous a faict pareillement, 
Mais nous a faictz^ tout rondement. 

L'italien, dont la faconde 
Passe les vulgaires du monde, 
Son langage a ainsi basty 
En disant : Dio noi a fatti. 

Parquoy, quand me suis advisé, 
Ou mes juges ont mal visé, 
Ou en cela n'ont grand' science, 
Ou ilz ont dure conscience. 

LXXVIII 

DU BEAU TBTIN 

(1534) 

Tetin refaict, plus blanc qu'un œuf, 
Tetin de satin blanc tout neuf, 
Tetin qui fais honte à la rose, 
Tetin plus beau que nulle chose ; 
Tetin dur, non pas Tetin, voyre, 
Mais petite boule d'ivoyre, 
Au milieu duquel est assise 
Une freze, ou une cerise, 
Que nul ne veoit, ne touche aussi. 
Mais je gaige qu'il est ainsi. 
Tetin donc au petit bout rouge, 
Tetin qui jamais ne se bouge. 
Soit pour venir, soit pour aller, 
Soit pour courir, soit pour baller. 
Tetin gauche, Tetin mignon, 
Tousjours loin de son compaignon, 
Tetin qui portes tesmoingnage 
Du demeurant du personnage. 
Quand on te voit, il vient à maintz 
Une envie dedans .les mains 
De te taster, de te tenir; 
Mais il se fault bien contenir 
D'en approcher, bon gré ma vie. 
Car il vieudroit une autre envie. 

Tetin ne grand ne petit, 
Tetin meur, Tetin d'appétit, 
Tetin qui uuict et jour criez : 
« Mariez moy tost, mariez ; » 
Tetin qui t'enfles, et repoulses 
Ton gorgias de deux bons poulses, 
A bon droict heureux on dira 
Gelluy qui de laict l'emplira, « 
Faisant d'un Tetin de pucelle 
Tetin de femme entière et belle. 

LXXIX 

DU LA.YD TBTIN 

(1534) 

Tetin qui n'as rien que la peau, 
Tetin flac, Tetin de drappeau. 
Grand' tétine, longue tétasse, 
Tetin, doj je dire bezasse ? 
Tetin au grand villain bout noir 
Gomme celluy d'un entonnoir ; 
Tetin qui brimballe à tous coups 
Sans estre esbranlé ne secous, 
Bien se peult vanter qui te tas te 
D'avoir mis la main à la paste. / 

Tetin grillé, Tetin pendant, 
Tetin flestry, Tetin rendant 
Villaine bourbe en lieu de laict, 
Le diable te feit bien si laid. 
Tetin pour trippe réputé, 
Tetin, ce cuyde je, emprunté, 
Ou desrobé en quelque sorte, 
De quelque vieille chievre morte ; 
Tetin propre pour en Enfer 
Nourrir l'enfant de Lucifer. 
Tetin boyau long d'une gaule, 
Tétasse à jecter sur l'es-^aule, 
Pour faire (tout bien compassé) 
Un chapperon du temps passé ; 
Quand on te voit, il vient à maints 
Une envie dedans les mains. 
De te prendre avec les gans doubles 
Pour en donner cinq ou six couples 
De souffle tz sur le nez de celle 
Qui te cache soubz son esselle. 

Va, grand vilain Tetin puant. 
Tu fournirois bien en suant 
De civettes et de perfums 
Pour faire cent mille deffuncts. 

Tetin de laydeur despiteuse, 
Tetin dont nature est honteuse, 

Tetin des vilains le plus brave, 
Telin dont le bout tousjours bave, 
Tetin faict de poix et de glus ; 
Bren, ma plume, n'en parlez plus, 
liaissez le là, ventre sainct George, 
Vous me feriez rendre ma gorge. 

LXXX 

A ANNE, POUR LIR3 SES EPIGRAMMBS 

Anne, ma sœur, sur ces miens Epigrammes, 
Jette tes yeulx doulcement regardans ; 
Et en lisant, si d'amour ne t'enflammes, 
A tout le moins ne mesprise les flammes 
Qui pour t'amour luysent ici dedans. 

LXXXI 

A MERLIN DE SAINCT GELAIS 

• 

Ta lettre, Merlin, me propose 
Qu'un gros sot en rithme compose 
Des vers par lesquelz il me poincL; 
Tien toy seur qu'en rithme n'en prose 
Geluy n'escrit aucune chose 
Duquel l'ouvrage on ne lit point. 

LXXXII 

A SOY MBSMBS. DE MADAME LAURE 

(1536) 

Si tu n'es pris, tu te pourrois bien prendre, 
Guydant louer ceste Laure invincible ; 
Laisse tout là ; que veulx tu entreprendre ? 
Veulx tu monter un roc inaccessible ? 
Son noble sens et sa grâce indicible 
Geste doulceur qui d'aymer sçait contraindre, 
Et ses vertus, que mort ne peult estaindre. 
Sont du povoir de Dieu si grans tesmoings, 
Que tu ne peulx à sa louenge attaindre, 
A son amour, helasi encores moins. 

LXXXIII 
DE LA ROYNE DE NAVARRE 

Entre autres dons de grâces immortelles, 
Ma Dame escript si hault et doulcement, 
Que je m'estonne en "Voyant choses telles 
Qu'on n'en reçoit plus d'esbahissement. 

Puis quand je l'oy parler si sagement, 
Et que je voy sa plume travailler, 
Je tourne bride, et m'esbahy comment 
On est si sot de s'en esmerveiller. 

LXXXÏV 

A FRANÇOYS, DAULPHIN DE FRANCK 

(1534) 

Geluy qui a ce dizain composé, 
Enfant Royal en qui vertu s'imprime, 
Et qui à vous présenter l'a osé. 
C'est un Clément, un Marot, un qui rithme : 
Voicy l'ouvrier, l'art, la forge et la lime ; 
Si vous sentez n'en estre importuné. 
Vous pouvez bien. Prince très-fortuné. 
Vous en servir à dextre et à senestre, 
Car vostre es toit avant que fussiez né ; 
Or, devinez maintenant qu'il peut estre. 

LXXXV 
POUR MADAliOYSELLE DE TALARD, AU ROY 

D'amour entière, et tout à bonne fin, 
Sire, il te plaist trois poissons bien aymeV : 
Premièrement, le bien heureux Daulphin, 
Et le Chabot qui noue en ta grand' mer ; 
Puis ta Grenouille ; ainsi t'a pieu nommer 
L'humble Talard, dont Envie en gasouille, 
Disant que c'est un poisson qui l'eau souille. 
Et qui chantant a la voix mal seraine ; 
Mais j'ayme mieulx du Roy estre Grenouille 
Qu'estre (en eflfect) d'un autre la Seraine. 

LXXXVI 

DE l'amour chaste 

(1527) 

Amoureux suis, et Venus estonnée 

De mon amour, là où son feu default ; . 

Car ma dame est à l'honneur tant donnée, 

Taut est bien chaste et conditionnée, 

Et tant cherchant le bien qui point ne feult, 

Que de Taymer autrement qu'il ne fault 

Seroit un cas par trop dur et amer. 

Elle est pourtant bien belle, et si le vault ; 

Mais quand je sens son cueur si chaste et hault, 

Je l'ayme tant, que je ne l'ose aymer. 

UXXVII 

EPIGRAMME 

qu'il perdit contre HELEINE DE^TOURNON 

Pour un dixain que gaingnastes mardy. 

Cela n'est rien, je ne m'en fais que rire, 

Et fuz trèsaise alors que le perdy, 

Car aussi bien je vous voulois escrire. 

Et ne sçavois bonnement que vous dire, 

Qui est assez pour se taire tout coy. 

Or, payez vous, je vous baille de quoy, ' 

D'aussi bon cueur que si je le donnoye ; ' 

Que pleust à Dieu que ceux à qui je doy 

Fussent contens de semblable monnoye. i 

LXXXVIil i 

LA ROYNE DE NAVARRE RESPOND POUR TOURNON ' 

Si ceulx à qui devez, comme vous dites. 
Vous congnoisioient comme je vous congnois^ 
Quitte seriez des dehtes que vous feistes 
Le temps passé, tant grandes que petites. 
En leur payant un Dixain toutes foys, 
Tel que le vostre, qui vault mieux mille foys 
Que l'argent deu par vous, en conscience ; 

Car estimer on peult l'argent au poix 
Mais on ne peult [et j'en donne ma voix) 
Assez priser vostre belle science. 

LXXXIX 
REPLIQUE A Là ROYNB DB^NâYARRB 

Mes créanciers, qui de dixains n'ont cure, 
Ont Jeu le vostre, et sur ce leur ay dict : 
« Sire Michel, sire Bonaventure, 
La sœur du Roy a pour moy faict ce dict. » 
Lors eulx, cuydans que fusse en grand crédit, 
M'ont appelé Monsieur à cry et cor, 
Et m'a valu vostre escript autant qu'or, 
Car promis ont, non seulement d'attendre, 
Mais d'en prester (foy de marchant) encor, 
Et j'ay promis (foy de Clément) d'en prendre. 

XC 

DU ROY ET DE LAURB 

(1536) 

Laure, Laure, il t'a esté besoing 

D'aymèr l'honneur et d'estre vertueuse. 

Car François Roy sans cela n'eust prins soing 

De t'honorer de tumbe sumptueuse, 

Ne d'employer sa dextre valureuse 

A par escript ta louenge coucher ; 

Mais il l'a faict^ pour autant qu'amoureuse 

Tu as esté de ce qu'il tient plus cher 

XCI 

CONTRE LES JALOUX 
(1555) 

De ceulx qui tant de mon bien se tourmentent 

J'ay, d'une part, grande compassion ; 

Puis me font rire en voyant qu'ilz augmentent 

Dedans m'amye un feu d'affection, 

Un feu lequel par leur invention 

Cuydent estaindre^ la povre cautelle 1 

Hz sont plus loing de leur intention 

Qu'ilz ne vouldroient que je fusse loing d'elle. 

XCII 

A UNB DAMB TOUCHANT UN FAULX RAPPORTEUR 
(1521 ) 

Qui pèche plus, luy qui est esventeur 
Que j'ay de toy le bien tant souhaitable, 
Ou toy qui fais qu'il est tousjours menteur, 
Et si le peulx faire homme véritable, 
Voyre qui peulx d'une œuvre charitable 
En guérir trois, y mettant ton estude : 
Luy de mensonge inique et détestable, 
Moy de langueur, et toy d'ingratitude ? 

XCIII 

.POUR UNE QUI DONNA LA DEVISE D'UN NEUD 
A UN GENTILHOMME 

Le neud jadis tant fort à desnouer 

Fut en un coup d'Alexandre trenché ; 

Et cçluy neud que j'ay voulu nouer, 

Peu à peu l'as à moytié destaché ; 

Mais tu n'as sceu (et n'en sois point fasché) 

L'autre moytié desnouer, ne parfaire 

Ton œuvre empris : là ne sçauroient rien faire 

Doigtz tant soient fortz , ne glaive plein d'esclandre : 

gentil neud, pour te rompre et deffaire 

La seule mort sera ton Alexandre. 

XCIV 

A DEUX SŒURS LYONNOISES 

Puis que vers les sœurs damoyselies 
Il ne m'est possible d'aller, 
Sus, dixain, courez devers elles : 
Au lieu de moy vous fault parler : 
Dictes leur que me mettre à l'aer 
Je n'ose, dont me poise fort, 
Et que pour faire mon effort 

D'aller visiter leurs personnes, 
Je me souhaite estre aussi fort 
Comme elles sont belles et bonnes. 

XCV 

A UNE AMYE 

(1528) 

Si le loysir tu as avec l'envie 

De me reveoir, ô ma jeune espérée, 

Je te rendray bon compte de ma vie 

Depuis qu'à toy parlay l'autre serée. 

Ce soir fut court, mais c'est chose asseurée 

Que tu m'en peulx donner un par pitié, 

Lequel seroit de plus longue durée 

Et sembleroit plus court de la moytié. 

XCVI 

A RENEE 

(1*536) 

Amour vous a (dès le jour que fuz né) 
De mon service ordinaire estrenée, 
Et si ne fuz de vous onc estrené 
Que de rigueur soubz parolle obstinée ; 
Si vous supply, noble nymphe Renée, 
Ce nouvel an parler nouvel langage, 
Et tout ainsi qu'on voit changer d'année. 
Vouloir changer envers moy de courage. 

XCVII 

A MADAMOYSELLE DE LA ROUE 

Painctres éxpers, vostre façon commune 
Changer vous fault, plus tost huy que demain : 
Ne paignez plus une Roue à Fortune ; 
Elle a d'Amour pris le dard inhumain. 
Amour aussi a pris la Roue en main, 
Et des roortelz par ce moyen se joue. 
l'homme heureux, qui de l'Enfant humain 
Sera poulsé au dessus de la Roue I 

XCVIII 
DB LADICTE DAMOYSELLE 

L'autre jour aux champs tout fasché 

Vey un voleur se lamentant. 

Dessus une Roue attaché. 

Si luy ay dict en m'arrestant ; 

« Ton mal (povre homme) est bien distant 

Du tourment qui mon cueur empestre : 

Cap tu meurs sur la Roue estant, 

Et je meurs que je n'y puis estre. » 

XCIX 

POUR UNE MOMMERIE DE DEUX HERMITES 
LE PREMIER HERHITE 

Sçavez vous la raison pourquoy 
Hors du monde je me retire 
En un hermitage à recoy ? 
Sans faulte je vous le veulx dire : 
Celle que tant j'ayme et désire, 
En lieu de me reconforter, 
Toujours ce cul arrière tire ; 
Le diable la puisse emporter. 

l'autre hermite 
Je m'en voys tout vestu de gris 
En un boys ; là je me confine 
Au monde aussi bien j'amaigris ; 
M'amye est trop dure ou trop fine ; 
Là vivray d'eau et de racine, 
Mais, par mon ame, il ne m'en chault ; 
Cela me sera médecine 
Contre mon mal, qui est trop chauld. 

c 

A LA BOUCHE DE DIAKE 

(1524) 

Bouche de coral précieux, 

Qui à baiser semblez semondre ; 

Bouche qui d'un cueur gracieux 
Sçavez tant bien dire et respondre, 
Respondez-moy : doit mon cueur fondre 
Devant vous, comme au feu la cyre ? 
Voulez vous bien celuy occire 
Qui crainct vous estre desplaisant ? 
Ha 1 bouche que tant je désire, 
Dictes Nenny en me baisant. 

CI 

d'une qui faisoit la longub 

Quand je yous ayme ardantement, 
Vostre beauté toute autre efface ; 
Quand je vous ayme froidement, 
Vostre b/eauté fond comme glace. 
Hastez vous de me faire grâce, 
Sans trop user de cruaulté : 
Car si mon amytié se passe, 
A Dieu command vostre beauté. 

Cil 

A UNE QUI LUY PEIT CHERE PAR MANIERE d'aGQUIT 

Ne VOUS forcez de me cherer. 
Chère ne quiert point violence ; 
Mes vers vous veulent révérer. 
Non obliger vostre excellence ; 
Si mon amour et ma science 
En vostre endroict n'ont sçeu valoir, 
C'est à moy d'avoir patience. 
Et à vous de ne vous chaloir. 

cm 

DE CUPIDO ET DE SA DAME 
(1527) 

Amour trouva celle qui m'est amere. 

Et je y estois, j'en sçay bien mieulx le compte : 

« Bon jour, dict il, bon jour. Venus, ma mère ; » 

4I.É1IBNT M AROT, Il 3 

Puis tout à coup il veoit qu'il se mescompte, 
Dont la couleur au visage luy monte, 
D'avoir failly honteux Dieu sçait combien : 
« Non, non. Amour, ce dy je, n'ayez honte : 
Plus clersvoyans que vous s'y trompent bien. 

civ 

DB SA MERE PAR ALLIANCE 

Si mon poil noir en blanc se tainct, 
Gomment seroit-ce de vieillesse ? 
Ma mère est en fleur de jeunesse, 
Et n'est au monde un si beau tainct, 
Car le sien tous autres estainct. 
De la veoir faictes moy la grâce 
Mais ne contemplez trop sa face, 
Que d'aymer n'entriez en esmoy, 
Et que sa rigueur ne vous face 
Vieillir de langueur, comme moy. 

CV 

DE LA DUCHÉ d'eSTÂMPES 

Ce plaisant val que l'on nommoit Tempe, 
Dont mainte hystoire est encor embellie, 
Arrousé d'eaulx, si doulx, si attrempé, 
Sçachez que plus il n'est en Thessalie : 
Juppiter, roy qui les cueurs gaigne et lie. 
L'a de Thessalie en France remué, 
Et quelque peu son nom propre mué, 
Car pour Tempe veult qu'Estampes s'appelle : 
Ainsi luy plaist, ainsi l'a située 
Pour y loger de France la plus belle. 

CVI 

DU PASSEREAU DE MAUPAS 

Las 1 il est mort (pleurez le, damoyselles) 
Le passereau de la jeune Maupas ; 
Un autre oyseau qui n'a plumes qu'aux esles, 
L'a dévoré : le congnoissez vous pas ? 
C'est ce fascheux Amour, qui, sans compas. 

Avecques luy se jectoit au giron 

De la pucelle, et voloyt environ, 

Pour Tenflamber et tenir en destresse ; 

Mais par despit tua le passeron, 

Quand il ne sçeut rien faire à la maistresse. 

CVII 

POUR MONSIEUR DE LA ROGHEPOT 

QUI GAGEA CONTRE LA ROYNE QUE LE ROY 

GOUCHEROIT AVEGQUE ELLE 

Or ça, vous avez veu le Roy : 
Ay je gaigné, dictes, ma Dame-? 
Toute seule je vous en croy, 
Sans le rapport de luy ne d'ame ; 
Vray est qu'au propos que j'entame 
Le Roy serviroit bien d'un tiers. 
Vous estes deux tesmoings entiers, 
Car Tun est Dame et Taulre maistre : 
• Mais j'en croirois plus vouluntiers 
Un enfant qui viendroit de naistre. 

CVIII 

LA ROYNE DE NAVARRE 
EN PAVEUR d'une DAMOYSELLE 

Il pensait bien hrusler son chaste cueur 
Par doulx regards, par sowpirs trèsardens, 
Par un parler qui faict Amov/r vainqueur. 
Par long servir, par signes évidens; 
Mais il trouva une froideur dedens 
Qui tous ses traictz convertissoit en glace ; 
Et qui pis est, par une doulce audace, 
L*œil chaste d'elle le regarda si fort, 
Que sa froydeur à travers son cueur passe. 
Et meit son feu. Amour et lui à mort, 

Cix 

RESPONGE POUR LE GENTILHOMME 

Ce seroit trop que la belle esmouvoir : 
Le povre amant n'y a pensé ne pense ; 

Parler à elle, et la servir et veoir 
Luy sont assez d'heureuse recompense, 
Et confessant, noble fleur d'excellence, 
Qu'elle l'a bien mis à mort voyrement; 
Mais son amour et son feu véhément, 
Chasteté d'œil ne les pourroit eâtaindre : 
Car tant plus vit la dame chastement. 
De tant plus crois t le désir d'y attaindre. 

ex 

A UNE DAME , POUR l' ALLER VOIR 
(1528) 

Endormez bien Argus, qui a tant d'yeulx, 
Et faictes tant que Danger se retire : 
Duysans ne sont, mais par trop ennuyeux, 
A qui aller vers sa dame désire. 
Là vous pourray de bouche à loysir dire 
Ce dont l'escript un mot n'ose parler; 
Qu'en dictes vous, Madame, y doy je aller ? . 
Non, je y courray, mes emprises sont telles ; 
Comment I courir? Je y pourray bien voler, 
Car j'ay d'Amour avecques moy les esles. 

CXI 

DE CHARLES, DUC d'ORLEANS 

Nature estant en esmoy de forger 
Ou fille ou filz, conceut finablement 
Charles si beau, si beau, pour abréger, 
Qu'estre faict fille il cuyda proprement; 
Mais s'il avoit à son commandement 
Quelque fillette autant comme luy belle, 
Il y aurôit à craindre grandement 
Que trouvé fust plus masle que femelle. 

CXII 

A UNE dame AAGBE ET PRUDENTE 

Ne pensez point que ne soyez aymable : 
Vostre aage est tant de grâces guerdonné 
Qu'à tous les coups un printemps estimable 

Pour vostre yver seroit abandonné ; 
Je ne suis point Paris, juge estonné. 
Qui faveur feit à beauté qui s'efface : 
Par moy le prix à Pallas est donné, 
De qui on veoit l'image en vostre face. 

CXIII 

A ANNE, qu'il SONGE DE NUICT 

Anne, ma sœur, d'ont me vient le songer 

Qui toute nuict par devers vous me maine ? 

Quel nouvel hoste est venu se loger 

Dedans mon cueur, et tousjours s'i pourmaine? 

Certes je croy (et ma foy n'est point vaine] 

Que c'est un Dieu. Me vient il consoler ? 

Ha ! c'est Amour ; je le sens bien voler. 

Anne, ma sœur, vous l'avez faict mon hoste, 

Et le sera, me deust il affoller. 

Si celle là qui l'y meit ne l'en oste. 

CXIV 

DE MARGUERITE D'aLENÇON 

SA SŒUR d'alliance 

(1527J 

Un chascun qui me faict requeste 
D'avoir œuvres de ma façon, 
Voyse tout chercher en la teste 
De Marguerite d'Alençon. 
Je ne fais dixain ne chanson, 
Chant royal, ballade n'epistre, 
Qu'en sa teste elle n'enregistre 
Fidèlement, correct et seur : 
Ce sera mon petit registre, 
Elle n'aura phis nom ma sœur. 

CXV 

DE SA DAME ET DE SOY MBSMB 

(1527 3 

Dès que m'amye est un jour sans me veoir. 
Elle me dict que j'en ay tardé quatre ; 

" Tardant deux jours, elle dict ne m'avoir 
Veu de quatorze, et n'en veult rien rabatre ; 
Mais pour l'ardeur de mon amour abatre. 
De ne la veoir j'ay raison apparente. 
Voyez, amans, nostre amour différente ; 
Languir la faiz quand suis loing de ses yeulx, 
Mourir me faict quand je la voy présente : 
Jugez lequel vous semble ayiiaer le mieulx. 

CXVI 

DE JANE, PRINCESSE DE NAVABRE 
(1539) 

Bien soit venue auprès de père et mère 

Leur fille unique et le chef d'œuvre d'eulx ! 

Elle nous trouve en douleur trop amere, 

Voyant un Roy mal sain, las I voyre deux ; 

Elle nous trouve un œil qui est piteux, 

L'autre qui rit à sa noble venue ; 

Et comn^e on veoyt souvent l'obscure nue 

Glaire moytié par célestes rayons, 

Ainsi nous est demy joye advenue ; 

Dieu doint qu'en bref entière nous l'ayons. 

CXVII 
DE MADAMOYSELLE DU BRUEIL 

Jeune beauté, bon esprit, bonne grâce, 
t^ent foys le jour je m'esbahy comment 
Tous trois avez en un corps trouvé place 
Si à propos et si parfaictement. 
Celle à qui Dieu faict ce bon traictement 
Doibt bien aymer le jour de sa naissance. 
Et moy le soir qui fut commencement 
De prendre à elle honneste congnoissance. ' 

CXVIII 

DU CONTE DE LANYVOLARE 

Le vertueux conte Lanyvolare, 
Italien, droict à Tassault alla; 
Trois foys navré, son bon sens ne s'esgare : 

Trois foys remonte, et trois foys devalla ; 
Mais sa fortune enfin Tarresta là. 

O gentil cueur (quand bien je te contemple) 
Digne de Mars estre eslevé au temple, 
Tu as vivant servy France aux dangers, 
Et après mort sers encores d'exemple 
De loyauté aux souldars estrangers: 

CXIX 

DE ALBERT, JOUEUR DE LUZ DU ROY 

Quand Orpheus reviendroit d'Elisée, 

Du ciel Phebus, plus qu'Orpheus expert, 

Ja ne seroit leur musique prisée 

Pour le jourd'huy tant que celle d'Albert. 

L'honneur d'ainesse est à eulx, comme appert ; 

Mais de l'honneur de bien plaire à l'ouyr, 

Je dy qu'Albert par droict an doit jouyr, 

Et qu'un ouvrier plus exquis n'eust sceu naistre 

Pour un tel Roy que Françoys resjouyr, 

Ne pour l'ouvrier un plus excellent maistre. 

cxx 

d'aNNE JOUANT DE l'eSPINETTE 
(4527) 

Lors que je voy en ordre la brunette, 
Jeune, en bon poinct, de la ligne des dieux. 
Et que sa voix, ses doits et Tespinette 
Meinent un bruyct doulx et mélodieux, 
J'ay du plaisir et d'oreilles et d'yeulx 
Plus que les sainctiz en leur gloire immortelle, 
Et autant qu'eulx je deviens glorieux 
Dès que je pense estre un peu aymé d'elle. 

CXXI 

POUR MADAME d'ORSONVILLIERS 
AU ROY DE NAVAR*RE 

(1533) 

J'ay joué rondement, 
Sire, ne vous desplaise : 

Vous m'avez finement 
Couppé la queue, et raise ; 
Et puis que je m*en taise 1 
Jamais ne se feroit. 
Mais seriez vous bien aise, 
Qui vous la coupperoit? 

CXXII 
A SA GOMMBRB 

Pardonnez moi, ma commère m'amye, 

Si devers vous bien tost ne puis aller; 

A bon vouloir certes il ne tient mye, 

Car pour souvent avecques vous parler 

De paradis je vouldrois devaller. 

Que voulez-vous ? La fortune à présent 

Ne me permet de service estre exempt ; 

Mais maulgré elle en bref temps, qui trop dure, 

Vous reverray, et si m'aurez présent. 

Ce temps pendant, de cueur et d'escripture. 

cxxni 

A MOiSSIBUR DB JUILLY 

L'argent par terme recueilly 
Peu de prouffit souvent ameine : 
Parquoy, Monseigneur de Juilly, 
Qui sçavez le vent qui mô meine. 
Plaise vous ne prendre la peine 
De diviser si peu de bien. 
Car ma boëte n'est pas si pleine 
Que cinq cens frans n'y entrent bien. 

cxxiv 

IL GONVIB TROIS POËTBS A DISNBR 

Demain que Sol veult le jour dominer. 
Viens, Boissonné, Villas et la Perrière, 
Je vous convie avec moy à disner ; 
Ne rejectez ma semonce en arrière : 
Car en-disnant, Phebus par la verrière 

Sans la briser viendra veoir ses suppostz, 

Et donnera faveur à noz propos, 

En les faisans dedans noz bouches naislre. 

Fy du repas gui en paix et repos 

Ne sçait l'esprit avec le corps repaistre ! 

cxxv 

DU SIRE DE MONTMOBENGT 
CONNESTABLB DE FRANCE 

Meur en conseil, en armes redoubtable. 
Montmorency, à toute vertu né. 
En vérité, tu es feiict connestable, 
Et par mérite, et par ciel fortuné ; 
Dieu doint qu'en bref du glaive à toy donné 
Tu faces tant par prouesse et bonheur, 
Que cestuy là qui en fut le donneur 
Par ton service ayt autant de puissance 
Sur tout le monde en triumphe'et honneur 
Gomme il t'en a donné dessus la France. 

CXXVI 
d'un DOULX BAISER 

Ce franc baiser, ce baiser amyable, 
Tant bien donné, tant bien receu aussi, 
Qu'il estoit doulx ! O beauté admirable, 
Baysez moy donc cent foys le jour ainsi. 
Me recevant dessoubz vostre mercy 
Pour tout jamais, ou vous pourrez bien dire 
Qu'en me donnant un baiser adoulcy 
M'aurez donné perpétuel martyre. 

CXXVII 

A ANNE, LUY DEGLAIRANT SA PENSÉE ' 

Puis qu'il vous plais t entendre ma pensée. 
Vous la sçaurez, gentil cueur gracieux ; 
Mais, je vous pry, ne soyez offensée 
Si en pensant suis trop audacieux. 

Je pense en vous et au fallacieux 

3. 

Enfent Amour, qui par trop sottement 
A faict mon cueur aymer si haultement. 
Si haultement, helas ! que de ma peine 
N'ose espérer un brin d'allégement, 
Quelque doulceur de quoy vous soyez pleine. 

CXXVlll 

A JANE 

Vostre bouche petite et belle 

Est de gracieux entretien, 

Puis un peu son maistre m'appelle. 

Et l'alliance je retien, 

Car ce m'est honneur et grand bien; 

Mais quand vous me prinstes pour maistre, 

Que ne disiez vous aussi bien : 

« Vostre maistresse je veulx estre ? » 

cxxix 

A LA ROYNE DH NAVARRE 

Nous fusmes, sommes et serons 
Mort et Malice et Innocence : 
Le pas de mort nous passerons ; 
Malice est tousjours en présence ; 
Dieu en nostre première essence 
Nous voulut d'Innocence orner ; 
O la mort pleine d'excellence , 
Qui nous y fera retourner ! 

cxxx 

A ANNE, DU JOUR DE SAINCTE ANNE 

^ Puis que vous portez le nom d'Anne, 
Il ne èiult point faire la beste ; 
Dès aujourd'huy je vous condamne 
A solenniser vostre feste, 
Ou autrement tenez vous preste 
De veoir vostre nom à néant ; 
Aussi pour vous trop doulx il sonne : 
Veu la rigueur de la personne, 
Un dur nom vous est mieulx séant. 

CXXXI 

DBS CERFZ EN RUT ET DES AMOUREUX 

Les cerfz en rut pour les bisches se battent, 
Les amoureux pour les dames combattent, 
Un mesme effect engendre leurs discordz : 
Les cerfz en rut d'amours brament et crient. 
Les amoureux gémissent, pleurent, prient, 
Eulx et les cerfz feroient de beaulx accorda. 
Amans sont cerfz à deux piedz soubz un corps, 
Ceulx cy à quatre; et, pour venir aux testes, • 
Il ne s'en fault que ramures et cors 
Que vous, amans, ne soyez aussi bestes. 

CXXXII 
A MAURICE *SGEVE, LYONNOIS 

En m'oyant chanter quelques foys, 
Tu te plains qu'estre je ne daigne 
Musicien, et que ma voix ' 
Mérite bien que Ton m'enseigne, 
Voyre, que la peine je preigne 
D'apprendre : ut, re, my, fa, sol, la. 
Que diable veulx tu que jappreigne I 
Je ne boy que trop sans cela. 

CXXXIII 
AU POETE BORBONIUS 

L'enfant Amour n'est pas si petit Dieu 
Qu'un paradis il n'ait soubz sa puissance, 
Un purgatoire aussi pour son milieu, 
Et un enfer plein d'horrible nuysance : 
Son paradis, c'est quand la jouyssance 
Aux poursuy vans par grâce il abandonne ; 
Son purgatoire est alors qu'il ordonne 
Paistre nos cueurs d'un elpoir incertain. 
Et son enfer, c'est à l'heure qu'il donne 
Le voler bas, et le vouloir haultain. 

CXXXIV 
IL SALUB ANNE 

Dieu te gard, doulce, amyable calandre, 
Dont le chant faict joyeux les ennuyez ; 
Ton dur départ me feit larmes espandre, 
Ton doulx revoir m'a les yeulx essuyez. 
Dieu gard le cueur sus qui sont appuyez 
Tous mes désirs. Dieu gard Toeil tant adextre 
Là où Amour a ses traictz essuyez; 
Dieu gard sans qui gardé je ne puis estre. 

cxxxv 

DIALOGUE DE LUY ET DE SA MUSE 
MAROT 

Muse, dy moy pourquoy à ma maistresse 
Tu n'as sceu dire adieu à son départ. 

LA MUSE 

Pource que lors je mouruz de destresse 
Et que d'un mort un mot jamais ne part. 

MAROT 

Muse, dy moy comment doncques Dieu gard 
Tu luy peulx dire, ainsi par Mort ravie? 

LA MDSE 

Va, povre sot, son céleste regard, 
La revoyant; m'a redonné la vie. 

cxxxvi 

d'une DAMB de NORMANDIE 

Un jour la dame en qui si fort je pense 

Me dit un mot, de moy tant estimé. 

Que je ne puis en faire recompense 

Fors de l'avoir en mon cueur imprimé. 

Me dit avec un ris accoustumé : 

« Je croy qu'il fault qu'à t'aymer je parvienne. 

Je luy respons : « Garde n'ay qu'il m'advienne. 

Un si grand bien , et si ose affirmer 

Que je devroys craindre que cela vienne. 

Car j'ayme trop quand on me veult aymer. » 

CXXXVII 
RBSPONSB DB LA.DIGTB DÂMB 

Le peu d*amour qui donne lieu à craincte 
Perdre vous faict le tant désiré bien. 
Car par cela, amy, je suis contraincte 
De révoquer le 'premier propos mien. 
Ne vous plaingnez donc se vous n'avez rien 
Ou si pour bien mal on vous faict avoir; 
Car qui pour bien pense mal recevoir. 
Indigne il est d'avoir un seul bon tour, 
Voyre de plus sa maistresse ne veoir. 
Puis qube la peur triumphe de l'amour, 

CXXXVIII 

REPLICQUB A LADICTE DAMB 

(1527) 

Je n'ay pas dict que je crains d'estre aymé : 
J'ay dict sans plus que je devroys le craindre, 
•De peur d'entrer en feu trop allumé ; 
Mais mon désir ce devoir vient estaindre. 
Car je vouldrois à ton amour attaindrç. • 
Et tant t'aymer que j'en fusse en tourment; 
Qui ne sçait donc Amour bendé bien paindre 
Me vienne veoir, il apprendra comment. 

CXXXIX 

DE ANNE qu'il AYME FORT 

Jamais je ne confesserois 

Qu'amour d'Anne ne m'a sceu poindre; 

Je l'ayme, mais trop Taymerois 

Quand son cueur au mien vouldroit joindre ; 

Si mon mal quiers, m'amour n'est moindre, 

Ne moins prisé le Dieu qui vole ; 

Si je suis fol, Amour m'affolle. 

Et vouldrois, tant j'ay d'amytié. 

Qu'autant que moy elle fust folle, 

Pour estre plus fol la moytié. 

CXL 
AU ROY DE NAVARRB 

Mon second Roy, j'ay une haquenée 
D'assez bon poil, mais vieille comme moy 
A tout le moins ; long temps a qu'elle est née, 
Dont elle est foible, et son maistre en esmoy ; 
La povre beste, aux signes que je voy, 
Dit qu'à grand peine ira jusqu'à Narbonne ; 
Si vous voulez en donner une bonne , 
Sçavez comment Marot l'acceptera? 
D'aussi bon cueur comme la sienne il donne 
Au fin premier qui la demandera. 

CXLI 

DU RBTOUR DU ROY DB NAVARRE 

Laissons ennuy, Maison de Marguerite : 
Nostre Roy s'est devers nous transporté ; 
Quand il s'en va son aller nous despite ; 
Quand il revient, chascun est conforté. 
Or vueille Dieu, s'il a rien apporté 
Pour l'an nouveau à nostre souveraine, 
Que soit un filz, duquel soit si tost pleine 
Qu'au mesmes an pour nous puisse estre né, 
A celle fin que d'un seule estreine 
On puisse veoir tout un peuple estrené. 

CXLII 

DE MADAME DE LAVAL, EN DAULPHINÉ 
(1538) 

A l'aprocher de la nouvelle année. 
Nouvelle ardeur de composer m'a pri^, 
Non de la paix, ne de trêve donnée, 
Mais de Laval, noble dame de prix ; 
Sur ceste ardeur Graincte d'estre repris 
M'a dict : « Marot, tais toy, pour ton devoir; 
Car pour ce feiire il te fauldroit avoir 
Autant de mains, autant d'espritz et d'ames 
Qu'il est de gens d'estime et de sçavoir 
Tous estimans Laval entre les dames. » 

CXLIII 

»B l'entrée des ROY ET ROYNE DE NAVARRE 
A GAHORS 

Prenons le cas, Gahors, que tu me doives 
Autant que doit à son Maro Mantue, 
De toy ne veulx sinon que tu reçoyves 
Mon second Roy d'un cueur qui s'esvertue 
Et que tu sois plus gaye et mieulx vestue 
Qu'aux autres jours : car son espouse humaine 
Y vient aussi, qui ton Marot t'amaine. 
Lequel tu as filé, fait et tyssu : 
Ces deux trop plus d'honneur te feront plaine 
D'entrer en toy, que moy d'en estre yssu. 

CXLIV 

POUR LE MAY PLANTE PAR LES IMPRIMEURS DE LYON 
DEVANT LE LOGIS DU SEIGNEUR TRIVULSE 

(1529) 

Au ciel n'y a ne planelte ne signe 
Qui si à poinct sceut gouverner l'année 
Gomme est Lyon la cité gouvernée 
Par toy, Trivulse, homme cler et insigne. 

Gela disons pour ta vertu condigne 
Et pour la joye entre nous démenée 
Dont tu nous as la liberté donnée, 
La liberté, des trésors la plus digne. 

Heureux vieillard, les gros tabours tonnans, 
Le may planté, et les ûffres sonnans, 
En vont louant toy et ta noble race. 

Or pense donc que sont nos voulentez, 
Veu qu'il n'est rien, jusque aux arbres plantez, 
Qui ne t'en loue ou ne t'en rendre grâce. 

CXLV 

A MADAME DE PONS 

Vous avez droit de dire, sur mon ame. 
Que le Bosquet ne vous pleust onc si fort : 
Gar dès qu'il a senty venir sa dame 



Digitized by VjOOQ IC 



52 EPI6RAMME8 

Pour prendre en luy séjour et reconfort, 
D'estre agréable a mis tout son efifort, 
Et a vestu sa verte robe neufve ; 
De ce séjour le Pau tout fier se treuve, 
Les rossignolz s'en tiennent angeliques : 
Et trouverez, pour en faire la preuve, 
Qu'au départir seront mélancoliques. 

CXLVl 

A KENÉB DB PARTENAY 

(1535) 

Quand vous oyez que ma Muse resonne 
En ce bosquet qu'oyseaulx font resonner, 
Vous vous plaignez que rien je ne vous donne, 
Et je me plains que je n'ay que donner, 
Sinon un cueur, tout prest à s'addonner 
A voz plaisirs : je vous en fais donc offre; 
C'est le trésor le meilleur de mon coffre ; 
Servez vous en si désir en avez. 

Mais quel besoing est il que je vous offre 
Ce que gaingner d'un chascun vous sçavez? 

CXLVIl 

DU MOYS DE MAY ET D'aNNÉ 

(1528) 

Moys amoureux, moys vestu de verdure, 
Moys qui tant bien les cueurs fais esjouir. 
Gomment pourras, veu l'ennuy que j'endure. 
Faire le mien de liesse jouir? 
Ne prez, ne champs, ne rossignolz ouyr 
N'y ont pouvoir; quoy donc? Je te diray : 
Tant seulement fays Anne resjouyr 
Incontinent je me resjouyray, 

CXLVIII 

DE SON FEU, ET DE GELLUY QUI SE PRINT 

AU BOSQUET DE FEREARB 

(1535) 

Puis qu'au milieu de l'eau d'un puissant fleuve 
Le vert Bosquet par feu est consumé, 

Pourquoy mon cueur en cendre ne so treuve 
Au feu sans eau que tu m'as allumé? 
Le cueur est sec, le feu bien enflammé, 
Mais la rigueur (Anne) dont tu es pleine 
Le veoir souffrir a, tousjours mieulx aymé 
Que par la mort mettre fîn à sa peine. 

CXLIX 

AU ROY 
(1530) 

Tandis que j'estois par chemin, 
. L'estat sans moy print sa closture ; 
Mais (Sire) un peu de parchemin 
M'en pourra faire Touverturo ; 
Puis le trésorier dit et jure, 
Si du parchemin puis avoir, 
Qu'il m'en fera par son sçavoir 
De l'or ; c'est une grand practique, 
Et ne l'ay encores sceu veoir 
Dans les fourneaux du Magnifique. 

CL 

A MONSIEUR PRBUD'hOMMB, TRESORIER DE L'bSPARONE 

Va lost, Dixàin, solliciter la somme : 
J'en ay besoing ; pourquoy crains et t'amuses ? 
Tu as affaire à un deux foys Preud'homme, 
Grand' amateur d' Apollo et des Muses ; 
Affin (pourtant) que de s'amour n'abuses. 
Parle humblement, que mon zèle apperçoyve, 
Et qu'en lisant quelque plaisir conçoyve. 
Mais dequoy sert tant d'admonnestement ? 
Fais seulement que si bien te reçoive. 
Que recevoir je puisse promptement. 

CLI 

A ANNE TBNGÉE POUR MAROT 
(1528) 

Puis que les vers que pour toy je compose 
T'ont faict tencer, Anne, ma sœur, m'amye, 

C'est bien raison que ma main se repose, 
Ce que je fais : ma plume est endormie;. 
Encre, papier, la main pasle et blesmie, 
Reposent tous par ton commandement; 
Mais mon esprit reposer ne peult mye, 
Tant tu me Tas travaillé grandement ; 
Pardonne donc à mes vers le tourment 
Qu'ilz t'ont donné, et, ainsi que je pense, 
Hz te feront vivre éternellement : 
Demandes tu plus belle recompense? 

CLII 

A DEUX JBUNBS HOMMES QUI ESCRIVOYENT, 
A SA LOUENGE 

Adolescens qui la peine avez prise 
De m'enrichir de los non mérité, 
Pour en louant dire bien vérité, 
Laissez moy là, et louez moy Loyse. 

C'est le doulx feu dont ma Muse est esprise, 
C'est de mes vers le droit but limité ; 
Haulsez la donc en toute extrémité, 
Car bien prisé me sens quand on la prise. 

Et n'enquerez de quoy louer la fault : 
Rien qu'amytié en elle ne deffault; 
J'y ay trouvé amytié à redire. 

Mais au surplus escrivez hardiment 
Ce que vouldrez : faillir aucunement 
Vous ne sçauriez, sinon de trop peu dire. 

CLIII 
d'une mal mariée 

(1527) 

Fille qui prend fascheux mary, 
Ce disoit Alix à Colette, 
Aura tousjours le cueur marry, 
Et mieulx vauldroit dormir seulette. 
Il est vray, dict sa sœur doulcette ; 
Mais contre un fascheux endormy 
La vraye et certaine recepte, 
Ce seroit de faire un amy. 

CUV 
A UNE PORTANT BLBU POUR COOLBUR 

Tant que le bleu aura nom loyaulté. 
Si on m'en croit, il vous sera osté ; 
J'entens osté sans jamais le vous rendre. 

Mais quand verrez conclud et arresté 
Que bleu sera nommé légèreté, 
Vous le pourrez à Theure bien reprendre. 

CLV 

A GRAVAN, SIEN AMY, MALADE 

Amy Grava'n, on t'a faict le rapport 
Depuis un peu que j'estois trespassé; 
Je prie à Dieu que le diable m'emport 
S'il en est rien, ne si j'y ay pensé. 

Quelque ennemy a ce bruyt avancé, 
Et quelque amy m'a dict que mal te portes : 
Ce sont deux bruits de différentes sortes. 

LasI l'un dict vray; c'est un bruit bien maussade. 
Quant à celuy qui a fetict l'ambassade 
De mon trespas, croy moy qu'il ment et mort : 
Que pleust à Dieu que tu fusses malade 
Ne plus ne moins qu'à présent je suis mort! 

CLVI 

A MONSIEUR LE DUC DE FERRARE 
(1535) 

Quand la Vertu congneut que la Fortune 
Me conseilloit habandonner la France, 
Elle me dit : « Cherche terre opportune 
Pour ton recueil et pour ton asseurance. » 
Incontinent, Prince, j'euz espérance 
Qu'il feroit bon devers toy se relraire, 
Qui tous enfans de Vertu veulx attraire 
Pour décorer ton palais sumptueux, 
Et que plaisir ne prendrois à ce faire 
Si tu n'estois toy mesme vertueux. 

CLVIl 

A. SES AMYS, QUAND, LAISSANT LA ROYNE DB NAVABRÂ 

FUT RBGBU BN LA MAISON BT BSTAT 

DB MADAMB RBNÉB , DUGHBSSB DB FBRRABB 

(1535) 

Mes amys, j'ai changé ma Dame ; 
Une antre a dessus moy puissance, 
Née deux foys de nom et d'ame, 
Enfant de Roy par sa naissance, 
Enfant du Ciel par congnoissance 
De celuy qui la saulvera; 
De sorte, quand l'autre sçaura 
Gomment je l'ay telle choisie, 
Je suis bien seur qu'elle en aura 
Plus d'aise que de jalousie. 

CLVIII 

HUICTAIN FAICT A FERRARB 

De ceulx qui tant de mon mal se tourmentent 

J'ay d'une part grande compassion ; 

Puis je m'en ris en voyant qu'ilz augmentent 

Dedans m'amye un feu d'affection, 

Un feu lequel par leur invention 

Guy dent estaindre. la povre eau telle I 

Hz sont plus loing de leur intention 

Qu'ilz ne vouldroient que je fusse loing d'elle. 

CLIX 

A MONSIEUR GASTELLANUS, EVESQUB DB TULBS 

Tu dis, Prélat : « Marot est paresseux ; 
De luy ne puis quelque grand' œuvre veoir. » 
Fais tant qu'il ayt biens semblables à ceulx 
Que Mecenas à Maro feit avoir, 
Ou moins encor; lors fera son devoir 
D'escrire vers en grand nombre et hault stile. 

Le laboureur sur la terre infertile 
Ne pique beuf, ne charrue ne meine ; 
Bien est il vray que champ gras et utile 
Donne travail; mais plaisante est la peine. 

CLX 

A LA VILLE DE PARIS 
(1537) 

Paris, tu m'as faict mainctz alarmes, 
Jusque à me poursuyvre à la mort ; 
Je n'ay que blasonné tes armes : 
Un ver, quand on le presse, il mord. 
Encor la coulpe m'en remord ; 
Ne sçay de toy comment sera ; 
Mais de nous deux le diable emport 
Celuy qui recommencera. 

CLXI 

POUR LE PERRON DE MONSEIGNEUR LE DAULPHIN 
AU TOURNOY DES CHEVALIERS ERRANS 

(1541) 

Icy est le Perron 
D'amour loyalle et bonne, 
Où maint coup d'esperon 
Et de glaive se donne. 

Un chevalier royal 
Y a dressé sa tente, 
Et sert de cueur loyal 
Une dame excellente 

Dont le nom gracieux 
N'est ja besoing d'escrire; 
Il est escript aux cieulx. 
Et de nuict se peult lire. 

Cest endroict de forest 
Nul chevalier ne pa^^se 
Sans confesser qu'elle est 
Des dames l'oultrepasse. 

S'il en doubte ou débat, 
Point ne fault qu'il présume 
S'en aller sans combat : 
C'est au lieu la coustume. 

CLXII 

POUR LB PERRON DE MONSEIGNEUR d'ORLEANS 

(1544; 

Voicy le val des constans amoureux, 
Où tient le parc Pâmant chevalereux 
Qui n'ayma onc, n*ayme et n'aymera qu'une. 

D'icy passer n'aura licence aucune 
Nul chevalier, tant soit preux et vaillant, 
Si ferme Amour est en lui deffaillant. 

S'il est loyal, et\veult que tel se treùve, 
Il luy convient lever pour son espreuve 
Ce marbre noir; et si pour luy trop poise, 
Chercher ailleurs son advanture voyse. 

CLXIII 
DE MONSIEUR DU VAL, TRESORIER DE l'ESPARGNE 

Toy, noble esprit qui veulx chercîher les Muses, 

En Parnassus (croy moy) ne monteras : 

De les trouver sur le mont tu t'amuses, 

Dont, si m'en crois, au Val t'arresteras : 

Là d'Helicon la fontaine verras, 

Et les neuf sœurs, Muses bien entendues, 

Qui puis un peu (ainsi le trouveras) 

Du mont Parnasse au Val sont descendues. 

CLXIV 

RESPONGE DE DU VAL 

Toy^ noble esprit, qui vouldras farr ester 

En aucun Val pour les neuf Muses veoir. 

Et tous tes sens de nature apprester 

Pour aucun fruict de leur science avoir, 

Ne pense pas un tel bien recevoir 

D'un Val en friche, oiù ces Soeurs ont trouve 

Nouveau vassal. Mais s'il est abreuvé 

De la liqueur qui par Marot distile, 

De Parnasus lors sera esproUvé 

Combien tel mont peult un Val faire utile. 

CLXV 
DE SiADAMB DB L'eSTRANGE 

Celle qui porte un front cler et serain 
Semblant un ciel où deux planettes luysent, 
En entretien, grâce et port souverain, 
Les autres passe autant que argent Terain, 
Et tous ces poinctz à Thonorer m'induysent. 
Les escrivains qui ses vertus deduysent 
La nomment tous madame de TEstrange ; 
Mais veu la forme et la^ beauté qu'elle a, 
Je vous supply, compaignons, nommez la 
Doresnavant Madame qui est ange. 

CLXVI 
A l'empereur 

Lors que (Gesar) Paris il te pleut veoir, 
Et que pour toy la ville estoit ornée, 
Un jour devant il ne feit que pleuvoir, 
Et lendemain claire fut la journée; 
Si donc faveur du~ ciel te fut donnée, 
Cela (César) ne nous est admirable : 
Car le ciel est, comme par destinée, 
Tout coustumier de t'estre favorable. 

CLXVII 
DE VISCONTIN ET DB LA CALBNDRE DU ROY 

Incontinent que Viscontin mourut, 

Son ame entra au corps d'une Calendre ; 

Puis de plein vol vers le Roy s'en courut, 

Encor un coup son service reprendre ; 

Et pour mieulx faire à son maistre comprendre 

Que c'est luy mesme, et qu'il est revenu. 

Comme on Touyt parler gros et menu, 

Contrefaisant d'hommes geste et faconde. 

Ores qu'il est calendre devenu, 

Il contrefaict tous les oyseaulx du monde. 

CLXVIII 

d'un gros prieur 

Un gros prieur son petit filz baisoit 

Et mignardoit au matin en sa couche, 

Tandis rostir sa perdrix on faisoit, 

Se levé, crache, esmeutit et se mouche ; 

La perdrix vire : au sel de broque en bouche 

La dévora : bien sçavoit la science ; 

Puis quand il eut prins sur sa conscience 

Broc de vi^i blanc, du meilleur qu'on eslise : 

« Mon Dieu, dit il, donne moy patience ; 

Qu'on a de maulx pour servir saincte Eglise! » 

CLXIX 

DB LA VILLE DE LYON 
(1538) 

On dira ce que Ton vouldra 
Du Lyon et sa cruaulté ; 
Tousjours, ou le sens me fauldra, 
J'estimeray sa privaulté ; 
J'ay trouvé plus d'honnesteté 
Et de noblesse en ce Lyon 
Que n'ay pour avoir fréquenté 
D'autres bestes un million. * 

CLXX 

A UNE DONT IL NE POUVOIT OSTER SON GUEUR 

Puis qu'il convient pour le pardon gaingner 
De tous péchez faire confession, 
Et pour d'enfer l'esperit esloingner 
Avoir au cueur ferme contrition. 
Je te supply, fais satisfaction 
Du povre cueur qu'en peine tu retiens, 
Ou si le veulx en ta possession, 
Confesse donc mes péchez et les tiens. 

CLXXI 
A PIERRB MARREL, LB REMERCIANT d'UN COUSTEAU 

Ton vieil cousteau, Pierre Marrel, rouillé, 
Semble ton vit, jà retraict et mouillé ; 
Et le fourreau tant laid où tu rengaines, 
C'est que tousjours as aymé vieilles gaines; 
Quant à la corde à quoy il est lyé, 
C'est que attaché seras, et maryé. • 
Au manche aussi, de corne, congnoit on 
Que tu seras cornu comme un mouton : 
Voylà le sens, voylà la prophétie. 
De ton Cousteau, dont je te remercie. 

CLXXil 
A GEOFFROY BRUSLARD 

Tu painctz ta barbe, amy Bruslard ; c'est signe 
Que tu vouldrois pour jeune estre tenu; 
Mais on t'a veu nagueres estre un cigne, 
Puis tout à eoup un corbeau devenu. 
Encor le pis qui te soit advenu. 
C'est que la Mort, plus que toy fine et sage, 
Congnoist assez que tu es tout chenu, 
Et t'ostera ce masque du visage. 

CLXXIIl 
DE MARTIN ET DE CATIN 

Catin veult espouser Martin : 
C'est faict en trèsfine femelle ; 
Martin ne veult point de Catin : 
Je le trouve aussi fin comme elle. 

CLXXIV 

DE ALIX ET DE MARTIN 

Martin estoit dedans un boys taillis 
Avec Alix, qui par bonne manière 
Dit à Martin : « Le long de ce pallis 
T'amye Alix d'amour te faict prière. » 

Martin dit lors : « S'il venoit par derrière 
Quelque lourdault, ce seroit grand vergongne; 
— Du .cul (dit eir) vous ferez signe : « Arrière 
Passez chemin, laissez faire besongne. » 

CLXXV 
DES POÈTES FRANÇOIS, A SALEL 

De Jean de Mehun s'enfle le cours de Loire ; 
En maistre Alain Normandie prend gloire, 
Et plaint encor mon arbre paternel ; 
Octavian rend Cognac étemel ; 
De Moulinet, de Jean le Maire et Georges 
Geulx de Haynault chantent à pleines gorges; 
Villon, Crétin, ont Paris décoré ; 
Les deux Grebans ont le Maais honnoré ; 
Nantes la Brette en Meschinot se baigne : 
De Coquillart s'esjouyt la Champaigne; 
Quercy, Salel, de toy se vantera, 
Et (comme croy) de moy ne se taira. 

CLXXVI 
d'un cheval et d'une dame 

Si j'ay comptant un beau cheval payé. 
Il m'est permis de dire qu'il est mien, 
Qu'il ha beau trot, que je l'ay essayé; 
En ce faisant cela me faict grand bien. 

Donques si j'ay payé comptant et bien 
Celle qui tant soubz moy le cul leva, 
Il m'est permis de vous dire combien 
Elle me couste, et quel emble elle va. 

CLXXVII 
d'une dame DESIRANT 'VEOIR MAROT 

Ains que me veoir, en lisant mes escripts 
Elle m'ayma, puis voulut veoir ma face : 
Si m'a veu noir, et par la barbe gris. 
Mais pour cela ne suis moins en sa grâce. 

O gentil cueur, nymphe de bonne race. 

Raison avez ; car ce corps jà grison 

Ce n'est pas moy, ce n'est que ma prison, 

Et aux escriptz dont lecture vous feistes, 

Vostre bel œil (à parler par raison) 

Me veit trop mieux qu'à l'heure que me veistes. 

CLXXVIII 

A UNB DAMB DE LYON 
(1528) 

■ Sas, lettre, faictes la petite 
A la brunette Marguerite. 

Si le loysip tu as avec l'envie 
De faire un tour icy près seulement, 
Je te rendray bon compte de ma vie 
Depuis le soir qu'euz à toy parlement : 
Ce soir fut court, maiâ je sçay seurement 
Que tu en peulx donner un par pitié 
Qui dureroit dix foys plus longuement, 
Et sembleroit plus court de la moytié. 

CLXXIX 

RBSPONGB PAR LADIGTB DAMB 

Lettre, salue» humblement 
De Maro le seul fils Clément. 

Quand tu vouldras, le loysir et Venvie 
Dont me requiers sera bien tost venue. 
Et de plaisir seray toute ravie. 
Lors me voyant de toy entretenue. 
Le souvenir de ta grâce congnue 
Du soir auquel feuz à toy parlement, 
Souvent me faict par amxmr continue 
Avoir désir de recommencement. 

CLXXX 

A MONSIEUR GRASSUS 
QUI LUY VOULOIT AMASSBR DBUX MIL BSGUS 

Gesse, Grassus, de fortune contraindre, 
Qui grand trésor ne veult m'estre ordonné ; 

Suffise toy qu'elle ne peult estaindrè 
Ce nom, ce bruit, que vertu m'a donné. 
C'est à Françoys, ce grand Roy couronné, 
A m'enrichir. Quant aux escus deux mille 
Que m'assembler ne Crouves difficile 
D'autant d'amys, en vérité je tien 
Qu'il n'y a chose au monde plus facile, 
Si tous avoient semblable cueur au tien. 



CLXXXI » 

AU ROY, POUR ESTRB REMIS BN SON ESTAT 
(1537) 

Si le Roy seul, sans aucun y commettre. 
Met tout Testât de sa maison à point, 
Le cueur me dit que luy qui m'y fil mettre 
M'y remettra, et ne m'ostera point; 
Crainte d'oubli pourtant au cueur me point, 
Combien qu'il ait la mémoire excellente, 
Et n'ai pas tort, car si je perds ce point, 
A Dieu commant le plus beau de ma rente ; 
Or doncques soit sa majesté contente 
De m'y laisser en mon premier arroy, 
Soit de sa chambre, ou sa loge, ou sa tente, 
Ce m'est tout un, mais que je sois au Roy. 

CLXXXII 
AU ROY 

Si mon seigneur, mon prince et plus que père, 
Qui des Françoys Françoys premier se nomme, 
N'estoit point Roy de sa France prospère. 
Ne prince avec, mais simple géhtilhomme, 
J'irois autant dix fois par delà Romme 
Qiie j'en suis loing, chercher son accointance, 
Pour sa vertu, qui plus fort le couronne 



I Les Ëpigrammes CLXXXI k CCXLIII sont tirées de Tôdition 
do 1596. 

Que sa fortune et royalle prestance. 
Mais sQuhaitter cas de telle importance 
Seroit vouloir mon bien particulier, 
A luy dommage, et tort fait à la France, 
Qui a besoin d'un Roy tant singulier. 



CLXXXIII 

DE LA GONVALESGENCB DU ROY 
(1537) 

Roy des François, François premier du nom, 
Dont les vertus passent le grand renom, 
Et qui en France en leur entier ramaines 
Tous les beaux arts et sciences romaines, 
de quel grand bénéfice, estendu 
De Dieu sur nous, à nous il t'a rendu. 
Qui, pour accès de fièvre longue et grosse, 
Avois desjà le pied dedans la fosse ! 
Ja te pleuroit France de cœur et d'oeil ; 
Ja pour certain elle portoit le dueil ; 
Mais Mort, qui fit de toy si grans approches. 
Jamais ne s«eut endurer nos reproches. 
Et t'a rendu, par grand despit, à nous, 
Dont devant Dieu nous ployons les genoux. 

Ainsi tu sçais combien par faux alarmes 
La mort a faict pour toy jetter des larmes. 
Et si te peulx vanter en vérité 
De succéder à ta postérité, 
Et d'estre Roy après ton successeur, 
Car ja pour Roy le tenions pour tout seur. 

Vy donc, François, ainsi que d'une vie 
D'entre les mains des trois Parques ravie ; 
Pren les plaisirs et biens qui s'envoloient 
Et qui. de toy desrobber se vouloient. 
Que Dieu te doint venir tout bellement 
Au dernier poinct naturel, tellement 
Que de la vie en ce poinct retournée 
Ne puisses perdre une seule journée. 



4. 

CLXXXIV 
DIXAIN AU ROY, ENVOYÉ DE SAVOYB* 

(1543) 

Lors que là peur aux talons met des aisles, 
L'homme ne sçait où s'enfuir ne courre; 
Si en enfer il sçait quelques nouvelles 
De sa seurté, au fin fons il se fourre ; 
Puis peu à peu sa peur vient à escourre, 
Ailleurs s'en va. Sire, j'ay faict ainsi, 
Et vous requier de permettre qu'icy 
A seureté service je vous face; 
Puny assez je seray en sôucy 
De plus ne veoir vostre royale face. 

CLXXXV 

DU RETOUR DE TALLARD A LA COURT 

Puis que voyons à la court revenue 
ïallard, la fille à nulle autre seconde, 
Confesser faut par sa seule venue 
Que les esprits reviennent en ce monde : 
Car rien qu'esprit n'est la petite blonde. 
Esprit qui point aux autres ne ressemble, 
Veu que de peur s'ilz reviennent on tremble. 
Mais cestui ci n'espouvante ne nuit. 
O esprit donc, bon feroit, ce me semble, 
Avecques toy rabbater toute nuict. 

CLXXXVI 
POUR LE ROY DE NAVARRE 

( REPONSE A l'ePIGRAMME CXXI ) 

Si la queue ay couppée 
Au jeu si nettement, 
Point ne vous ay trompée : 
J'ay joué rondement ; 
Aussi bonnestement 
Faisons marché qui tienne: 
Pour jouer finement, 
Je vous preste la mienne. 

CLXXXVII 



A M. L. D. D. F., LUT ESTANT EN ITALIE 

SONNET 

(1536) 

Me souvenant de tes grâces divines, 
Suis en douleur, princesse, en ton absence ; 
Et si languis quand suis en ta présence. 
Voyant ce lis au milieu des espines. 

O la douceur des douceurs femenines, 
O cœur sans fiel, ô race d'excellence, 
dur mari rempli de violence. 
Qui s'endurcit par les choses bénignes ! 

Si seras tu de la main soustenue 
De TEtemel, comme chère tenue, 
^t les nuysans auront honte et reproche. 

Courage donc : en Tair je voy la nue. 
Qui çà et là s'escarte et diminue, 
Pour faire place au beau temps qui approche. 

CLXXXVIII 

SALUTATION DU CAMP DE MONSIEUR d'aNGUIEN 
A CERISOLES 

(1544) 

Soit en ce camp paix pour mieux faire guerre : 

Dieu doint au chef suitte de son bon heur, 

Aux chevaliers désir de los acquerre. 

Aux piétons profit joint à Thonneur, 

Tout aux despens et au grand deshonneur 

De l'ennemy. S'il se jecte en la plaine. 

Soit son cueur bas, son entreprinse vaine, 

Pouvoir en vous de le vaincre et tuer, 

Et à Marot occasion et veine 

De par escrit vos noms perpétuer. 

CLXXX1X 



MOMMBRIE DB QUATRE JEUNES DAMOISELLBS 
FAITE DE MADAME DE ROHAN, A ALENÇON 

LA PREMIERE PORTANT DES ESLES 

Prenez en gré, princesse, les bons zelles 
De Tentreprinse aux quatre damoiselles, 
Dont je me tien des plus petites l'une ; 
Mais toutesfois entendez par ces esles 
Qa'à un besoing pour vous avecques elles 
J'entreprendrois voler jusqu'à la lune. 

LA PREMIERE VESTUE DE BLANC 

Pour resjouyr vostre innocent 
Avons prins habit d'innocence; 
Vous pourriez dire qu'il ne sent 
Rien encor de resjouyssance ; 
Mais, Madame, s'il a puissance 
De sentir mal, quand mal avez, 
Pourquoy n'aura il jouyssance 
Des plaisirs que vous recevez. 

LA SECONDE PORTANT , DES ESLES 

Madame, ces esles icy 

Ne montrent faute de soucy, 

Ne trop de jeunesse frivole ; 

Elles vous déclarent pour moy 

Que quand vous estes hors d'esmoy. 

Je vay, je vien, mon cueur s'envole. 

LA SECONDE VESTUE DE BLANC 

L'habit est blanc, le cœur noir ne fut onques : 
Prenez en bien, noble princesse, donques 
Ce passetemps de nostre invention ; 

Car, n'en desplaise à la mélancolie, 
Soy resjouyr n'est péché ny folie, 
Sinon à gens de maie intention. 

POUR LA JEUNE 

Recevez en gré la boursette 
Ouvrée de taainte couleur; 
Voulun tiers en don de fillette, 
On ne regarde en la valeur. 
J'auray grand plaisir avec heur 
S'il est prins de volonté bonne, 
Car je le donne de bon cœur. 
Et le cœur mesmes je vous donne. 

POUR L*AISNÉE 

C'est un don faict d'un cœur pour vous tout né. 
C'est de la main à vous toute adonnée ; 
Bref, c'est un don lequel vous est donné 
De celle là que l'on vous a donnée, 
Voyre donné d'amour bien ordonnée, 
Parquoy mieulx prins sera, comme je pense ; 
Si le don plait, me voila guerdonnée ; 
Amour ne veut meilleure recompense. 

CXC 

A UN JEUNE ESGOLIBR DOCTE 
ORIBFVBMENT MALADE 

Charles, mon filz, prenez courage : 
Le beau temps vient après l'orage, 

^ Après maladie santé ; 

*Dieu a trop bien en vous planté 
Pour perdre ainsi son labourage. 

CXCI 

CONTRE l'inique 

A ANTOINE DU MOULIN , MASGONNOIS 

ET CLAUDE GALLAND 

(1543) 

Fuyez, fuyez (ce conseil je vous donne), 
Fuyez le fol qui à tout mal s'adoiîne, 
Et dont la mère en mal jour fut enceinte ; 
Fuyez Tinfame inhumaine personne 
De qui le nom si mal cimbale et sonne 
Qu'abhorré est de toute oreille saincte ; 
Fuyez celuy qui sans honte ne crainte 
Conte tout haut son vice hors d'usance, 
Et en fait gloire et y prend sa plaisance ; 
Qui s'aymera ne le fréquente donc. 
O malheureux de perverse naissance. 
Bien heureux est qui fuit ta cognoissance, 
Et plus heureux qui ne te cognent onc ! 

CXCII 
AUX AMATEURS DE LA SAINTE ESGRITURB 

Bien peu d'enfans on trouve qui ne gardent 
Le testament que leur père a laissé, 
Et qui dedans de bien près ne regardent. 
Pour veoir comment il Ta faict et dressé. 

O vous, enfens, à qui est adressé 
Ce Testament de Dieu nostre bon père 
Affin qu'à l'œil son vouloir vous appere. 
Voulez vous point le lire volontiers ? 
C'est pour le moins, et plus de vous j'espère. 
Gomme de vrays célestes héritiers. 

CXCIII 

SUR LE DIT d'un THEOLOGIEN 

Efe la Sorbonne un docteur amoureux 
Disoit un jour à sa dame rebelle. 
Ainsi que font tous autres langoureux .: 
« Je ne puis rien mériter de vous, belle. » 

Puis nous prescha que la vie éternelle 

Nous méritions par œuvres et par dits. 

Arguo sic, si magister Lourdis 

De sa Gatin mériter ne peut rien, 

Ergo ne peut mériter paradis, 

Car pour le moins psiradis la vaut bien. 

CXCIV 

SUR l'ordonnance que le ROY FIT 
DE BASTIR A PARIS AVEC PROPORTION 

Le roy, aymant la décoration 

De son Paris, entr'autres bien ordonne 

Qu'on y bastisse avec proportion, 

Et pour ce faire argent et conseil donne ; 

Maison de Ville y construit belle et bonne, 

Les lieux publics devise tous nouveaux. 

Entre lesquelz au milieu de Sorbonne 

Doit, ce dit on, faire la Place aux veaux. 

cxcv 

DE FRERE THIBAUT 

Frère Thibaut pour soupper en caresme 
Fait tous les jours sa lamproye rostir, 
Et puis avec une couleur fort blesme, 
En pleine chaire il nous vient advertir 
Qu'il jeune bien, pour sa chair amortir, 
Tout le caresme en grand dévotion, 
Et qu'autre chose il n'ha, sans point mentir, 
Qu'une rôtie à sa colation. 

CXCVI 

DU LIEUTENANT CRIMINEL DE B. 

Un lieutenant vuydoit plus volontiers 
Flascons de vin, tasses, verres, bouteilles, 
Qu'il ne voyoit procès, sacs, ou papiers 
De contredits, ou cautelles pareilles ; 
Et je luy di : « Teste digne d'oreilles 
De pampre vert, pourquoy as fanlasie 

Plus à Remplir de vin et malvoisie 
Qu'en bien jugeant acquérir los et gloire ? 
<— D'espices, dist la face cramoysie, 
Friand je suis, qui me cause de boire. » 

CXCVII 

A MADAME DB LA BARMB, PRÈS DE NEGY 
EN GENEVOIS 

(1543) 

Adieu ce bel œil tant humain, 
Bouche de bon propos armée, 
D'ivoire la gorge et la main, 
Taille sur toutes bien formée. 

Adieu douceur tant estimée, 
Vertu à Tambre ressemblant ; 
Adieu de celui mieux aimée 
Qui moins en monstra de semblant. 

CXCVIII 

DE LA FILLE DE VAUGOURT 

Vaugourt, parmy sa domestique bande, 
Voyant sa fille Augustine ja grande, 
S'attendoit bien de brief un gendre avoir, 
Et enfans d'elle aggreables à voir. 
Qui lui rendroient sa vieillesse contente. 
Or a perdu sa fille et son attente, 
Et luy a prins la Mort par un trespas 
Ce qu'il avoit et ce qu'il n'avoit pas. 

CXCIX 

d'ySABEAU, A ESTIENNE CLAVIER 

(1526) 

Ysabeau, ceste fine mouche, 
' Clavier, tu entens bien Clément, 

Je sçai que tu scez qu'elle est louche, 
Mais je te veux dire comment : 
Elle l'est si horriblement, 
Et de ses yeux si mal s'acoutre, 



Digitized by VjOOQIC 



EPIGRAMMES 73 

Qu'il vaudroit mieux, par mon serment, 
Qu'elle fu9t aveugle lout outre. 

ce 

DE NENNY 

Nenny desplait et cause grand soucy 
Quand il est dit à Tamy rudement ; 
Mais quand il est de deux yeux adoucy 
Pareils à ceux qui causent mon tourment, 
S'il ne raporte entier contentement, 
Si monstre il bien que la langue pressée 
Ne respond pas le plus communément 
De ce qu'on dict avecques la pensée. 

CCI 

d'un ouy 

Un Ouy mal accompagné 

Ma triste langue profera. 

Quand mon cœur, du corps eslongné. 

Du tout à vous se retira. 

Lors à ma langue demoura 

Ce seul mot, comme triste : Ouy; 

Mais si mon cœur plus resjouy 

Avoit sur vous ce point gaigné. 

Croyez que dirois un Ouy 

Qui seroit mieux accompagné. 

ccfi 

A ANNE 

Le cler soleil par sa présence efface . 
Et fait fuir les ténébreuses nuits ; 
Ainsi pour moy (Anne) devant tgi face 
S'en vont fuyans mes langoureux ennuis. 

Quand ne te voy tout ennuyé je suis ; 
Quand je te voy je suis bien d'autre sorte. 
Dont vient cela? Sçavoir je ne le puis, 
Si n'est d'amour, Anne, que je te porte. 

CLÉMEMt MAHOT, Il 5 

ccni 

HUICTAIN 

(1527) 

J'ay une lettre entre toutes eslite; 

J'ayme un pays et ayme une chanson ; 

N est la lettre en mon cœur biens escrite, 

Et le pays est celuy d'Alençon; 

La chanson est (sans en dire le son) : 

Allégez moy^ douce plaisant' Bru7ieUe : 

Elle se chante à la vieille façon; 

Mais c'est tout un, la Brunette est jeunette. 

CCIV 



(15Î8) 

L'heur ou malheur de vostre cognoissance 

Est si douteux en mon entendement, 

Que je. ne sçai s'il est en la puissance 

De mon esprit en faire jugement; 

Car si c'est heur, je sçay certainement 

Qu'un bien est mal quand il n'est point durable; 

Si c'est malheur, ce m'est contentement 

De l'endurer pour chose si louable. 

CCV 

DH SA MAISTRESSB 
(1525) 

Quand je voy ma maistresse, 
Le clair soleil me luict; 
S'ailleurs mon œil s'adresse, 
Ce m'est obscure nuict, 
Et croy que sans chandelle 
A son lict à minuict 
Je verrois avec elle. 

CCVI 
d'aNNBTTE et MARGUERITE 

Ces jours passez je fus chez la Normande, 
Où je trouvay Annette et Marguerite : 
Annette est gras^^e, en bon point, belle et grande; 
Uautre est plus jeun,e et beaucoup plus petite. 
Annette assez m'embrasse et sollicite; 
Mais Marguerite eut de moy son plaisir. 
La grande en fut, ce croy je, bien despite, 
Mais de deux maux le moindre on doit choisir. 

CCVII 

A UNE DAME DE PIEDMONT QUI REFUSA 

SIX ESGUS DE MAROT POUR COUCHER AVEC ELLE 

ET EN VOULOIT AVOIR DIX 

(1544) 

Madame, je vous remercie 
De m'avoir esté-si rebourse : 
Pensez vous que je m'en soucie, 
Ne que tant soit peu m'en courrousse? 
Nenny, non; et pourquoy? et pource 
Que six escuz sauvez m'avez, 
Qui sont aussi bien en ma bourse 
Que dans le trou que vous sçavez. 

CCVIII 
DE SOY MESME 

Î1537) 

Plus ne suis ce que j'ay esté. 
Et ne le sçaurois jamais estre ; 
Mon beau printemps et mon esté 
Ont fait le saut par la fenestre. 
Amour, tu as esté mon maistre : 
Je t'ai servi sur tous les dieux. 
si je pouvois deux fois naistre, 
Comme je te servirois mieulxl 

CCIX 
RESPONSE AU PRECEDENT 

Ne menez plus tel desconfort : 
Jeunes ans sont petites pertes : 
Vostre aage est plus méur et plus fort 
Que ces jeunesses mal expertes. 
Boutons serrez, roses ouvertes, 
Se passent trop légèrement ; 
Mais du rosier les fueilles vertes 
Durent beaucoup plus longuement. 

CCX 

SUR LE MESME PROPOS > 

Pourquoi voulez vous tant durer, 
Ou renaistre en fleurissant aage ? 
Pour pécher et pour endurer? 
• Y trouvez vous tant d'avantage ? 
Certes, celuy n'est pas bien sage 
Qui quiert deux fois estre frappé. 
Et veut repasser un passage 
Dont il est à peine eschappé. 

CCXI 
d'une vieille dame fort pasle 

ET d'un vieil gentilhomme 

Une dame du temps passé 

Vi nagueres entretenue 

D'un vieil gentilhomme cassé, 

Qui avoit la barbe chenue : 

Alors la souhaittastes nue 

Entre ses bras. Mais puis qu'il tremble, 

Et puis que morte elle ressemble. 

Monsieur, si pitié vous remord. 

Ne les faictes coucher ensemble. 

De peur qu'ilz n'engendrent la mort. 

CCXII 
DE LA JALOUSIE d'uN MAISTRE SUR SON SERVITEUR 

Malheureux suis; ou à malheureux maislre , 
Qui tant de fois sur moy a désiré 
Qu'auprès de luy sa déesse peust estre, 
Par qui longtemps amour Ta martyre. 
Or elle y est. Mais ce Dieu a tiré 
Dedans sçn cœur autre flesche nouvelle ; 
Mon maistre (helas!) voyez chose cruelle, 
Car d'un costé vostre désir m'ad vient ; 
De l'autre non, car je porte avec elle 
Un autre amy qui vostre place tient. 

CCXlll 

DE ROBIN ET GATIN 

Un jour d'yver, Robin tout esperdu 
Vint à Catin présenter sa requeste 
Pour desgeler son chose morfondu, 
Qui ne pouvoit quasi lever la teste ; 
Incontinent Catin fut toute preste; 
Robin aussi prend courage et s'accroche : 
On se remue, on se joue, on se hoche. 
Puis quand ce vint au naturel debvoir : 
« Ha! dit Catin, le grand desgel s'approche! 
— Voyre, dit il, car il s'en va pleuvoir. » 

CCXIV» 

AD CiESAREM. (MABT., LIB. VIII, EPIG. LIV.) 

Magna licet loties trlbuas, majora datuinis 
Dona, ducum victor, viclor et ipse lui. 

Diligeris populo non propter prœmia, Cœsar, 
Propter te populus prœmia Cœsar, amat. 

AU ROY 

Quoyque souvent tu fasses d'un grand cœur 
Dons bien sentans ta royauté suprême, 

« Les Épigrammes CCXIV à CCXIJII sont imitées de Martial. 
Voyez aussi les Épigramines L, LXXXI, CLIX, CLXXII, CLXXIII, 

D'en faire encor bien t'attens, o vainqueur 

Des cœurs de tous, et vainqueur de toy mesme : 

Ghascun, pour vray, te porte amour extrême, 

Non pour tes dons avenir ou presens ; 

Mais, au rebours, Roy, l'honneur d'Angoulesme, 

Pour ton amour on aime tes presens. 

CCXV 

DE GATBLLA PUBLIf. (UB. I, EPI6. CX.) 

Ipsaest passere nequior CaUt,lli, etc. 
DE LA CHIENNE DE LA ROYNE ELEONOR 

Mignonne est trop plus affettée, 
Plus frétillant, moins arrestée, 
Que le passeron de Maupas.: 
Cinquante pucelles n'ont pas 
La mignardie si friande. 

Mignonne nasquit aussi grande 
Quasy comme vous la voyez. 

Mignonne vaut (et m'en croyez) 
Un petit trésor : aussi est ce 
Le passe temps et la liesse 
De la Royne, à qui si fort plaist, 
Que de sa belle main la paist. 

Mignonne est la petite chienne, 
Et la Royne est la dame sienne. 
Qui l'orroit plaindre aucunesfoys. 
On gageroit que c'est la voix 
De quelque dolente personne, 
Et a bien cet esprit Mignonne 
De sentir plaisir et esmoy 
Aussi bien comme vous et moy. 

La Royne en sa couche parée 
Luy a sa place préparée. 
Et dort la petite foUastre 
Dessus la gorge d'allebastre 
De sa dame, si doulcement 
Qu'on ne l'oyt souffler nullement. 
Et si pisser veut d'avanture, 

Ne gaste draps ni couverture, 

Mais sa mais tresse gratte, gratte, 

Avecques sa flatteuse patte, 

L'advertissant qu'on la descende, 

Qu'on l'essuyé, et puis qu'on la rende 

En sa place, tant est honneste 

Et nette la petite beste. 

Le jeu d'amours n'a esprouvé, 

Car encores n'avons trouvé 

Un mari digne de se prendre 

A une pucelle si tendre. 

Or affin que du tout ne meure 
Quand de mourir viendra son heure. 
Sa maistresse en un beau tableau 
L'a fait paindre à Fontainebleau 
Plus semblable à elle (ce semble) 
Qu'elle mesme ne se ressemble. 
Et qui Mignonne approchera 
De sa painlure, il pensera 
Que toutes deux vivent sans fainte, 
Ou bien que Tune et l'autre est pain te. 



CCXVI 

DE FORMICA ELECTRO INCLUSA. (LIB. VI, EPIG. XV.) 

Dum Pkaëtuntœa formica vagatur in umbra. et . 
DB LA FORMIS RNCLOSR EN DE L'aMBRR 

Dessous l'arbre où Tambre dégoutte 
La petite formis alla : 
Sur elle en tomba une goutte, 
Qui tout à coup se congela. 
Dont la fourmis demoura là 
Au milieu de l'ambre enfermée. 

Ainsi la beste desprisée. 
Et peu prisée quand vivoit. 
Est à sa mort fort estimée, 
Quand si beau sepulchre on luy voit. 

CCXVtl 
AD JULIUM MARTIALEM.(lIB. X, EPIG. XLVII.) 

Vitam quœ faciunt beatiorem, etc. 
DB SOY MESMB 

Marot, voici, si tu le veux savoir, 

Qui fait à Thomme heureuse vie avoir : 

Successions, non biens acquiz à peine,, 

Feu en tout temps, maison plaisante et saine, 

Jamais procès, les membres bien dispos, 

Et au dedans un esprit à repos ; 

Contraire à nul, n'avoir aucuns contraires ; 

Peu se mesler des publiques affaires ; 

Sage simplesse, amys à soy pareilz, 

Table ordinaire et sans grans appareilz ; 

Facilement avec toutes gens vivre ; 

Nuict sans nul seing, n'estre pas pourtstnt yvre; 

Femme joyeuse, et chaste neantmoins; 

Dormir qui fait que la nuict dure moins ; 

Plus haut qu'on n'est ne vouloir point attaindre ; 

Ne désirer la mort ny ne la craindre. 

Voylà, Marot, si lu le veux sçavoir. 

Qui faict à l'homme heureuse vie avoir. 

CCXVIII 

IN CALLISTRATUM. (^ UB. V, EPIG. XIII.) 

Sum, fateor, semperque fui, Callistrate, pauper, etc. 
DB SOY MESMB BT d'UN RICHB IGNORANT 

Riche ne suis, certes, je le confesse, 

Bien né pourtant, et nourri noblement ; 

Mais je suis leu du peuple et gentillesse 

Par tout le monde, et dict on : « C'est Clément. » 

Maintz vivront peu, moy éternellement ; 

Et toy tu as prez, fontaines et puits^ 

Bois, champs, chasteaux, rentes et gros appuis : 

€'est de nous deux la différence et l'estre. 

Mais tu ne peux estre ce que je suis ; 

Ce que tu es, un chascun le peult estre* 

CCXIX 
IN SUTOREM. (lIB. IX, EPIG. LXXIII.) 

Dentibus antiquas solitus pi^oducere pelles, etc. 
DE €0Y MESMK ET d'UN, SAVETIER 

Toy qui tirois aux dents vieilles savattes, 
De ton feu maistre or possèdes et tiens 
Rentes, maisons et meubles, jusqu'aux nattes : 
A son trespas il les ordonna tiens. 
Avec sa fille en repos t'entretiens. 
Et mes parens, pour me faire escolier, 
M'ont faict tirer bien vingt ans au collier. 
Qu'en ay je mieulx? Romps la plume et le livre, 
Galliope, puisque le vieux soulier 
Donne si bien au savetier à vivre. 

CCXX 

IN DETRACTOREM. (lIB. V, EPIG. LX.) 

Adlatres licet mque nos, et usqtte 
Et gannitibus improbis la^;essas, etc. 

A ESTIENNE DOLET 

Tant que voudras jette feu et fumée, 

Mesdi de moy à tort et à travers ; 

Si n'auras tu jamais la renommée 

Que de long temps tu cherches par mes vers, 

Et nonobstant tes gros tomes divers 

Sans bruit mourras, cela est arresté : 

Car quel besoin est il, homme pervers, 

Que l'on te sache avoir jamais esté ? 

CCXXI 

AD JULIUM MARTIALEM. (lIB. V, EPIG. XX.) 

Si tecum mii, chare Martialis, 
Securis liceat frxU diebus, 
Si disponere tempus otiosum 
Et vere pariter vacare mtœ^ etc. 

A FRANÇOYS RABELAIS . 

S'on nous laissoit nos jours en paix user, 
Du temps présent à plaisir disposer, 

8. 

Et librement vivre comme il faut vivre, 
Palais et cours né nous faudroit plus suivre, 
Plaids ne procès, ne les riches maisons 
Avec leur gloire et enfumez blasons, 
Mais sous bel ombre en chambre et ^Ueries 
Nous pourmenanfe, livres et railleries. 
Dames et bains, seroient les passetemps, 
. Lieux et labeurs de nos esprits contens. 

Las ! maintenant à nous point ne vivons, 
Et le bon temps périr pour nous sçavons 
Et s'envoler, sans remède quelconques : 
Puis qu'on le sçait, que ne vit on bien donques? 

ccxxn 

AD NiEVOLUM CAUSIDICUM. (UB. I, BPIG. XCVin.) 

Cum clamant omnes, loqueris tu, Nœvole, semper, etc. 
d'un advogat ignorant 

Tu veux que bruit d'advocat on te donne, 
Et de sçavant, mais jamais au Parquet 
Tu ne dis mot, sinon quand le caquet 
Des grans criars les escoutans estonne. 

A faire ainsi, je ne sçache personne 
Qui ne puisse estre homme docte à le voir : 
Or maintenant qu'un seul mot on ne sonne, 
Dy quelque chose : oyons ce beau sçavoir. 

AUTREMENT 

Quand d'un chacun la voix bruit et resonne 
En plein Parquet, pnq homme ne parla 
Plutost que toy, et si semble par là 
Que le renom d'advocat on te donne 

A faire ainsi, etc. 

CCXXIII 

AD GINNAM. (UB. V, EPI6. LMH.) 

Cum voco te dominum, noli tibi, Cinna, placere, 
Sœpe etiam tervum sic resaluto meum. 

A ROULLET 

Quand Monsieur je te di, RouUet, 
Le te di je, povre follet, 

Pour te plaire, ou pour ta value? 
Je t'advise que mon valet 
Bien souvent ainsi je salue. 

CCXXIV 

AD SABIDIUM. (LIB. I, EPI6. XXXIII.) 

Non amo te, Sabidi, nec possum dicere quare. 
Hoc tantum possum dicere, noii amo te. 



Jan, je ne t'aime point, beau sire, 
Et ne sçay quelF mouche me poind, 
Ne pourquoy c'est; je ne puis dire 
Sinon que je ne t'aime point. 

CCXxV 

DE PHILONE. (LIB. Y, EPI6. XLYU.) 

Nonquam se cœnasse domi Philo jurât, et hoc est, 
Non cœnat quoties nemo vocavit fium. 

DE mag6 LONGIS 

Ce prodigue Macé Longis 

Fait grand serment qu'en son logis 

Il ne souppa jour de sa vie ; 

Si vous n'entendez bien ce poinct, 

C'est à dire il ne souppe point 

Si quelque autre ne le convie. 

CCXXVI 

DE UNO. (LIB. I, EPI6. LXXVI.) 

Dimidium donare Lino, qtMm credere totum, ' 
Qui mavult, mavult perdere dimidium. 

d'un mauvais RBNDBUR 

Cil qui mieux ayme par pitié 
Te faire don de la moitié 
Que prester le tout rondement, 
Il n'est point trop mal gracieux; 
Mais c'est signe qu'il aime mieux 
Perdre la moitié seulement. 

CCXXVII 
AD ^MILIANUH. (lIB. V, EPIG. LXXXI. ) 

Semper eris pauper, H pauper es, jEmiliane : 
Dantur opes nullis nunc, nisi diviibus, 

A ANTOINE 

Si tu es povre, Antoine, tu es bien 
En grand danger d'estre povre sans cesse, 
Car aujourd'huy on ne donne plus rien 
Sinon à ceux qui ont force richesse. 

CCXXVIII 

IN CANDIDUM. (lIB. IIÎ. EPIG. XXVI.) 

Prœdia solus habes, et solus, Candide, nummos, etc. 
DE JAN JAN 

Tu as tout seul, Jan Jan,* vignes et prez; 
Tu as tout seul ton coeur et ta pecune; 
Tu as tout seul deux logis diaprez, 
Là où vivant ne prétend chose aucune ; • 
Tu as tout seul le fruit de ta fortune ; 
Tu as tout seul ton boire et ton repas; 
Tu as tout seul toutes choses fors une, . 
C'est que tout seul ta femme tu n'as pas. 

CCXXIX 

IN POSTHUMUM. (lIB. Il, EPIG. LXVU.) 

Occurris quocunque loco mihi, Posthume, clamas, etc. 
A HILAIRB 

Dès que tu viens là où je suis, 
Hilaire, c'est ta façon folle 
De me dire tousjours : « Et puis 
Que fais tu? » Voilà tout ton roUe. 
Cent fois le jour ceste parole 
Tu me dis ; j'en suis tout battu. 
Quand tout sera bien débattu, 
Je cuide, par mon âme, Hilaire, 
Qu'avecques ton beau que fais tu? 
Tu n'as rien toi mesme que faire. 

CCXXX 
IN DIODORUH, AD FLACCUM. (lIB. I, EPIG. XCEC.) 

Litigat, et podagra Diodorus, Fiance, laborat, 
Sed nil patrono porrigit, hœc chiragra est. 

d'un abbé 

L'abbé a un procès à Rome, 
Et la goutte aux piedz, le povre homme. 
Mais radvocat s'est plaint à maints 
Que rien au poing il ne lui boutte; 
Gela n'est pas aux pieds la goutte, 
C'est bien plus tost la goutte aux mains. 

ccxxxi 

IN FAUSTUM. (lIB. XII, EPIG. LXV.) 

Nescio tam multis quid scribas, Fauste, puellis : 
Hoc scio, quod scribil nulla puella tibi. 

d'un curé* 

Au curé, ainsi comme il dit, 
Plaisent toutes belles femelles, 
Et ont envers luy grand crédit, 
Tant bourgeoyses que damoy selles ; 
Si luy plaisent les femmes belles 
Autant qu'il dit, je n'en sçay rien; 
Mais une chose je sçay bien, 
Qu'il ne plait pas à une d'elles. 

CCXXXII 

m SERTORIUM. (UB. III, EPIG. LXIX.) 

Rem peragit nullam Sertorius, inchoat omnes : . 
Hune ego quum futuit, non puto perficere. 

d'un LIMOSIN 

C'est grand cas que nostre voisin 
Tousjours quelque besongne entame, 
Dont ne peut, ce gros Limosin, 
Sortir qu'à sa honte et diffame. 
Au reste, je croy sur mon ame, 
Tant il est lourd et endormy, 

Que quand il besongne sa femme. 
Il ne luy fait rien qu'à démy. 

CGXXXIII 

AD AULUM, DE SUA PUELLA. ( LIB. VII, EPI6. XIV.) 

Acci4it infandum noêtrœ êcelus, Aule, jniellœ, etc. 
DE LA TRISTESSE DE S'aMYE 

C'est grand'pitié de m'amie, qui a 
Perdu ses jeux, son passe temps, sa feste, 
Non un moineau, ainsi que Lesbia, 
N'un petit chien, belette ou autre beste ; 
A jeux si sots mon tendron ne s'arreste : 
Ces pertes là ne luy sont mal faisans; 
Vrais amoureux, soyez en desplaisans : 
Elle a perdu, hélas 1 depuis septembre. 
Un jeune amy, beau, de vingt et deux ans, 
N'ayant encor pied et demy de membre. 

* CCXXXIV 

AD FABULLAM. (LIB. I, EPIO. LXV.) 

Bella es, novimus, et puella, verurtk est, etc. 

d'une qui se vante 

Vous estes belle, en bonne foy ; 

Ceux qui disent que non sont bestes; 

Vous êtes riche, je le voy : 

Qu'est il besoin d'en faire enquestes? 

Vous estes bien des plus honnestes, 

Et qui le nie est bien rebelle ; 

Mais quand vous vous levez vous n'estes 

Honneste ne riche ne belle. 

ccxxxv 

AD GELLIAM. (lIB. v/ePI6. XXIX.) 
Siquando leporem mittis mihi, Gellia, âicit, etc. 

A ISABEAU 

Isabeau, lundi m'envoyastes 
Un lièvre et un propos nouveau ; 
Car d'en manger vous me priastes, 

En me voulant mettre au cerveau 
Que par sept jours je serois beau. 
Resvez vous? Avez vous la fièvre? 
Si cela est vray, Isabeau, 
Vous ne mangeastes jamais lièvre. 

CCXXXVI 

DE GELLIA. (lIB. I, EPIG. XXXIV.) 

Amissum non flet, quum sola est Gellia, patrem, etc. 

D'aLIX 

Jamais Alix son feu mary ne pleure 
Tout à par soy , tant est de bonne sorte ; 
Et devant gens, il semble que sur Theure 
De ses deux yeux une fontaine sorte. 
De faire ainsi, Alix, si te déporte : 
Ce n'est point dueil quand lôuenge on en veut. 
Mais le vray dueil, scez tu bien qui le porte? 
C'est cestui là qui sans tesmoin se deut. 

CCXXXVII 

AD LYCORIM. (lIB. VI, EPIG. XL.) 

Fœmina prœferri potuit tibi nulla, LycoH, etc. 
A CATIN, d'bLLB MBSMB, BT DB JANB 

Jadis, Gatin, tu estois l'outrepasse : 

Jane à présent toutes les autres passe, 

Et pour donner Tarrest d'entre vous deux, 

Elle sera ce dequoy tu te deulx ; 

Tu ne seras jamais de sa value. 

Que faict le temps? Il faict que je la veux, 

Et que je t'ai autres foys bien voulue. 

CCXXXVIII 

- IN LESBIAM. (lIB. VI, EPIG. XXIII.) 

Stare jubés nostrum semper tibi^ Lesbia, penem, etc. 
A UNB LAIDE 

Tousjours voudriez que je l'eusse tout droit, 
Ma laideron, et vous semble, je gage, 



Digitized by VjOOQIC 



88 EPI6RAHMES 

Que j'en puis faire ainsi comme du doigt ; 
Vous avez beau le flatter de langage, 
Voyre des mains, ce diable de visage 
Desgouste tout, et à vous mesme nuit, 
Parquoy devriez (si vous estiez bien sage) 
Ne me chercher seulement que de nuit. 

CCXXXIX 

DE LESBIA. (lID. XI, EPI6. LXIfl.) 

Lesbia se jurât gratis nunquam esse fututam; 
Verum est : cum futui vuU, numerare solet. 

DB MAGBB 

Macée me veut faire accroire 
Que requise est de mainte gent : 
Plus envieillit, plus a de gloire, 
Et jure comme un vieil sergent 
Qu'on n'embrasse point son corps gent 
Pour néant ; et dit vray Macée, 
Car tousjours elle baille argent 
Quand elle veult estre embrassée. 

CCXL 

DE PAULA. (LIB. X, EPI6. Vfll.) 

Niibere Paula cupit nobis, ego ducere Pauîam 
Sola; anus est. Vellem, si magis esset anus. 

DE 1>AULINB 

Pauline est riche et me veut bien 
Pour mary : je n'en ferai rien, 
Car tant vieille est que j'en ay honte. 
S'elle estoit plus vieille d'un tiers 
Je la prendrois plus vouluntiers, 
Car la despesche en seroit prompte. 

CCXLI 

AD ALIAM. ( LIB. I^ EPI6. XX.) 

Si memini, fumeront tibi quatuor ^ jElia, dentés, etc. 

d'une vieille edentée 

S'il m'en souvient, vieille au regard hideux, 
De quatre dents je vous ay vu mascher: 

Mais une toux dehors vous en mit deux ; 
Une autre toux deux vous en fit cracher. 
Or pouvez bien toussir sans vous fascher, 
Car ces deux toux y ont mis si bon ordre, 
Que si la tierce y veut rien arracher, 
Non plus que vous n'y trouvera que mordre. 

CCXLII 

A UNE VIEILLE 

PRIS SDR CE VERS : 

Non gaudet veteri sanguine mollis amor. 

Veux tu, vieille ridée, entendre 
Pourquoy je ne te puis aimer? 
Amour, Tenfant mol, jeune et tendre, 
Tousjours le vieil sang trouve amer. 
Le vin nouveau fait animer 
Plus Tesprit que vieille boisson, 
Et puis Ton n'oit bien estimer 
Que jeune chair et vieil poisson. 

CCKLIII 
d'un glorieux emprisonné 

PRIS DU LATIN 

T'esbahis tu dont point on ne souspire, 
Et qu'on rid tant? Qui se tiendroit de rire. 
De veoir par force à présent estre doux 
L'ami de nul et l'ennemi de tous? 

CCXLIV» 

d'un mauvais POJBTE 

Sans fin (povre sot) tu t'amuses 
A vouloir complaire aux neuf Muses ; 
Mais tu es si lourd et si neuf. 
Que tu en fasches plus de neuf. 

« Les épigrammes suivante?, ainsi que les pièces qui dans le pre- 
mier volume ne sont pas désignées comme comprises dans les édi- 
tions de 1538, 1544 et 1596, appartiennent à diverses autres éditions. 

CCXLV 

DE l'an 1544 

Le cours du Ciel qui domine icy bas 
Semble vouloir, par estime commune, 
Cest an présent demonstrer maints debatz 
Faisant changer la couleur de la lune 
Et du soleil la vertu claire et brune. 
Il semble aussi par monstres orgueilleux 
Signifier cest an fort périlleux ; 
Mais il devoit, faisant tousjours de mesme, 
Et rendant Tan encor' plus merveilleux. 
Nous envoyer éclipse de quaresme. 

CCXLVI 
d'un usurier 

PRIS DU LXTIW 

Un usurier à la teste pelée 

D'un petit blanc acheta un cordeau 

Pour s'estrangler, si par froide gelée 

Le. beau bourgeon de la vigne nouveau 

N'estoit gasté. Après ravine d'eau, 

Selon son vueil la gelée survint, 

Dont fut joyeux : mais comme il s'en revint 

En sa maison, se trouva esperdu, 

Voyant l'argent de son licol perdu 

Sans profiter : sçavez vous bien qu'il fit? 

Ayant regret de son blanc, s'est pendu 

Pour mettre mieux son licol à profit. 

CCXLVIï 

d'un advogat jouant contre sa femme 
et db son glebg 

Un advocat jouoit contre sa femme 

Pour un baiser que nommer n'oserois; 

Le jeu dit tant et si bien à la dame, 

Que dessus luy gagna des baisers troys : 

« Or ça, dist elle amy), à cette foys, 

Jouons le topt, pendant qu'estes assis. 

— Quoy, respond il, le tout, ce seroient six : 



dby Google 



BPIGRAMMES 91 

Qui fourniroit à un si gros payement? » 
Alors son clerc, de. bon entendement, 
Luy dist, ayant dé sa perte pitié : 
« Ayez bon cueur, Monsieur ; certainement 
Je suis content d'en estre de moytié. » 

ccxLvni 

d'un moyne et d'une vieille 

Un moyne un jour jouant sur la rivière, 

Trouva la vieille en lavant ses drapeaux, 

Qui luy monstra de sa cuisse heroniere 

Un feu ardant où joignoient les deux peaux. 

Le moyne eut cueur, levé ses oripeaux, 

Il prend son chose, et puis s'approchant d'elle : 

« Vieille, dist il, allumez ma chandelle. » 

La vieille, lors, luy voulant donner bon. 

Tourne son cul, et respond par eau telle : 

« Approchez vous, et souflez au charbon. » 

GCXLIX 
DU TBTIN DE CATAUT 

Celui qui dit bon ton te tin 
N'est mensonger, mais véritable ; 
Car je t'asseure, ma Gatin, 
Qu'il m'est trèsbon et agréable ; 
Il est tel, et si profitable, 
Que si du nez hurtoit quelqu'un, 
Contre iceluy (sans nulle fable) 
Il ne se feroit mal aucun. 

GCL 

DE MESSIRE JEAN CONFESSANT JANNE LA SIMPLE 

Messire Jan, confesseur de fillettes, 
Confessoit Janne, assez belle et jolye. 
Qui, pour avoir de belles oreillettes, 
Avec un moine avoit fait la folie; 
Entr'autres points Messire Jan n'oublie 
A remonstrer cest horrible forfait : 

« Las! disoit il, m'amye, qu'as tu fait? 
Regarde bien le poinct où je me fonde : 
Gest homme, alors qu'il fusL mbyne parfait, 
Perdit la vie, et mourut quant au monde. 
N'as tu point peur que la terre ne fonde, 
D'avoir couché avec un homme mort? » 
De cueur contrict Janne ses lèvres mord : 
« Morl! ce dit elle, enda, je n'en croy rien; 
Je Tay veu vif depuis ne sçay combien; 
Mesmes alors qu'il eut à moy affaire 
Il me branloit et baisoit aussi bien 
En homme vif comme vous pourriez faire. » 

CCLI 

d'un gordelier 

Un Gordelier d'une assez bonne mise 
Avoit gaigné à je ne sçay quel jeu 
Chausses, pourpoint, et la belle chemise ; 
En cest estât son hostesse l'a veu; 
Qui lui a dit : « Vous rompez vostre vœu. 
— Non, non, respond ce gracieux records; 
Je l'ay gaigné au travail de mon corps, 
Ghausses, chemise et pourpoint pourfilé. » 
Puis dit (tirant son grand tribart dehors) : 
« Ce beau fuzeau a tout fait et filé. » 

CCLII 
d'un amoureux et de s'amye 

L'autre jour un amant disoit 
A sa maistresse, on basse voix, 
Que chacun coup qu'il luy faisoit 
Luy coustoit deux escuz ou troys : 
Elle y contredist : toutesfoys, 
Ne pouvant le cas denier, 
Luy dist : « Faites le tant de foys 
Qu'il ne vous couste qu'un denier. » 

CCLIH 

d'un petit pierre et de son procès 

matiere de mariage 

Le petit Pierre eut du juge option 
D'estre conjoinct avec sa dam oy selle 
Ou de souffrir la condemnation 
D'excommunié et censure éternelle : 
Mais mieux ayma, sans dire j'en appelle, 
L'excommunie et la censure eslire 
Que d'espouser une telle femelle, 
Pire trop plus qu'on ne pourroit escrire. 

CGLIV 

LES SOUHAITZ d'uN AMOUREUX 

Pour tous souhaitz ne désire en ce monde 
Fors que santé, et tousjours mile escus : 
Si les avois, je veux que Ton me tonde 
Si vistes oncq' tant faire de cocus, 
Et à ces culz frappez tost à ces culz 
Donnez dedans qu'il semble que tout fonde : 
Mais en suyvant la compagne à Bachus 
Ne noyez pas, car la mer est profonde. 

CGLV 

d'une qui ALLA VEOIR LES DEAUX PERES 

Une catin, sans frapper à la porte, 
Des Cordeliers jusqu'en la court entra : 
Long temps après on attand qu'elle sorte, 
Mais au sortir on ne la rencontra ; 
Or au portier cecy on remonstra, 
Lequel juroit jamais ne l'avoir veue : 
Sans arguer le pro ne le contra, 
A vostre advis, qu'est elle devenue? 

CCLVI 

d'un ESGOLIER ET D'UNE FILLETTE 

Gomme un escolier se jouet 
Avec une belle pucelle, 

Pour lui plaire bien fort louet 
Sa grâce et beauté naturelle, 
Les tétons mignars de la belle, 
Et son petit cas, qui tant vault. 
« « Ha! Monsieur, adoncq', ce dist elle, 
Dieu y mette ce qu'il y fault. » 

CCLVII 

POUR LE PBRRON DE MONSIEUR DE VENDOSME 
(1541) 

Vous chevaliers de queste avantureuse, 
Qui de venir au séjour vous hastez 
Où loyauté tient sa court plantureuse. 
Et y départ ses guerdons souhaitez, 
Ne passez oultre, et si vous arrestez : 
Jouster vous fault, et monstrer la vaillance 
Qui est en vous et d'espée et de lance, " 
Ou franchement que vous me consentez 
Que celle à qui j'ay voué mon service 
Non seulement n'a macule ne vice. 
Ne rien en elle où tout honneur n'abonde, 
Mais est la plus parfaicle de ce monde. 

ccLvni 

POUR LE PERRON D^ MONSIEUR d'aNGHIEN 

DONT LA. SUPERSGRIPTION ESTOIT TELLE : 

POUR LE PERRON 

D'UN CHEVALIER QUI NE SE NOMME POINT 

(1541) 

Le chevalier sans peur et sans reproche 
Se tient icy ; qu'aucun ne s'en aproche 
S'il n'est en poinct de jouter à outrance 
Pour soustenir la plus belle de France. 
Qui de passer aura cœur ou envie, 
Conte de mort peu fs^ce, et moins de vie. 

CCLIX 

POUR LE PERRON DE MONSIEUR DE NEVBRS 
(1541) 

Vous chevaliers errans qui desirez honneur. 
Voyez le mien perron où maintien loyauté 
De tous parfaitz amans, et soustiens le bonheur 
De (îelle qui conserve en vertu sa beauté ; 
Parquoy je veulx blasmer de grand' desloyauté 
Celui qui ne voudra donner ceste asseurance 
Qu'au demourant du monde on peut trouver bonté 
Qu'on deust autant priser que sa moindre science. 

CCLX 

POUR LE PERRON DE MONSIEUR d'aUMALE 

QUI ESTOIT SEME DES LETTRES L. ET F. 

(1541) 

C'est pour la souvenance d'une 
Que je porte ceste devise, 
Disant que nulle est souz la lune 
Où tant de valeur soit comprise : 
A bon droit telle je la prise^ 
Et de tous doit estre estimée, 
Qu'il n'en est point, tant soit exquise 
Qui soit si digne d'estre aymée. 

Si quelqu'un d'audace importune 
Le contraire me veult débattre 
Fault qu'il essaye la fortune 
Avecques moy de se combattre. 

CCLXl 
BAISER VOLÉ 

Vous vous plaignez de mon audace, 
Qui ay prins de vous ung baiser 
Sans en requérir vostre grâce. 
Venez vers moy vous appaiser : 
Je ne vous iray plus baiser 
Sans vostre congé, veu qu'ainsi 

Il VOUS deult de ce baiser cy, 
Lequel, si bien Tay osé prendre, 
N'est pas perdu : je suis icy 
En bon vouloir de le vous rendre. 

CCLXH 

RESPONSE 

Du baiser qu'avez soubdain prins, 
Possible n'est d'en faire paye. 
Car vous n'en sçavez pas le pris, 
Et ne veulx pas qu'on le me paye : 
Mais si vous pei^sez que tort j'aye 
D'obliger ainsi vous ozer, 
Payez moy en autre monnoye * 
Aultant qu'estimez le baiser. 

CCLXIfl 

REPLIQUE 

• De ce que ne chet soubz ung prix 
Si ne sçauroys en rien mesprendre 
Quand on le rend comme on l'a pris; 
Parquoy ce baiser vous viens rendre 
Tout ainsi que je le vins prendre ; 
Mais je n'oseroys m' entremettre 
De donner le pris ou l'y mettre, 
Car c'est finyr chose infinye, 
Et donner cause de commettre • 
En Testât d'Amours simonie. 

CCLXIV 

SUR FRANÇOYS VILLON, l'uN DE NOS MEILLEURS 

POETES FRANÇOIS SOUS LOYS XI 

(1532) 

Peu de Villons en bon savoir : 
Trop de Villons pow décevoir. 

CCLXV 

AU ROY FRANÇOIS 1<"^, PAR l'ORDRE DUQUEL 

MAROT AVOIT REVEU ET FAIGT REIMPRIMER 

LES POESIES DE FRANÇOYS VILLON 

(1532) 

Si en Villon on Ireuve encore à dire, 
S'il n'est reduict ainsi qu'ay prétendu 
A moy tout seul en soif le blasme (Sire) 
Qui plus y ay travaillé qu'entendu : 
Et s'il est mieulx en son ordre estendu 
Que paravant, de sorte qu'on l'en prise, 
Le. gré à vous en doyt estre rendu. 
Qui fusles seul cause de l'entreprise. 

CCLXVI 

REMEDE CONTRE LA PESTE 

Recipé, assis sus un banc, 
De Méance le bon jambon, 
Avec la pinte de vin blanc, 
Ou de clairet, mais qu'il soit bon : 
Boire souvent de grand randon. 
Le dos au feu, le ventre à table. 
Avant partir de la maison. 
C'est opiate prouffi table. 
A vostre disner userez 
De viandes creuses et legieres; 
Beuf ne mouton ne mangerez, 
Car ce sont trop dures matières. 
Gonnilz, perdriz, sous les paupières • 
Passerez, aussi perdereaux. 
Fuyez vieux oiseaux de rivières, 
Et mangez force faisandeaux^ 
Ne dormez point après disner, 
Car le dormir jest dangereux, 
Et quand se viendra au souper, 
Beuvez des vins délicieux ; 
Puis après, entre deux lincieulx 
Allez reposer vostre teste; 
Continuez un an ou deux, 
De trois riioys ne mourrez de peste. 

6 

CCLXVII 

AU ROY 

Plaise au roy congé me donner 
D'aller faire le tiers d'Ovide, 
Et quelques deniers ordonner 
Pour l'escrire, couvrir, orner, 
Après que Tauray mis au vuide. 
Hz serviront aussi de guide 
Pour me mener là où je veux : 
Mais au retpur, comme je cuyde, 
Je m'en reviendray bien sans eulx. 

CCLXVIII 

SUR QUELQUES MAUVAISES MANIERES DE PARLER 

Gollin s'en allit au Lendit, 
Où n'achetit ni ne vendit, 
Mais seulement, à ce qu'on dict, 
Derobit une jument noire. 
La raison qu'on ne le penda 
Fut que soudain il responda 
Que jamais autre il n'entenda 
Sinon que de la mener boire. 

CCLXIX 
DU JEU d'amours 

Pour un seul coup, sans y faire retour, 
C'est proprement d'un malade le tour : 
Deux bonnes foys à son aise le faire, 
C'est d'homme sain suffisant ordinaire : 
L'homme galand donne jusqu'à trois fois, 
Quatre le moine, et cinq aucune fois : 
Six et sept foys ce n'est point le mestier 
D'homme d'honneur : c'est pour un muletier. 

CCLXX 
sur les apophthemes des anciens 

( 1543} 

Si sçavoir veulx les rencontres plaisantes 
Des saiges vieulx faictes en devisant, 



Digitized by VjOOQIC 



EPIGRAMMES 99' 

O tu qui n'as lettres à ce duy santés, 
Grâces ne peulx rendre assez suffisantes 
Au tien Macault, ce gentil traduisant; 
Car en ta langue orras, icy lysant, 
Mille bons molz propres à oindre et poindre, 
Ditz par les Grecz et Latins, t'advisant, 
Si bonne grâce eurent en bien disant, 
Qu'en escripvant Macault ne Ta pas moindre. 

CCLXXI 

SUR LE MËSME SUBJECT 
(1543) 

Des bons propos cy dedans contenuz 

Rends à Plutarque (ô Grec), un grand mercy ; 

Soyez (Latins), à Erasme tenuz, 

Qui vous a tout traduyt et esclercy ; 

Tous les François en doibvent faire ainsi 

Au translateur, car en ce livre apprennent 

De bon sçavoir autant (quand à cecy) 

Que les Latins et les Grecz en comprennent. 

CCLXXII 

CONTRE UN CENSEUR IGNORANT 

Un gros garçon qui crevé de santé, 

Mais qui de sens a bien moins qu'une buse, 

De m'attaquer a la témérité,. 

En mesdisant de ma gentille Muse. 

De ce pourtant ne me chault, et l'excuse ; 

Car, demandant à gens de grand renom 

S'il peult mon los m'oster par telle ruse, 

Hz m'ont tous dict assurément que non. 

CCLXXIII 

AULTRE 

Le vin qui trop cher m'est vendu 
M'a la force des yeulx ravye ; 
Pour autant il m'est défendu, 
Dont tous les jours m'en croist envye ; 

Mais puisque luy seul est ma vie, 
Maulgré les fortunes senestres, 
Les yeux ne seront point les maistres 
Sur tout le corps, car, par raison, 
J'ayme mieulx perdre les fenestres 
Que perdre toute ]a maison. 

CCLXXIV 

AULTRE 

Baiser souvent, n'est ce pas gramd plaisir? 

Diteè ouy, vous aullres amoureux; 

Car du baiser vous provient le désir 

De mettre en un ce qui estoit en deux. 

L'un est trèsbon, mais l'aultre vault trop mieux : 

Car de baiser sans avoir jouyssance. 

C'est un plaisir de fragile asseurance : 

Mais tous les deux alliez d'un accord 

Donnent au cœur si grand esjouyssance. 

Que tel plaisir met oubly à la mort. 

CCLXXV 

DIXAIN 

Le plus grand mal et le plus dangereux 

Que d'une amye on puisse recevoir 

N'est pas refuz ny congé rigoureux 

Après qu'on a d'aymer fait son devoir; 

Ce n'est aussi estre privé de veoir 

Celle qu'on tient chère comme soy mesme. 

Un mal y a en amours plus extrême. 

Et qu'on ne peut sans l'essayer comprendre : 

Diray je quel? c'est quand on est à mesme, 

Et toutesfois on est contrainct d'attendre. 

CCLXXVI 

DIXAIN 

J'apperçoy bien qu'amour est de nature estrange, 

Difficile à cognoistre et facile à sentir ; 

Il se veult approcher quand de luy on s'estrange» 

Et quand on s'en approche il en fait repentir ; 
Le suyvre maulgré moy me fallut consentir, 
Mais soubz bonne espérance il me fut rigoreux, 
Et lors que je pensois estre le moins heureux, 
Entre plusieurs ennuyz je me veis prospérer. 
Ayez donc souvenance, ô tristes amoureux, 
Qu'il fault craindre tousjours et tousj ours espérer. 

CCLXXVll 

DIXAIN DB n'oser DBSGOUVRIR SON AFFECTION 

Force d'Amour me veult souvent contraindre 
A declairer mon coeur appertement ; 
Mais un refus (pour honte) tant à craindre 
M'a tousjours fait un grand empeschement. 
Mon mal ainsi nourry couvertement, 
Dissimulant l'ennuy tant que je puis; 
D'aultre costé, du bien que je poursuys 
Le souvenir renforce mon martyre. 
Voyez (helas!) le tourment où je suys : 
Voulant parler, un seul mot ne puis dire. 

CCLXXVIII 

d'une qui contentoit ses servans de paroles 

Dame; vous avez beau maintien, 

Et grand grâce en vostre langaige : 

Mais tout cela est peu ou rien, 

Si vous ne faites d'avantaige. 

J'accorde bien que c'est un gaige 

De pouvoir jouir quelque jour. 

Si n'est ce pas le parfaict tour 

Qu'il fault pour achever l'affaire : 

Pour avoir le deduict d'amour, 

Vault mieux peu dire et beaucoup faire. 

CCLXXIX 

DIXAIN 

Robin mangeoit un quignon de pain bis 
Par un matin tout petit à petit. 
Et Marion, lors gardant ses brebis, 

Qui ce matin avoit grand appétit, 

Luy dit : « Robin, donne m'en un petit, 

Et je feray tout ce que tu vouidras. 

— Non, dit Robin, ne lieve ja tes draps : 
Mon pain vault mieulx. » Et ainsi s'en alla, 
Et si Tavoit aussi gros que le bras : 

Ne deust on pas mener pendre cela? 

. CCLXXX 

DIXAIN 

Un jour Robin vint Margot empoigner, . 
En luy monstrant l'oustil de son ouvraige. 
Et sur le champ la voulut besongner ; 
Mais Margot dit : « Vous me feriez oultraige 
Il est trop gros et long à l'advantaige. 

— Bien, dit Robin, tout en vostre fendasse 
Ne le mettray ; » et soudain il l'embrasse, 
Et la moytié seulement y transporte. 

« Ah! dit Margot en faisant la grimace. 
Mettez y tout : aussi bien suis je morte. » 

CCLXXXI 



En devisant à la belle Cathin, 
Mon cueur esmeu le feu d'amour sentit 
Lors je luy mis la main sur le tetin, 
Pour luy donner un semblable appétit, 
Ce qui l'esmeut encores bien petit. 
Mais quand je feiz de ma bourse ouverture, 
Je ne veiz onc plus paisible monture. 
Ne plus aysée à se renger au poinct. 
« Ainsi, dit elle, on me met en nature, 
Sans me venir taster mon enbonpoinct, » 

CCLXXXII 

DIXAIN 

Mars et Venus furent tous deux surpris 
Par Vulcanus couchez dedans un lict. 

Qui de lienz qu'il forgea les a pris, 

Puis aux haultz dieux va compter leur delict. 

Là viennent tous : lors Tun d'eulx riant dit : 

« Mon compaignon, si tu te sens fasché 

De ces lienz dont tu es attaché, 

Je suis content de les porter pour toy. » 

Que pleust aux dieux ^ue sans estre caché 

J'eusse m'amye ainsi auprès de moy. 

CCLXXXIII 
DIXAIN 

Amour, voyant ma grande loyaulté, 

Et le travail que j'ay eu en dormant, 

A contre moy cessé sa cruaulté, 

Et pourchassé mon seul contentement. 

C'est de m'amye avoir bien promptement 

La jouyssance, ainsi que je désire. 

O heur plus grand que l'on ne pourroit dire ! 

Et toy, mon coeur, qui peuz tant endurer, 

Or ne crains plus envie et son empire. 

Puis que tel bien est pour jamais durer. 

CCLXXXIV 
HUIGTAIN 

Bonjour, la Dame au bel amy : 
Vous estes maintenant contente, 
Et si n'ay plaisir ny demy, 
Car après vostre longue attente 
Venu est celluy qui de rente 
M'a laissé fascherie et soing; 
Dieu doint que nul ne s'en repente : 
L'amy se cognoist au besoing. 

CCLXXXV 

HUIGTAIN 

Je ne fais rien que plaindre et sousplrer, 
Désirant plus ce que moins puis avoir, 
Et sens mon mal chascun jour empirer, 

En voyant moins ce que plus je veulx veoir. 
Veoir semble peu à qui s'en peult pourveoir ; 
Mais j'ay cogneu par vraye expérience 
Que quand on fait en amour son devoir, 
11 n'est ennuy que Tennuy d'une absence. 

CCLXXXVI 
HUIGTAIN 

Vostre obligé (Monsieur) je me confesse, 
Gomme de vous ayant receu grand bien ; 
De vous payer ne vous feray promesse. 
Car ne pourrois en trouver le moyen. 
Si respondant voulez, je le veulx bien : 
Mon cueur respond et se met en oslaige ; 
C'est mon thresop : d'autre bien je n'ay rien ; 
Je vous supply le retenir pour gaige. 

ccLXXXvri 

AULTRB HUIGTAIN 

Le lendemain des noces on vint veoir 

Si l'espousée estoit point la nuict morte, 

Et si l'espoux avoit fait son devoir. 

Qui dit que ouy, et de ce s'en rapporte 

A son espouse, en priant qu'elle en porte 

Vray tesmoignage, et si par amylié. 

Ne l'avoit faict six foys de bonne sorte : 

« Oiiy bien, dit elle, mais j'en feiz la moylié. ) 

CCLXXXVIII 

RBGBPTE 

Recepte pour un flux de bourse : 
Couchez vous avant qu'il soit nuict, 
Dormez tousjours, et pourquoy? pource : 
Car en dormant rien ne vous nuyt; 
Mais si vous aymez le deduict 
D'habiter la belle au corps gent. 
Par nostre Dame, il fault argent. 

CCLXXXIX 
A UNB HONNBSTB DAMB 

De bonne grâce estes si bien pourveue, 
Que je fus vostre avant vous avoir veue, 
Tant que le bien de vous veoir et hanter 
La peine a sceu, non l'amour, augmenter. 
S'un autre donc vous aime d'advenlure, 
C'est accident, et j'ayme de nature; 
Ne sçay lequel vostre faveur aura, 
Mais je sçay bien qui mieux aymer sçaura. 

CCXC 

RESPONSB 

Je ne me sens de grâces tant pourveue 

Que Ton me doibve aymer sans m'avoir veue, 

Et ne cogneu qu'à me vouloir hantej 

La peine eust peu, non Tamour, augmenter. 

Si quelqu'un donc m'ayme, c'est adventure ; ^ 

Je ne sçay pas si m'aimez de nature ; 

Mais quand sçauray qui mieulx aymer sçaura, 

Je repondray qui mieulx aymé sera. 

CCXCI 

RBPLIQUE 

Quand je vous veulx descouvrir mon martyre, 
Mes yeulx, ma langue et mon cueur sont en guerre • 
L'œil veult parler, mais il ne sçait mot dire; 
La langue sçait, mais paour la tient en serre ; 
Le povre cueur se travaille et souspire ; 
Mais que lay vault endurer sans requerre? 
Enfin ma peine à vous se recommande, 
Car l'œil qui parle assez prie et demande. 

CCXCII 

DIZAIN DU TROP SAOUL BT DB L' AFFAMÉ 

L'autre jour un povre est ranger 
Me comptoit d'un qui mourut yvre, 

Et me dit : « Je n'ay que manger, 
Je me meurs et n'ay de quoy vivre. 
Je serois heureux de le suyvre. » 
Et demandoit lequel des deux 
Me sembloit le plus malheureux. 
« L'un est mort, dis je, et tu es sain. 
— Las! dit il, j'ay, moy langoureux, 
Faim sans fin, Tautre eut fin sans faim. » 

CCXCIII 

EPIGRAMME SUR 
« JUPITER EX ALTO PERJURIÀ RIDET AMANTUM » 

Tous les sermens que femme peult jurer 
A son amy quand elle est accusée , 
Tous les propos que jeunesse abusée 
Présente au cueur doubteux pour Tasseurer, 
Ont ilz pouvoir de faire moins durer 
Ou divertir mon malheureux soucy? 
Noo, car j'ay veu son mary murmurer 
Souvent de moy qu'elle juroit ainsi. 

CCXCIV 

DIZAIN DE l'image DE VENUS ARMÉE R. F. 

Vous chevalier de la basse bataille, ^ 

Canonisez de maint coup de faulcon. 

Ne poussez plus du court estoc sans taille; 

Ostez les gets de vostre vieulx faulcon. 

Venus je suis au visage facond. 

De main d'ouvrier faicte en ce temps armée, 

Mais non pourtant moins forte desarmée. 

Par maintz combatz,-et chocz m'avez congneue, 

Car bien sçavez que dans la mienne armée 

Vaincu vous ay tant de foys toute nue. 

I 
PREMIBRE EGLOGUE DES BUCOLIQUES DE VIRGILE 

(1512) 

MELIBEE, TITYRE 
MELIBÉE 

Toy, Tityrus, gisant dessoubs l'ormeau 
Large et espez, d'un petit chalumeau 
Chantes chansons rustiques et beaulz chantz. 
Et nous laissons (malgré nous) les doulx champs 
Et nos pays, Toy, oysif en l'umbrage, 
Fais resonner les forestz, qui font rage 
De rechanter après ta chalemelle 
La tienne amye, Amaryllis la belle. 

TITYRE 

Melibée. amy cher et parfaict, 
Un Dieu fort grand ce bien icy m'a fiaict, 
Lequel aussi tousjours mon Dieu sera, 
Et bien souvent son riche autel aura 
Pour sacrifice un agneau le plus tendre 
Qu'en mon trouppeau pourray choysir et prendre; 
Car il permet mes brebis venir paistre, 
Gomme tu voys, en ce beau lieu champestre, 
Et que je chante en mode pastorale 
Ce que vouldray de ma fluste rurale. 

M^IBÉB 

Je te prometz que ta bonne fortune 
Dedans mon coeur ne met envie aucune, 
Mais m'esbahys comme en toutes saisons 
Malheur nous suyt en noz champs et maisons. 
Ne veois tu point, gentil berger, helas? 
Je tout malade, et privé de soûlas, 
D'un lieu loingtain meine cy mes chevrettes 
Accompaignées d'aigneaux et brebiettes? 

Et (qui pis est) à grand labeur je meine 
Celle que vois tant maigre en ceste plaine, 
Laquelle estoit la totalle espérance 
De mon troupeau : or n'y ay je asseurance, 
Car maintenant (je te prometz) elle a 
Faict en passant près de ces couldres là, 
' Qui sont espez, deux gemeaulx aigneletz, 
Qu'elle a laissez (moy contrainct) tous seuletz, 
Non dessus l'herbe ou aucune verdure, 
Mais tout tremblans dessus la pierre dure. 

Ha, Tityrus (si j'eusse esté bien sage), 
Il me souvient que souvent par présage 
Chesnes frappez de la fouldre des cieulx 
Me predisoient ce mal pernicieux ; 
Semblablement la sinistre corneille 
Me disoit bien la fortune pareille. 
Mais je te pry, Tityre, compte moy 
Qui est ce Dieu qui t'a mis hors d'esmoy. 

TITYRE 

Je sot cuidois que ce que Ton dit Romme 
Fust un€»*ville ainsi petite comme 
Celle de nous, là où maint aignelet 
Nous retirons, et les bestes de laict. 
Mais je faisois semblables à leurs pères 
Les petits chiens, et aigneaux à leurs mères, 
Accomparant (d'imprudence surpris) 
Chose petite à celle de grand prix; 
Car, pour certain, Romme, noble et civile, 
Levé son chef par sus toute autre ville 
Ainsi que font les grans et haults cyprès 
Sur ces buyssons que tu veois icy près.' 

MBLIBÉE 

Et quel motif si exprès t'a esté 
D'aller veoir Romme? 



Amour de liberté, 
Laquelle tard toutesfoys me veint veoir, 

CLiMKMT MAROr, II 7 



Digitized by VjOOQIC 



110 PREMIERE EGL06UE 

Car ains que veint, barbe povois avoir : 
Si me veit elle en pitié bien exprès, 
Et puis je Teuz assez long temps après, 
C'est asçavoir, si tost qu'euz accoinctée 
Amaryllis, et laissé Galathée. 

Certainement je confesse ce poinct, 
Que quand j'estois à Galathée joinct 
Aucun espoir de liberté n'avoye, 
Et en soucy de bestail ne vivôye. 
Voyre, et combien que maintes fois je fisse 
De mes troupeaux à noz Dieux sacrifice. 
Et nonobstant que force gras fourmage 
Se feist tousjours en nostre ingrat village, 
Pour tout cela, jamais jour de semaine 
Ma main chez nous ne s'en retournoit pleine. 

MBLIBBE 

Amaryl', moult je m'esmerveillois 
Parquoy les Dieux d'un cueur triste, appellois, 
Et m'estonnois pour qui d'entre nous hommes 
Tu reservois en l'arbre tant de pommes. 
Tityre lors n'y estoit (à vray dire), 
Mais toutesfois (ô bien heureux Tityre), 
Les pins très haults, les ruisseaulx qui coulloient, 
Et les buyssons adonques t'appelloient. 

TITYRE 

Qu'eusse je faict sans de chez nous partir? 
Je n'eusse peu de service sortir, 
N'ailleurs que là n'eusse trouvé des Dieux 
Si à propos, ne qui me duissent mieulx. 
Là (pour certain) en estât triumphant 
(O Melibée) je vey ce jeune enfant 
Au los de qui nostre autel par coustume 
Douze foys l'an en sacrifice fume. 

Certes, c'est luy qui premier respondit 
A ma requeste, et en ce poinct me dict : 
« Allez, enfans, menez paistre vos boeufz, 
Comme devant, je l'entends et le veulx : ' 
Et faictes joindre aux vaches voz toreaux. » 

Heureux vieillard sur tous les pastoureau Ix,* 
Doncques tes champs par ta bonne advanture 
Te demourront, et assez de pasture. 
Quoy que le roc d'herbe soit despouillé. 
Et que le lac de bourbe tout souillé 
Du jonc lymeux couvre le bon. herbage, 
Ce néanmoins le mauvais pasturage 
Ne nourrira jamais tes brebis pleines, 
Et les troupeaux de ces prochaines plaines 
Désormais plus ne te les gasteront, 
Quand quelque mal contagieux auront. 

Heureux vieillard, désormais en ces prées, 
Entre ruisseaux et fontaines sacrées, 
A ton plaisir tu te rafreschiras ; 
Car d'un costé joingnant de toy auras 
La grand' closture à la saulsaye espesse, 
Là où viendront manger la fleur sans cesse 
Mouches à miel, qui de leur bruyt tant-doulx 
T'inciteront à sommeil tous les coups. 
De l'autre part sus un hault roc sera 
Le rossignol qui en l'air chantera. 
Mais cependant la palombe enrouée, 
La tourte aussi, de chasteté louée, 
Ne laisseront à gémir sans se taire 
Sus un grand orme, et tout pour te complaire. 

TITYRE 

Donques plus tost cerfz légers et cornuz 

Vivront en l'air, et les poissons tous nudz 

Seront laissez de leurs fleuves taris: 

Plus tost beuront les Parthes Araris 

Le fleuve grand, et Tigris Germanie; 

Plus tost sera ma personne bannie 

En ces deux lieux, et leurs fins et limites 

Gircuiray, à journées petites, 

Ains que celuy que je t'ay racompté 

Du souvenir de mon cœur soit osté. 

MELIBÉE 

Helas! et nous irons sans demourée 

Vers le pays d'Afrique l'altérée ; 

La plus grand' part en la froide Scythiè 

Habiterons, ou irons en Parthie, 

Puis qu'en ce poinct fortune le décrète, 

Au fleuve Oaxe impétueux de Crète ; 

Finablement viendrons tous esgarez 

Vers les Angloys, du monde séparez. 

Long temps après, ou avant que je meure, 
Verray je point mon pays et demeure? 
Ma povre loge aussi fewcte de chaume? 
LasI s'il advient qu'en mon petit royaume 
Revienne encor, je le regarderay 
Et des ruynes fort je m'estonnèray : 

Las I fauldra il qu'un gendarme impiteux 
Tienne ce champ tant culte et fructueux? 
Lasl fauldra il qu'un barbare estranger 
Cueille ces bledz? en quel grand danger 
Discorde a mis et pasteurs et marchans I 
Lasl et pour qui avons semé noz champs? 
Melibée, plante arbres à la ligne, 
Ente poyriers, metz en ordre la vigne : 
Helas! pour qui? Allez, jadis heureuses, 
Allez, brebis, maintenant malheureuses. 

Après cecy, de ce grand creux tout vert. 
Là où souvent me couchoys à couvert, 
Ne vous verray jamais plus de loing paistre 
Vers la montai gne espineuse et champestre ; 
Plus ne diray chansons récréatives, 
Ny dessoubz moy, povres chievres chetives, 
Plus ne paistrez le treffle fleurissant. 
Ne Taigre fueille au saule verdissant. 

TITYRE 

Tu pourras bien (et te pry que le vueilles) 
Prendre repos dessus des vertes fueilles 
Avecques moy ceste nuict seulement. 
J*ay à soupper assez passablement 
Pommes, pruneaux, tout plein de bon fruictage, 
Ghastaignes, aulx, avec force laictage. 
Puis des citez les cheminées fument : 
Desja le feu pour le soupper allument : 

Il s'en va ouict, et des haults monlz descendent 
Les umbres grands, qui parmi Pair s'espandent. 



II 

JUQBMBNT DB MINOS SUR LA PREFERBNGB 

D'ALEXANDRE LE GRAND, ANNIBAL DE CARTHAGE 

BT SCIPION LE ROMAIN, DIT l'aFRIGAIN 

(1514) 

ALEXANDRE 

O Annibal, mon hault cueur magnanime 
Ne peult souffrir que par gloire sublime 
Vueilles marcher par devant mes charrois, 
Quand à honneur et triumphans arroys ; 
Car seulement auôun ne doit en riens 
Accomparer ses faictz d'armes aux miens, 
Ains (comme nulz) est décent de les taire 
Entre les preux. 

ANNIBAL 

Je soustien le contraire, 
Et m'en rapporte à Minos, Tun des Dieux, 
Juge infernal commis en ces bas lieux 
A soustenir le glaive de justice, 
Dont fault que droict avec raison juste ysse 
Pour un chascun. 

MINOS 

Or me dictes, seigneurs, 
Qui estes vous, qui touchant haults honneurs 
Querez avoir l'un sur l'autre advantage ? 

ALEXANDRE 

Gy est 1g duc Annibal de Carthage, 

Et je, le grand empereur Alexandre, 

Qui feis mon nom par tous climatz espandre 

En subjugant chascune nation. 

MINOS 

Certes, voz noms sont en perfection 
Dignes de los et des gloires suprêmes 

Dont décorez sont voz clers diadèmes. 
Si m'esbahys qui vous a meuz ensemble 
•Avoir débat. 

ALEXANDRE 

Minos (comme il me semble), 
Tu dois sçavoir et n'es pas ignorant 
Qu'onc ne souffris homme de moy plus grant, 
Ne qui à moy fust pareil ou égal ; 
Mais tout ainsi comme Taigie royal 
Eslend son vol plus près des airs célestes 
Que nul oyseau, par belliqueuses gestes 
J'ay surmonté tous humains aux harnoys ; 
Parquoy ne veulx que ce Garthaginoys 
Ayt brnyt sur moy, ne costoye ma chaise. 

MINOS 

Or convient donc que Pun de vous se taise, 
Affin que Tautre ayt loysir et saison 
Pour racompter devant moy sa raison. 



Certes, Minos, ceulx je repute dignes 
D'estre eslevez jusques aux courts divines 
Par bon renom, qui de basse puissance 
Sont parvenuz à haultaine accroisaance 
D'honneur et biens, et qui nom glorieux 
Ont conquesté par feictz laborieux, 
Ainsi que moy, qui a peu de cohorte 
Me departy de Garthage la forte, 
Et^en Sicile, où marcher desiroye, 
Prins et ravy pour ma première proye 
Une cité, Sarragosse nommée, 
Des fiers Rommains très-grandement aymée, 
Que maùlgre eulx et leur force superbe 
Je pestillay aux piedz ainsi que Therbe, 
Par mes haultz faictz et furieux combats. 

On sçait aussi comme je' mys au bas 
Et dissipay (dont gloire j'en mérite) 
Des Gallicans le puissant exercite ; 
Et par quel art, moyens et façons caultes 
Taillay les montz, et les Alpes trèshaultes, 

Mynay et mys les rochers en rompture, 
Qui sont haultz murs massonnez par nature, 
Et le renfort de toutes les Itales ; 
Auquel pays (quand mes armes ducales 
Y flamboyoient) maint ruysseau tout ordy 
Du sang rommain, que lors j'y espandy ; 
Ce sont tesmoings et certaines espreuves, 
Si est le Pau, Tibre et maints autres fleuves, 
Desquelz souvent la très pure et claire unde 
J'ay faict muer en couleur rubicunde. 

Pareillement les chasteaulx triumphans 
Par sus lesquelz mes puissans éléphants 
Je feis marcher, jusques aux murs de Romme ; 
Et n'est décent que je racompte ou nomme 
Mes durs combatz, rencontres martiennes, 
Et grans efibrts par moy faictz devant Cannes. 

Grand' quantité de noblesse rommaine 
Ruèrent jus par puissance inhumaine 
Lors mes deux bras, quand en signe notoire 
De souverain triumphe méritoire 
Trois muys d'aneaulx à Carthage transmis, 
De trèsfin or, lesquelz furent desmis 
Des doigts des mortz sur les terres humides 
Tous estenduz ; car des charongnes vuydes 
De leurs espritz, gisantes à l'envers, 
Par mes conflictz furent les champs couverts, 
De teP façon qu'on en feit en maints lieux 
Ponts à passer fleuves espacieux. 

Par maintesfoys et semblables conquestes 
Plus que canons ou fouldroyans tempestes 
Feis estonner du monde la monarche, 
Tousjours content, quelque part où je marche. 
Le tiltre seul de vray honneur avoir. 
Sans vaine gloire en mon cueur concevoir. 
Gomme cestuy qui pour occasion 
D'une incredible et vaine vision, 
La nuict, dormant, apparue à sa mère. 
Se disoit filz de Juppiter, le père 
De tous humains, aux astres honoré, 
Et comme Dieu voulut estre adoré. 

Ainçoys, Minos, tousjours et ainsi comme 

Petit souldart me suis réputé homme, 
Carthaginois, qui pour heur ou malheur 
Ne fuz attainct de liesse ou douleur. 
Puis on congnoist comme au pays d'Afrique, 
Durant mes jours, à la chose publique ' 
Me suis voulu vray obéissant joindre ; 
Et qu'ainsi soit, ainsi comme le moindre 
De tout mon ost, au simple mandement 
De mes consors, concluz soudainement 
De m'en partir, et addressay ma voye 
Vers Italie, où grand désir avoye. 

Que diray plus ? Par ma grande prouesse 
Et par vertu de sens et hardiesse, 
J'ay achevé maintz autres durs efforts 
Contre et envers les plus puissans et forts : 
Mes estendards et guidons martiens 
One ne dressay vers les Arméniens 
Ou les Medoys, qui se rendent vaincuz 
Ains qu'employer leurs lances et escuz : 
Mais feis trembler de main victorieuse 
Les plus haultains, c'est Romme l'orgueilleuse, 
Et ses souldars, que lors je combatis 
Par maintesfoys, et non point des craintifz, 
Mais des plus fiers, feiz un mortel déluge. 

Et d'autre part, Minos (comme bon juge). 
Tu dois prévoir les aises d'Alexandre : 
Car dès que Mort son père voulut prendre, 
A luy, par droict, le royaume survint. 
Et fut receu, dès que sur terre vint, 
Entre les mains d'amyable Fortune, 
Qui ne fut onc en ses faictz importune ; 
Et s'il veult dire avoir vaincu les roys 
Dare et Pyrrhus, par militans arroys. 
Aussi fut il vaincu en ses délices 
D'immoderez et desordonnez vices ; 
Car si son père ayma bien en son cueur 
Du dieu Bacchus la vineuse liqueur, 
Aussi feit il, et si bien s'en troubloit. 
Que non pas homme, ains beste, ressembloit. 

N'occist il pas (estant yvre à sa table) 
Gallisthenes, philosophe notable. 

Qui reprenoit par discrètes parolles 

Les siennes mœurs vicieuses et folles ? 

Certainement vice si détestable 

En moy {peult estre) eust esté excusable. 

Ou quelc'un autre en mœurs et disciplines 

Peu introduict : mais les sainctes doctrines 

Leues avoit d'Aristote son maistre, 

Qui pour Tinstruire, et en vertuz accroistre, 

Par grand désir nuict et jour travailloit, 

Et après Juy trop plus qu'autre veilloit. 

Et si plus hault esleve sa personne 
Dont en son chef il a porté couronne, 
Pourtant ne doit homme Duc despriser 
Qui a voulu entre vivans user 
De sens exquis et prouesse louable, 
Plus que du bien de Fortune amyable. 

MINOS 

Certes, tes faictz de trèsclere vertu 
Sont décorez. En après que dys tu, 
Roy Alexandre ? 

ALEXANDRR 

A homme plein d'outrage 
N'est de besoing tenir aucun langage : 
Et mesmement la riche renommée 
De mes haultz faictz aux astres sublimée, 
Assez et trop te peuvent informer 
Que par sus moy ne se doibt renommer. 
Aussi tous ceulx de la vie mortelle, 
Sont congnoissans la i-aison estre telle. 
Mais neantmoins, pource qu'à maintenir 
Loz et honneur je veulx la main teîiir, 
Sçache, Minos, juge plein de prudence, 
Qu'en la verdeur de mon adolescence. 
Portant en chef ma couronne invincible, 
Au glaive aigu prins vengeance terrible 
(Comme vray filz) de ceux qui la main meirent 
Dessus mon père, et à mort le submirent ; 
Et, non content du royaume qu'avoye, 
Cherchant honneur, mis et jectay en voye 

7. 

Mes estendardsj-en à flotte petite 
De combatans, par moy fut desconfite 
Et mise au bas, en mes premiers assaulx, 
Thebes, cité antique, et ses vassaulx ; 
Puis subjuguay, par puissance royale, 
Toutes citez d'Achaye et Thessale, 
Et decouppay à foyson par les champs 
Illyriens de mes glaives tranchans, 
Dont je rendy toute Grèce esbahie. 
Par mon pouvoir fut Asie envahie. 
Libye prins, le Phase surmontay ; 
Bref, tous les lieux où passay et plantay 
Mes estendards, redoubtans ma puissance, 
Furent submis à mon obéissance. 

Le puissant roy Dare congneut à Tharse 
Par quel' vigueur fut ma puissance esparse 
Encontre luy, quand soubz lui chevauchèrent 
Cent mil Persoys, et fièrement marchèrent 
Vers moy de front dessoubz ses estendards 
Bien trois cent mil piétons, hardys souldards ; 
Que diray plus ? Quand vint à Teschauffer, 
Le vieil Gharon, grand nautonnier d'enfer, 
Bien eut à faire à gouverner sa peautre 
Pour celuy jour passer de rive en autre 
Tous les espritz qu'à bas je luy transmys. 
Des corps humains qu'à l'espée je mys. 

A celuy jour, en la mortelle estorce, 
Pas n'espargnay ma corporelle force, 
Gar aux Enfers quatre vingtz mil esprits 
J'envoyai lors ; et si hault cueur je pris. 
Que me lançay par les flottes mortelles ; 
De ce font foy mes playes corporelles. 

Et ja ne fault laisser anéantir 
Mes grands combatz exécutez en Thyr, 
Et ne convient que le loz on me rase 
D'avoir passé le hault mont de Gaucase. 
Un chascun sçait qu'y fuz tant employé, 
Que tout soubz moy fut rasé et ployé. 

En Inde feiz aborder mon charroy 
Triumphamment, où Pyrrhus le fier roy, 
A son meschef, de mes bras esprouva 

La pesanteur, quand de moy se trouva 
Prins et vaincu. Qui plus est, je marchay 
En tant de lieux, qu'à la fin detrenchay 
Le dur rocher où Hercules le fort, 
Pour le passer, en vain meit son effort. 
Bref, tout battys et vainquis sans repos, 
Jusques à tant que la fiere Atropos, 
Seule cruelle cnnemye aux humains, 
Mon pouvoir large osta hors de mes mains. 

Et s'ainsi est, que jadis en maint lieu 
Fusse tenu des mondains pour un Dieu 
Et du party des .Dieuz immortelz né, 
De tel erreur pardon leur soit donné ; 
Car la haulteur de mes faictz, et la gloire 
Qu'euz en mon temps, les mouvoit à ce croire. 

Encore plus, tant fuz fier belliqueur, 
Que j'entreprins, et euz vouloir en cueur, 
De tout le monde embrasser et saisir, 
Si fiere mort m'eust preste le loysir. 

Or ça, Minos, je te supply, demande 
A Annibal (puis qu'il me vilipende 
De doulx plaisirs) si plus il est recors 
De ses delictz de Gapue, où son corps 
Plus debrisa aux amoureux alarmes 
Qu'à soustenir gros boys, haches et armes. 
Ne fut sa mort meschante et furibonde, 
Quand par despit de vivre au mortel monde 
Fut homicide et bourreau de soymesmes, 
En avallant les ordz venins extresmes ? 
Et pour monstrer sa meschance infinie, 
Soit demandé au roi de Bithynie, 
Dit Prusia^s, vers lequel s'enfayt, 
S'il fut jamais digne de loz et bruyt. 
Un chascun sçait qu'il fut le plus poilu 
De tous plaisirs, et le plus dissolu, 
Et que par fraude, et ses trahysons fainctes. 
Il est venu de son nom aux attainctes. 
Plusieurs grans faictz il feit en maintes terres : 
Meus qu'est ce au prix de mes bruy ts et tonnerres? 
A tous mortelz le cas est évident 
Que si jugé n'eusse tout Occident 



dby Google 



120 JUGEMENT 

Estre petit, ainsi que Thessalie, 
J'eusse pour vray (en vainquant l'Italie) 
Tout conquesté sans occision nulle, 
Jusques au lieu des columnes d'Hercule. 
Mais (pour certain) je n'y daignay descendre : 
Car seulement ce hault nom Alexandre 
Les feit mes serfz, redoubtans mes merveilles. 
Parquoy, Minos, garde que tu ne veuilles 
Devant le mien son honneur préférer. 

SGIPION 

Entens ainçoys ce que veulx proférer, 
Juge Minos. 

MINOS 

Comment es tu nommé ? 

SGIPION 

Scipion suis, l'Africain surnommé. 
Homme rommain, de noble expérience. 

MINOS. 

Or parle donc, je te donne audience. 

SGIPION. 

Certes, mon cueur ne veult dire ou penser 
Chose pourquoy je désire exaulcer 
La grand' haulteur de mes faictz singuliers 
Par sus ces deux belliqueux chevaliers, 
Car je n'eus onc de vaine gloire envie ; 
Mais s'il te plaist, Minos, eptens ma vie. 
Tu sçais assez que de mes jeunes ans 
Faictz vicieux me furent desplaisans : 
Et que vertu je voulus tant chérir. 
Que tout mon cueur se meit à l'acquérir, 
Jugeant en moy science peu valoir, 
Si d'un hault vueil, et par ardant vouloir 
D'acquérir bruyt et renom vertueux, 
N'est employée en œuvres fructueux. 
Bref, tant aimay vertu, que dès enfance 
Je fuz nommé des Rommains l'espérance. 
Car q^and plusieurs du sénat, esbahyz 
De craincte et paour, à rendre le pays 

Par maintesfoys furent condescendans, 
Je de hault cueur, et assez jeune d'ans, 
Sailly en place, ayant le glaive au poing, 
Leur remonstrant que pas n'estr)it besoing 
Que le cler nom que par peine et vertu 
Avions acquis fust par honte abbatu. 
Et que celuy mon ennemy seroit 
Qui la sentence ainsi prononceroit. 

Lors, estimans cela estre un présage, 
Et que les Dieux, pour le grand advantage 
Du bien public, m'avaient donné hault cueur 
En aage bas, comme un fort belliqueur 
Fuz ésleu chef de l'armée rommaine, 
Dont sur le champ de bataille inhumaine 
Je feis jetter mes bannières au vent. 
Et Hannibal pressay tant et souvent. 
Qu'avec bon cueur et bien peu de conduicte 
Le feis tourner en trop honteuse fuyte, 
Tant qu'en la main de Romme l'excellenle 
Serve rendy Garthage l'opulente ; 
Et toutesfoys les rommains consistoires, 
Après mes grands et louables victoires, 
Aussi humain et courloys m'ont trouvé 
Qu'avant que fusse aux armes esprouvé. 

Tous biens mondains prisay moins que petit; 
L'amour du peuple estoit mon appétit, 
Et d'acquérir maintz vertueux offices 
A jeune prince honnestes et propices. 
Et d'autre part, de Garthage amenay 
Maintz prisonniers, lorsque j'en retoumay 
Victorieux, desquelz .en la présence 
Par moy fut pris le poète Terence ; 
Dont aux Rommains mon Met tant agréa 
Qu'en plein sénat censeur on me créa. 

Ge faict, Asie et Libye couruz; 
D'Egypte et Grèce à force l'amour euz; 
Et qu'ainsi soit, soubz querelle trèsjuste 
Par plusieurs foys ma puissance robuste 
Ont esprouvé. Puis le consul, voyant 
Le nom pommain jadis reflamboyant 
Lors chLanceller, soy ternir et abatre, 

Pour Teslever fuz conquérir et batre 
Une cité de force et bien nantie. 
Dicte Numance, es Espaignes bastie. 

Trop long seroit (Minos) l'entier déduire 
De mes haultz faitcz, qu'on verra tousjours luyre; 
Et, d'autre part, simple vergongne honneste 
D'en dire plus en rien ne m'admonneste. 
Parquoy à toy en laisse Tachoison, 
Qui sçais où sont les termes de raison. 

Si t'adverty qu'oncques malheur en riens 
Ne me troubla ; ne, pour comble de biens 
Que me donnast la déesse fatale. 
Close ne fut ma main trèsliberale. 
Bien Font congneu et assez le prouvèrent 
Après ma mort ceulx qui rien ne trouvèrent 
En mes trésors, des biens mondains délivres, 
Fors seulement d'argent quatre vingtz livres. 
Des Dieux aussi, la bonté immortelle 
M'a bien voulu douer de grâce telle 
Que cruauté et injustice au bas 
Je dejectay, et ne mis mes esbatz 
Aux vanitez et doulx plaisirs menus 
De Cupido, le mol filz de Venus, 
Dont les deduitz et mondaines enquestes 
Nuy santés sont à louables conquestes. 
Tous lesquelz motz je ne dy pour tascher 
A leur honneur confondre ou surmacher, 
Ainçoys le dy pour tousjours en prouesse 
Du nom rommain soustenir la haultesse. 
Dont tu en as plus ouy référer 
Que n'en pourroit ma langue proférer. 

SENTENCE DE MINOS 

Certainement, vos martiaulx ouvrages 
Sont achevez de trèsardans couraiges : 
Mais s'ainsi est que par vertu doive estre 
Honneur acquis, raison donne à congnoistre 
Que Scipion, jadis fuyant délices. 
Et non saillant de vertu hors des lices, 
D'honneur dessert le tiltre précieux 
Devant vous deux, qui fustes vitieux. 

Parquoy jugeons Scipion précéder, 
Et Alexandre Annibal excéder; 
Et si de nous la sentence importune 
Est à vous deux, demandez à Fortune 
Scelle n'a pas tousjours favorisé 
A vostre part. Après soit advisé 
Au trop ardant et oultrageux désir 
Qu'eustes jadis de prendre tout plaisir , 
A (sans cesser) espandre sang humain, 
Et ruyner de fouldroyante main, 
Sans nul propos, la fabrique du monde : 
Où raison fault, vertu plus n'y abonde. 



IU- 
LES TRISTES VERS DE BEROALDE 
SUR LE JOUR DU VENDREDY SAINGT 

Or est venu le jour en dueil tourné ; 
Or est le temps plein de pleurs retourné; 
Or sont ce jour les funérailles sainctes 
De Jesuchrist celebréies et tainctes 
D'aspre douleur : soient donques rougissans 
Ores noz yeulx par larmes d'eulx yssans. 
.Tous estomacz en grefz vices tombez 
Par coups de poing soient meurdriz et plombez; 
Quiconques ayme, exalte, et qui décore 
Le nom de Dieu, et son pouvoir adore, 
Gœuvre son cueur et sensîtif exprès 
De gros sanglotz s'entresuyvant de près. 

Voycyle jour lamentable sur terre, 
Le jour qu'on doibt marquer de noire pierre. 
Pourtant, plaisirs, amours, jeux et banquetz, 
Ris, voluptez, broquars- et fins caquetz, 
Tenez vous loing, et vienne douleur rude, " 
Soing, pleurs, souspirs, avec solicitude. 
C'est le jour noir, auquel fault pour poincture 
De dueil monstrer, porter noire taincture : 
Soient donc vestiiz de couleur noire et brune 

Princes, prelatz, et toute gent commune; 
Viennent aussi avec robe de dueil 
Jeunes et vieulx, en pleurant larmes d'œil, 
Et toute femme où liesse est apperte 
De noir habit soit vestue et couverte. 

Rivières, champs, foretz, montz et vallées 
Ce jourd'huy soient tristes et désolées. 

Beàtes aussi privées et saulveiges 
En douleur soient. Par fleuves et rivages 
Soient gemissans poissons cou vers d'escaille, 
Et lous oyseaulx painctz de diverse taille. 

Les elemens, la terre et mer profonde, 
L'air et le feu, lune, soleil, le monde, 
Le ciel aus^i, de haulteur excellente, 
Et tcfiite chose à présent soit dolente : 
Car c'est le jour dolent et douloureux, 
Triste, terny, trop rude et rigoureux. 

Maintenant donc fauU usurper et prendre 
Les larmes d'oeil qu'Heracle sceut espandre ; 
De Xenocrate ou de Grassus doit on 
Avoir la face, et le front de Gaton : 
La barbe aussi, longue, rude, et semblable 
A celle là d'un prisonnier coulpable. 

Porter ne vueille homme ou femme qui vive 
Robe de pourpre ou d'escarlate vive; 
Ne soil luysanl la chaine à grosse boucle 
Dessus le col. ny Tardante escarboucle; 
Ne vueille aucun autour des doigts cercler 
Verte emeraude ou dyamant très .cler ; 
Sans pigner soit le poil au chef tremblant, 
Et aux cheveulx soit la barbe semblant; 
Ne soit la femme en son cheminer grav^. 
Et d'eau de fard son visage ne lave ; 
Ne soit sa gorge en blancheur décorée, 
Ne d'aucun art sa bouche colorée ; 
Ne soient les chefz des grands dames coiffez 
D'ornements fins, de gemmes estoffez; 
Mais, sans porter brasseletz ne carcans. 
Prennent habitz signe de dueil marquans. 
' Geir c'est le jour auquel le Rédempteur, 
De toute chose unique créateur. 

Après tourmens, labeurs de corps et veines, 
Mille souffletz, flagellementz et peines, 
Illusions de ces Juifz inhumains. 
Pendit en croix, encloué piedz et mains, 
Piquant' couronne au digne chef portant, 
Et d^'amertume un brevaige goustant. 

O jour funèbre, ô lamentable mort, 
O cruaulté, qui la pensée naord, 
De ceste gent prophane et incrédule 1 
O fiere tourbe emplie de macule, 
Trop plus subjecte à rude felonnie 
Que ours de Libye ou tigres d'Hyrcanie, 
Ne que le salle et cruel domicile. 
Où s'exerçoit tyrannye en Sicile 1 
Ainsi avez (sacrilèges) mouillé 
Voz mains au sang qui ne fut onc souillé, 
Et iceluy mis à mort par envie 
Qui vous avoit donné lumière et vie. 
Manoirs et champs de tous biens plantureux, 
Puissant empire et siège bienheureux. 
Et qui jadis, en faisant consommer 
Pharaon roy dedans la Rouge mjer, 
En liberté remit soubz voz monarches 
Tous^voz parens, anciens patriarches. 

crime, ô tache, ô monstre, ô cruel signe. 
Dont par tout doibt apparoir la racine! 
O faulce ligne extraicte de Judée, 
As tu osé tant estre oultrecuydée 
De perdre cil qui par siècles plusieurs 
Ta préservé par dons supérieurs. 
Et t'a instruict en la doctrine exquise 
Des sainctes loix du prophète Moyse, 
En apportant sur le hault des limites 
De Sinay les deux Tables escriptes, 
Pour et affin qu'obtinses diadèmes. 
Ou digne palme aux régions suprêmes? 

Las 1 quelz mercys tu rends pour un tel don I 
O quel ingrat et contraire guerdon ! 
Et quel péché se pourroit-il trouver 
Semblable au tien? Point ne te peulx laver. 

A tous humains certes est impossible 

D'en perpétrer encor un si horrible ; 

Car beau parler, ny foy ferme et antique, 

Religion ne vertu autentique 

Des pères sainctz n'ont sceu si hault attaindre, 

Que ta fureur ayes voulu refraindre. 

Des vrays disans Prophètes les oracles, 
Ne de Jésus les apparens miracles. 
De faulx conseil ne t'ont sceu révoquer, 
Tant t'es voulu à durté provoquer. 

O gent sans cueur, gent de faulce nature, 
Gent aveuglée en ta perte future, 
En meurdrissant par peines et foiblesses 
Un si grand roy, de ton Cousteau te blesses ; 
Et qu'ainsi soit, à présent tu en souffres 
Cruel gehaine en feu, flambes et souffres. 
Si qu'à jamais ton tourment mérité 
Veoys et verras, et ta postérité. 
Si elle adhère à ta faulte importune, 
Se sentira de semblable fortune : 
Car il n'y a que luy qui sceust purger 
Le trop cruel et horrible danger 
De mort seconde ; et sans luy n'auront grâce 
Voz filz vivans, n'aucune humaine race. 

Quelconque Juif pour tel' faulte ancienne 
N'a siège, champ ny maison qui soit sienne^ 
Et tout ainsi que la forte tourmente 
En pleine mer la nasselle tourmente 
Laquelle estant sans mast, sans voile et maistre, 
De tous les ventz à dextre et à senestre 
Est agitée, ainsi estes vous, Jui&, 
De tous costez dechassez et fuiz, 
Vivans tousjours soubz tributaire reigle ; 
Et tout ainsi que le cygne hait l'aigle, 
Le chien le loup, Hannuyer le François, 
Ainsi chascun, quelque part que tu soys, 
Hayt et hayrra ta faulse progenie, 
Pour l'inhumaine et dure tyrannie 
Que feis à cil qui tant de biens t'offrit 
Quand paradis et les enfers t'ouvrit. 

doulce mort, par salut manifeste. 
Tu nous repais de viande céleste : 

Par toy fuyons le règne platonique ; 
Par toy gist bas le serpent draconique : 
Car le jour vient agréable sur terre, 
Le jour qu'on doit noter de blanche pierre, 
Le jour heureux en trois jours surviendra, 
Que Jesuchrist des Enfers reviendra. 

Parquoy, pécheur dont l'ame est délivrée, 
Qui ce jourd'huy portes noire livrée, 
Resjouy toy, pren plaisir pour douleur ; 
Pour noir habit, rouge et vive couleur ; 
Pour pleurs, motetz de liesse assignée ; 
Car c'est le jour d'heureuse destinée 
Qui à Satan prépare affliction 
Et aux mortelz seure salvation. 

Dont congnoissant le bien de mort amère 
Doulx Jesuchrist né d'une vierge mère, 
S'il est ainsi que ton povoir honore, 
S'il est ainsi que de bon cueur t'adore, 
S'il est ainsi que j'ensuive ta loy, 
S'il est ainsi que je vive en ta foy, 
Et comme croy qu'es aux cieulx triumphant, 
Secours (helas!) un chascun tien enfant, 
Si qu'en vivant soit en santé la vie. 
Et en mourant aux cieulx l'ame ravie. 



IV 

DE l'amour fugitif, DE LUCIEN 

Advint un jour que Venus Gytherée, 
Mère pour lors dolente et esplorée, 
Perdit son filz, qui çà et là voloit : 
Et ainsi triste, en hastç s'en alloit 
Par maint carroy, par maint canton et place, 
Pour le chercher : puis sus quelque terrace. 
Ou sus vin mont eslevé se plantoit. 
Et devant tous à haulte voix chantoit 
Ce qui s'ensuyt : Quiconques de bon vueil 
M'enseignera, ou au doigt ou à l'œil, 



dby Google 



128 DE L'AMOUn FUGITIF 

En quelle voye, ou devers quel costé, 
Mon Gupido fuyant s'est transporté : 
Pour son loyer (qui faire le sçaura) 
Un franc baiser de Venus il aura; 
Et si quelc'un prisonnier le ramaine, 
La mère lors, envers luy plus humaine, 
Luy donnera (pour plus son cueur aiser) 
Quelque autre don par dessus le baiser. 

Toy qui iras, affin que par tous lieux . 
Ce faulx garson puisses congnoistre mieulx, 
Je t'en diray vingt enseignes et taches, 
Que finement fault qu'en mémoire caches : 

Blancheur aucune en luy n'est évidente : 
Son corps est tainct de rougeur trèsardente; 
Ses yeulx perçans, qui de travers regardent; 
Incessamment estincellent et ardent; 
Et son penser cauteleux et frivole 
Jamais ne suyt sa doulcette parole. 
Certainement le son de sa faconde 
Passe en doulceur le plus doulx miel du monde ; 
Mais le droict sens et la cause effective 
Correspond mal à sa voix deceptive ; 
Si en colère il se prend à monter, 
Il porte un cueur impossible à dompter; 
Et de son bec il sçait (tout au contraire) 
Tromper, seduyre, et en ses laqz attraire 
Les cueurs remplis d'aspre sévérité, 
Sans que jamais confesse vérité. 

Certes il est enfant plein de jeunesse, ' , ' 
Mais bien pourveu d'astuce et de finesse. 
Souvent se joue et faict de l'inscient, 
Mais en jouant tasche à bon escient 
Faire son cas Sur son dos, oultreplus, 
Pendent en ordre uns cheveulx crespelus, 
Et en sa face, ayant fiere apparence, 
Jam'ais n'y a honte ne révérence. 

Après il a (si bien vous l'espiez) 
Petites mains, avecques petits piedz; 
Mais toutesfoys, en haut ou bas endroict, 
D'un petit arc tire fort loing et droict. 

Jadis frappa de flesche et vireton 

Jusque aux bas lieux le cruel roy Pluton : 
Et des enfers les umbres et espritz 
Veirent leur roy d'Amour vaincu et pris, 
Lors que dedans son grand char stygieux 
Il amena Proserpine aux beaulx yeulx. 

Son corps ardant, enflambé de nature, 
Il a tout nud sans quelque couverture ; 
Mais le cueur cault et courage qu'il porte 
Se vest de mainte et variable sorte ; 
Et d'avantage, en soubzlevant en l'air 
Les membres siens, par un subtil voler. 
Aux Nymphes va, puis aux hommes descend, 
Et quand reçeu de bon gré il se sent, 
Son siège faict plus chauld que feu de pailles 
Au plus profond de leurs cueurs et entrailles. 

Petit et court est son arc amoureux; 
Mais le sien trait mortel et rigoureux 
Va de droict fil jusques au firmament, 
Depuis qu'il est descoché fermement. 

Sur son espaule ardante et colorée 
Tu verras pendre une trousse dorée, 
Et au dedans ses pestiferez traiclz, 
Dont le cruel abuseur plein d'attraictz 
A bien souvent faict mainte playe amerc, 
Mesmes à moy, qui suis sa propre more. 

Grefve chose est tout ce que j'ay dit ores. 
Mais voycy (las 1} plus grefve chose encores : 
Sa dextre main jecte et darde un brandon 
Qui brusle et ard sans mercy ne pardon 
Les povres os. Brief, de son chauld extrême 
Il brusleroit le bruslant soleil mesme. 

Si tu le peulx donc trouver et attaindre. 
Et de eordons à fermes neudz estraiudre, 
Mené le moy estroictement lié ; 
Et si vers toy se rend humilié, 
N'en prens mercy, quoy que devant toy face 
Tomber ses yeulx larmes dessus sa face. 
Garde toy bien qu'en ce ne te déçoives ; ^ 
Et s'ainsi est que sa bouche apperçoives 
Riant à toy, bien fault que tu recordes 
De n'ordonner qu'on lui lasche les cordes. 

Si par doulz motz te venoit incitant 
A te baiser, va cela évitant ; 
Car (pour certain) en ses lèvres habite 
Mortel venin, qui cause mort subite. 

Et si de franc et libéral visage 
Il te promet des dons à son usage, 
C'est asçavoir, flèches et arc turquoys, 
La trousse paincte et le doré carquoys, 
Fuy tous ces dons de nuysance et reproche : 
Hz vont bruslant tout ce qui d'eulx s'approche. 



DES VISIONS DE PETRARQUE 

DE TUSCAN EN FRANÇOYS 

Un jour estant seulet à la fenestre, 
Vey tant de cas nouveaulz devant mes yeulx, 
Que d'en tant veoir fasché me convint estre. 

Si m'apparut une bische à main dextre, 
Belle pour plaire au souverain des dieux. 
Chassée estoit de deux chiens envieux, 
Un blanc, un noir, qui par mortel effort 
La gente beste aux flans mordoient si fort. 
Qu'au dernier pas en bref temps l'ont menée 
Gheoir soubz un roc. Et là, la cruaulté 
De mort vainquit une grande beauté, 
Dont souspirer m'e feit sa destinée. 

Puis en mer haulte un navire advisoye. 
Qui tout d'hebene et blanc yvoire estoit, 
A voiles d'or et à cordes de soye ; 
Doulx fut le vent, la mer paisible et coye, 
Le ciel par iotit cler se manifeste it. 
La belle nef pour sa charge portoit 
Riches trésors ; mais tempeste subite. 
En troublant l'air, ceste mer tant irrite, 
Que la nef heurte un roc caché soubz Tonde. 
O grand' fortune : ô crevecueur trop gref. 
De veoir périr en un moment si bref 



Digitized by VjOOQIC 



DE PETRARQUE 131 

La grand' richesse à nulle autre seconde 1 

Après je vey sortir divins rameaulx - 
D'un laurier jeune, en un nouveau boscage, 
Et me sembla veoir un des arbriseaulx 
De paradis, tant y avoit d'oyseaulx 
Diversement chantans à son umbrage. 
Ces grans delictz ravirent mon courage, 
Et ayant l'œil fiché sur ce laurier, 
Le ciel entour commence à varier 
Et à noircir, dont la fouldre grand' erre 
Vint arracher celuy plant bien heureux, 
Qui me faict estre à jamais langoureux, 
Car plus telle umbre on ne recouvre en terre. 

Au mesme boys sourdoit d'un vif rocher 
Fontaine d'eau murmurant soefvement ; 
De ce lieu frais tant excellent et cher 
N'osoient pasteurs ne bouviers approcher, 
Mais mainte Muse et Nymphe seulement, 
Qui de leurs voix accordoient doulcement 
Au son de l'eau. Là j'assis mon désir. 
Et lors que plus j'y prenois de plaisir, 
Je véy, helas 1 de terre ouvrir un gouffre 
Qui la fontaine et le lieu dévora , 
Dont le mien cueur grand regret encor a ; 
Et y pensant, du seul penser je souffre. 

Au boys je vey un seul phénix portant 
Aesles de pourpre, et le chef tout doré : 
Estrange estoit, dont pensay en l'instant 
Veoir quelque corps céleste, jusque à tant 
Qu'il vint à l'arbre en pièces demouré, 
Et au ruisseau que terre a dévoré. 
Que diray plus? Toute chose enfin passe : 
Quand ce phénix veit les rameaux en place, 
Le tronc rompu, l'eau sèche d'autre part. 
Comme en desdaing, de son bec s'est l'eru, 
Et des humains sur Fhçure disparu, 
Dont de pitié et d'amour mon cueur ard. ' 

Enfin je vey une dame si belle. 
Qu'en y songeant tousjours jebrusle.et tremble : 
Entre herbe et fleurs pensive marchoit elle, 
Humble de soy, mais contre amour rebelle, 

Et blanche cotte avoit, comme il me semble, 
Faicte en tel art, que neige et or ensemble 
Sembloient meslez ; mais en sus la ceincture 
Couverte estoit d'une grand' nue obscure, 
Et au talion un serpenteau la blesse, 
Dont languissoit comme une fleur cueillie ; 
Puis àsseurée en liesse est saillie. 
Las ! rien ne dure au monde que tristesse. 

chanson mienne, en tes conclusions 
Dy hardiment : Ces six grans visions 
A mon seigneur donnent un doulx désir 
De briefvement soubz la terre gésir. 



VI 

SIX SONNBTZ DB PETRARQUE SUR LA. MORT 
DE DAME LAURE 

I 
Voi ch'ascultato in rime sparso il suono 



Vous qui oyez en mes rithmes le son 
D'iceulx soupirs dont mon cueur nourrissoye 
Lors qu'en erreur ma jeimesse passoye, 
N'estant pas moy, mais bien d'autre façon;- 

De vains travaulx dont feis riihme et chanson. 
Trouver m'attens (mais qu'on les lise et voye) 
Non pitié seule, ains excuse en la voye 
Où Ton conguoist Amour, ce faulx garson. 

Si voy je bien maintenant et entens 
Que long temps fuz au peuple passetemps. 
Dont à part moy honte le cueur me ronge. 

Ainsi le fruict de mon vain exercice 
C'est repentance, avec honte et notice 
Que ce qui plaist au monde n'est que songe. 

II 

passi sparsi, o pensier' vaghi e pronti... 

pas espars, ô pensées soudaines, 
aspre ardeur, ô mémoire tenante ! 

O cueiip débile, ô volunté puissante, 

vous mes yeulx ; non plus yeùlx, mais fontaines 1 

branche, honneur des vainqueurs capitaines , 
seule enseigne aux poètes duy santé , 
doulce erreur qui soubz vie cuy santé 
Me faict aller cherchant et montz et plaines ! 

01>eau visage où amour mect la bride 
Et Tesperon dont il me poinct et guide 
Gomme il luy plaist, et deffense y est vaine 1 

gentilz cueurs et âmes amoureuses, 
S'il en fut onc, et vous umbres paoureuses', 
Arrestez vous pour veoir quelle est ma peine 1 



Chi Yuol veder quantunqae puô Nalura... 

Qui vouldra veoir tout ce que peult nature. 
Contempler vienne une qui en tous lieux 
Est un soleil, un soleil à mes yeulx, 
Voyre aux ruraulx qui de vertu n'ont cure. 

Et vienne tost, car mort prent (tant est dure) 
Premier les bons^ laissant les vicieux ; 
Puis ceste cy s'en va du reng des dieux : 
Chose mortelle et belle bien peu dure. 

S'il vient à temps, verra toute beauté. 
Toute vertu, et meurs de royauté, 
Joinctz en un corps par merveilleux secret. 

Alors dira que muette est ma rithme 
Et que clarté trop grande me supprime ; 
Mais si trop tarde, aura tousjours regret. 

IV 

Lasciato.hai, Morte, senza sole il mande... 

Mort, sans soleil tu as laissé le monde 
Froid et obscur, sans arc l'aveugle archer; 
Grâces, beautez, prestes à trebuscher ? 
Moy désolé en angoisse profonde. 

Bas et bannys sont honneur et faconde , 
Seul fasché suis, seul n'ay que me fascher ; 
Cai? de vertu feis la plante arracher, 

8 

G*est la première ; où prendrons la seconde ? 

Plaindre devroient Tair, la mer et la terre 
Le genre humain, qui comme anneau sans pierre 
Est demeuré, ou comme un pré sans fleurs. 

Le monde Teut sans la congnoistre à Fheure ; 
Je la congneuz, qui maintenant la pleure ; 
Si feit le ciel, qui s'orne de mes pleurs. 



Gli augtili oielti e Tanime béate. 

Le premier jour que trespassa la belle, 
Les purs espritz, les anges précieux, 
Sainctes et sainctz, citoyens des haultz cieulx, 
Toixt esbahys vindrent à Tentour d'elle. 

Quelle clarté, quelle beauté nouvelle, 
(Ce disoient ilz) apparoist.à noz yeulx? 
Nous n'avons veu du monde vicieux * 
Monter ça hault encor une ame telle. 

Elle, contente avoir changé demeure, 
Se parangonne aux anges d'heure à heure. 
Puis coup à coup derrière soy çegarde 

Si je la suy : il semble qu'elle attend ; 
Dont mon désir ailleurs qu'au ciel ne tend. 
Car je l'oy bien crier que trop je tarde. 



Da più belli occhi o dal più chiaro viso ?... 

Des plus beaulx yeulx et du plus clair visage 
Qui oncques fut, et des beaulx cheveulx longs, 
Qui faisoient l'or et le soleil moins blonds, 
Du plus doulx ris et du plus doulx langage ; 

Des bras et mains qui eussent en servage, 
Sans.se bouger, mené les plus félons ; 
De celle qui du chef jusqu'aux talions 
Sembloit divin plus qu'humain personnage. 

Je prenois vie. Or d'elle se consolent 
Le roy céleste, et ses courriers qui volent, 
Me laissant nud, aveugle en ce bas estre, 

Un seul confort attendant à mon dueil, 

C'est que là hault elle, qui sçait mon vueil, 
M*impetrera qu'avec elle puisse estre. 



VII 

EPITAPHE DE MA. DAME LAURE 

En petit lieu comprins vous povez veoir 
Ce qui comprend beaucoup par renommée ; 
Plume, labeur, la langue, le devoir 
Furent vaincuz de limant par Taymée. 
O gentille ame, estant tant estimée. 
Qui te pourra louer qu'en se taisant ? 
Car la parolle est tousjours reprimée 
Quand le subject surmonte le disant. 



VIII 

EPIGRAMME DE SALMONIUS 

MYS DE LATIK EN FRHNÇOIS 

AU ROY 

Ainsi qu'un jour au grand Palays tes yeulx 
Veirent dressez les simulachres vieulx 
Des Roys Françoys(Roy d'entre eulx Texcelleuce), 
Numbrer voulus tous par ordre et séquence 
Ces tiens ayeulx, qui ont de main en main 
Baillé le sceptre à Prince tant humain ; 
Mais quand le lieu vuyde tu vins à veoir 
Lequel s'attend le tien image avoir : 
Voyez (dis tu) la place à moy promise 
Quand ceste chair au tumbeau sera mise. 

Or je demande, en tenant ce propos 
Fuz tu esmeu de la peur d'Atropos?^ 
Non, car tu eus, maulgré Mort, asseurance 
Qu'entre les Dieux sera ta demeurance. 

METAMORPHOSE D'OVIDE 



MAROT AU ROY, TOUCHANT LA METAMORPHOSE 

Long temps avant que vostre libéralité royale 
m*eust faict successeur de V estât de mon père, le 
mien plus affectionné [et non petit) désir avoic tous- 
jours esté, Syre, de povoir faire œuvre en mon la- 
beur poëtique qui tant vous agréast, que par là je 
peusse devenir (au fort) le moindre de vos domesti- 
ques. Et pour ce faire, mis en avant, comme pour 
mon Roy, tout ce que je peuz, et tant importunay 
les Muses, qu'elles en fin offrirent à ma plume in- 
ventions nouvelles et antiques, luy donnant le choix 
ou de tourner en nostre langue aucune chose de la 
latine, ou d'escrire œuvre nouvelle , par cy devant 
non jamais veue. Lors je consideray que à Prince 
de hault esprit haultes choses luy affierent, et tant 
ne me fiay en mes propres inventions, que pour vous 
trop basses ne les sentisse, Parquoy, les laissant 
reposer^ jettay l'œil sur les livres latins, dont la 
gravité des sentences et le plaisir de la lecture [si 
peu que je y comprins) m'ont espris mes esprits, 
mené ma main et amusé ma Muse, Que dy je, 
amusée! mais incitée à renouveller, pour vous en faire 
offre, l'une des plus latines antiquitez, et des plus 
antiques latinitez. Entre lesquelles celle de la Meta- 
morphose d'Ovide me sembla la plus belle, tant pour 
la grande doulceur du stile, que pour le grand 
nombre de propos tombans de l'un en l'autre par 
lyaisons si artificielles, qu'il semble que tout ne soit 
qu'un. Et toutes foys aiséement [et peult estre point) 
ne se trouvera livre qui tant de diversitez de 
choses racompte, Parquoy, Syre, si la nature en 
la diversité se resjouyt, là, ne se debvra elle me- 
lancolier. 

Pour ces raisons et autres maintes ^ deliheray 
mettre la main à la besongne, et de tout mon povoir 
suyvre et contrefaire la veine du noble poète Ovide, 
'pour mieulx faire entendre et sçavoir à ceulx qui 
n'ont la langue latine^ de quelle sorte il escrivoit, 
et quelle différence peult estre entre les anciens et 
les modernes. Oultre plus, tel lit en maint passage 
les noms d'Apollo, Bapkné, Pyramus et Tisbée, qui 
a l'histoire aussi loing de Vesprit que les noms près 
de la bouche; ce qui pas ainsi ne iroit si en facile 
vulgaire estait mise ceste belle Métamorphose, la- 
quelle aux poëtes vulgaires et aux painctres seroit 
trèsproufitable, et aussi décoration grande en nostre 
langue, veu m^smement que l'arrogance greque Va 
bien voulu mettre en la sienne. Or est ainsi, que 
Métamorphose est une diction greque vulgaire- 
ment signifiant transformation, et a voulu Ovide 
ainsi intituler son livre contenant quinze volumes, 
pource qu'en iceluy il transforme les uns en arbres, 
les autres en pierres, les autres en bestes, et les 
autres en autres formes. Et pour cesle mesme cause, 
je me suis -pensé trop entreprendre de vouloir trans- 
muer celuy qui les autres transmue : et après, jai 
contrepensé que double louenge peult venir de trans- 
muer un transmueur, comme d'assaillir un assail- 
leur, de tromper un trompeur, et moquer un mo- 
queur. Mais pour rendre l'œuvre présentable à si 
grande majesté, fauldroit premièrement que vostre 
plus que humaine puissance transmuast la Muse de 
Marot en celle de Maro. Toutes foy s, telle qu'elle 
est, soubz la confiance de vostre accoustumé bon 
recueil, elle a [par manière d'essay] traduict et pa- 
rachevé de ces quinze livres le premier, dont ay, 
chasteau d'Amboyse vous en pleut ouyr quelque 
commencement. Si Veschantillon vous plaist, par 
temps aurez la pièce ehtiere ; car la plume du petit 
ouvrier ne désire voler sinon là oU le vent de vostre 
royale bouche la vouldra poulser. Et à tant me 
tairay, Ovide veult parler. 



8. 

(1530) 

Intention Ardant desif d'escrire un hault ouvrage 

du Poëte. j^'g^ vivement incité le courage 

A reciter maintes choses formées, 

En autre corps tous nouveaulx transformées. 

Dieux souverains qui tout faire sçavez, 

Puis qu'en ce poinct changées les avez, 

Donnez faveur à mon commencement, 

Et deduysez mes propos doulcement, 

A commencer depuis le premi^ naistre 

Du monde rond, jusque au temps de mon estre. 

Avant la mer, la terre et le grand œuvre 
Du ciel trèshault qui toutes choses cœuvre, 
Il y avoit en tout ce monde énorme, 
Tant seulement de Nature une forme, 
Dicte Chaos, un monceau amassé. 
Gros, grand et lourd, nullement compassé ; 
Bref, ce n'estoit qu'une pesanteur vile 
Sans aucun art, une masse immobile. 
Là ou gisoyent les semences encloses 
Desquelles sont produictes toutes choses, 
Qui lors estoient ensemble mal couplées, 
Et l'une en l'autre en grand discord troublées. 

Aucun soleil encores au bas -monde 
N'eslargissoit lumière claire et munde ; 
La lune aussi ne se renouvelloit. 
Et ramener ses cornes ne souloit 
Par chascun moys. La terre compassée 
En l'air espars ne pendoit balancée 
Soubz son droict poix. La grand'fille immortelle 
De l'Océan, Amphitrite la belle, 
N'estendoit pas ses bras marins encores 
Aux longues fins de la terre* ainsi que ores ; 
Et quelque part où fut la terre, illec 
Estoit le feu, l'air et la mer avec. 

Ainsi pour lors estoit la terre instable, 
L'air sans clarté, la mer non navigable ; 
Rien n'avoit forme, office ne puissance, 

Ainçoys faisoit Tun aux autres nuysance ; 
Car froid au chauld menoit guerre et discords, 
Sec à rKumide, et le tout en un corps, 
Avec le dur le mol se combatoit, 
Et le pesant au legier debatoit. 

Mais Dieu, qui est la Nature excellente, ^erT^^uaTre^ 

Appaisa bien leur noise violente : Eiem^e^r 

Car terre adonc du ciel desempara. 
De terre aussi les eaux il sépara, 
Et meit à part, pour mieulx faire leur paix, 
Le ciel tout pur d'avecques l'air espais ; 
Puis quand il eut demeslez et hors mys 
De Torde masse iceulx quatre ennemys, 
Il va lier en concorde paisible 
Ghascun à part, en sa place duysible. 

Le feu sans poix du ciel courbe et tout rond 
Fut à monter naturellement prompt, 
Et occupa le degré plus haultain. 
L'air le suyvit, qui n'en est pas loingtain, 
Ains du cler feu approche grandement 
D'agilité, de lieu semblablement. 

En espesseur la terre les surpasse. 
Et emporta la matière plus crasse 
Du lourd monceau, dont en bas s'avalla 
Par pesanteur ; puis la mer s'en alla 
Aux derniers lieux sa demourance querre, 
Environnant de tous costez la terre. 

En tel' façon (quiconques ait esté 
Geluy des Dieux) quand il eut projette 
Ce grand ouvrage, et en membres dressée 
La grosse masse en ce poinct despecée. 
Il arrondit et feit la terre, au moule. 
Forme et façon d'une bien grande boule, 
A celle fin qu'en son poix juste et droit 
Egale fust par un chascun endroit ; 
Puis çà et là les grans mers espandit, 
Et par grandz ventz enflées les rendit, 
Leur commandant faire floter leur unde 
Tout à l'en tour des fins de terre ronde, 
Parmy laquelle adjousta grans estangs, 
Lacz et marestz, et fontaines sortans ; 

Et puis de bors et rives tournoyantes 
Ceinctures feit aux rivières courantes, 
Qui d'une part en la terre se boyvent, 
Autres plusieurs en la mer se reçoivent, 
Et là, au lieu de rives et de bors, 
Ne battent plus que grans havres et ports. 

Aux champs après commande de s'estendre, 
Et aux forestz rameaux et fueilles prendre ; 
Un chascun val en pendant feit baisser, 
Et contre hault les montaignes dresser. 
d^îi ^éo'^'^n -^^ ^^^^ sAnsï que l'ouvrier ad visé 
cinq zones. Foit le hault ciel par cercles divisé, 

Deux à la dextre, et sur senestre deux, 
Dont le cinquiesme est le plus ardent d'eulx, 
Par tel' façon, et en semblable numbre, 
Il divisa terre pesante et sombre ; 
Et en cela le hault ciel ne l'excède. 
Car comme luy cinq régions possède, 
Dont la moyenne habiter on ne peult. 
Par le grand chault qui en elle se meult ; 
Puis elle en a deux couvertes de neige, 
Et au milieu de ces deux est le siège 
De deux encor, que Dieu, qui tout ouvroit, 
Amodera par chault meslé de froit. 

Sur tout cela l'air il voulut renger : 
Lequel, d'autant comme il est plus léger 
Que terre et l'eau, d'autant est il pesant 
Plus que le feu tant subtil et luysant. 
En celuy air les nues et nuées 
Commanda estre ensemble situées. 
Et le tonnerre et tempestes soudaines, 
Espoventans les pensées humaines ; 
Semblablement avec la fouldre ardante 
Les ventz causans froidure morfondante. 
A iceulx ventz Dieu n'a permis d'aller 
Confusément par la voye de l'air : 
Et nonobstant- que chascun d'eulx exerce 
Ses soufflemens en région diverse. 
Encore à peine on peult (quand s'esvertuent) 
Y résister, qu'ilz ne rompent et ruent 
Le monde jus par bouffemens austères. 

Tant terrible est la discorde des frères. 

Le vent Eurus tout premier^s'envolla 
Vers Orient, et occuper alla 
Nabathe et Perse, et les monts qui s'eslevent 
Soubz les rayons qui au matin se lèvent ; 
Zephyrus fut soubz Vesper résident, 
Près des ruisseaux tiediz de TOccident. 

Boreas froid envahyt la partie 
Septentrionne, avecques la Scythie. 

Et vers midy, qui est tout au contraire, 
Austermoyteux jetta pluye ordinaire. 

Sur tout cela que j'ay cy declairé, 
Le grand Ouvrier meit le ciel etheré 
Clair, pur, sans poix, et qui ne tient en rien 
De Tespesseur et brouas terrien. 

A peine avoit tpus ces œuvres haultains 
Ainsi assis, en lieux seurs et certains. 
Que tout autour du ciel, claires et nettes 
Vont commencer à luyre les planetles, 
Qui de tout temps pressées et tachées 
Soubz celle masse avoient esté cachées. 

Aussi affin que région aucune 
Yuyde ne fust d'animaulx à chascune 
Propres et duictz, les estoilles et signes. 
Et des haultz Dieux les formes trèsinsignes 
Tindrent le ciel. Les poissons netz et beaulx 
Eurent en part (pour leur manoir) les eaux. 
La terre après print les bestes sauvages, 
Et ràir subtil oyseaulx de tous plumages. 

La trop plus saincte et noble créature 
Capable plus de hault sens par nature, 
Et qui sur tout pouvoit avoir puissance, 
Restoit encor. Or print Thomme naissance. 
Où rOuvrier «grand, de tous biens origine. 
Le composa de semence divine, 
Où terre adonc (qui estoit séparée. 
Tout freschement de la part etherée) 
Retint en soy semence supernelle 
Du ciel, qui print sa facture avec elle : 
Laquelle après Prometheus mesla 
En eau de fleuve, et puis formée Fa 

Au propre image et semblable effigie 
Des Dieux par qui toute chose est régie. 
Et neantmoins que tout aultre animal 
Jette lousjours son regard principal 
Encontre bas, Dieu à Thomine a donné 
La face haulte, et luy a ordonné 
De regarder Pexcellence des cieulx, 
Et d'eslever aux estoilles ses yeulx. 
La terre donc, nagueres desnuée 
D'art et d'image, ainsi fut transmuée 
Et se couvrit d'hommes d'elle venuz. 
Qui luy estoient nouveaulx et incongnuz. 
Des quatro L'aaffe doré, sur tout resplendissant, 

aa«;es. De _ . ° . _ _^ 

laage dorée. Fut le premier au monde fleurissant, 

Auquel chascun, sans correcteur et loy. 
De son bon gré gardoit justice et foy. 
En peine et peur aucun ne souloit vivre ; 
Loix menaçans ne se gravoient en cuyvre 
Fiché en murs; povres gens sans refuge 
Ne redoubtoient la face de leur juge, 
Mais en seurté se sçavoient accointer. 
Sans qu'il fallust juge à les appointer. 

L'arbre du pin, charpenté et fendu, 
N'estoit encor des haultz monts descendu 
Sur les grans eaux, pour flotter et nager, 
Et en pays estrange voyager. 

Hommes mortelz ne congnoissoient à l'heure 
Fors seulement le lieu de leur demeure. 
Fossez profonds et murs de grans eff'ors 
N'environnoient encor villes et forts; 
Trompes, clerons d'airain droit ou lortu, 
L'armet, la lance et le glaive poinctu 
N'estoient encor. Sans usage et alarmes 
De chevaliers, de piétons et gensdanmes, 
Les gens alors seurement en tous cas 
Accomplissoient leurs plaisirs délicats. 

La terre aussi, non froissée et férue, 
Par homme aucun, du soc de la charrue, 
Donnoit de soy tous biens à grand' planté, 
Sans qu'on y eust ne semé ne planté ; 
Et les vivans, -contens de la pasture 

Pro'duicte alors sans labeur ne culture, 
Gueilloient le fruict des sauvages pommiers, 
Fraises aux monts, les cormes aux cormiers. 
Pareillement les meures qui sont joinctes 
Contre buy.ssons pleins d'espineuses poinctes. 
Avec le gland qui leur tomboit à gré 
Du large chesne à Jupiter sacré. 

Printemps le verd regnoit incessamment. 
Et Zephyrus souspirant doulcement 
Soefves rendoit, par tiedes alenées. 
Les belles fleurs sans semence bien nées : 
Terre portoit les fruictz tost et à poinct, 
Sans cultiver. Le champ, sans estre point 
Renouvelle, par tout devenoit blanc 
Par force espiz pleins de grain bel et franc, 
Prestz à cueillir; fleuves de laict couloient 
Fleuves de vin aussi couler souloient, 
Et le doulx miel, dont lors chascun goustoit, 
Des arbres vertz tout jaulne degouloit. 

Puis quand Saturne, hors du beau règne mis, darSt. 
Fut au profond des ténèbres transmis, 
Soubz Juppiter estoit l'humaine gent : 
Et en ce temps survint Taage d'argent^ 
Qui est plus bas que Tor trèssouverain, 
Aussi plus hault et riche que Tarain. 

Ce Juppiter abaissa la vertu 
Du beau printemps, qui tousjours avoit eu 

Son cours entier, et soubz luy fut Tannée 

En quatre parts reduicte et ordonnée : 

En froid y ver et en esté qui tonne, 

En court printemps et variable automne. 
Lors commença blanche et vive splendeur 

Reluyi:e en Tair espris de sèche ardeur. 

D'autre costé survint la glace froide, 

Par vents d'y ver pendue estraincte et roide. 

Lors on se print à musser soubz maisons î 

Maisons estoyent cavernes et cloisons, 

Arbres egpés, fresche ramée à force, 

Et verlz osiers joinctz avecques escorce. 

Lors de Cerès les bons grains secourables 

Soubz longs sellions de terres labourables 

Sont enterrez, et furent beufe puissans,. 
Pressez du joug, au labeur mugissans. 
d-aSn. Après cestuy troysiesme succéda 
L'aage d'arain, qui les deux excéda 
D'engin maulvais, et plus audacieux 
Aux armes fut, non pourtant vicieux. 
L^aage Le dernier est de fer dur et rouillé, 

Où tout soudain chascun vice brouillé 
Se vint fourjer, comme en Taage total 
Accomparé au plus meschant métal. 

Honneste Honte et Vérité certaine, 
Avecques Foy, prindrent fuyte loingtaine, 
Au lieu desquelz entrèrent Flaterie, 
Déception, Trahison, Menterie, 
Et Folle Amour, Désir et Violence 
D'aquerir gloire et mondaine opulence. 

Telle Avarice adonc le plus souvent 
Pour practiquer mettoit voiles au vent. 
Lors mal congneu du nautonnier et maislre, 
Et mainte nef dont le boys souloit estre 
Planté debout sur montaignes cornues 
Nageoili, saultoit par vagues incongneues. 

Mesmes la terre (avant aussi commune 
Que la clarté du soleil, air et lune) 
Fut divisée en bornes et partiz 
Par mesureurs fins, caultz et deceptifz. 

Ne seulement humaines créatures 
Cherchèrent bledz et autres nourritures. 
Mais jusque au fond des entrailles allèrent 
De terre basse, ou prindrent et fouillèrent 
Les grans trésors et les richesses vaines 
Qu'elle cachoit en ses profondes veines, 
Gomme metaulx et pierres de valeurs, 
Incitemens à tous maulx et malheurs. 

Ja hors de terre estoit le fer nuysant, 
Avecques Tor, trop plus que fer cuysant ; 
Lors guerre sort, qui, par ces deux metaulx, 
Faict des combatz inhumains et brulaulx. 
Et casse et rompt de main sanguinolente 
Armes cliquans soubz force violente. 

On vit desjà de ce qu'on emble et oste : 

Chez Phostelier n'est point asseuré Thoste, 
Ne le beaupere avecques le sien gendre ; 
Petite amour entre frères s'engendre ; 
Le mary s'offre à la mort de sa femme ; 
Femme au mary faict semblable diffame ; 
Par maltalent les marastres terribles 
Meslent souvent venins froidz et horribles ; 
Le filz, affin qu'en biens mondains prospère, 
Souhaite mort (avant ses jours) son père. 

Dame Pitié gist vaincue et oultrée, 
Justice aussi ; la noble vierge Astrée, 
Seule et dernière après tous Dieux sublimes, 
Terre laissa, taincte de sang et crimes. Le sang 

Aussi àt'fin que le ciel etheré Géants 

Ne fust de soy plus que terre asseuré, elToTm 

Les fiers Géants (comme on dit) affectèrent cmeu. 

Régner aux cieulx, et contre mont dressèrent, 
Pour y monter, mainte montaigne mise 
L'une sur l'autre. Adoncques par transmise 
Fouldre du ciel, l'omnipotent Facteur 
Du mont Olympe abbatit la haulteur, 
Et desbrisa en ruyne fort grosse 
Pelion, mont assis sur celluy d'Osse. 

Quand par son poix ces corps- faulx et cruelz 
Furent gisans désrompuz et tuez, 
La terre fut mouillée en façon telle, 
De moult de sang des Géants enfans d'elle, 
Que (comme on dit) trempée s'enyvra. 
Puis en ce sang tout chauld ame livra, 
Et pour garder enseigne de la race. 
En feit des corps portans humaine face : 
Mais ceste gent fut aspre et despiteuse, 
Blasmant les Dieux, de meurdres convoiteuse, 
Si qu'à la voir, bieû l'eussiez devinée 
Du cruel sang des Géants estre née. 

Gecy voyant des haultz cieulx, Juppiter 
Crie, gémit, se prend à despiter, 
Et sur le champ par luy fut allégué 
Un autre faict, non encor divulgué, 
Des banquetz pleins d'horreur espoventable. 
Que Lycaon preparoit à sa table ; 

CLÉMENT MAROT, Il 9 

Dont en son cueur ire va concevoir 
Telle qu'un roy comme luy peult avoir, 
Et son conseil appella haultement, 
Dont les mandez vindrent subitement. 

Or d'icy bas là sus au lieu céleste 
Est une voye aux humains manifeste, 
Semblable à laict, dont laictée on l'appelle, 
Aisée à veoir, pour sa blancheur tant belle ; 
Et par icelle est le chemin des Dieux, 
Pour droict aller au trosne radieux 
Du grand Tonnant, et sa maison royalle. 
En ce lieu blanc, des nobles Dieux Ta salle 
Fut frequerttée alors par tout son éstra, 
A huys ouverts, sur dextre et à senestre. 

Les moindres Dieux en divers lieux s'assirent 
Et les puissans leurs riches sièges meirent 
Vers le hault bout : bref, telle est ceste place 
Que, si j'avois de tout dire Taudace, 
Je ne craindrois dire que c'est la mesme 
Qu'est du hault ciel le grand palays supresme. 

Donc, quand les Dieux furent en ordre assis 
Aux sièges bas, faictz de marbres massifs, 
Juppiter mis au plus hault lieu de gloire. 
Et appuyé sur son sceptre d'yvoire. 
Comme indigné, par trois foys, voyre quatre, 
De son grand chef feit bransler et debatre 
L'horrible poil, duquel» par son povoir, 
Feit terre et mer et estoiles mouvoir ; 
Puis tout despit devant tous il desbouche 
En tel' façon son indignée bouche : 

« Je ne fuz onc pour le règne mondain 
Plus triste en cueur, de l'orage soudain 
Auquel Geantz qui ont serpentins piedz 
Furent tous pretz, quand fusmes espiez, 
De tendre et mettre au ciel récréatif 
Ghascun cent bras pour le rendre captif. 

Car neantmoins que Pennemy fust tant 
Cruel et fier, celle guerre pourtant 
Ne dependoit que d'une seule suyte. 
Et d'une ligne en fin par moy destruicte ; 
Mais maintenant en toute voye et trasse 

Par où la mer le monde entier embrasse 
Perdre et tuer me fault pour son injure 
Le mortel genre : et qu'ainsi soit, j'en jure 
Des bas enfers les eaux noires et creuses 
Goulans soubz terre aux forestz ténébreuses ; 
Quoy que devant fault toute chose vraye 
Bien esprouver; mais Tincurable playe 
Par glaive fault tousjours couper à haste, 
Que la part saine elle n'infecte et gaste. 

J'ay en forestz et sur fleuves antiques 
Mes demidieux et mes Faunes rustiques; 
Satyres gays, Nymphes nobles compaignes, 
Et mes Sylvains residens aux montaignes ; 
Lesquelz d'autant que ne les sentons dignes 
D'avoir encor des gloires celestines, 
Souffrons, au moins, que seurement et bien 
Hz puissent vivre en terre, que du mien 
Leur ay donnée. .0 Dieux intercesseurs, 
Les pensez voua en bas estre assez seurs. 
Quand Lycaon, noté de felonnie, 
A conspiré mortelle vilenie 
Encontre moy, qui par puissance eterne 
La fouldre et vous ça hault tiens et gouverné? » 

Lors tous ensemble en frémissant murmurent, 
Et Juppiter (d'ardant désir qu'iiz eorent) 
Vont suppliant qu'en leurs mains vueille mettre 
Cil qui osa telle chose commettre. 

Ainsi au temps que la cruelle main 
D'aucuns voulut ternir le nom Rommain, 
Tendant au sang Gesarien espandre. 
Pour la terreur d'un tant subit esclandre 
Fut l'humain genre asprement estonné, 
Et tout le monde à horreur addonné. 

Et la pitié des tiens, ô preux Auguste, 
Ne te fut pas moins agréable et juste 
Que ceste cy à Juppiter insigne. 
Lequel, après avoir par voix et signe 
Refrainct leur bruit, chascun d'eulx feit silence. 

Le bruict cessé par la grave excellence 
Du hault régent, de rechef tout despit. 
D'un tel propos le silence rompit. 

« Les peines a (ne vous chaille) souffertes ; 
Mais quoy qu'il ayt receu telles dessertes. 
Si vous diray je en resolution 
Quel est le crime et la punition. 

De ce dur temps Tinfamie k merveilles 
Venoit souvent jusques à noz oreilles, 
Lequel rapport désirant estre faulx, 
Subit descens des cieulx luysans et haultz, 
Et circuy le terrestre dommaine, 
Estant vray Dieu dessoubz figure humaine. 

Fort long seroit vous dire (ô Dieux sublimes) 
Combien par tout il fut trouvé de crimes : 
Car rinfamie et le bruict plein d'opprobre 
Bien moindre fut que la vérité propre. 
De Menalus traversay les passages, 
Graintz pour les trouz des grans bestes sauvaiges, 
Et les haultz pins du froid mont Lyceus, 
Et Cillené. Quand cela passé eus, 
Du roy d'Archade es lieux me viens renger, 
Et en sa court dangereuse à loger 
Entre tout droict, au poinct que la serée 
Tire la nuict d'un peu de jour parée. 
Par signes lors monstray que j'estois Dieu 
Venu en terre, et le peuple du lieu 
A m'adorer jà commence et m'invoque ; 
Mais Lycaon (d'entrée) raille et moque 
Leurs doulx priers, en disant : Par un gref 
Et cler péril, j'esprouveray de bref 
Si mortel est ce Dieu cy qu'on redoubte, 
Et n'en sera la vérité en double. 

Puis quand serois la nuict en pesant somme, 
A me tuer s'appreste ce faulx homme 
De mort subite ; icelle expérience 
De vérité luy plaist d'impatience. 

Et non content est de si grefve coulpe, 
Mais d'un poingnard la gorge il ouvre et coupe 
A un qui là fut en ostage mis, 
De par les gens de Molosse transmis ; 
Et l'une part des membres de ce corps 
Va faire cuyre ainsi à demy morts 
En eau bouillant, rendant l'autre partie . 

Sus ardant feu de gros charbon rostie, 
Lesquelz sur table ensemble mect et pose, 
Dont par grand feu, qui vengea telle chose, 
Sur le seigneur tombe la maculée 
Orde maison, digne d'eàtre bruslée. 

Adonc s'enfuyt troublé de peur terrible : 
Et aussi tost qu'il sentit Tair paisible 
Des champs et boys, de hurler luy fut force. 

Car pour néant à parler il s'efforce : 
Son museau prend la fureur du premier, 
Et du désir de meurdres coustumier 
Sur les aigneaulx or en use et jouyt, 
Et de veoir sang encores s'esjouyt. 
Ses vestemens poil de beste devindrent, 
Et ses deux bras feiçon de cuisses prindrent : 
Il fut faict loiip, et la marque conforme 
Retient encore de sa première forme. 
Tel poil vieillard, et tel frayeur de vis 
Encores a ; semblables yeulx tous vifz 
Ardent en luy. Bref, ter figure porte 
De cruauté, comme en première sorte. 

Or est tombé un manoir en ruine, Déluge. 

Mais un manoir tout seul n'a esté digne 
D'estre pery : par tout où paroist terre 
Règne Erinnys, aymant péché et guerre, 
Et si diriez que tous ilz ont juré 
De maintenir vice desmesuré. 
Tous doncques soient par peine méritée 
Puniz acoup : c'est sentence arrestée. » 

Alors de bouche aucuns des Dieux approuvent 
L'arrest donné par Juppiter, et mouvent 
Plus son courroux; les autres rien rie dirent, 
Mais (sans parler) par signe y consentirent. 
Ce neantmoins, du genre humain la perte 
A tous ensemble est douleur trèsaperte, 
Et demander vont à Juppiter quelle 
Forme adviendra sur la terre, après qu'elle 
Sera privée ainsi d'hommes mortelz ; 
Qui portera l'encens sur les autelz ; 
Et si la terre aux bestes veult bailler, 
Pour la destruyre et du tout despouiller. 

Alors deffend Juppiter et commande 
A un chascun qui ieV chose demande 
De n'avoir paour, disant qu'à ce besoing 
De toute chose il a la cure et soing, 
Et leur promet lignée non semblable 
Au premier peuple, en naissance admirable. 

Soudain de voit, pour mettre humains en pouldre, 
Par toute terre espandre ardante foudre : 
Mais il craignit que du ciel la facture 
Par tant de feux ne conceust d'aventure 
Quelque grand' flamme, et que soudainement 
Bruslé ne fust tout le hault firmament. 
Puis luy souvint qu'il est prédestiné, 
Qu'advenir doibt un temps déterminé, 
Que mer, que terre et la maison prisée 
Du ciel luysaat, ardra toute embrasée, 
Et qu'on doit veoir le trèsgrand édifice 
Du monde rond en labeur et supplice. 

Lors on cacha les dardz de feu chargez, 
Des propres mains des Cyclopes forgez, 
Et d'une peine au feu toute contraire 
Luy plaist user : car soubz eaux veult deffaire 
Le mortel genre, et sur les terres toutes 
De tout le ciel jetter pluyes et goûtes. 

Incontinent aux cavernes de Eole 
Ënclost le vent Aquilon qui tost vole; 
Semblablement en ses fosses estuye 
Tous ventz chassans la nue apportant pluye, 
Et seulement meit Notus hors d'icelles; 
Lors Notus vole avec ses moytes esles; 
Son vis terrible est couvert ceste foys 
D'obscurité noire comme la poix; 
Par force d'eau sa barbe poyse toute ; 
De ses cheveulx tous chenuz eau dégoûte; 
Dessus son front moyteurs coulent et filent 
Son sein par tout et ses plumes distilent. 

Puis quand il eust çà et là nues maintes 
Pendant en l'air dedans sa main estrainctes. 
Gros bruyt se faict, esclers en terre abondent, 
Et du hault ciel pluyes espesses fondent. 

Iris aussi, de Juno messagère. 

Vestant couleurs de façon estrangere. 
Tire et conçoit grandes eaux et menues, 
En apportant nourrissement aux nues, 
Dont renversez sont les bledz à oultrance, 
Mortz sont et vains les vœux et Tesperance 
Des laboureurs, et fut perdu adonc 
Tout le labeur de Tan, qui est si long. 
Encor pour vray l'yre ouverte et patente 
De Juppiter ne fut assez contente 
Des grandes eaux que de son ciel jecta, 
Mais Neptunus son frère s'appresta 
De promptement à son ayde envoyer 
Grand renfort d'eaux pour le monde noyer. . 
Et à rinstant tous ses fleuves il mande, 
Lesquelz entrez dedans la maison grande 
De leur seigneur, en bref dire leur vient : 
« Pour le présent user ne vous convient 
De long propos : voz forces descouvrez, 
Ainsi le fault, et voz maisons ouvrez : 
Puis en ostant voz obstacles et bondes 
Laschez la bride à voz eaux furibondes. » 

Ce commandé, s'en revont à grans courses 
Tous les ruisseaulx. L'entrée de leurs sourses 
Laschent à plein, et d'un cours effréné 
Tout à Tentour des grans mers ont tourné. 

Neptune adonc de son sceptre massif 
Frappa la terre, et du coup excessif 
Elle trembla, si que du mouvement 
Elle feit voye aux eaux apertement. 

Si vont courant tous fleuves espanduz 
Parmy les champs ouvertz et estenduz, 
En ravissant avec les fruictz les arbres, 
Bestes, humains, maisons, palais de marbres, , 
Sans espargner temples painctz et dorez, 
Ne leurs grans Dieux sacrez et adorez. 

Et s'ainsi est qu'aucun logis debout 
Soit demouré en résistant du tout 
A si grand mal, toutesfoys l'eau plus haulte 
Gœuvre le fest, et par dessus luy saulte. 
Que diray plus? Grandes tours submergées 
Gâchées sont soubz les eaux desgorgées : 

Et n'y avoit tant soit peu d'apparence 
Qu'entre la mer et terre eust différence. 
Tout estoit mer, et la mer, qui tout baigne, 
N'a aucuns borts : l'un pour se saulver gaigne 
Qi^elque hault mont; l'autre tout destourbé 
Se sied dedans un navire courfcé : 
Endroit au lieu il tire l'aviron 
Où labouroit n'agueres environ. 

L'un sur les bledz conduit nefz et bateaulx, 
Ou sur le hault des villes et chasteaulx, 
Qui sont noyez : l'autre sur les grans ormes 
Prend à la main poissons de maintes formes. 
L'ancre de mer se fiche au pré tout verd : 
Fortune ainsi l'a voulu et souffert. 
Bateaulx courbez couvrent les beaulx vignobles ; 
Gisans soubz l'eau, et plusieurs terres nobles. 
Et au lieu propre où chèvres et moutons 
Broustoient n'agueres herbes, fleurs et boutons, 
Là maintenant balaines monstrueuses 
Posent leurs corps. Les Nymphes vertueuses, 
Regnans en mer, et belles Néréides 
S'estonnent fort de veoir soubz eaux liquides 
Forestz, maisons, villages et citez; 
Par les daulpbins les boys sont habitez, 
Et en courant parmi ces haultz rameaulx. 
Heurtent maint tronc agité des grans eaux. 

Entre brebis nagent loups ravissans ; 
La mer soustient les roux lyons puissans ; 
Tigres légers porte l'eau undoyante ; 
De rien ne sert la force fouldroyante 
Au dur sanglier, ne les jambes agiles 
Au cerf ravy par les undes mobiles. 
• Et quand l'oyseau vagant a bien cherché 
Terres ou arbre où puisse estre branché, 
A la fin tombe en la mer amassée. 
Tant est du vol chascune esle lassée. 

Ja de la mer la fureur à grans brasses 
Avoit couvert et mottes et terrasses ; 
Vagues aussi qui de nouveau flotoient. 
Les haultz sommetz des montaignes batoient; 
Bref, la pluspart gist engloutie et morte 

Dedans la mer. Geulx que la mer n'emporte, 
Le long jeusner de teU façon les mine, 
Qu'à la parfin tombent mortz de famine. 

Or séparez sont les champs trèsantiques 
Aoniens d'avecques les Attiques, 
De par Phocis, terre grasse, j'entens 
Quand terre estoit ; mais en iceluy temps 
La plus grand' part n'estoit que mer comblée, 
En un grand champ d'eau subit assemblée. 

En ce pays Parnassus, le hault mont 
Tendant au ciel, se dresse contre mont 
A double crouppe, et les nues surpasse 
De sa haulteur. Sur ceste haulte place, 
Pource que mer couvroit le demeurant, 
Deucalion aborda tout courant 
En une nef, qui grande n'estoit mye, 
Avec Pyrrha, sa compaigne et amye. 
Les Dieux du mont et Nymphes Gorycides 
Là adoroient, prians à leurs subsides 
Themys, disant les choses advenir, 
Qui lors souloit des oracles tenir 
Le temple sainct : oncques ne fut vivant 
Meilleur que luy, ne de plus ensuyvant 
Vraye équité, et n'eust onc au monde ame 
Plus honorant les Dieux, qu^ icelle dame. 

Quand Juppiter veit par l'eau continue 
Que terre estoit un estang devenue. 
Et ne rester de tant de milliers d'hommes 
Maintenant qu'un sur la terre où nous sommes, — 
Et ne rester de tant de femmes que une ; 
Voyant aussi que sans malice aucune 
Tous deux estoient, et tous deux amateurs 
De son sainçt nojn et vrays adorateurs : 
Gela voyant, les nues qui tant pleurent 
Rompt et sépare. Et quand les pluyes furent 
Par Aquilon chassées en maintz lieux. 
Aux cieulx la terre, à la terre les cieulx 
Il va monstrer : aussi l'ire et tempeste 
De la marine illec plus ne s'arreste. 

Puis Neptunus, sur la mer président. 
Et mettant jus son grand sceptre et trident, 

9. 

Les eaux appaise, et huche sans chommer 
Le verd Triton flottant dessus la mer, 
Le dos couvert de pourpre feiict exprès 
Sans artifice, et lui commande après 
Souffler dedans la resonnant buccine, 
Et r'appeler, après avoir faixît signe, 
Fleuves et flotz. Lors Triton prend et charge 
Sa trompe creuse entortillée en large, 
Et qui du bas vers le hault croist ainsi 
Qu'un tourbillon; laquelle trompe aussi, 
Après qu'elle a prins air tout au millieu 
De la grand' mer, chascun rivage et lieu 
Gisant soubz Fun et soubz l'autre soleil 
Elle remplit de son bruict non pareil : 
Laquelle aussi, quand elle fut joignante 
Contre la bouche à Triton dégoûtante, 
Pour la moyteur de sa barbe chargée, 
Et qu'en soufflant la retraite enchargée 
Elle eust sonné, par tout fut entendue, 
Des eaux de terre et de mer estendue. 
Tant que les eaux, qui l'ouyrent corner, 
Contraignit lors toutes s'en retourner. 
Desjà la mer prend borts et rives neufves; 
Chascun canal se remplit de ses fleuves ; 
Fleuves on voit baisser et départir, 
Et hors de l'eau les montaignes sortir ; 
Terre s'esleve, et les cieulx, qui paroissent,. 
Croissent aussi comme les eaux décroissent. 

Longs jours après, boys et forestz mouillées 
Manifestoient leurs testes despouillées 
De fueille et ïruict, au lieu de quoy retindrent 
Les gras lymons, qui aux branches se prindrent 
Restably fut tout pays despourveu. 
Lequel estant par Deucalion veu ' 

Large et ouvert, et que terrestre voye 
Mise en désert faisoit silence coye, 
La larme à l'œil adonc il souspira. 
Parlant ainsi à sa femme Pyrrha. 
peucaiiou « chere espouse, ô ma sœur honorée, 
à Pyrrha. q femme seule au monde demourée, 

Que commun sang, puis parenté germaine, 

Puis mariage ont joincte à moy prochaine, 

Et à présent joincte à moy de rechef 

Par ce péril et dangereux meschef 

De toute terre et pays évident 

De rOrient et de tout TOccident ; 

Nous deux seuletz sommes tourbe du monde ; 

Le résidu possède mer profonde, 

Et n'est encor la fiance et durée 

De nostre vie assez bien asseurée ; 

Et d'autre part, les nues qu'icy hantent 

Nostre pensée asprement espoventent. 

Si par fortune eschappée sans moy 
Fusses des eaux, quel courage or en toy 
Fust demeuré? chetifve et dolente, 
Gomme eusses tu tel' craincte violente 
Seule souffert? Qui te fust consoleur, 
Pour supporter maintenant ta douleur? 
Certes, croy moy, si Peau t'avoit ravie 
Je te suyvrois, et Teau auroit ma vie. 
Que pleust aux Dieux qu'un si grand pouvoir j'eusse 
Que par les arts de mon père je pousse 
Renouveller toute gent consommée, 
Et mettre esprit dedans terre formée. 

Le genre humain reste en nous deux et pource 
Doit en nous deux prendre fin ou resource, 
Et des humains demourons la semblance : 
Telle a esté des haultz Dieux l'ordonnance. » — 

Après ces motz, après pleur et crier. 
Bon leur sembla dévotement prier 
Themis céleste, et soubz divins miracles - 
Chercher secours en ses sacrez oracles. 
Lors n'ont tardé : tous deux s'en vont aux undes 
De Cephysus, non bien cleres et mandes 
Encor du tout, mais bien ja retirées 
Au droict vaisseau duquel s'estoient tirées; 
Et quand jecté eurent de l'eau benye 
Sur leurs habitz en grand' cerimonie 
Et sur leurs chefz, ilz prindrent leur adresse 
Droict vers le temple à la sacre Déesse, 
Dont les sommetz et voultes se gastoient 
De layde mousse, et les autels estoient 

Sans sacrifice, et les lampes estainctes. 

Puis quand du temple ont les marches attainctes : 
Un chascun d'eulx s'encline contre terre, 
Et tout crainctif baise la froide pierre. 
Disant ainsi : « Si en tristes saisons 
Les Dieux vaincuz par justes oraisons 
Sont amoUiz, et si courroux et ire 
Fleschist en eulx, helas! vueilles nous dire, 
Dame Themys, par quel art ou sçavoir 
Réparable est la perte que peulx veoir 
De nostre genrje, et aux choses noyées 
Tes aydes soient par doulceur octroyées. » 

Adonc s'esmeut ce divin simulacre, 
Et leur respond : « Partez du temple sacre;, 
Couvrez vos chefz en dévotions sainctes, 
Et desliez vos robes qui sont ceinctes ; 
Après, jettez souvent par sus le dos 
De vostre antique et grand' mère les os. » 

Lors esbahiz demeurent longuement ; 
Et puis Pyrrha, parlant premièrement, 
Rompt la silence, et d'obéir refuse 
Aux motz et dictz dont celle Déesse use, 
En la priant (avec crainctive face) 
Dévotement qu'en ce pardon luy face, 
Et d'offenser crainct de sa mère l'ame, 
Jettant ses os, et de luy faire blasme. 

Tandis entre eulx revolvent et remirent 
Les motz obscurs de l'oracle que ouyrent . 
Soubz couverture ambigiie donné, 
Deucalion (comme moins estonné) 
Rasseure après et doulcement console •• 

La femme simple avec telle parolle : 
« Groy moy, Pyrrha, que les Dieux pour nous veillent : 
Hz sont tous bons, et jamais ne conseillent 
Rien de maulvais, et si trop fort je n'erre, 
Nostre grand' mère antique, c'est la terre. 
Ses ossements (selon le mien recors) 
Les pierres sont, qu'elle a dedans son corps. 
Et commandé nous est de les lancer 
Derrière nous. » Combien qu'en bon penser 
Pyrrha fut mue à cause de l'augure. 

Que son mary bien expose et figure, 
Ce nonobstant son espoir est doubteux, 
Et moult encoT se deffient tous deux 
De cest oracle. En après vont disant : 
« Mais que nuyra l'espreuve ce faisant? » 
Sur ce s'en vont du temple où se humilient, 
Couvrent leurs chefz, et leurs robes deslient, 
Et derrière eulx (à toutes adventures), 
Gomme on leur dit jettent les pierres dures. 

Les pierres lors vindrent à délaisser converUes en 

Leur deureté, et rudesse abaisser, hommes et 

A s'amollir, et en amollissant femmes. 

Figure humaine en elles fut yssant. 
Mais qui croira que ce soit vérité, 
Si pour tesmoing n'en est l'antiquité ? 

Bien tost après que croissance leur vint. 
Et que nature en icelles devint 
Plus doulce et tendre, aucune forme d'homme 
On y peult veoir, non pas entière, comme 
Celle de nous, mais ainsi que esbauchée 
D'un marbre dur, non assez bien touchée. 
Et ressembloient du tout à ces images 
Mal rabotez, et rudes en ouvrages. 

Ce neantmoins, des pierres la partie 
Qui fut terreuse, ou molle, ou amoytîe 
D'aucun humeur, elle fut transformée 
En chair et sang d'homme ou femme formée. 
Ce qui est dur, et point ne flechissoit. 
En ossement tout se convertissoit : 
Ce qui estoit veine de pierre, à l'heure 
Fut veine d'homme, et soubz son nom demeure. 
Si qu'en bref temps les pierres amassées, 
Qui par les mains de l'homme sont lancées, 
Des hommes ont (par le pouvoir des Dieux) 
Prins la figure en corps, en face et yeulx ; 
Aussi du ject de la femme esgarée 
La femme fut refaicte et reparée. 
Et de là vient que sommes (comme appert) 
Un genre dur, aux gros labeurs expert. 
Et bien donnons entière congnoissance 
D'où nous sortons, et de quelle naissance. 

transformée Q^^^cl l'humeuT vieille alops des eaulx laissée 
en diverses Fut par Tardeup du cler soleil pressée 
d'ammauix I^'^schauffoysoii, et que paludz et fanges 
Furent enflez soubz ces chaleurs estranges. 
Terre engendra tous autres animaulx, 
De son vueil propre en formes inegaulx, 
Pareillement les semences des choses 
Goncevans fruict, nourries et encloses 
En terre grasse à produire propice, 
Gomme au gyron de leur mère et nourrice, 
Vindrent à croistre, et demourance y tindrent 
Si longuement qu'aucune forme prindrent. 

Qu'il soit ainsi, quand Teau du Nil, qui court 
Par sept tuyaulx, a délaissé tout court 
Les champs moillez, et chascun sien ruisseau 
Rendu dedans son antique vaisseau ; 
Après aussi que le lymon tout frais 
Est eschauffé du soleil et ses rais, 
Les paysans plusieurs animaulx trouvent. 
Faictz et créez de mottes où se couvent; 
Et en peult on en elles veoir assez 
Qui seulement ne sont que commencez, 
Pour le bref temps de leur tout nouveau naistre. 
Semblablement d'autres y voit on estre 
Tous imparfaictz, qui à demy sont nez, 
D'espaule, teste, ou jambes tronçonnez, 
Et du corps mesme imparfaict Tune part 
Bien souvent vit, l'autre est terre sans art. 
. Gerte^ après que humeur de froid esprise, 
Et chaleur aspre ont attrempance prise, 
Produisans sont, et conçoivent et portent. 
Et de ces deux toutes les choses sortent. 
Et quoy que feu à l'eau contraire soit, 
Humide chault toutes choses conçoit. 
Et par ainsi concorde discordante 
A geniture est apte et concordante. 

Donques après que la terre mouillée,- 
Et du nouveau déluge fort souillée. 
Vint à sentir de rechef le grand chault 
De l'air prochain et du soleil trèshault, 
EJle mëil hors cent mille espèces siennes, 

Et d'une part les formes anciennes 

Restitua, jadis mortes des eaux, 

De Tautre part feit monstres tous nouveaulx. 

grand Phyton, monstre horrible et infect, du serpent 
Terre vouldroit (certes) ne t'avoir fiaict ; doiTt^mdî-en 

Mais toutesfoys elle (dont se repent) "eJ'jeur" 

T'engendra lors, ô incongneu serpent ; S?™™^* 

Au peuple neuf aussi craincte donnois, ^ '®^* 

Tant large lieu de montaigne tenois. 

Or Apollo, tenant pour faire alarmes 
L'arc et la flesche, et qui de telles armes 
Par cy devant n'usoit jamais que contre 
Chèvres fuyans, ou daims à sa rencontre. 
Ce gros serpent rua mort estendu, 
Par coups noirciz du venin espandu, 
Soubz tant de traictz tirez à tel' secousse, 
Que toute vuyde en fut quasi sa trousse. 

Et puis affin que vieil Tempâ advenir 
Ne sceust du faict la mémoire ternir. 
Il establit sacrez jeux et esbatè 
Solennisez par triumphans Combats, 
Phyties dictz du nom du grand Phyton, 
Serpent vaincu ; pour cela les feit on. 

En celuy prix quiconque jeune enfent 
A lue te, à course, ou au char triumph^t 
Estoit vainqueur, par honneur singulier 
Prenoit chappeau de fueilles de meslier. 
Car le laurier encores ne regnoit : 
Et en ce temps Phebus environnoit 
Sa blonde teste à long poil bien séante 
De chascun arbre et fueille verdoyante. 

L'amour première au cueur de Phebus née, Daphné 

Ce fut Daphné, fille au fleuve Penée, ^^law 

Laquelle amour d'aucun cas d'aventure. 
Ne luy survint, mais de Tire et poincture 
De Gupido. Phebus, tout glorieux 
D'avoir vaincu le serpent flirieux, 
Veit Gupido, qui de corde nerveuse 
Bendoit son arc de corne sumptueuse : 
Si luy a dit : « Dy moy pourquoy tu portes, SagetteB 

Enfant lascif, ces riches armes fortes ? ^^ ^''^'^''' 

Ce noble port qui sur ton col s^assiet 
Mieulx en escharpe à mes espaules siet, 
Qui bien en sçay donner playes certaines 
Aux ennemys, aux bestes inhumaines ; 
Qui puis un peu par sagettes sans nombre 
Ay rué jus le serpent plein d'encombre, 
Phyton renflé, dont la mortelle pance 
Fouloit de terre incredible distance. 

Tiens toy content d'esmouvoir en clameurs, 
Par ton brandon, ne sçay quelles amours, 
Et désormais n'approprie «à toy mesmes 
Ainsi à tort noz louanges supresmes. » 

Lors luy respond de Venus le filz cher : 
« Fiche ton arc ce qu'il pourra ficher, 
Dieu Phebus, le mien te fichera ; 
Ainsi ton bruit du mien est et sera 
Moindre d'autant que bestes en tout lieu 
Plus foibles sont et plus basses qu'un Dieu. » 

Ainsi disoit, et quand en ces volées 
Eust trenché Tair d*es aesles esbranlées. 
Il se planta prompt et léger dessus 
L'obscur sommet du hault mont Parnassus, 
Et de sa trousse où mect ses dardz pervers 
Tira deux traictz d'ouvrages tous divers : 
L'un chasse amour, et l'autre l'amour crée ; 
Tout doré est celluy qui la procrée. 
Et à ferrure agùe, clere et coincte : 
Cil qui la chasse est rebouché de poincte, 
Et a du plomb tout confict en amer 
Soubz l'empennon. Gupido, dieu d'aymer, 
Ficha ce traict, qui est de mercy vuyde, 
Contre Daphné, la nymphe Peneyde, 
Et du doré les os il traversa 
. Du blond Phebus, et au cueur le blessa. 

Subitement l'un ayme, et l'autre non, 
Ains va fuyant d'amoureuse le nom, 
Et jusque aux trous des boys chasser venoit ; 
Bref, la despouille aux bestes que prenoit, 
G'estoit sa grand' joye quotidiane, 
En imitant la pucelle Dyane, 
Et d'un bandeau ses cheveulx maj en ordre 

Serroit au chef, sans les lyer ne tordre. 

Plusieurs Font quise, à Pespouser tendans, 
Mais tousjours feit refuz aux demandans, 
Sans vouloir homme ; et, du plaisir exempte, 
Va par les boys (jui n'ont chemin ne sente, 
Et ne luy chault sçavoir que c'est de nopces^ 
Ne aussi d'un tas d'amoureuses négoces. 

Son père aussi luy a dit maintesfoys : 
« Ma chère fille, un gendre tu me doys, » 
Et luy a dict cent foys, blasmant ses vœux : 
« Tu me dois, fille, enfans et beaulx nepveux. » 

Elle, abhorrant mariage aussi fort 
Qui si ce fust un crime vil et ord, 
Entremesloit parmi sa face blonde 
Une rougeur honteuse et vereconde : 
Puis en flatant son père désolé. 
Et le tenant doulcement accolé : 
« Mon trèscher père, helas 1 (ce disoit elle), 
Fais moy ce bien, que j'use d'éternelle 
Virginité. Juppi ter immortel 
Feit bien jadis à Diane un don tel. » 

Lors (ô Daphné) vray est qu'à ta demande 
Ton père entend : mais ceste beauté grande 
A ton vouloir ne donne aucun adveu, 
Et ta forme est répugnante à ton vœu. 

Phebus, qui tant la veit bien composée, 
L'ayme, tousjours la souhaitte espousée; 
Ce qu'il souhaitte espère, quoy que soit. 
Mais son oracle à la fin le déçoit ; 
Et tout ainsi que le chaulme sec ard 
Quand on a mis les espiz à Tescart, 
Comme buyssons ardent par nuyct obscure 
D'aucuns brandons, qu'un passant d'aventure 
En s'esclerant' a approchez trop près 
D'iceulx buyssons, ou les y laisse après 
Qu'il veoit le jour, ainsi Phebus en flamme 
S'en va reduict, et d'amour qui l'enflamme 
Par tout son cueur se brusle et se destruict. 
Et en espoir nourrist amour sans fruict. 

Au long du col de Daphné veoit pendus 
Ses blondz cheveulx, meslez et espandus. 

« dieux, dit il, si pignée elle estoit, 

Que pourroit ce estre ? » En après s'arrestoit 

A contempler ses estincellans yeulx, 

Qui ressembloient deux estoilles des cieulx. 

Sa bouche veoit petite par compas, 
Dont le seul veoir ne le satisfaict pas ; 
Prise ses mains aussi blanches que lys, 
Prise ses doigts, prise ses bras polys, 
Semblablement ses espaules charnues, 
Plus qu'à demy descouvertes et nues. 

S'il y a rien caché dessoubz Thabit, 
Meilleur le pense : elle court plus subit 
Que vent léger, el ne prend pied la belle 
Aux dictz de cil qui en ce poinct l'appelle : 
phebtts « Je te pry, Nymphe, arreste un peu tes pas 
à Daphnô. GojnQie eunemy après toy ne cours pas : 
Nymphe, demeure. Ainsi la brebiette 
S'enfuyt du loup, et la bische foiblette 
Du fort lyon ; ainsi les colombelles 
Vont fuyant l'aigle avec fremissans aesles : 
Ainsi chascun de ses hayneux prend fuyle, 
Mais vraye amour est cause de ma suyte. 

O^que je crains que tombes et qu'espines 
Peignent tes piedz et tes jambes, non dignes 
D'avoir blessure ! ô pour moy grand malheur. 
Si j'estois cause en rien de ta douleur I 

Là où tu vas sont lieux fascheux et bestes ; 
Je te supply (non pas que tu t'arrestes 
Du tout sur pied), mais cours plus lentement. 
Je te suivray aussi plus doulcement. 

Enquiers, au moins, à qui tu plais, amye ; 
D'une montaigne habitant ne suis mye. 
Ne pastoureau ; point ne garde et fais paistre 
Troupeaux icy, comme un vilain champestre. 
Tu ne sçais point, sotte, tu ne scais point 
Qui est celuy que tu fuys en ce poinct: 
Pource me fuys. La .puissante isle Clare, 
Delphe, Tenede, et aussi de Patare 
Le grand palais me sert et obtempère ; 
Juppiter est mon géniteur et père ; 
Tout ce qui est, sera et a esté 

Aux hommes est par moy manifesté. 

Par moy encoy maint beau vers poétique 
Accorde au son des cordes de musique, 
Et ma sagette est pour vray bien certaine ; 
Mais une autre est trop plus seure et soudaine, 
Laquelle a faict playe en mon triste cueur, 
• Dont n'avoit onc Amour esté vainqueur. 

Médecine est de mon invention, 
Et si suis dit par toute nation 
Dieu de secours, et la grande puissance 
Des herbes est soubz mon obéissance. 
moy chetif, ô moy trop misérable, 
De ce qu'Amour n'est par herbes curable, 
Et que les arts qui un chascun conservent 
A leur seigneur ne prouffîtent ne servent ! » 

Alors Daphné craintive se retire 
Loing de Phebus, qui vouloit encor dire 
Maints autres motz, et laissa sur ces faitcz 
Avecques luy ses propos imparMctz. 
Lors en fuyant moult gente se monstroit : 
Le vent par coups ses membres descouvroit. 
Et voleter faisoit ses vestemens, 
Qui resistoient contre les soufflemens ; 
Puis l'air subtil repoulsoit en arrière 
Ses beaulx cheveulx espanduz par derrière, 
Dont sa fuy te a sa beauté augmentée ; 
Mais le dieu plein de jeunesse tentée 
Plus endurer ne peult à ce besoing 
Perdre et jetter son beau parler au loing, 
Ains, ôomme amour l'admonneste et poursuyt, 
D'un pas léger les traces d'elle suyt. 
Et tout ainsi que le lévrier ajfile, 
Quand il a veu le lièvre moins habile, 
En un champ vague, et qu'au pied l'un conclud 
Gaigner sa proye et l'autre son salut. 
Le chien léger de près le semble joindre, 
Et pense bien ja le tenir et poindre ; 
Puis de ses dentz (ouvrant sa gueulle gloute) 
Rase ses piedz ; lors le lièvre e§t en doubte 
S'il est point prins : ceste morsure eschappe, 
Et de la dent qui coup sur coup le happe 

Il se desmesle, et fuyt tout estonné. 
Ainsi est il de Phebus et Daphné .: 
Espoir le rend fert léger à la suyte, 
Graincte la rend fort légère à la fuyte : 
Mais le suyvant, qui des esles d'amours 
Est soulagé, va de plus soudain cours, 
Sans point donner de repos ne d'arrest 
A la fuyante, et si prochain il est 
De ses talons, que ja de son alaine 
Ses beaulx cheveulx totls espars il alaine. 

Quand de Daphné la force fut estaincte, 
Pasle devint : lors vaincue et attaincte 
Par le travail d'une si longue course, 
Va regarder de Peneus la source, 
Disant : « Mon père, ayde à mon cueur tant las, 
Si puissance est en voz fleuves et lacs. » 
Puis dit : « terre, or me perds et efface, 
En transmuant ma figure et ma face, 
Par qui trop plais, ou la transgloutis vive, 
Elle qui est de mon ennuy motive. » 

Geste prière ainsi finie à peine, 
Grand pasmoyson luy surprend membre et veine : 
De son cueur fut la subtile toilette 
Tournée en tendre escorce verdelette ; 
En fueilles lors croissent ses cheveulx beaulx. 
Et ses deux bras en branches et rameaulx. 
Le pied qui fut tant prompt avec la plante. 
En tige morne et racine se plante. 
D'un arbre entier son chef la haulteur a. 
Et sa verdeur (sans plus) lui demeura, 
Parquoy Phebus l'arbre ayma dèsadonc ; 
Et quant eust mis sa dextre sur le tronc 
Èncor sentoit le cueur de la pucelle 
Se démener soubz Tescorce nouvelle. 
En embrassant aussi ses rameaulx vertz 
Gomme eust bien faict ses membres descouvertz. 
Il baise l'arbre, et tout ce nonobstant 
A ses baisers l'arbre va résistant. 

Auquel Phebus a dict : « Puis que impossible 
Est que tu sois mon espouse sensible, 
Gertainement mon arbre approprié 

Seras du tout, et à moy dédié. 
O vert laurier, tousjours t'aura ma harpe, 
Ma claire teste et ma trousse en escharpe, 
Et si seras des capitaines gloire 
Tous j'esjouys, quand triumphe et victoire 
Chanteront hault les claires voix et trompes, 
Et qu'on verra les grans et longues pompes 
Au Gapitole, aux consacrez posteaux. 
Seras debout devant les grans portaulx, 
Féale garde, et au loz de ton règne 
Entrelassé seras autour du chesne : 
Et tout ainsi que mon beau chef doré 
Est tousjours jeune et .de poil décoré, 
Vueilles aussi porter en chascun aage 
Perpétuel honneur de vert feuillage. » 
Ces motz finiz, le laurier se y consent 
En ses rameaulx qui sont faitz de récent. 
Et si sembloit bransler en sorte honneste 
Sa sommité, comme on bransle la teste. 

En Thessalie une haulte forest 
Par tout enclost un val, qui encor est 
Nommé Tempe, tempéré, fleurissant. 
Parmi lequel Peneus, fleuve yssant 
Du fons du pied de Pindus, grand' montaigne, 
D'eaux escumans le pays tourne et baigne. 
D'un roide cours les nues embrumées 
Va conduisant, qui petites fumées 
Semblent jetter, et va si roidement 
Contre les rocz, que du redondement 
Les boys arrousse, et de son bruyt, qui sonne, 
Les lieux plus loing que ses voisins estonne. 

Là la maison, là le siège l'on treuve 
Et lieu secret de Peneus, grand fleuve : 
Là comme roy résident en ses terres. 
En sa caverne estant faicte de pierres, 
Gardoit justice aux undes là courantes, 
Pareillement aux Nymphes demeurantes 
En celles eaulx. Premier sont là venuz 
Tous les prochains fleuves à luy tenuz, 
Non bien sachans si chère luy feront, 
Ou pour sa fille ilz le consoleront, 

Que perdue a. Sperche y vint à propos, 
Portant peupliers, Eniphe sans repos, 
Le doulx Amphryse et le vieil Apidain, 
Avec Eas ; d'autres fleuves soudain 
Y sont venuz, qui de quelque costé 
Où soient portez d'impétuosité, 
En la mer font leurs undes retourner 
Quand lassez sont de courir et tourner. 

Le fleuve Tnache, a par soy tout fasché, 
Seul est absent, et au profond caché 
De son grand creux, Teau par larmes augmente, 
Et tout chetif sa fille Yo lamente 
Gomme perdue : il ne sç^it si en vie 
Elle est au monde, ou aux enfers ravie ; 
Mais pour autant que point ne l'apperçoit 
En aucun lieu, cuide qu'elle ne soit 
En aucun lieu, et crainct en ses esprits 
Que pirement encores luy soit pris. 

Or quelquefoys Juppiter étemel 
La veit venir du fleuve paternel ; 
Si luy a dict : « vierge bien formée ; 
De Juppiter trèsdigne d'estre aymée, 
Et qui dois faire un jour par grand delict 
Je ne sçay qui bien heureux en ton lict. 
Ce temps pendant que le soleil trèshault 
Est au milieu du monde ardant et chault, 
Vien à Tumbrage en ce boys de grand' monstre ; 
Ou en cestuy : » et tous deux les luy monstre ; 
« Et si tu crains entrer seulette aux creuses 
Fosses et trouz des bestes dangereuses, 
Croy qu'à seurté iras doresnavant 
Soubz les secretz des foreslz, moy devant, 
Qui suis un Dieu, non point des moindres Dieux, 
Mais qui en main le grand sceptre des cieulx 
Tiens et possède, et qui darde et envoyé 
La fouldre esparse en mainte place et voye ; 
Ne me fuy point. » Or fuyoit elle fort ; • 
Et ja de Lerne avoit, par son effbrt, 
Oultrepassé les pastiz et les plains. 
Et les beaulx champs Lycées, d'arbres pleins. 
Quand Juppiter couvrit terre estendue 



Digitized by VjOOQIC 



DE LA METAMORPHOSE 167 

D'obscurité parmy Pair espandue, 
Retint la fayte à Yo, jeune d'aage, 
Et par ardeur ravit son pucellage. 

Ce temps pendant, Juno des courtz haullaines 
Regarde en bas, au milieu des grans plaines : 
Si s'esbahit dont les nues subites 
Soubz le jour cler avoient aux bas limites 
Faict et formé la face de k nuict, 
Et bien jugea que d'aucun fleuve indiiîct 
A grans moyteurs ne sont faictes ces nues, 
Ne de Thumeur de terre en Tair venues. 

Puis çî et là regarde d'œil marry 
Où estre peult Juppiter son mary, 
. Gomme sachant les emblées secrètes 
Du sien espoux, tant de foys en cachetés 
D'elle surpris, et après que apperceu 
Ne Ta au ciel : « Ou mon cueur est deceu 
(Dit elle alors), ou je suis ofl'ensée. » 

Puis du hault ciel soudainement baissée 
Se plante en terre, et commande aux nuées 
Loing s'en aller, d'obscurté desnuées : 
Mais Juppiter, qui bon temps se donnoit, 
Prevoioyt bien que sa femme venôit, 
Et ja avoit d'Yo, fille de Inache, Yo en vache. 

Mué la forme en une blanche vache, 
Belle de corps comme Yo fut en vis. 

Adonc Juno (quoy que ce fut envis) 
En estima la forme et le poil beau. 
Et si s'enquiert à qui, de quel troupeau 
Et d'où elle est, comme non congnoissant 
La vérité. Juppiter, dieu puissant, . 
Dit en mentant qu'elle est née de terre, 
A celle fin que l'on cesse d'enqilerre 
S'il l'a poinct faicte ; et lors Juno la grande 
Icelle vache en pur don luy demande. 

Que pourra il or faire ou devenir ? 
C'est cruauté ses amours forbannir : 
Ne luy donnant, la faict souspeçonner ; 
Honte en après l'incite à lui donner ; 
Puis amour est à l'en divertir prompte. 
Et en effect amour eust vaincu honte ; 

Mais si la vache (un don qui peu montoit) 
Eust refusée à celle qui estoit 
Sa femme et sœur, sembler eust peu adonque 
Visiblement que vache ne fut oncques. 

Quand Juno eut en don son ennemye, 
Du premier coup elle ne laissa mye 
Toute sa paour, et craignit grandement 
Que Juppiter luy prinst furtivement 
JTusques à tant qu'es mains d'Argus Teust mise 
Filz d'Aristo, pour en garde estre prise. 

Or tout le chef avoit cestuy Argus 
Environné de cent yeulx bien agus, 
Qui deux à deux à leur tour sommeillans, 
Prenoient repos : tous les autres veillans 
Gardoient Yo, et en faisant bon guet 
Demouroient tous arrestez en aguet ; 
• En quelque lieu où fut Yo la belle, 
Incessamment regardoit devers elle ; 
Devant ses yeulx Yo toujours il voit, 
Quoy que sa Ésice pilleurs tournée avoit. 

Quand le jour luyst, il seuifre qu'elle paisse ; 
Quand le soleil est soubz la terre espaisse, 
L'enferme et clost, et du rude chevestre 
Lye son col, qui n'a mérité d'estre 
Ainsi traicté. De fueille d'arbre dure 
Et d'herbe amere elle prend sa pasture : 
Puis la povrette en lieu de molle couche 
Toute la nuict dessus la terre couche. 
N'ayant tousjours de la paille qu'à peine, 
Et boyt de l'eau de bourbier toute pleine. 

Quand elle aussi, qui si fort se douloit, 
Devers Argus ses bras tendre vouloit, 
S'humiliant, las I la doulcette et tendre 
N'a aucims bras qu'à Argus puisse tendre, 
Et s'efforçant lamenter, de sa gorge 
Un cry de vache et mugissant desgorge, 
Tant que du son en craincte se bouta. 
Et de sa voix propre s'espoventa. 
Après s'en vint aux rives de son père 
Le fleuve Inache, ou en soûlas prospère 
Souloit jouer souvent avec pucelles, 

Et quant en Teau veit ses cornes nouvelles, 
Eut grande peur^ et de la craincte extresme 
S'eflfarouchoit et se fuyoit soymesme, 
Ignorans sont les Nayades encore, 
Voyre Inachus le fleuve mesme ignore 
Qui elle soit : mais pour les rendre seurs, 
Suyvoit son père, et si suyvoit ses sœurs : 
Estre touchée assez elle souffroit, 
Et à iceux (tous esbahys) s'offroit. 

Le bon vieillard Inachus à jonchées 
Luy présenta des herbes arrachées : 
Soudain ses mains elle luy vint lécher. 
Baisant la paulme à son père trèscher. 
Et retenir onc ses larmes ne sceut, 
Et se orendroit de parler la grâce eust, 
Elle eust requis secours et ayde aucune, 
Et recité son nom et sa fortune. 

En lieu de motz la lettre qu'imprima 
Son pied en terre, adoncques exprima 
Parfaictement et mit en descouvrance 
Du corps mué la triste demonstrance. 

« moy chetif, cria lors esperdu 
Son père Inache, et aux cornes pendu. 
Aussi au col de la vache luysante 
En son poil blanc, et en dueil gémissante, 
« moy chetif (dit il par plusieurs foy?), 
N'est ce pas toy, ma fille, que je voys 
Cherchant partout ? Or est chose esprouvée 
Qu'en te trouvant je ne t'ay point trouvée, 
Et mes douleurs plus que devant son grandes. 
Las 1 tu te tays, et aux miennes demandes 
Tu ne rens point responses réciproques, 
Tant seulement aigres souspirs évoques 
Du cueur profond, et ce que faire peulx, 
A mon parler mugis comme les beufz. 

Las I je, povret, ignorant tout ce mal, 
Te preparois cierge et lict nuptial ; 
D'un gendre fut l'espoir premier de moy, 
Et le second de veoir enfans de toy. 
Or d'un troupeau mary te fault avoir, 
Et d'un troupeau lignée recevoir, 

10 

Et n'est possible à moy que finir face 
Tant de douleurs par mort qui tout efface, 
Ains estre Dieu ce m'est nuysante chose, 
Et de la mort la porte qui m'est close 
Prolonge et faict le mien regret durable 
En aage et temps étemel perdurable. » 

Gomme Inachus disoit son desconfort, < 
Argus se levé, et, en le poulsant fort, 
Mené par force en pasturages maintz 
La povre fille arrachée des mains 
De son cher pere^ et puis occupe et gaigne 
Légèrement le hault d'une montaigne 
Assez loingtaine, où se sied et acule, 
Et là séant en toutes partz spécule. 

Lors Juppiter, roy de tous les célestes, 
Plus endurer ne peult tant de molestes 
A celle Yo, du bon Phorone extraicte. 
Si appella son filz que une parfaicte 
Clere Pléiade eust en enfantement : 
Mercure eust nom : luy feit commandement 
D'occire Argus. Si ne demeura gueres 
Mercure à prendre aux piedz esles légères. 
En main puissante aussi la verge preste 
D'endormir gens, et son chappeau en teste. 

Tantost après que celuy dieu Mercure 
Eust disposé tout cela par grand' cure. 
Du hault manoir de son père saulta 
Jusques en terre, où son chappeau esta ; 
Semblablement des esles se denue. 
Et seulement sa verge a retenue. 
D'icelle verge (en s'en allant) convoyé 
Brebis en troupe, à travers champs sans vojre, 
Comme un pasteur chantant de chalumeaulx 
Faictz et construictz de pailles ou roseaulx. 

Argus, vacher de Juno, tout espris 
Du son de l'art nouvellement apris, 
Luy dit ainsi : « Quiconques sois, approche : 
Tu pourras bien te seoir sur ceste roche 
Avecques moy. En autre lieu du monde 
L'herbe n'est point (pour certain) plus féconde 
Pour le bestail ; tu veois aussi l'umbrage 

Bon aux pasteurs en cestuy pasturage. » 

Mercure adonc s'assit auprès d'Argus, 
Tint et passa en propos et argus 
Le jour coulant, parlant de plusieurs poinclz ; 
El en chantant de ses chalumeaulx joinctz 
L'un avec l'autre, à surmonter il tasohe 
Les yeulx d'Argus gardans Yo la vache ; 
Et toutesfoys Argus vaincre s'efforce 
Le doulx sommeil amolissant sa force. 
Voyre, et combien que jusques au demy 
De tous ses yeulx se trouvast endormy, 
Ce nonobstant veille de l'autre part ; 
S'enquiert aussi pourquoy et par quel art 
Trouvée fut la fluste dont chantoit, 
Car puis un peu inventée elle estoit. 

Lors dit Mercure : « Aux montz gelez d'Arcade, 
En Nonacris, sur toute Hamadriade 
Une Nayade y eut trèsrenommée : 
Syringue estoit par les Nymphes nommée. 

Non une foys, mais par diverses tires, 
Avoit moqué grand numbre de Satyres 
Qui la suyvoient, et tous les Dieux avecques 
Du boys umbreux et champ fertil d'illecques. 

En vénerie et virginal' noblesse 
Elle ensuyvoit Diana, la déesse 
De l'isle Ortige, et accoustrée et ceincte 
A la façon de ceste noble saincte, 
Maintz eust deceu, et pour Diane aussi 
Prendre on l'eust peu, ne fust que ceste cy 
Avoit un arc de corne décoré, 
Et ceste là en avoit un doré : 
Encore ainsi maintes gens decevoit. 

Or le dieu Pan un jour venir la veoit 
Du mont Lycée, et ayant sur sa teste 
Ghappeau de pin, luy feit ceste requeste : 

« O noble Nymphe, obtempère au plaisir 
D'un Dieu qui a grand vouloir et désir 
De t'espouser. » Bref, mainte autre adventure 
Restoit encor à dire par Mercure : 
C'est asçavoir (tel prière ennuyante 
Mise à despris) la nymphe estre fuyante 

Par boys espez, tant que de grand randon 
Vint jusque au bort du sablonneux Ladon, 
Fleuve arresté, et comment à la suyte, 
Lorsque les eaux empescherent sa fuyte, 
Ses claires sœurs pria illecques près 
Syringuo De la muer ; aussi comment après 
en roseau, q^^ p^^^ cuyda Syringue par luy prise, 
Au lieu du corps de la Nymphe requise 
Tint en ses mains des cannes et roseaux 
Groissans autour des paludz et des eaux : 
Comment aussi, quand dedans anhela. 
Le vent esmeu dedans ses cannes là 
Y feit un son délicat en voix faincte, 
Semblable à cil d'un cueur qui faict sa plaincte ; 
Et comment Pan, surpris de son predict, 
Et du doulx art tout nouveau, luy a dict : 
« Gestuy parler et chant en qui te deulx 
Sera commun tousjours entre nous deux. » 
Aussi comment pour éternel renom 
Dèslors retint et donna le droict nom 
De la pucelle à ses flustes rurales, 
Joinctes de cire, en grandeur inégales. 
Ainsi pour vray que Mercure debvoit 
Dire telz mots, les yeulx d'Argus il veoit 
Tous succomber, et sa lumière forte 
De grand sommeil enveloppée et morte. 

Soudain sa voix refraignit et cessa, 
Et puis d'Argus le dormir renforça, 
Adoulcissant de la verge charmée 
Les yeulx foibletz de sa teste assommée. 
Mort Lors tout subit d'un glaive renversé, 

d'Argus. Baissant le chef, en dormant l'a blessé 

Au propre endroict auquel est joincte et proche 
La teste au col : puis du hauU de la roche 
Le jecte à val, et le mont hault et droict 
Souille du sang. Ainsi es orendroit 
Gisant par terre, ô Argus, qui vivois, 
Et la clarté qu'en cent yeulx tu avois 
Est or estaincte, et la seule obscur té 
De mort surprent cent yeulx et leur clarté. 
Adonc Juno prend ces yeulx, et les fiche 



dby Google 



D£ LA METAMORPHOSE 173 

Dessus la plume au paon, son oyseau riche, Les yeuix 

Et luy emplit toute la queue d'yeulx, mysàia^queue 

Glers et luysans comme estoilles des cieulx. ^^ **"<»": 

Soudain Juno en ire ardante brusle, 
Et du courroux le temps ne dissimule ; 
Car Erinnys, la déesse de rage, 
Mit au devant des yeulx et du courage 
D'icelle Yo, et cacha l'insensée 
Maint aiguillon secret en sa pensée, 
Espoventant par rage furibonde 
La povre Yo fuyant' par tout le monde. 
fleuve Nil, en grand labeur et plaindre 
Tu luy restois le dernier à attaindre. 
Auquel pourtant à la fin elle arrive, 
Et en posant tout au bout de la rive 
Ses deux genoulx, se veautra en la place. 
Et en levant sa telle quelle face 
Vers le hault ciel, renversant en arrière 
Son col de vache, en piteuse prière. 
En larmes d'oeil et en gemissemens. 
Et en plainctifz et gros mugissemens, 
Elle sembloit à Juppiter crier. 
Et de ses maulx fin final' luy prier. 

Lors Juppiter de ses deux bras embrasse 
Sa femme au col, la priant que de grâce 
Vueille de Yo finablement finir 
La grande peine : « Et quant à l'advenir, 
De moy, dit-il, toute craincte demects, 
Car ces te cy ne te sera jamais 
Cause de dueil ; et aux stygieux fleuves 
Commande ouyr cestuy serment pour preuves. » 

Quand Juiio eust appaisé sa poincture, ^en'^fo'ï-mr 

Yo reprint sa première stature, humaine. 

Et faicte fut ce que devant estoit : 
Du corps s'enfuyt le poil qu'elle vestoit ; 
Lors luy descroist des cornes la grandeur. 
Moindre devient de ses yeulx la rondeur, 
Gueule et museau plus petis luy deviennent, 
Espaules, bras, et les mains luy reviennent ; 
L'ongle de vache en nouveaulx piedz et mains 
Fut devisjée en cinq ongles humains. 

10. 

Bref, rien n'y eut de la vache sur elle, 
Fors seulement la blancheur naturelle, 
Et tout debout fut la Nymphe plantée 
Du cheminer de deux piedz contentée. 
N'osant parler, que de la gorge n'ysse 
Mugissement comme d'une jenisse, 
Et avec craincte essayoit à redire 
Ce qu'autrestbys elle avoit bien sceu dire. 

Or maintenant en déesse honorée, 
Elle est du peuple en Egypte adorée, 
Parquoy en elle Epaphus on pourpense 
Estre engendré de la noble semence 
De Juppiter, et bref, en lieux certains 
Cestuy Epaphe a ses temples haullains. 
Faicts à rhoni\eur de son père et de luy. 

Or en ce temps vray est qu'à icelluy 
Estoit esgal de cueur, d'aage et puissance 
Un qui avoit du Soleil prins naissance, 
Dict Phaëton, qui jadis devisant 
De ses grans faictz, et honneur non faisant 
A Epaphus, en gloire se mectoit 
Dont le Soleil son propre père estoit 
Debti Ce qu'Epaphus ne peut pas bonnement 
^^Epaphus/' Lors endurer, et luy dit pleinement : 
4f povre sot, tu mectz foy et crédit 
A tout cela que ta mère te dit. 
Et te tiens fier, et louenges retiens 
D'un père fainct, qui pour vray ne t'est riens. 

Lors Phaëton rougit d'ouyr ce dire. 
Et refraignit de vergogne son ire ; 
Puis s'encourut à Clymene sa mère, 
Luy apporter l'injure tant amere. 
Et si luy dit : « Chère mère, au surplus, 
Cela dequoy tu te dois douloir plus, 
C'est que rien n'ay répliqué sur l'injure ; 
Car, quant à moy, je suis de ma nature 
Doulx et courtois, et l'autre insupportant 
Et oultrageux : mais j'ay honte pourtant 
Dont tel opprobre on m'a peu imputer, 
Et que sur champ ne l'ay sceu confuter. 

Donc si créé suis de ligne céleste, 

Monsire à présent le signe manifeste 

D'un genre tel, tant digne et précieux, 

En maintenant que je suis des haultz cieulx. » 

Ces motz finiz, ses deux bras avança, 
Et de sa mère au col les enlassa, 
La suppliant par son chef tant chery, 
Et par celluy de Merops son mary, 
Et en rhonneur des nopces de ses sœurs, 
De luy donner signes certains et seurs 
De son vray père. En effect, à grand' peine , 
Sçait on lequel a plus esmeu Glymene, 
Ou le prier par son filz proposé, 
Ou le despit du reproche imposé. 

Les bras au ciel lors tendit et leva, 
Et regardant le Soleil elle va 
Dire ces motz : « Par la lumière saincte» 
De luysans raiz environnez et ceincte, 
Qui nous veoit bien, et qui entend noz voix, 
Je jure, filz, que ce Soleil que vois, 
Et qui le monde illumine et tempère, 
T'a engeodré, et que c'est ton vray père. 
Si menterie en mes propos je mets, 
Je me consens qu'il face que jamais 
Je ne le voye, et que ceste lumière 
Soit maintenant à mes yeulx la dernière. 

Or tu n'as pas grand affaire à congnoistre 
La demourance à ton père, et son estre, 
Car la maison dont il se levé et part 
Est fort voysine à nostre terre et part. 
Si aller là tu desires et quiers*. 
Pars de ceste heure, et à luy t'en enquiers. » 

Quand Phaëton de sa mère eust ouy 
Un tel propos, soudain fut resjouy, 
Tressault de joye, et se promet soymesme 
Les plus haultz dons des régions supresmes. 

Bref, son pays d'Ethiope il traverse, 
Et les Indoys gisant soubz la diverse 
Chaleur du ciel, et promptement de là 
En la maison de son clair père alla. 

FIN ou LIVRE PREMIER 

Description L^ (rrand palais où Phebus habiloit 

du daIais 

de Phebus. Hault cslcvé sur columncs estoit, 

Tout luysant d'or et d'escarboucles fines, 
Qui du clair feu en splendeur sont affines ; 
De blanc y voire estoit ia couverture ; 
Le grand portail fut à double ouverture, 
De fin argent espandant mille raiz ; 
Moult sumptueux estoit et de grans fraiz; 
Mais la façon les estoffes surpasse. 
Car Mulciber, des fevres Toultrepasse, 
Y entailla de la mer la claire unde, 
Qui tournoyoit la terre ferme et ronde, 
Et y grava des terres le grand tour. 
Avec le ciel qui se courbe à Tentour. 

En ceste mer les Dieux marins veoit on, 
C'est asçavoir, le resonnant Triton, 
Puis Protheus, qui se transforme ainsi 
Gomme il luy plaist, et Egeon aussi. 
Lequel estrainct parmy les undes pleines 
De ses grans bras les gros dos des baleines ; 
Doris aussi, et ses filles ensemble, 
Dont Tune part en la mer nouer semble ; 
L'autre, séant' en quelque isle ou rocher. 
Ses vertz cheveulx semble faire sécher ; 
L'autre au vif semble estre sur un poisson. 
Visages n'ont toutes d'une façon. 
Non pas aussi trop diflferens à yeoir, 
Mais comme il fault entre sœurs les avoir. 
La terre, après, qui là estoit empraincte. 
Hommes portoit, fleuves et ville mainte, 
Bestes, forestz : Nymphes illec cherchans 
Leur demourance, et autres Dieux des champs. 
Puis là dessus estoit fort bien gravée 
Du ciel luysant la figure eslevée, * 

Et y avoit dessus la porte déxtre 
Six signes clairs, et six à la senestre. 

En la maison que j'ay cy racomptée i*i.a ijn. 

Vint Phaëton par une grand' montée, 
Et de prinsault devant les yeulx se boute 
Du père sien, dont il estoit en doubte : 
Si se tint loing, car de plus près estant 
N'eust peu souffrir clarté qui luysoit tant. 

Le clair Phebus à la barbe dorée, 
Robbe portant de pourpre colorée, 
Seoit en trosne à sa haulteur duysant, 
Garny de mainte esmeraude luysant. 

Autour de luy sont en ce beau séjour 
L'An et les Moys, les Siècles et le Jour. 
Les Heures là tiennent aussi leurs places, 
Toutes de reng par égales espaces. 
Là est debout Printemps )e nouveau né. 
Qui d'un chappeau de fleurs est couronné; 
Là est sur piedz l'Esté, nud sans chemise, 
D'espiz de bled la couronne au chef mise ; 
Automne aussi, qui les membres tachez 
Avoit par tout de raisins escachez, 
Avec Yver, qui tremble et qui frissonne, 
Et dont le poil tout chenu herissonne. 
Au milieu d'eulx Phebus son siège avoit ; 
Lors de ses yeulx, dont toute chose voit, 
Veit ce jeune homme estonné à merveilles 
De veoir là hault choses si n<..mpareilles ; 
Si luy a dit à chef de temps ainsi : 

« Que cherches tu en ce palais icy, 
O Phaëton, enfant tresrecevable 
De moy ton père, et non desavouable? 
Que cherche tu? — O lumière pudique. 
Ce respond il, Phebus, «mon père unique, 
S'il est ainsi que tu vueilles que j'use 
De ce nom là, sans ce que j'en abuse. 
Et s'il est vray que ma mère, qui faict 
Tant de sermens, ne couvre son meffaict 
Soubz couleur faulse, en te monstrant vray père, 
Fais moy un don par lequel il appere 
Que je suis tien, et hors de ma pensée 

Soit, je te pry, ceste doubte chassée. » 
Ces motz finiz, Phebus, qui Tescouta, 
Ses clairs ïayons estincellans osta 
D'entour du chef, et luy commande après 
De s^approcher hardiment de plus près ; ' 

Puis Taccolla, disant : « En vérité, 
Mon cher enfant, tu n'as point mérité 
Que te renonce, et Glymene a produict 
Vray, naturel et légitime fruict 
S'il en fut onc : or sans autres tesmoings, 
A celle fin que tu en doubles moins, 
Demande un don tel que tu le vouldras : 
Tien toy certain que de moy ne fauldras 
A l'obtenir. O grand serment des Dieux : 

. Paluds d'enfer, incongneuz à mes yeulx, 
Soyez presens à ce que j'ay promis. » 
A peine avait à fin son propos mis, 
Que Phaëton, d'une ardeur jeime et grande, 
Le chariot de son père demande. 
Avec la charge et le gouvernement 
De ses chevaulx, pour un jour seulement. 
Dont tout à coup Phebus se repentit 
D'avoir juré, et du grief qu'il sentit 
Son chef luysant secoua plusieurs foys, 

* Disant : « Mon filz, ma paroUe et ma voix 
Trop de léger s'accorda à la tienne. 
Que pleust aux Dieux que la promesse mienne 
Retinse encor : je confesse ce poinct. 
Que ce seul don ne t'accorderois point. 

Or est besoing de ton propos changer, 
Car ton désir est plein de grand danger; 
Phaëton, ton sens peu raisonnable 
Quiert un hault don, voyre mal convenable 
A ceste force encor' si peu virile, 
Et à cest aage encor si puérile. 
Tu es mortel et subject à trespas : 
Ce que' tu quiers mortel certes n'est pas, 
Ainçoys te dy qu'il y a plus d'affaire 
Qu'il n'est permis aux Dieux d'en pouvoir faire. 
Bref, tu ne sçais que tu vas affeclant ; 
Les autres Dieux auront du pouvoir tant 

Qu'il leur plaira : mais celuy seul je suis 
Qui le flambant chariot mener puis. 

Le roy du ciel, dont la main merveilleuse 
Jecte où luy plaist la fouldre périlleuse, 
Ne s'y pourroit luy mesme habiliter, 
Et qu'est il rien plus grand que Juppiter? 

Si difficile est la voye première, 
Que mes ehevaulx ont peine coustumiere 
A la monter, partans au poinot du jour, 
Combien qu'ilz soient tous frais et de séjour. 

Le hault chemin est du ciel au milieu, 
D'où bien souvent moy mesmes, qui suis Dieu, 
Tremble et fremy de frayeur et d'esmoy, 
Voyant la terre et la mer dessoubz moy. 

L'autre chemin dernier est en descente. 
Et a besoing de conduite décente. 
Aussi Thetys, qui en mer me reçoit. 
Toujours s'effraye alors qu'elle apperçoit 
Que je descens, et entre en paour subite 
Que je ne tombe et ne me précipite. 

Et d'autre part, du hault ciel la rondeur 
Incessamment tourne de tel' roydeur 
Qu'avecques soy les estoilles il tire. 
Et d'un grand branle impétueux les vire ; 
Mais j'y résiste, et la force qui dompte 
Les autres tous, jamais ne me surmonte ; 
Ains en allant du ciel tout au contraire 
On voit du bas au plus haut me re traire. 

Prens donc le cas que le chariot myen 
Je t'ay donné ; entreprendras tu bien 
' Tirer devers les deux pôles, en sorte 
Que la roydeur du hault ciel ne t'emporte ? 

Tu crois (peult estre) en tes discours débiles, 
Que là hault sont forestz, temples et villes : 
Je t'averty (affin que ne tresbuches) 
Qu'aller il fault par dangers et embusches. 
Et que passer te fault devant les formes 
Des animaulx horribles et difformes. 
Donques, affin que tu tiennes la voye 
Si seurement que rien ne te desvoye. 
Passer auprès des cornes conviendra 

Du fier Taureau, qui contre toy viendra; 

Du Sagittaire ayant Tare en la main, 

Et du Lyon cruel et inhumain ; 

Puis le chemin du Scorpion suyvras, 

Qui d'un grand tour courbe ses villains bras ; 

Celluy du Cancre aussi finablement, 

Qui les deux bras courbe tout autrement. 

Et n'est en toy povoir par nulz travaulx 
Du premier coup régir mes fiers chevaulx : 
Fiers pour le feu qui ard en leurs poictrines, 
Et qui leur sort par bouches et narines. 
Certes, depuis que leurs aigres courages 
Sont eschaufez, tant sont folz et volages, 
Qu'à bien grand' peine ilz souffrent pour leur guide 
Ma propre main, et tirent à la bride. 

Donques, affin que d'un don mortifère 
Je ne t'estrene, helas ! mon filz, diffère : 
Prens garde à toy„ et refrains ton désir 
Ce temps pendant que tu as le loysir. 
ïu veulx, affin d'avoir la congnoissance 
Gomme tu as de mon sang pris naissance. 
Qu'un gage seur en tes mains s'abandonne : 
Lasl en craingnant gage seur je te donne, 
Et ceste peur que celer je ne puis 
Tesmoingne assez que ton père je suis. 
Jecte un petit sur ma face tes yeulx. 
Et voy mon tainct : que pleust ores aux Dieux 
Que jusque au cueur me peusses veoir aussi, 
Et là dedans copiprendre mon soucy. 

Au demeurant, veoys tout ce qui abonde 
En cestuy riche et universel monde, 
Et de si grans et tant d'autres richesses 
Dont terre et mer et ciel font leurs largesses 
Demande m'en ce que bon tu verras ; 
D'estre esconduit au danger ne cherras ; 
Fors qu'en cecy je ne te diray non, 
Qui n'est que peine (à bien dire son nom) 
Non point honneur. mon enfant trèscher, 
Peine pour don tu viens icy chercher. 
Qui te fait tant estre à mon col pendu ? 
Oste tes bras, flateur mal entendu ; 

Tu obtiendras (et t'en tiens asseuré, 

Puis que les eaux d'enfer j'en ay juré) 

Ce que vouldras, tant soit la chose grande ; 

Mais sois au moins plus sage en ta demande. » 

Ainsi Phebus son filz admonnestoit, 
Qui à ses dictz fort répugnant estoit, 
Opiniastre en son premier propos, 
Et le beau char convoyte sans repos. 
Donc quand son père avec peine indicible 
Eust différé tant qu'il luy fut possible, 
Il le mena au lieu hault où rengé 
Estoit ce char, par Vulcanus forgé : 
D'or fut l'aisseul ; d'or luysoient tout autour 
Les deux lymons ; d'or estoit le hault tour 
De chasque roue, et l'ordre bel et gent 
De chascun ray fut estoffé d'argent. 
Sur les coliers sont belles chrysolithes 
Mises par ordre, avec gemmes eslites, 
Desquelles fut grande lumière issant, 
Pour le soleil contre resplendissant. 
Et ce pendant que l'œil et hault courage 
De Phaëton contemploit cest ouvrage, 
Aurore vint ouvrir les portes closes 
De l'Orient, toutes plaines de roses. 
Si'vont fuyant les estoilles par routes. 
Que Lucifer devant soy chasse toutes 
A grans troupeaux ; et après tout le reste 
Sort le dernier de la maison céleste. 

Lors, aussi tost que Phebus apperçoit 
Que terre et monde à rougir commençoit, 
Et qu'il eust veu toutes pasles et mornes 
fesvanouyr du croissant les deux cornes, 
Il va soudain les Heures appeller, 
. Et les chevaulx leur commande atteler, ' 

Ce qu'elles font : et les chevaulx superbes, 
Fort bien repeuz d'ambrosiennes herbes, 
Hors de Testable ont tirez et guidez, 
Et de leurs frains bien resonnans bridez. 

Le père adonc d'un unguent précieux 
Oingnit le liane visage gracieux 
De son cher filz, et de tendre et sensible 

GLillENT MAROT, II 1 1 

Contre Tardeur le rendit deffensible ; 
Si luy a mis les raiz autour du chef, 
Et les mectant redoubla de rechef 
Mille souspirs, qui son prochain martyre 
Pronostiquoient, et sur ce luy va dire.: 
« Au moins, mon filz, à Tadvis que ton père 
Te veult donner, si tu peulx, obtempère : 
Les fiers chevaulx piquer donne toy garde, 
Ains par la resne à force les retarde. 
De leur gré vont, voyre si roide et fort, 
Qu'à les tenir fault merveilleux effort ; 
Et ne fault pas que d'aller t'aventures 
Directement le long des cinq arctures : 
Le vray chemin qu'à tenir je t'encharge 
Va de travers en curvature large, 
Et seulement jusque à l'extrémité, 
De trois cerceaux son but est lymité, 
Du pôle austral tant qu'il peult s'esloingnant, 
Aussi de l'Ourse, à l'Aquillon joingnant. 
D'aller par là, non par ailleurs, t'advoue : 
Tu verras bien les traces de la roue. 
Et pour donner eschaufFoispn égale 
A terre et ciel, ne monte ne devalle : 
Car si ton char en l'air hault monter laisses. 
Le ciel ardras : si aussi tu l'abaisses. 
Par mesme feu la terre destruyras. 
Tiens le moyen, à seurté tu yras. 
Aussi, affin que la roue qui tourne 
Du costé droict ne te meine et destourne 
Au Serpent tors, et qu'au signe de l'Are 
La gauche roue aussi point ne t'esgare, 
Tien l'entredeux, ne fais destorse g^ucune ; 
Le demourant le laisse à la Fortune, 
Laquelle puisse à ton secours veiller. 
Et mieulx que toy te vueille conseiller. 
Or ce pendant que t'ay propos tenu. 
L'humide nuict parataindre est venu 
L'extrémité de l'Hesperide mer ; 
Honnestement ne pouvons plus chommer : 
On me demande, et Aurore advancée 
Reluyt desja, toute obscurté chassée. 

Prens ceste resne, il est temps de partir, 
Ou si tu veois q\je puisses divertir 
Ta-fantasie, use pour ton grand bien 
De mon conseil, non du chariot mien. 
Oultre, tandis qu'as d'y penser le terme. 
Et que tu es encores en lieu ferme, 
Sans que mal duit tu sois encor jecté 
Dessus le char follement convoité, 
Concède moy clarté en terre espandre 
Laquelle veoir tu puisses sans esclandre. » 

Lors Phaëton, de corps jeune et habile, 
Saulta dedans le chariot mobile, 
Sur piedz se plante, et grand plaisir prenoit 
A manier la resne qu'il tenoit. 
Puis mercia son père plein d'ennuy. 
Contre et maulgré la volenté de luy 
Ainsi s'en va le jeune Phaëton. 

Lors Pyrois, Eous et iEthon, 
Phlegon aussi, chevaulx du Soleil clair. 
En hennissant de feu remplirent Pair, 
Et du ciel clos les barre» grans et lées 
Heurtent des piedz, lesquelles reculées 
Furent soudain par Thetys, qui encore 
De son nepveu les fortunes ignore. 
Donc quand le ciel ainsi par elle ouvert 
Se fut monstre bien large et descouvert. 
Les fiers chevaulx deslogeans galopèrent 
Parmy les airs, et les nues coupperent, 
Oultrepassans, tant fut prompt leur départ. 
Le vent yssu d'icelle mesme part. 
Mais trpp à l'aise et peu chargez se treuvent. 
Ne, qui pis est, bien congnoistre ne peuvent 
Qui les conduit, et pas ne leur pesoit 
Le joug ainsi que paravant faisoit, 
Ains comme danse en la mer le navire 
Sans juste poix, et sur l'eau tourne et vire. 
Puis çà, puis là, instable et sans arrest, 
Pour ce que vague et par trop léger est; 
Ainsi, n'ayant l'accoustumée charge, . 
Ce chariot par le ciel hault et large 
Saulte et ressaulte, et l'air le poulse et guide 

Encontremont, comme une chose vuide. 

Ce que sentant les chevaulx attelez, 

Hors du chemin battu s'en sont allez, 

Et d'un grand cueur leurs frains vindrent à mordre, 

Sans plus courir selon le premier ordre. 

Dont Phaëton se print à estonner, 

Ne sçait la bride à quelle main tourner, 

Ne sçait la voye, et quand il la sçauroit, 

Sur les chevaulx nulle puissance auroit. 

Les sept trions tous gelez de froidure 
Furent surpris de chaleur aspre et dure, 
Et se baigner pour néant ont tendu 
En rOccean, qui laur est deffendu. 
La grand' serpente au pôle arctique empraincte, 
Morne de froid, et à nul donnant craincte, 
Sentit ardeur, et du chauld irritée, , • 

Gonceut en soy fureur inusitée. 
On dit aussi par tout (ô Bootes) 
Que moult troublé alors enfuy t'es, 
Quoy que courir ne povois ne voulusses, 
Et qu'empesché à ta charrette fusses. 

Dont aussi tost que du hault des clers cieulx 
Le misérable en bas jecta les yeulx, 
La terre veit en rondeur bien formée 
Totalement dessoubz luy abysmée . 
Si devint pasle, et de peur promptement 
Aux deux genoulx luy vint un tremblement ; 
Et par si claire et grand' resplendi ssance 
Obscurité print en ses yeulx naissance. 

Ja vouldroit il qu'en ces lieux supernelz 
N'eust onc mené les chevaulx paternelz : 
Ja se repent dont sa race a congneue, 
Et plus, d'avoir sa requeste obtenue, 
Ja souhaittànt de Merops estre né. 
Le malheureux est ainsi pourmené 
Que le navire agité des oraiges. 
Auquel le maistre a lasché les cordaiges. 
L'abandonnant du tout à la mercy 
Des oraisons, des veuz, des Dieux aussi. 

Que fera il ? Il a laissé derrière 
Beaucoup de ciel, et si en veoit arrière 

Plus devant soy : il mesure, il compassé 
En son cerveau et Tune et l'autre espace : 
Aucunesfois vers Toccident se tourne, 
Aucunesfoys son œil jette et séjourne 
Sur Torient ; mais il est fort à craindre 
Que jamais plus ne les puisse restraindre ; 
Car rien ne fait de ce que faire tasche,. 
Tant y est neuf : la bride point ne lasche ; 
La tenir court ne luy sert d'un seul poirict, 
Et des chevaulx les noms ne congnoist point ; 
Puis, tout tremblant, veoit les merveilles sacres, 
Qui sont là sus, et les grans simulacres 
Des monstres fiers qui en diverses parts 
Par tout le ciel sont semez et espars. 

Là est un lieu où parmy ceste tourbe 
Le Scorpion sa queue et ses bras courbe 
En forme d'arc, et jusques aux manoirs 
De ses voisins estend ses membres noirs. 

Quand l'enfent veit la beste monstrueuse, 
De noir venin toute moyte et sueuse, 
Le menassant à luy de près se joindre. 
Et de sa queue aiguillonnant le poindre,, 
Povre de sens, tellement s'estonna. 
Que de frayeur la bride abandonna. 
Quand sur le dos les chevaulx la sentirent, 
En s'escartant parmy les airs bondirent, 
Et librement d'allées et venues 
Vont galopant régions incoilgnues. 
Là où Jeurs cours impétueux les porte. 
Là sans compas chascun d'eux se transporte. 
Jusques au ciel des estoilles ilz vont ; 
Le charyot traînent et rouUer font 
A travers lieux où n'a chemin ne sente : 
Plustost vont hault, plustost vont en descente, 
Et de droict fil viennent fondre grand' erre 
Jusques à l'air plus prochain de la terre, 
Si qu'esbahie est la Lune en sa sphère 
De veoir courir les chevaulx de son frère 
Dessoubz les siens ; et les nues esparses 
Parmy les airs fument à demy arses ; ^^ "1°"<^® 

Mesmes la Terre, au plus bas lieu assise. 

De flambes est (comme le reste) esprise : 
Toute se fend pour l'humeur qui tarit, 
L'herbe se fene, arbre et fueille périt ; 
Le champ du blé à son dommage baille 
Au feu ardant foison de seiche paille. 
Gela n'est rien : les grans villes et fortes, 
Murs et remparts bruslent, jusques aux portes. 
El pour néant du feu les gens se gardent : 
En cendré vont ; boys et montaignes ardent ; 
Tmolus en ard, le mont Athos s'enflambe, 
Taurus se brusle, Oete est tout en flambe ; 
Si fut Ida pour lors seiche et sans eaws, 
Qui paravant triumphoit en ruisseaux : 
Et Helicon, des neuf Muses aymé, 
Aussi -^mus, non encore surnommé 
Œagrien ; grand flamme feit ^tna, 
Car pour un feu à ce coup deux en a ; 
Cynthus, Eryx, Parnassus à deux testes ; 
Gytheron, propre à célébrer les festes ; 
Mimas, Othrys et Dindyma s'allument ; 
De Rhodopé les neiges se consument ; 
En feu s'en va Mycalé et Caucase ; 
Maulgré son froid la Scythie s'embrase ; 
Le grand mont d'Osse avec Pindus brusla 
Voyre Olympus, plus grand que ces deux là, 
Si feirent bien les grans Alpes cornues, 
Et Apennin, lequel soustient les nues. 

Lors Phaëton va adviser le monde 
Qui flamboyoit de feu tout à la ronde, 
Si que du chauld grand' angoisse portoit, 
Et, anhelant, de sa bouche sortoit 
Gomme d'un four vapeur de chaleur pleine. 
Son char s'enflambe : intolérable peine 
Luy ont en l'air les bluettes donné, 
Et, de fumée espesse environné, 
Ne sçait où va, ne où il est, et l'emmènent 
Les promptz chevaulx ou leurs plaisirs les mènent. 
Pourquoy les On tient qu'alors les JEthiopes prindent 
sfat^noirl Tainct si haslé, que Mores ilz devindrent, 
Et que du chault qui l'humeur estancha. 
Gomme on la veoit la Libye sécha. 

Nymphes adonc, pleurans esche velées, 
Foisoient le dueil des sources escoulées ; 
La Beotie avec une soif grande 
Cherche Dircé ; Argos par tout demande - 
Amymoné, sa fontaine liquide ; 
Ephiré quiert la source Pirenide ; 
Les fleuves grans, grans de rives et fons, 
Ne furent pas en leurs canaux profons 
Bien asseurez, mais trop plus qu'esbahys. 
Au fil de Feau a fumé Tanays, 
Aussi a faict Peneus l'ancien, 
Et Caycus, fleuve Teuthrancien, 
Et Ismenos, rivière non dormante, 
Et de Phocis le beau fleuve Erymanthe, 
Et Xantus clair, qui devoit ardre encor, 
Et Lycormas, qui est aussi blond qu'or, 
Et Meander, qui va s'esbanoyant 
Dedans son eau çà et là tournoyant ; 
Eurotas brusle, et Mêlas de Mygdone, 
Et Euphrates, arrousant Babylone. 
Thermodoon, Phasis, Ganges, Ister, 
A ceste ardeur ne peurent résister. 
Orontes ard ; d'Alpheus les eaux vives 
Et Sperchius ardent jusques aux rives, 
Et le fin or qui en Tagus se trouve. 
Fondu du feu, couloit comme le fleuve. 
Les cygnes blancz qui de leur mélodie 
Solennisoient les fleuves de Lydie 
Ardoient, avec nombre infini d'oyseaux, 
Dedans Gaystre, au beau milieu des eaux. 

Le Nil fuyt, effrayé du meschef. 
Au bout du monde, et retira son chef 
Si .bien que point n'apparoist aujourd'huy : 
Encor voit on sept entrées de luy , 
De qui les eaux s'en sont toutes allées ; 
Maintenant sont sept pouldreuses vallées. 

Pareil malheur a les undes taries 
D'Hebre et Strymon, aux terres Ismaries, 
Et des plus bedulx qu'en Occident congnois, 
Du Pau, du Rhin, du Rhosne Lyonnois, 
Aussi du Tibre, à qui estoit promis 

Qu'à luy seroit tout le monde submis. 

La terre fend,' et parmy les fendaces 
La grand* lueur jusqu'aux régions basses 
A pénétré, et si clair y raya, 
Que Proserpine et Pluton s'effraya. 
La mer se serre, et ce qu'on disoit mer 
De sable sec un champ se peult nommer. 

Les montz terreux soubz l'eau profonde estans 
Sont descouvers, et, se manifestans, 
Le nombre accreu ont des Gyclades isles. 
Aux fons s'en vont les poissons moult débiles, 
Nobles daulphins pour la chaleur n'osoient 
Saillir en Tair, comme devant faisoient, 
Maint beuf de mer, et mainte grand' baleine, 
Au fons de l'eau gisent mors sur Tareine ; 
Doris, Nerée et. leurs filles, faschées, 
Mesmes se sont (ainsi qu'on dit) cachées 
Dessoubz l'eau tiède, et le grand Neptunus 
Tout renfrongné osa ses bras tous nuds 
Trois foys hors l'eau mectre et advanturer : 
Trois foys ne sceut l'air ardant endurer. 

Finablement Terre, dame trèssaincte, 
Des eaux de mer environnée et ceincte, 
Et des ruisseaux que l'infortune amere 
Feit retirer au ventre de leur mère, 
Va mettre hors parmy une crevace 
Jusques au col sa libérale face, 
La main au front, et d'un grand tremblement 
Esbranlant tout universellement, 
Plus bas un peu s'assit et s'avalla 
Que de coustume, et puis ainsi parla : 
Oraison « Si tout cccy (suprome Deité) ^ 

de la Terre. . . ^ • ^ * • i» ',x 

A gré te vient, et je 1 ay mente, 
A quel propos cesse à présent ta fouldre? 
Puis que finir me convient, et resouldre 
Par feu cruel, vien moy du tien ferir : 
Regret n'auray de telle main périr. 
A peine puis dire un mot (et sans doubte 
La grand' vapeur quasi l'estouffoit toute) ; 
Regarde moy, et entens à mes veux ; 
Grillez et ars sont desja mes cheveulx ; 

Flambe et fumée aussi mes yeulx affollent, 

Et sur mon chef les estincelles volent. 

Est ce l'honneur, le fruict, le bénéfice 

Que tu me rens de mon fertile office, 

Et pour Pennuy, la froissure et Tahan 

Que j'ay de herce et de soc, d'an à an? 

O Dieu des Dieux, me traictes tu ainsi 

Pour mon loyer d'administrer icy 

L'herbe aux troupeaux, les fruictz meurs et recens 

Au genre humain, et à vous de Tencens? 

Or prens encor que mérité je Taye : 

Qu'ont faict les eaux pour souffrir ceste playe? 

Qu'a desservy ton bon frère Neptune? 

Pourquoy la mer (qui luy est par Fortune 

Escheue en lot) va elle en descroissant. 

De jour en jour loing du ciel s'abaissant? 

Las! si l'amour de moy et de ton cher 

Frère germain ton cueur ne vient toucher, 

Vueilles au moins, par pitié, prendre garde 

A ton clair ciel ; ô Dieu puissant, regarde : 

Bas et hault fume et l'un et l'autre pôle ; 

Si tant soit peu la flambe les viole, 

Voz beaulx manoirs ruyneront, helas I 

Ne vois tu point comment ahane Athlas?- 

A peine peult soustenir sur Teschine 

Du ciel trèshault l'enflambée machine. 

Si mer, si terre et ciel s'en vont perduz, 

Au vieil Chaos retournons confonduz. 

Retire donc du feu si peu de chose 

Qui reste encor, et le tout mieulx dispose. » 

A tant se teut la Terre douloureuse, 
Car endure» la vapeur chaleureuse 
Plus ne pouvoit, ne parler nullement, 
Parquoy son chef retira promptement 
Tout dedans soy, aux fosses soubzterraines 
Qui des enfers estoient les plus prochaines. 

Lors Juppiter miséricordieux. 
Après avoir bien faict entendre aux Dieux, 
Mesme à celuy qui le char a donné, 
Que sans secours tout s'en va ruyné, 
Droict au plus hault de la tour se retire 

11. 

- D'où d'icy bas les nues il attire, 

Et de laquelle, en tel endroict qu'il veult 

Lance la fouldre et le tonnerre esmeut. 

Mais pour celle heure il n'eust pas sceu où. querre 

Nues qu'il peust attirer de la terre, 

N'aucunes eaux que du ciel feist pleuvoir : 

Parquoy tonna, et de tout son pouvoir 

Darda la fouldre avecques le bras dextre 

Sur le nouveau charretier mal adextre, 

Luy osta Fame^et le char embrasé, 

Et par le feu'a le feu appaisé. 

Les fortz chevaulx, qui de peur trebuscherent, 
Gulebutans tous ensemble, arrachèrent 
Leurs colz des jougs; les harnois ont laissez 
Sur le chemin, rompuz et despecez. 
Loing d'un costé gist le mort tombé seul ; 
De Tautre gist.hors des lymons Faysseul ; 
Roues et raiz et pièces esclatées, 
Du chariot au loing sont escartées, 
Chcuie Et Phaëton, à qui les aspres feux 
e a«ton. pg^^gQ^Q^^ flamber les beaulx crespes cheveulx, 
Gheut renversé, Fortune ainsi le traicte, 
Et parmy l'air fut porté longue traicte, 
Comme par foys des serains et clairs cieulx 
Ghet une estoille, ou cheoir semble à noz yeulx. 

A la fin s'est sa cheute rencontrée 
Loing de sa terre, en contraire contrée, 
Où le receut le Pau, fleuve fameux. 
Et luy lava son visage fumeux. 

Les Nymphes lors Nayades d'Italie 
En tumbeau faict de pierre bien polie 
Le corps fumant posèrent à l'envers, * 
Et au dessus feirent graver ces vers : 

Cy dessoubz gist Phaëton, conducteur 
Du chariot de son clair géniteur; 
S*on dict que mal sceut conduyre sa prise^ 
Si tomba il ayant faict haulte emprise. 

Le père, alors, misérable et fasché. 
Son larmoyant visage avoit caché, 
Voyre, et tient l'on (si croire ainsi le fault) 
Que de soleil au monde y eut deflault 

Un jour entier : la flambe seulement 
Du survenu cruel embrasement 
Donna clarté en terre longue pose, 
Et ce malheur servit de quelque chose. 

Clymene, après avoir dit par grand' ire 
D'un tel malheur ce qu'il en falloit dire, 
Hors de son sens, en habit dessiré, 
Par tout le monde a couru et viré, 
Cherchant par tout premier le corps sans ame 
Et. puis les os. Enfm la bonne dame ' ^ 
Trouva les os soubz dur tumbeau serrez, 
Et sur rivage estranger enterrez ; 
Lors sur le lieu, quasi pasmée, tombe, 
Et ayant leu le nom dessus la tumbe. 
Le marbre froid de larmes a couvert, 
Et l'eschauffa de son sein descouvert. 

Ses sœurs aussi, les Heliades belles, 
Non moins pleurant, feirent des larmes d'elles 
Dons à la Mort inutiles et vains. 
Et se frappans Testomach de leurs mains 
Ont appelle par jours et par nuictz mainctes 
Leur frère cher Phaëton, qui leurs plainctes 
Nepeult ouyr; puis, de douleur touchées, 
Se sont dessus le sepulchre couchées. 

Là quatre moys ce dueil plein d'amertume 
Avoient mené à leur mode et coustume 
(Car ja la mode estoit faicte d'usage] ; 
Des sœurs adonc celle qui eust plus d'aage. 
Se voulant seoir dessus la terre froide, 
Crie et se plainct que des piedz devient roide, 
Vers qui taschant la seconde venir. 
Ses plantes sent racines devenir. 
La tierce, ^insi que ses cheveulx taschoit 
Rompre des mains, des fueilles arrachoit ; 
L'une se plainct dont ses cuisses chernues 
En tronc de bois tout court sont retenues; 
L'autre se plainct de quoy ses bras tant beaulx 
A veue d'œil deviennent longs rameaux; 
Et cependant qu'elles ^ont en ces peines 
L'escorce vert leur croist au toiir des aynes, 
Des aynes monte au ventre bellement, 



CJyniene. 



Los sœurs 
de Phaëton 

en arbres. 

Au sein, aux bras et aux mains, tellement 
Que plus n'appert, sinon leur bouche belle 
Qui au secours encor la mère appelle ; 
Mais que fera la mère martyrée, 
Sinon courir là où elle est tirée, 
D'amour d'enfans, puis deçà, puis delà, 
En les baisant, si Paisement elle a? 
Ce n'est pas tout : elle a tasché adonc 
A retirer les corps hors de leur tronc. 
Et pour ce faire, avecques ses mains blanch.es 
De tous costez rompoit les jeunes branches, 
Dont il saillit dessus l'escorce verte* 
Gouttes de sang, comme de playe ouverte. 
Ghascune adonc qui sent ce mal, s'escrye : 
« Laissez cela, paamere, je vous prie. 
Laissez cela, et voz mains retirez, 
Car nostre corps en l'arbre deschirez. 
Adieu disons. » Lors l'escorce et le bois 
Couvrit leur bouche et empescha la voix. 
L'ambre De ces uouveaulx arbres encor dégoutte 
^larmes" de? Journellement de larmes mainte goutte, 
filles du Larmes de gomme en ambre durcissant, 
Lequel le Pau, fleuve clair et puissant. 
Souvent envoyé aux dames d'Italie, 
Pour le porter sur leur gorge polie. 

Là fut présent Gygnus, filz de Sthenel, 
Parent sans plus du costé maternel 
. A Phaëton, toutesfoys son plus proche 
En zèle vray d'amytié sans reproche. 
Luy donc ayant son règne abandonné 
(Car de Ligure estoit roy couronné), 
Avoit remply de grans clameurs plaintives 
D'Eridanus les verdoyantes rives 
Et la forest qui d'arbres et ramées 
Accreue estoit par les sœurs transformées. 
Mesmes le fleuve en avoit retenty. 
Quand le dolent sa voix d'homme a senty 
Atténuer, et son chesnu pelage 
Se transmuer en semblable pennage : 
Son col veit loing de l'estomach s'estendrc, 
Ses doigts rougir et l'un l'autre se prendre. 

Puis eust un esle à chascun costé joincte, Cygnus 

Et faiicte fut sa bouche un bec sans poincle. ^'oysSu?" 

Enfin Cygnus entièrement devint 

Un oyseau blanc, auquel depuis n'advint 

D'avoir au ciel n'a Juppiter fiance, 

Gomme n'ayant pas mis en oubliance 

Le feu à tort sur Phaëton jecté, 

Parquoy depuis a son refuge esté 

Parmy estangs et grans lacs spacieux, 

Et luy fut lors le feu tant odieux 

Qu'il s'est depuis tousjours voulu retraire 

En l'eau, qui est au feu toute contraire. 

Tandis Phebus terny, de dueil attainct, 
Et aussi fort decheu de son beau tainct 
Que quand il souffre esclipse bien extresme, 
La clarté hait, hait le jour et soymesme ; 
Pleure, et pleurant tant se despite et deult, 
Que plus au monde esclairer il ne veult : 
« Ma destinée a (ce dit il) assez 
Eu de travaulx par les siècles passez. 
Et me repens du labeur que j'ay pris. 
Labeur sans fin, sans honneur et sans prix. 
Qui vouldra voyse à cest heure conduire 
Le chariot qui le monde faict luyre ; 
Et si aucun des Dieux ne le peult faire, 
Vienne luy mesme entreprendre l'affaire : 
Au moins, tandis que mes resnes tiendra. 
De faire oultrage il. ne luy souviendra, 
Et chommeront ses fouldres trop sévères. 
Dont si bien sçait priver d'enfant les pères. 
Lors sçaura il, ayant expérience 
De mes chevaulx trop pleins d'impatience, 
Que cestuy là qui régir ne les sceut 
N'avoit .gaigné que la mort en receut. » 

Gomme Phebus se plainct de ses molestes, 
Gircuy l'ont les autres Dieu célestes, 
Le supplians d'aflfection profonde 
De ne laisser en ténèbres le monde. 
Juppiter mesme à luy bien fort s'excuse 
Du feu jecté, et de prières use. 
Finablement, d'une royalle audace 

A la prière adjousta la menace. 

Sur ce, Phebus ses grans chevaulx r'assemble, 
Dont le plus seur de peur encores tremble, 
Les bat, les frappe, en cholere les broche, 
Et le trespas de son filz leur reproche. 

Le tout puissant adonc de toute» pars 
A tournoyé du ciel les haults rempars, 
Pour visiter avecques providence 
Si le feu a rien mis en décadence : 
Puis quand il veit que de chascun quartier 
Tout estoit seur, ferme et en son entier, 
Du ciel s'en vint aussi bas que nous sommes. 
Pour veoir la terre et le labeur des hommes; 
Mais par sus tout il meit son estudie 
A reparer son pays d'Arcadie, 
Et restablir les fleuves et ruisseaux 
Qui n'osoient faire encor couler leurs eaux; 
Herbes et fleurs à la terre rendit, 
Fueilles et fruictz sur les arbres pendit. 
Et les forestz gastées de J'ardeur 
aSreux ^®^^ rovestir de nouvelle verdeur, 
de Caiisio. Tant il alla et tant il en revint, 
Qu'ardentement amoureux il devint 
De Galisto, vierge qui de Nonacre 
Native estoit : ceste pucelle sacre 
Pas ne faisoit ouvrages délicats. 
Parer son chef aussi n'estoit son cas, 
Ains le tenoit d'un blanc fronteau serré, 
Et se ceignoit d'un gros tyssu ferré. 
Aucunesfoys un dard elle tenoit, 
Aucunesfoys un arc elle prenoit. 
Car elle estoit de Diane compaigne, 
Et n'y eut fille en toute la montaigne 
De Menalon d'elle plus fort aymée ; 
Mais grand' faveur passe comme fumée. 

Ja le soleil haultement eslevé 
Son my chemin avoit plus qu'achevé 
Quand elle entra dans un bois dont nul aage 
N'avoit faict cheoir ne branche ne fueillage ; . 
Là sur un lieu feutré d'herbe et de mousse 
Va despouiller de l'espaule sa trousse; 

Puis son bel arc bien tendu destendit, 

Et dessus rherbe à terre s'estendit 

Tout de son long, de reposer contraincte, 

Faisant chevet de sa trousse bien paincte. 

Quand Juppiler, qui de loing la regarde, 

La vit seulette et sans aucune garde, 

« Ja (ce dit il) ne sçaura mon espoase 

Ce coup d'emblée, et n'en sera jalouse ; 

Ou s'eir le sçait, elle aura beau s'en plaindre. traisfolméen 

Sont les courroux des dames tant à craindre? » Diane. 

En ce disant il va prendre subit 

De Dyana le visaige et Thabit, 

Puis s'approcha de la vierge, en disant : 

« Ma chère sœur, que fais tu cy gisant. 

Et en quel boys as tu cherché la prise? » 

Lors se leva la vierge bien aprise, 

Et luy respond : « De cœur je te salue. 

Déesse chaste, et de plus grand' value 

Que Juppiter; j'en dy ce qu'il m'en semble, 

Me deust il or ouyr et veoir ensemble. » 

Et luy de rire avecques joye extrême. 

D'ainsi se veoir préféré à soy mesme. 

Puis, la baisa, non assez chastement, 

Ne comme font vierges communément. 

Et comme estoit de luy racompter preste 
Dedans iquel boys avpit esté en queste, 
Il l'empescha, l'embrassant ferme et fort : 
Si se declaire usant de grand effort; 
Elle de luy mect peine à se deffaire, 
Autant pour vray que femme sçauroit faire ; 
Que pleust aux Dieux, Juno, que veoir la peusses ! 
Vers elle usé de plus grand' doulceur eusses ; 
Moult se débat : mais où pourroit on prendre 
Fille qui peust d'un tel Dieu se deffendre? 

Au ciel après victorieux il monte, 
Et Calisto, pleine d'ennuy et honte, 
Faisant en l'air sa complaincte et querelle, 
En haine print la forest maquerelle. 
D'où s'en allant, tant eust le cœur saisi 
Et perturbé, qu'elle oublia quasi 
Ses dards, sa trousse et son arc destendu, 

Qui là estoit contre un arbre pendu. 

Sur ce voicy (avec sa chaste bande) 
Venir Diane aval la forest grande 
De Menalon, bien fiere en son couraige 
D'avoir occis mainte beste saulvaige; 
Si àpperceut la Nymphe et l'appela : 
Elle Toyant soudain se recuUa, 
Et de prinsault qu'eut Diane advisé, 
Graingnit que fust Juppiter desguisé ; 
Mais quand ses yeulx en se retournant veirent 
Les Nymphes sœurs qui leur dame suyvirent, 
Elle congneut que ce n'estoient cautelles, 
Parquoy s'en vint droict en la trouppe d'elles. 

O combien est malaisé qu'on ne face 
Gongnoistre aux gens son crime par la face ! 
Les yeulx en hault à grand' peine elle dresse, 
Ne n'osoit plus costoyer sa maistresse 
Ne cheminer en son reng la première, 
Gomme elle estoit paravant coustumiere, 
Ains ne dit mot, et rougissant tesmoingne 
Qu'en son honneur elle a receu vergoingne ; 
Voyre, et ne fust que Diane est pucelle, 
Juger eust peu de la coulpe d'icelle 
En cent façons, et dit on que ses sœurs 
Gongneurent bien du faict des signes seurs. 

Le temps coulla, et la lune cornue 
Jusqu'à neuf foys estoit ja revenue. 
Quand il advint qu'au retour de la chasse, 
Diane estant du chault pesante et lasse, 
Entra dedans une forest ramée, 
D'arbres espez à l'entour bien fermée, 
Où murmurant un clair ruisseau couUoit, 
Duquel le sable au fons de l'eau rouloit. 

Après qu'elle eut de sa divine bouche 
Loué le lieu, l'eau du pied elle touche. 
Puis dit ainsi : « Loing de nous pour le moins 
Sont à présent regardeurs et tesmoings ; 
Je suis d'advis, mes filles cher tenues, 
Qu'en ce beau lieu nous baignons toutes nues. » 

A ce mot là rougit la povre fille : 
Toute la troupe adonc se deshabille. 

Hors Calisto, qui triste et pensive est : 

Voyant cela, chascune la devest, 

Et dès que fut mise jus sa vesture, 

Avec le corps parut sa forfaicture, 

Dont plus avant en trouble et peur elle entre ; 

Et comme veult des mains cacher son ventre : 

« Va (dit Diane) ailleurs Ion corps mouiller, 
Et le sacré ruisseau ne vien souiller, » 
Luy commandant, puis qu'elle estoit enceincte, 
De s'en aller hors de la bande saine te. 

Juno, déesse arrogante et austère 
De longue main sçavoit tout ce mystère : 
Elle attendit rheui*ie propre et le poinct 
Pour s'en venger grefvement et appoinct. 
Or de tarder n'avoit plus cause aucune ; 
Et ce qui plus augmentoit sa rancune, 
Son ennemye avoit ja faict l'enfant. 
Nommé Arcas, en beauté triumphant. 
Devers lequel Junô plaine de rage 
Tourna ses yeulx et son cruel courage, 
Disant ainsi : « Adultère villaine, 
' Encor falloit qu'eusses la pance plaine, 
Et que le tort que de toy j'ay receu 
Fust par ton fruict manifesté et sceu, 
Et que par là fust aussi tesmoingné 
Le deshonneur qu'a mon mary gaigné. 
Mais impunie or ne te laisseray. 
Car pour jamais ta forme effaceray, 
Qui trop te plaist, et qui trop fut prisée 
De mon mary, garse mal ad visée. » 

Ces motz finiz, de main cruelle et forte 
La prend au poil, et par terre la porte 
Le front premier^ elle, la suppliant, 
Luy tend les bras, bien fort s'humiliant. 
Ses bras adonc, ainsi qu'ilz s'avancèrent, 
Un gros poil noir à vestir commencèrent ; 
Ses mains, ses doigts, à se courber se prindrenl, 
Et peu à peu crochuz ongles devindrent, 
Servans de piedz pour marcher en tous lieux ; 
Sa bouche aussi, que le plus grand des Dieux 
Baisa jadis, changea sa belle forme 

En gueuUe grand', rechinée et difforme. 
Aussi, affin que par humble prier 
Elle ne peust les couraiges plyer, 
Osté luy fut le pouvoir de bien dire ; 
Une voix raucque, une voix pleine d'ire 
Et de terreur, luy sortoit seulement 
Hors du gosier espoventablement ; 
Mais nonobstant que du tout devint ourse, 
Son premier sens ne perdit elle pource, 
Ains tesmoingnant ses douleurs et tourmens 
Par continuz aigres gemissemens, 
Elle a levé, comme font les humains. 
Devers le ciel ses telles quelles» mains, 
Et quand ne peult son Juppiter absent 
Nommer ingrat, ingrat elle le sent. 

Lasl quantesfois en la prarye sienne 
Et par devant sa demeure ancienne 
Se pourmena sans repos ny arrest. 
N'osant coucher seullette en la fprest ! 
Las 1 quantesfois par rochers et par bois 
Les chiens courans l'ont tenue aux abbois ! 
Las 1 quantesfois elle, qui fut chasseuse, 
Devant chasseurs fuit toute paoureuse ! 
Souvent, voyant mainte beste champestre, 
S'alloit cacher, ne se souvenant estre 
Ce qu'elle estoit, si qu'en mont ne rocher 
L'ourse n'osoit des ourses approcher; 
Et, voyant loups, de paour se désespère, 
Combien qu'entre eulx fust Lycaon son père. 

A chef de temps survint son filz Arcas, 
Né de quinze ans, ignorant tout ce cas, 
Qui en allant les bestes pourchasser, 
Et eslisant propre boys pour chasser, 
Dès que ses retz et filetz eut tenduz 
Aux environs du boys d'Erymanthus, 
Par grand hazeg:d sus à sa mère il court, 
Qui, le voyant, sur pieds s'arresta court, 
Comme si elle eust congnoissance. bonne 
De son enfant. Arcas adond s'estonne. 
Et recula, de craincte espovanté. 
Voyant l'œil d'elle en luy tousjours planté ; 

Et non sachant que sa mère fust telle, 
Il ne voulut plus près s'approcher d'elle. 
Lors de son dard freschement esmoulu 
Par Testomac enferrer Ta voulu ; 
Mais Juppiter, souveraine deffence, 
Retint le coup, empeschant cette offense : 
Puis par le vent en Fair hault emportez 
En un moment il les a transportez 
Jusques au ciel, où il en feit deux signes 
Clairs et luysans en mansions voisines. 

Juno s'enfla, dès que devant'ses yeulx 
Veit resplendir son adversaire aux cieulx, 
D'où descendant, en mer s'en est venue 
Devers Thetis, la déesse chenue, 
Et rOcean, tous deux pour leurs vieillesses 
Moult rêverez des Dieux et des Déesses. 
Si ont prié Juno qu'elle leur dist 
Pourquoy venoit, laquelle respondit * 
« Vous demandez pourquoy si diligente 
Je viens ça bas, qui du ciel suis régente : 
Sçavoir vous fais qu'une autre maintenant 
Est au clair ciel en lieu de moy régnant. 
Et mentir veulx, si dès que sera nuicl 
Vous ne voyez (qui trop au cueur me nuit; 
Deux astres neulz, qui d'amour favorable 
Ont eu naguère au ciel place honorable, 
Droict au cerceau dont la rondeur accolle 
En petit tour des cieulx le dernier pôle. 

Dieux marins, est cela pour penser 
Qu'on ne vouldra Juno plus offenser? 
Est ce par là qu'on craindra ma puissance. 
Qui fais prouffit quand je porte nuysance ? 
O combien grande et habile je suis! 
O que j'ay bien monstre ce que je puis ! 
D'estre plus femme ay gardé la traistresse, 
Et maintenant elle est faicte Déesse ; 
Ainsi puniz sont ceulx qui me font faulte; 
Voilà comment est ma puissance haulte ; 
Je suis d'advis que femme il la reface. 
Et que de beste il luy oste la face, 
Ainsi qu'il feit à Yo mugissant. 

A quoy tient il qu'en me forbannfssant 
Il ne Tespouse, et qu'il ne délibère 
De recevoir Lycaon pour beaupere ? 

puissans Dieux, si la grefve poincture 
Et le mespris de vostre nourriture 
Vous touche au cueur, commander vous prions 
A vostre mer que les Septentrions 
N'y entrent point, et les Astres chassez 
Qui par mal faire au ciel sont advancez, 
A celle fin que Torde concubine 
Point ne se baigne en l'eau pure marine. » 

Juno trèsbien sa demande impetra 
Des Dieux de mer, puis dedans l'air entra, 
En chariot ayant lymons dorez, 
Tiré par paons bien painctz et colorez, 
Aussi bien painctz des yeux d'Argus tué 
Gomme en noir fut ton pennage mué. 
Corbeau jasêur, qui avois de coustume 
Par cy devant de porter blanche plume. 
Certes, l'oyseau par moy ores chanté 
Estoit jadis si blanc et argenté, 
Qu'égal estoit aux colombelles coyes, 
Et de blancheur ne devoit rien aux oyes 
Qui préserver dévoient le Capitole, 
N'au cygne avec, qui loing des eaux ne vole. 
iraÏÏbrmée ^^is tant luy feit sa langue de dommage, 
en corneille. Qu'ores, pour blauc, il porte noir plumage. 

Jadis n'y eut fille en toute ^monie 
Qui fust de grâce et beauté mieulx garnye 
Que Coronis, la nymphe Larissée, 
Que Phebus eut sur toutes en pensée, 
Elle estant vierge, ou elle ayant forfaict ; 
Mais le corbeau s'apperceut de son faict. 
Et ne sceut on jamais le divertir 
D'aller Phebus son maistre en advertir ; 
En y allant, la corneille esvolée 
(Pour sçavoir tout) après luy est volée, 
Et aussi tost que la cause entendit 
De son chemin, rondement luy a dict : 
« Tu vas trèsmal, croy moy si tu es saige. 
Sans mespriser de mon bec le presaige : 

Escoute un peu ce que je fuz un tems, 
Voy ce que suis, et le pourquoy entens ; 
Tu trouveras que ma fidélité 
M'a faict nuysance en disant vérité. 

Pallas un jour, par son sens et practique, 
En corbillon tyssu d'ozier atlique 
Avoit Tenfant Erichthone enfermé, 
Lequel sans mère avoit esté formé ; 
Et deffendant que point on n'y regarde, 
Elle bailla ce corbillon en garde 
Entre les mains de trois pucelles nées 
Du roy Gecrops, sans ce qu'acertenées 
Pallas les eut de Testrange merveille 
Qui enfermée estoit en la corbeille. 
Je, qui estois de fueilles bien cachée, 
Du haut d'un orme où je m'estois branchée 
Les espyois : les deux, Herse et Pandrose, 
G'ardoient trèsbien ceste corbeille close ; 
Mais Agloros, Tune de ces trois gardes, Agioros. 

En appelant les deux autres couardes, 
La defferma si bien que Tenfant veirent 
Demy serpent : la faulte qu'elles feirent 
Je rapportay à la sage Pallas^ 
Qui m'en rendit si dur loyer, helas! 
Que pour jamais par tout suis appellée 
De Minerva la garde reculée ; 
Et par avoir esté mal taciturne, 
Va devant moy la chevêche nocturne. 
Certes, ma peine et ma punition 
Doibt estre exemple et admonition 
A tous oyseaulx de quelconque plumaige 
De ne chercher par leur langue dommaige. 
Tu me diras qu'en mon premier degré 
Jamais Pallas ne me print de son gré, 
Ne sans l'avoir de ce bien fort requise; 
Quand tu l'auras elle mesmes enquise. 
Point ne vouldra (quoi que irritée Taye) 
Nier, ce croy je, une chose si vraye. 
Car sçavoir dois que jadis je fuz née^ 
Dedans Phocis, du noble Goronée, 
Qui me nourrit en triumphant arroy ; 

Ghascun le sçait, j'estois fille de roy, 
Et maintz seigneurs (je le dis sans ventance) 
Riches et grans cherchoient mon acqoinctance. 
Las I ma beauté me causa dueil amer : 
Car comme un jour sur le bort de la mer 
Je m'en allois pas à pas'pourmenant, 
Comme je fais encores maintenant, 
Le Dieu des eaux me veit et m'escria, 
Et plein d'ardeur de Taymer me pria ; 
Puis quand son temps et sa doulce requeste 
Perdre sentit, la force meit en queste ; 
Me suyt, je fuy, j'abandonne la rive, 
Et en fuyant je voy qu'en vain j'estrive, 
Dont j'appelay et Dieux et humains ; somme, 
Ma voix ne vint en nulle oreille d'homme ; 
Pallas, sans plus, en souvenance m'eut 
(Pour une vierge une vierge s'esmeut). 
Et me donna secours que j'attendôye ; 
Les bras au ciel en pleurant je tendoye ; 
Mes bras soudain je vins à mescongnoistre, 
Et aperceu'plumes noires y croistre ; 
Mes vestemens despouiller je présume 
Mais je trouvay que c'estoit desja plume, 
Dont la racine en la peau je cachois ; 
Frapper des mains l'estomac nud taschois, 
Mais il estoit ja certes advenu 
Que plus n'avois ne mains n'estomac nu ; 
J'allois courant, et mes piedz ne fouloient 
Plus le sablon, ainsi comme ilz souloient, 
Ains soubzlevée estois à fleur de terre. 
Puis hault en l'air je m'envolay grand' erre, 
Et de Minerve, en qui prudence abonde, 
Faicte je fuz servante chaste et munde. 
Mais quel prouffit m'en vient ne quel service. 
Quand Nictymene estant pour son gref vice 
Faicte chevêche, a eu tant de bon heur 
Qu'elle succède à mon premier honneur? 
Nyctimeno Ne sçais tu poiut le propos qu'on demeine 
en Thouette. Par tout Lesbos de ceste Nyctimene, 
Fille lascive, ayant par gref delict 
Contaminé de son père le lict? 



Digitized by VjOOQIC 



DE LA METAMORPHOSE !203 

Vray est qu'elle a d'oyseau receu la forme, 
Mais du remors de son forfaict énorme 
Craint qu'on la voye, et la lumière fuit, 
Cachant sa honte à Tumbre de la nuict ; 
Ou s'on la voit,^tous les autres Tagassent, 
Et hors de Tair'de tous costez la chassent. » 

Lors le corbeau se moquant respondit : 
« A toy sans plus puisse nuyre ton dit! 
Quand est à moy, ces présages menteurs 
J'ay à mespris, et tous leurs inventeurs. » 
Puis acheva son chemin commencé, 
Et à Phebus compter s'est advancé 
Que Coron is a veue en acte sale, 
Couchée avec un beau filz de Thessale. 

Dès que Phebus entendit que s'amye 
Estoit tombée en si lourde infamie, 
Du chef tomba sa couronne laurée, 
Luy cheut aussi la beauté colorée 
De son clair vis, et l'archet de sa lyre. 
Lors à la chaude, enflé d'une telle ire, 
Enfonsa l'arc d'une force robuste. 
Et de sa flèche inévitable et juste 

Tout atravers à la poictrine poinote irwwpercéo 

Qui t^ffit de foys à la sienne fut joincte. par Apoiio. 

Sentant le coup, la dolente gémit, 
Le fer tranchant hors de la playe mit, 
Dont en maintz lieux sa chair blanche et polie 
De rouge sang fut trempée et salie. 
Disant : « Amy, bien me povois deffaire. 
Mais tu debvois l'enfant me laisser faire : 
Or nous convient puis qu'il plaist à Fortune, 
Présentement trépasser deux en une. » 
Sur ce poinct Tame avec le sang rendit. 
Et la froideur par le corps s'espandit. 

Las 1 de si dure aigre punition 
Receut l'amant tarde contrition ; 
Grand mal se veult dont le rapport ouyt. 
Et dont si fort son ire Pesblouyt, 
Mauldit l'oyseau qui l'a contrainct sçavoir 
Ce qui luy faict tant de tristesse avoir ; 
Sa trousse hayt, et son arc et sa main, 



Digitized by GoOgl^ 



iOU LIVRE SECOND 

Avec le Iraict qui trop fut inhumain. 
S'amje eschauffe, et nettoyant sa playe, 
Par un secours trop tard venu s'essaye 
A surmonter la mort dure et perverse, 
Et Tart en vain de médecine exerce. 
Ce que voyant, et le feu alumer 
Pour le corps ardre, et la cendre inhumer, 
Point ne pleura {car il n'affiert aux Dieux 
Mouiller leur face avecques larmes d'yeulx) 
Mais un souspir tira de cueur profond, 
Non autrement ne moins grand que les font 
Ceulx qui les beufz avec un maillet tuent, 
Lors que le coup pour les assommer ruent. 
Après (pourtant) que sa jadis aymée 
D'ingrate odeur Phebus eust embaumée, 
Que plaincte Teut et embrassée avecques, 
Et mis à fin Tinjuste droict d'obsèques. 
Pas ne souffrit sa divine clémence 
Au mesme feu veoir périr sa semence, 
Ainçoys l'enfant prochain de mort amere 
Tira du feu, et du ventre à sa mère. 
Puis le porta luy mesme en son gyron 
Dedans la fosse au centaure Ghiron. 
di*venu^noir ^^ ^^ corbeau, qui pour avoir vray dit 

* Pensoit avoir recompense et crédit, 
Il condemna, d'une colère grande. 

Des blancz oyseaulx n'estre plus de la bande. 
Ce temps pendant Ghiron s'esjouyssoit 

• Dont d'un tel Dieu l'enfant il nourrissoit : 
L'aise qu'il a de peine le descharge, 
Voyant honneur joinct avecques sa charge; 
Sur ce voicy venir eschevellée 

Sa propre fille, Ocyroe appellée, 
Dont une nymphe accoucha (comme on trouve) 
Dessus le bort de l'impétueux fleuve 
De Gaicus ; elle ne fut contente 
D'avoir apris et mis en son entente 
Du père sien Fart de medeciner, 
di^neîesge. ^^^^ ^^^^ ®^^ cucur moit à vaticiuer, 

Dont quand fureur de deviner l'eut prise, 
Et qu'eschauffée elle fut, et esprise 

De cest esprit qui bouilloit dedans elle, 
L'enfant petit regarda d'un grand zèle : 
Disant : « Enfant en qui vertu abonde, 
Croissance prens pour l'heur de tout le monde : 
Les corps mortelz, grans, moyens et menuz 
A toy seront plusieurs foys bien tenuz ; 
Puissance auras par ta science ardue 
Rendre la vie à qui l'aura perdue ; 
Et dès qu'auras une foys l'osé faire, 
Les Dieux du ciel, despitz d'un tel affaire. 
Feront que plus faire ne le pourras, 
Et par le feu de ton ayeul mourras. 
Et que d'un Dieu un corps mort seras faict, 
Puis d'un corps mort un puissant Dieu parfaict, 
Renouvellant encore un coup ta vie 
Après que mort l'aura de toy ravie. 

Et toy, Ghiron, mon père que j'honore, 
Qui n'es subject à mort qui tout dévore, 
Ains par la loy de divin parentage 
Faict et créé pour durer en tout aage, 
De trespasser te prendra le désir, 
Lors que viendra la douleur te saisir ^ 

Que sentiras par la cruelle attaincte 
D'une sagette au sang de l'Idre taincte ; 
Et d'immortel par les Dieux tu seras 
Rendu mortel, et si trespasseras. » 

Voulant encor prophétiser et dire Ocyioe 

Quelque autre cas, un souspir elle tire *^" jumont. 

Du. fons du cueur, et sentant peine et dueil," 
Dessus sa face espandit larmes d'oeil, 
Disant : « Helas 1 les choses devinées 
Font avancer trop tost mes destinées : 
Je sens en moy la parole faillir ; 
Plus de mon corps ne peult ma voix saillir. 
Maudit soit l'art (tant peu vault et mérite) 
Qui contre moy l'ire des Dieux irrite. 
Las ! beaucoup mieulx m'eust vallu abstenir 
De tant sçavoir des choses advenir, 
Ja m'est advis que de fille la face 
En moy se perd, et peu à peu s'efface : 
Ja de désir, ja d'appétit suis pleine 

la 

D'herbe manger, et courir en la plaine ; 
Ne sçay quel Dieu en jument me transforme ; 
Prendre m'en voys de mon père la forme. 
Mais pourquoy dois je estre toute jument ? 
Demy cheval mon père est seulement. » 

Ainsi parlant, la Nymphe jeune et tendre 
Sur le dernier ne povoit bien s'entendre, 
Car de sa bouche est son parler sorty 
Confusément, tost après amorty : 
Ny ne sembla de jument sa voix faicte, 
Ains de jument quelque voix contrefaicte. 
Puis peu à peu hennit de grand courage, 
Et ses deux bras marchoient dedans Therbage ; 
Chascun des doigts l'un à l'autre s'assemble, 
Ses ongles platz tous cinq liez ensemble 
Feireni un ongle espais el enàvoej ; 
Luy creni le col, luy creut la bouche aussi. 
De son habit la plus longue partie 
Fut par derrière en queue convertie, 
Et ses cheveulx volans de toutes pars 
Devindrent crins (comme devant) espars 
Dessus le col ; et la face et la voix 
Elle mua toutes deux à la foys ; 
Bref, tous ces cas monstrueux la tournèrent 
Si bien, que nom de jument luy donnèrent. 

Pleurs infiniz son cher père espandit, . 
Et pour néant ton secours attendit, 
cler Phebus : mais rompre l'ordonnance 
De Juppiter n'estoit en ta puissance ; 
Et quand en toy eust la puissance esté. 
Tu estois lors bien ailleurs Mresté ; 
Car par les champs Messeniens à l'heure 
Et en Elys tu faisois ta demeure : 
C'estoit au temps que l'habit de berger 

Phebu» Et la houUette il te convint charger, 

** witr ° Et que portois à la mode rurale 

De sept roseaulx la fluste pastorale. 
Or ce pendant qu'en tes amours pensois, 
Ou bien tandis que flustois ou dansois, 
On dit qu'alors tes vaches mal gardées 
S'estoient aux champs Pyliens escartées, 

Et que Mercure illec les apperceut, 
Qui en un boys trèsbien cacher les sceut ; 
Ce larrecin faict de grand artifice 
D'homme vivant ne vint en la notice, 
Fors d'un villain congneu en ce champ là, 
Par son droit nom Battus on l'appela, 
Qui garde estoit de l'herbeuse vallée 
Et du haras du riche roi Nelée. 
Mercure eut peur de ce villain, parquoy 
Il le tira doulcemenl à recoy, 
Et luy a dit : « Amy, quel que tu sois, 
Si d'adventure icy tu apperçois 
Quelcun cherchant ses beufz esvanôuys, 
Dy luy que veuz tu ne les as n'ouys : 
Et pour loyer du tour que m'auras faict, 
Pren ceste vache, » et la bailla de faict. 
L'autre la print, et luy dit l'ayant prise : 
« Va hardiment, poursuy ton entreprise : 
Le larrecin duquel tu t'es meslé, 
Sera plus tost compté et révélé 
Par ceste pierre, » et luy en monstra une. 
Mercure encor n'y eust fiance aucune, 
Parquoy il feit de s'en aller semblant. 
Et puis revint en rien ne ressemblant 
De voix ne corps à sa première forme. 
Lors au Villain, appuyé contre un orme. 
Va dire ainsi : <<^Bon homme, si tu peux. 
Enseigne moy où sont allez mes beufz 
Que l'on m'a pris ; ce larrecin ne cache : 
Je te donray un beuf et une vache. » 

Quand le villain qui promit de se taire 
Ouy t parler de doubler son salaire : 
« Je les ay veuz (dit-il) qui se jettoient 
Dessoubz ces montz. » Et de faict y estoient. 
Adonc se print à soubzrire Mercure, 
Puis luy a dict : « Double villain parjure, 
Me trahis tu, m'accuses tu à moy ? » 
Et transmua son estomac sans foy 
En un caillou nommé Touche, ou Indice, Uaiius 

Qui d'accuser faict encore l'office ; """TSe!" 

Et au caillou, qui pourtant n'en peult mais, 

Demourée est Pinfamie à jamais. 

De là s'en va ses esles esbranlant 
De Juppiter le messager volant ; 
Et, hault en Tair, d'Athènes il contemple 
La belle assiette, et la ville et le temple, 
Et les jardins de prouffit et soûlas, 
Terre, pour vray, agréable à'Pallas. 
Advint ce jour que les vierges honnestes 
Au temple hault portèrent sur leurs testes 
De Minerva les sacrifices sainctz, 
En beaulx penniers de fleurs couverts et ceincts. 
A leur retour Mercure les voyant 
Ne vola droict, mais ainsi tournoyant 
Que le milan qui les pouletz regarde, 
Quant il crainct ceulx qui en font bonne garde ; 
Il tourne, il roue, et n'ose s'esloingner. 
Bien s'attendant quelque proyeempoingner; 
Mercure ainsi d'Athènes sur les tours 
Faisoit en l'air maintz circuitz et tours, 
Et bassement sans s'esloigner voloit 
Pour mieulx choisir la proye qu'il vouloit. 

D'autant qu'Aurore est reluysante et claire 
Par sus toute autre estoille qui esclaire, 
Et que Phebé l'est par dessus Aurore, 
La belle Hersé d'autant et plus encore . 
Oullrepassoit ses compaignes pucelles, 
Si qu'elle estoit l'honneur et fleur d'icelles. 
Mercure en Pair de la veoir s'esrnerveille. 
Et s'embrasoit en la sorte pareille 
Que le caillou qu'avec la fonde on tire, 
Qui tant plus va plus de chaleur attire, 
Et sont au cueur de Mercure advenues 
Flambes ardantz dessoubz les froides nues. 

Ainsi espris, son premier chemin laisse, 
Descend de l'air, en la terre s'abaisse, 
Sans que sa forme il change ne desguise, 
Tant se fyoit en sa beauté exquise, 
Voyre à bon droit ; toutesfoys par grand cure 
Aydoit encor à sa beauté Mercure : 
Pigna son chef, sa cappe il accoustra. 
Si que par tout rien qu'or ne se monstra, 

Et sur Tespaule à dextre Ta troussée, 
Affin qu'on veist en main son caducée, 
Qui gens endort, et qu'à ses plantes belles 
Reluyre on veist ses beaulx patins à esles. 

En la maison où. demouroit Hersé, 
Sur le derrière estoit son lict dressé, 
Entre celluy de Pandrose à la dextre, 
Et cestuy là d'Aglauros à senestre : 
Geste Aglauros nota de prime face 
Venir Mercure, et eust bien ceste audace 
De s'enquérir du nom d'un si grand Dieu, 
Et qui Ta meu de venir en ce lieu ; 
Lors respondit Mercure en ceste sorte: 
«Geluy je suis qui les nouvelles porte 
Du père mien, et celuy est mon père 
A qui la terre et le ciel obtempère :. 
Ne desguiser te veulx pourquoy je vien, 
Pourveu sans plus qu'à ta sœur, pour son bien, 
Vueilles en bref te monstrer sœur fidelle. 
Et estre tante aux enfans qu'auray d'elle ; 
Sçais tu que c'est ? d'Hersé suis amoureux. 
Las 1 favorise à l'amant douloureux. » 

Lors Aglauros vient à le regarder , 
Du mesmes œil qui ne se sceut garder 
De veoir naguère en trop grand' hardiesse 
Le clos secret de. Pallas la déesse ; 
Puis pour loyer du plaisir qu'il demande 
(Luy demanda de Tor quantité grande, 
Et quant et quant de desloger le somme 
Jusques à tant qu'il apporte la somme. 

Pallas, qui veit tous ces actes pervers. 
Contre Aglauros jecta l'œil de travers^ 
Et du profond de son cueur courroucé 
Si puissamment un souspir a poulsé, 
Que bransler feit l'estomac en avant, 
Et son escu qu'elle avoit au devant. 
Si luy souvint du corbillon couvert 
Qu'Aglaure avoit de main prophane ouvert, 
Lors qu'elle veit par désobéissance 
L'enfant lequel sans mère print naissance ; 
Veoit en après qu'au céleste annonceur 

p]lle est ingrate, et ingrate à sa sœur, 
Et que de Tor dont requeste elle fit 
L'avare avoit desja faict son prouffit. 
Que feit Pallas ? Pour punir telle vie, 
Délibéra de parler à Envie, 
Dcscripiion Et s'en alla tout droict en son manoir, 
d Envie. Piastre de sang melencolicque et noir. 
Son manoir est caché en un bas centre 
Où le soleil ne le vent jamais n'entre, 
Triste en tout temps, en tout temps froit et sombre, 
Tousjours sans feu, tousjours plein d'obscure umbre. 

Quand la Déesse au faigt des armes craincte 
De l'orde vieille eust la maison attaincte. 
Devant l'entrée arresta court ses pas. 
Car d'y entrer à elle ce n'est pas, 
Et du fin bout du long bois qu'elle porte 
De grand' vigueur donna contre la porte ; 
La porte s'ouvre : Envie elle apperçoit. 
Qui, accroupie à terre, se paissoit 
De gros serpens, vipères et couleuvres, 
Nourrissemens de ses iniques œuvres. 
L'appercevant destourna son bel œil ; 
L'autre se leye avec paresse et dueil. 
Et ses serpens demy mengez laissa : 
Puis lentement vers Pallas s'addressa, 
Et la voyant armée, belle et blonde, 
De grand despit au visage luy gronde. 

Sa face est blesme, et a le corps ethicque, 
La rouille aux denz, aux yeulx la veue oblique ; 
Toute de fiel est sa poictrine verte ; 
De noir venin est sa langiie couverte; 
Jamais ne rit si elle ne rencontre 
Devant ses yeulx meschef ou malencontre ; 
Tant a de seing qui la picque et res veille, 
Que point ne dort, ains son œil tousjours veille 
Pour veoir s'il vient honneur ou bien à Fiiomme, 
Et le voyant se deseche et consomme, 
Si qu'offensant ensemble est offensée. 
Et son tourment se donne l'insensée ; 
Pallas pourtant, quoy que ne l'ayn^ast point, 
Luy a parlé brefvement en ce poinct : 

<sc De ton noir sang empoisonne et enchante 
Du roi Gecpops ceste fille meschante 
Qu*on nomme Aglaure ; or va si onc allas, 
Ainsi le fault. » A tant se leut Pallas, 
Et repoulsant de sa picque la terre, 
Print à fuyr et deslogea grand' erre ; 
Et s'enfuyant, Envie rechignée 
D'un mauvais œil de travers Ta guignée, 
Entre ses dents murmurante et despite 
De la valeur qui en Pallas habite. 
Puis print en main son baston plein de neuz, 
Entortillé d'un lien espineux, 
Et d'une nue obscure bien couverte ; 
Par où passoit, renversoit l'herbe verte, 
Les chainpz fleuriz çà et là desechoit, 
Et des pavotz les testes arrachoit ; 
Villes, maisons et peuples la villaine 
Gontaminoit de sa puante alaine. 
Finablement de Minerve va veoir 
La grand' cité triumphante en sçavoir, 
D'entendemens et richesses puissante, 
Pleine d'esbatz, et en paix florissante : 
Ce que voyant Envie l'exécrable, 
Quasy pleura, n'y trouvant rien pleurable. 
Mais quand d' Aglaure en la chambre se veit, 
Ains que bouger sa commission feit. 
Et de sa main taincte de vieille rouille, 
Premièrement la poictrine luy souille, 
Puis luy emplit l'entour du cueur d'espines, 
Et luy soufla jusques aux intestines 
Son noir venin, qui aux os s'estendit, 
Et au milieu du poulmon s'espandit : 
Et puis affin que la cause récente 
De sa douleur loing d'elle ne s'absente, 
Devant ses yeulx luy met sa sœur germaine. 
Devant ses yeulx à tous coups hiy amaine 
Pourtraicte au vif de Mercure l'image. 
Et de tous deux l'excellent mariage. 
Faisant bien grande une chascune chose, 
Dont Aglauros 'soufiroit douleur enclose 
En cueur marry, si que, triste de jour, 

Triste de nuict, gemissoit sans séjour, . 
Fondant sur piedz d'ennuy et maltalent, 
Comme la glace au soleil foible et lent ; 
Et de l'honneur de la bien heureuse Herse 
Ne plus ne moins ardoit la seur perverse 
Qu'herbes de champs qui au feu mises fument, 
Et peu à peu sans flamber se consument. 
Par plusieurs foys fut souhaitant la mort, 
Pour ne veoir plus le bien qui tant la mord ; 
Par plusieurs foys à son père plain d'ire 
Voulut en mal le cas compter et dire ; 
Enfin, voyant Mercurius venir, 
S'en va assise à la porte tenir 
Pour le chasser : il l'abborde, il la flate, 
Il la supplie : « Oste toy, dit l'ingrate, 
Car de ce lieu jamais ne bougeray, 
Jusques à tant que t'en deslogeray. 
— Eh bien, dit il, suyvant ton ordonnance, . 
Content je suis de ceste convenance. » 
Agiauros Mercure adonc de sa verge charmée 
enpierre. Quvrit la porte à gros verroux fermée, 
Et elle assise, en se cuydant lever 
Sentit son corps si pesamment grever, 
Qu'oncques ne sceut mouvoir une joincture ; 
Sur piedz se mectre essaya d'aventure, 
Mais ses genoulx se prindrént à roidir, 
Et peu à peu ses ongles à froidir. 
Consequemment, perdant son sang, les veines 
Luy devenoient bien fort pasles et vaines : 
Et comme on veoit que le chancre incurable 
Gaigne pays sur un corps misérable, 
Et tant s'espand qu'aux parties gaslées 
Sont bien souvent les saines adjoustées, 
Ainsi froideur et mortifère glace 
Print peu à peu en sa poictrine place, . 
Luy estoupant les conduictz de la vie 
.Et le respir sans lequel on desvie ; ' 
Ny ne se meit en effort de parler. 
Et ores quand s'en fust voulu mesler, 
Sa voix n'avoit passage n'ouverture : 
Son col, sa bouche, estpient ja pierre dure. 

Finablement, assise, morte et roide, 

Ce fut de marbre ime statue froide ; 

Non marbre blanc : son cueur d'Envie attainct 

De sang infect tout son corps avait taioct. 

Après qu'elle eust receu punition 
De sa paroUe et maie intention, 
Mercurius d'Athènes se partit, 
Et vers le ciel son chemin convertit. 
Au ciel venu, son père à part le huche. 
Et sans vouloir luy descouvrir Tembusche 
De ses amours, luy dit, pour abréger : 
« Mon trèscher fîlz et féal messager, 
Descens là bas : va t'en, et point ne tarde, 
Droict au pays qui à gauche regarde 
Le ciel, où luyt de ta mère le signe, 
C'est en Sidon, cité noble et insigne, 
Et le troupeau royal que tu veois paistre 
Là loing dessus la montaigne champestre, 
Fais le venir sans bruyt et sans chommer 
Là bas au long des rives de la mer. 

Ces mots finiz, soudain du hault herbage Europa , fiiie 

Les beufz chassez allèrent au rivage, *^° tu^é^' 

Là où du roy la fille trèscherie de Juppiier. 

Jouoit avec les filles de Tyrie. 

Majesté grande et amour mal conviennent. 
Et en un siège ensemble ne se tiennent. 
Parquoy, laissant son sceptre glorieux 
Ce père et roy des hommes et des dieux, 
Qui main armée a des trois feuz ensemble, 
Qui d'un clin d'oeil fait que le monde tremble, 
La forme print d'un toreau mugissant. 
Et chemina sur l'herbe verdissant 
Avec les beufz. Bel estoit le possible : 
La couleur fut de blancheur indicible ; 
Neige sembloit, d'aucun pied non foulée, 
Ne par Auster pluvieux escoulée ; 
De muscles e^ un gros col évident. 
Sur l'estomac est sa gorge pendant ; 
Cornes avoit certainement petites, 
Mais à les veoir un chascun les eust dictes 
Faictes de main à bien ouvrer idoine, 

Et transluysoient plus que pur cassidoine. 
Le front n'avoit ridé ne redoubtable, 
Ne tant soit peu la veue espoventablé ; 
Rien, sinon paix, en la face n'avoit. 

La fille au roy, qui de bon cueur le veoit 
S'esbahit fort de ce qu'il est si beau, 
Et qu'il ne faict guerre à nul du troupeau ; 
Mais quoy qu'il eust de la doulceur beaucoup, 
D'en approcher craingnit du premier coup ; 
En fin s'approche, et fleurs et herbe franche 
Luy apporta près de sa gueule blanche. 
Dont eut l'amant un merveilleux plaisir ; 
Et attendant son espéré désir, 
Baise la main de là vierge modeste, 
Et peu s'en fault qu'il ne prenne le re/$le. 
Ores se joue à elle expressément, 
Pour Tasseurer peu à peu doulcement ; 
Ores il saulle au milieu des prez vers. 
Ores se veaultre en l'areine à l'envers. 
Puis quand il veoit qu'elle n'est plus farouche, 
A elle vient : elle sans peur le touche. 
Et de sa main virginale luy orne 
De fresches fleurs et l'une et l'autre corne. 
Enfin elle a tel' hardiesse prise, 
Que sur le dos du toreau s'est assise, 
Europa ravie ^aus sçavoir, las ! à qui elle se frotte, 
et forcée Lors pas à pas droict à la mer qui flotte 

par Juppiter. jj ^^ ^^^^^^ ^^ ^^^ q^,.j ^ ^^^^-^^^^ 

A mis ses piedz dedans l'eau de la rive. 
De là, soudain, plus oultre se transporte. 
Et son butin parmy la mer emporte. 
La peur la prend, et regarde estonnée 
Pesja de loin la rive abandonnée. 
De la main dextre une des cornes tient. 
De l'autre main sur le dos se soustient, 
Et ses habitz de soye et fine toile 
Bransloient en l'air, et au vent feirenl voille. 

FLN DU LIVRE SECOND 

MÀROT AUK LECTEURS 
(1541) 

A peine estait la présente histoire hors de mes 
mains (lecteurs débonnaires) que je ne sçay quel 
avare libraire d^ Paris, qui la guettait au passage, 
la treuva et l'emporta tout ainsi qu'un loup affamé 
emporte une brebiz, puis me la va imprimer en bif- 
ferie du Palais, c*est asçavoir en belle apparence de 
papier et de lettre^ mais les vers si corrompuz et le 
sens si desciré, que vous eussiez dict que c'estoit la 
dicte brebiz eschappée d'entre les dents du loup : 
et qui pis est, ceulx dePoictiers, trompez sur Vexem- 
plaire des autres, m'en ont faict autant. Quand 
je vey le fruict de mes labeurs ahisy accoustré, je 
vous laisse à penser de quel cueur je donnay au 
diable monsieur le babouin de parisien, car à la 
vérité il semblait qu'il eust autant pris de peine à 
gaster mon livre que may à le bien traduire. Ce 
que voyant, en passant par la noble ville de Lyon, 
jepriaymaistre Sebastien Griphius, excellent homme 
en l'art de l'imprimerie, d'y vouloir mettre la main, 
ce qu'il a faict, et le vous a imprimé bien correct, 
et sur la copie de l'autheur, lequel vous prie (pour 
vostre contentement et le sien) si avez envie d'en 
lire, de vous arrester à ceulx cy. Dieu tout puissant 
soit tousjours vostre garde. De Lyon, ce 20^ jour 
d'octobre 4544, 



Digitized by VjOOQIC 



HYSTOIRE DE LEANDBR ET HERO 



Muse, dy moi le flambeau qu'on feit luyre 
Pour les amours secrètes mieulx conduire ; 
Dy moy Tamant qui, nouant en la mer, 
Alloit de nuict les nopces consommer, 
Et le nocturne embrassement receu 
Qui d'Aurora ne fut onc apperceu 
Ne descouvert. Declaire moy au reste 
Les murs d'Abyde, et la grand tour de Seste, 
Là où Hero par amour tant osa, - 
Que Leander de nuict elle espousa. 

J'oy Leander desja nouer, ce semble, 
Et flamboyer le flambeau tout ensemble : 
Flambeau luysant annonçant la nouvelle 
De seure amour, et qui d'Hero la belle 
Toute la nuict la feste décora. 
Quand le doulx fruict des nopces savoura : 
Flambeau d'amour, le signal mis exprès, 
Que Juppiter devoit planter auprès 
Des astres clers, pour le hault bénéfice 
D'avoir si bien de nuict faict son office, 
Et le nommer l'estoille bien heureuse. 
Favorisant toute espouse amoureuse ; 
Car il servit Amour en ses négoces. 
Et si sauva cestuy là qui aux nopces 
Alla et vint par les undes souvent, 
Ains que le fort et trop malheureux vent 
Se fust esmeu. Vien donc, -ma Muse, affin 
De me chanter le tout jusqu'à la fin, 
Qui telle fut, que par un dur esclandre 
Elle estaingnit le flambeau et Leandre. 

Seste jadis fut ville fréquentée ; 
Vis à vis d'elle Abyde estoit plantée. 
Et entre deux flotoit l'eau de la mer. 
En ces deux lieux Gupido, dieu d'aymer, 
Tira de l'arc une mesme» sagette, 

Rendant d'un coup à ses flammes subjecte 
Une pucelle et un adolescent 
Nommé Leandre, agréable entre cent, 
Et l'autre Hero, pucelle desja meure. 
Elle faisoit en Seste sa demeure, 
Luy en Abyde, et furent en leurs ans 
Des deux citez les deux astres luysans» 
Pareilz entre eulx. Je te supply, lecteur, 
Quand par la mer seras navigateur, 
Fais moy ce bien (si passes là autour) 
De t enquérir d'une certaine tour 
Là où Hero (un. temps fut) demouroit, 
Et des creneaulx à Leandre esclairoit. 
De demander mesmement te souvienne 
La mer bruyant'd' Abyde l'ancienne. 
Qui en son bruyt plainct encores bien fort 
De Leander et l'amour et la mort. 

Mais dont advint que Leander, estant 
En la cité Abydaine habitant, 
Fut amoureux d'Hero, jeune pucelle, 
Jusques à va^incre enfin le cueur d'icelle ? 

Hero, jadis, pleine de bonne grâce. 
Née de riche et de gentille race, 
Estoit nonnain à Venus dédiée, 
Et se tenoit, vierge et non mariée. 
En une tour dessus la mer assise, 
Où ses parens, bien jeune, l'avoient mise. 
G'estoit, de vray, une Venus seconde, 
Mais si honteuse et chaste, que le monde 
Luy desplaisoit, et tant s'en absenta, 
Qu'onc l'assemblée aux femmes ne hanta. 
Et davantage, aux lieux jamais n'alloit 
Où la jeunesse amoureuse balloit, 
Ny aux festins, ny à nopces aucunes , 
En évitant des femmes les rancunes ; 
Car pour raison des beautez gracieuses 
Les femmes sont youluntiers envieuses. 
Mais humblement elle faisoit sans cesse 
Veuz et offrande à Venus la déesse. 
Souvent aussi alloit sacrifier 
A Cupido, pour le pacifier, 

GLÉMEUT MAttOT, 11 ^ 13 

Non moins craignant sa trouse trop amere 
Que le brandon de sa céleste mère ; 
Mais pour cela ne sceut finablement 
Les traictz à feu éviter nullement. 

Or estoient ja les moys et jours venus 
Que Sestiens celebroient de Venus 
La grande feste, et du bel Adonis. 
Là vindrent lors les peuples infinis 
Qui habitoient les petites et grandes 
Isles d'autour ; tous y vindrent pao* bandes. 
Du tons de Gypre à la cerimonie 
Vindrent les uns, les autres d'Hemonie. 
Femme du monde en toute Gytherée 
N'est en faubourg ne cité demourée ; 
N'y eut danseur ny autre demourant 
Dessus Lyban, le mont bien odorant, 
Ne Phrygien (tant aymast le séjour) 
Qui ne courust veoir la feste ce jour, 
Tous ceulx d'Abyde, aux Sestiens voisine, 
Tous jouvenceaux qu'Amour tient en saisine, 
Y sont venuz : car vouluntiers ilz vont 
Là où l'on dit que les festes se font, 
Plus pour y veoir des dames les beautez 
Que pour offrir leurs dons sur les autels. 
Dedans le temple où se faisoit la feste 
Hero marchoit en gravité honneste, 
Rendant par tout de sa face amyable 
Une splendeur à tous yeulx agréable. 
Telle blancheur au visage elle avoit 
Que Gynthia, quand lever on la voit; 
Car sur le hault des joues paroissoient 
Deux cercles ronds, qui un peu rougissoient 
Gomme le fons d'une rose nayfve, 
Meslé de blanche et rouge couleur vive. 
Vous eussiez dict ce corps tant bien formé 
Sembler un champ de roses tout semé. 
Car par dessus sa blancheur non pareille 
La vierge estoit de membres si vermeille, 
Qu'en cheminant ses habitz blancz et longs 
Monstroient par foys deux roses aux talions. 

D'elle au surplus surtoiont bien apparentes 

Grâces sans nombre, et toutes différentes. 
Vray est qu'en tout trois Grâces nous sont painctes 
Des anciens : mais ce ne sont que fainctes, 
Veu que d'Hero un chascun œil friant 
Multiplioit cent grâces en riant, 
Si que Venus (si trop ne me deçoy) 
Avoit,trouvé nonnain digne de soy. 
Ainsi passant de beauté toutes celles 
Qu'on estimoit en son temps les plus belles, 
Uhumble novice à Venus bien décente 
Apparoissoit une Venus récente ; 
Dont il advint, quand ainsi se monstra. 
Qu'aux tendres cueurs des jouvenceaulx entra, 
Et n'en fut un qui n'eust en son courage 
Désir d'avoir Hero par mariage. 
Chascun l'admire et chascun la contemple, 
Si qu'en allant çà et là par le temple, 
L'œil et le cueur 3e tous ceulx qui la veirent 
Où qu'elle allast) tout le jour la suy virent. 

Et un jeune homme entre autres eâtoit là. 
Qui en ce poinct tout esbahy parla : 
« J'ay plusieurs foys veu Sparte la cité, 
Lacedemone ay par tout visité, 
Là où on oyt, par manière d'esbat. 
Sur les beautez chascun jour maint débat ; 
Mais telle fille encores n'ay je veue. 
Qui soit de grâce et beauté si pourveue. 
Peult estre aussi que Venus en ces places 
A faict venir quelc' une des trois Grâces. 
Certes, lassé de regarder je suis. 
Mais de la veoir saouler je ne me puis. 
Content serois d'estre en terre bouté 
Après avoir au lict d'Hero monté ; 
Et dieu du ciel estre ne vouldrois mye. 
L'ayant chez moy pour espouse et amye. 
Helas 1 Venus, si c'est chose odieuse 
Que de toucher à ta religieuse, 
A tout le moins avecques moy assemble 
Par mariage une qui luy ressemble. » 

Ainsi disoient maintz gracieux et doulx 
Jeunes amans. Mais un autre sur tous, 



Digitized by VjOOQIC 



220 LEANDBR 

Taisant son mal, hors du sens se jectoit 

Pour la beauté qui en la vierge estoit. 

Eeander, qui tant souffris, si est ce 

Qu'après avoir veu la demy déesse 

Tu ne voulois soubz Taguillon d'aymer 

Couvertement ta vie consommer, 

Ainçoys, estant à Timproviste attainct 

Des traicts chargez d'un feu qui ne s'eslainct, 

Tu n'eusses eu de vivre patience 

Sans de la belle avoir expérience. 

Aux raiz des yeulx creut le brandon plus fort 
D'amour cruel, dont par le grand effort 
Impétueux de la flambe invincible 
Brusloit sans fin le povre cueur paisible. 

Aussi beauté excellente bien née 
En femme honneste et non contaminée. 
Aux hommes est plus aigiie et perçante 
Que traict volant tiré de main puissante : 
L'œil est la voye, et quand frappé se sent, 
La playe coule, et droict au cueur descend. 
Si devint lors l'amant dont je vous compte 
Ravy, tremblant, tout honteux et sans honte ; 
Du cueur trembla : honte le tenoit pris. 
Ravy estoit en beauté de tel prix ; 
Finablement, amour l'a tant dompté. 
Que de honteux le rendit eshonté. 

Par amour donc de soymesmes cherchant 
A n'avoir honte, il s'en alloit marchant 
Tout pas à pas, et print l'audace après 
De costoyer la vierge d'assez près ; 
Puis de travers tourne de bonne grâce 
Ses yeulx tous pleins d'amoureuse fallace, 
Et l'induisant par signes sans mot dire 
A désirer la chose qu'il désire. 

Incontinent qu'elle se veit aymée. 
Bien ayse fut, se sentant estimée, 
Et plusieurs foys tout bellement baissa 
Sa belle face, et puis la redressa, 
Guignant de l'œil Leander doulcément, 
Qui en son cueur fut ayse grandement 
De ce qu'Hero son amour entendit, 

Et Tentendant point ne se deffendit. 

Donques tandis que son heure opportune 

Il espyoit pour suivre sa fortune, 

Le clair soleil vers Occident tiroit, 

Et peu à peu sa clarté retiroit, 

Si que Vesper on veit de l'autre part, 

Qui ja du jour tesmoignoit le départ, 

Parquoy, voyant le jouvenceau Leandre 

De toutes parts les ténèbres s'espandre, 

Plus hardiment d'elle s'approcher ose, 

Et luy serra les doigts plus blancs que rose. 

En souspirant ; et elle sans mot dire 

Comme en courroux sa main blanche retire. 

Dès qu'il sentit aux gestes la pensée 

D'Hero en branle, et demy eslancée, 

De la tirer print très bien l'aventure 

Par l'un des plis de sa riche vesture, 

La destournant, et la menant adonc 

A Tun des boutz du temple grand et long : 

Et elle alloit après luy pas à pas 

Tout lentement, comme ne voulant pas; 

Puis de propos femenins l'a tencé, 

Disant ainsi : « Estes vous insensé, 

Mon gentilhomme ? Entreprenez vous bien 

D'ainsi tirer une fille de bien? 

Croyez qu'icy fort mal vous adressez : 

Allez ailleurs, et ma robe laissez, 

Que n'esprouviez, à vostre grand dommage, 

L'ire et fureur de mon grand parentage. 

Prier d'amour est chose deffendue 

Nonnain qui s'est vierge à Venus rendue. 

Et n'est loysible inventer achoison 

D'aller au lict de fille de maison. » 

Telle parolle aux filles convenable 
Tenoit Hero à l'amant bien aymable. 
Et quand Leandre eut de la vierge ouy 
Le doulx courroux, il fut tout resjouy, 
Sentant en elle (à cette occasion) 
Les signes vrays de persuasion : 
Car lors que femme à un amant conteste. 
Son contester signe d'amour atteste. 

Doncques, après qu'il eut de grand' ardeur 
Baisé son col blanc et de bonne odeur, 
Désir d'amour qui l'aguillonne et poinct 
Le feit parler à sa dame en ce poinct : 
« Chère Venus, après Venus la gente, 
Noble Pallas, après Pallas prudente, 
Je parle ainsi, car trop grandement erre 
Qui t'accompare aux femmes de la terre, 
Veu que tu es, à bien te visiter, 
Toute semblable aux filles Juppiter ; 
Bienheureux est celluy qui te planta, 
Et pleine d'heur celle qui t'enfanta. 
Si te supply, enten à mes clamours. 
Et pren pitié des contrainctes d'amours. 
Tu te dis fille à Venus consacrée : 
Fais donc cela qui à Venus agrée ; 
Vien, vien, m'amye, et d'une amour égale 
Entrons tous deux en sa loy conjugale ; 
Ce n'est pas chose aux vierges bien propice, 
D'administrer à' Venus sacrifice ; 
Venus ne prend aux pucelles plaisir ; 
Ses vraiz statutz (si tu as le désir 
De les sçavoir) et ses mystères dignes 
Ce sont anneaulx, nopces, lictz et courtines. 
Puis qu'aymes donc Venus doulce et traictable, 
Aymé la loy d'amour tant délectable. 
Et me reçoy, en laissant tous ces vœux. 
Pour humble serf, ou mary, si tu veulx : 
Serf que pour toy Cupido a vené, 
A coups de traict poursuivy et mené. 
Usant, hélas 1 en moy de tel effort 
Que feit Mercure en Hercules le fort, 
Quand le mena soubz sa verge dorée 
Servir la nymphe en Lydie honorée. 
Las! quant à moi, Venus au beau corsage 
M'a rendu tien, non Mercure le sage. 
noble vierge, il ne faut qu'on te die 
D'Athalanta, la belle d'Arcadie : 
Tu sçais comment en amour soulager 
Ne vouloit pas le beau Meleager, 
Pour demeurer tousj ours vierge obstinée ; 

Mais au moyen de Venus indignée 
Elle devint de luy plus amoureuse 
Qu'au paravant ne luy fut rigoureuse. 
Pourtant, m'amye, aux choses que j'ay dictes 
Te fault renger, que Venus tu n'irrites. » 

Ainsi l'amant persuadoit de bouche 
La belle Hero, encor toute farouche, 
Si que les motz tant doulx qu'ouys elle a 
Feirent son cueur vaciller çà et là. 

La vierge adonc, muette devenue, 
Sa veue en terre a longuement tenue, 
Cachant sa face, en laquelle luy monte 
Ce sang vermeil tesmoingnage de honte. 
Plus cheminant pensive se monstroit, 
Et sans besoing -bien souvent accoustroit 
Ses vestemens, tous signes en partie 
D'une pucelle à aymer convertie ; 
Et silence est la promesse accordée 
De toute fille ainsi persuadée. 

Or sentoit ja ceste cy les secousses 
Et aiguillons des amours aigresdoulces, 
Pouice qu'en cueur si noble et de hault prix 
Facilement le doulx feu s'estoit pris ; 
Puis esbahie estoit d'autre costé 
Du doulx Leandre et de sa grand' beauté. 

Donc, ce pendant qu'en la terre ses yeulx 
Elle eust fichez, Leander, curieux 
Et plein d'amour, de veoir n'estoit lassé 
Son tendre col, qu'elle tenoit baissé, 
Lequel pourtant finablement leva, 
Puis, rougissant, ainsi dire elle va : 

« Je ne croy pas, Seigneur, que le pouvoir 
Tu n'eusses bien d'une roche esmouvoir 
Par tes devis. Qui t'a faict si sçavant 
A' mettre motz deceptifs en avant, 
povre moy 1 et qui t'a incité 
De venir veoir mon pays et cité ? 
Si est ce en vain que m'as propos tenu ; 
Car, veu que errant tu es et incongnu, 
Et qu'en tby n*a seureté de fiance. 
Gomment peulx tu avoir mon alliance? 

Nous ne povons (pour bien te Texposer) 
Publicquement tous deux nous espouser, 
Pource que j'ay mes parens au contraire ; 
Et quand vouldrois par deçà te retraire 
En te faingnant personne fugitive, 
Tu ne pourvois cacher Tamour furtive, 
Car en tout temps les langues sont amyes 
De faulx rapportz et toutes infamyes ; 
Et ce que l'aire en secret on prétend, 
En plein marché Malebouche Tentend. 
Ce neantmoins, je te pry que je sache 
D'où tu es né, et ton nom ne me cache ; 
Si quiers le mien, ne te diray de non : 
Sçache de vray qu'Hero est mon droict nom, 
Et ma maison une tour haulte et droicte, 
Là où j'habite, en menant vie estroicte, 
Sans entretien de personne vivante, 
Fors seulement d'une simple servante. 

Ceste grand' tour devant Seste a son eslre 
Sur creux rivage, auquel de ma fenestre 
Me sont les flots de la mer apparens ; 
Tel fut l'advis de mes rudes parens. 
Autres voysins autour de moy ne hantent, 
Ne jeunes gens point n'y dansent ne chantent. 
Mais sans cesser, et de jour et de nuict, 
La mer venteuse à l'oreille me bruit. » 

Adonc Hero, honteuse de rechef, 
Vers son manteau baissa un peu le chef. 
Et en couvrit sa face illustre et claire, 
Pensant en soy : « Hero, que veulx tu faire? » 
De l'autre part, Leander, d'une extrême 
Désir qu'il a, consulte avec soymesme 
Comme il pourra devenir si heureux 
De parvenir au combat amoureux. 

Certes, Amour, variable en conseil. 
Fait playe aux cueurs, puis baille Pappareil 
Et luy, par qui sommes tous surmontez, 
Conseille ceulx qu'il a priz et domptez : 
Ainsi feit il, ainsi donna secours 
A Leander, qui après tous discours 
Triste, et feisant d'un vray amant l'office, 

Va dire un mot plein de grand artifice : 

« Vierge (dit il), .tant peu craintif seray 
Que Taspre mer pour toy je passeray, 
Fust ce un endroict d'innavigable gouffre, 
Voyre fust Feau bouillante en feu et souffre ; 
Je ne crains point la mer désespérée, 
S'il fault aller en ta chambre parée, 
Et si n'auray frayeur en escoutant 
L'horrible bruit de la grand' mer flottant. 
Ains tous les soirs, mouillé, sans paour ne honte 
Nageray nud en la mer Hellesponte : 
Car il y a distance assez petite 
De la cité Abydaine où j'habite 
Jusques chez toy; fais moy sans plus ce tour 
De me monstrer sur le hault de ta tour 
Quelque lanterne ou brandon flamboyant 
Devers la nuict, afin qu'en le voyant 
Je sois d'amour le navire sans voile, 
Ayant sur mer ton flambeau pour estoille ; 
Aussi affin qu'en le voyant, ne voye 
De Bootes l'occidentale voye, 
Ny Orion cruel et pluvieux. 
Ne le train sec du chariot des cieulx, 
Qui de venir me pourroit bien garder 
A ce doulx port où je veulx aborder. 

Mais par sus tout (helas ! ma chère dame) 
SI tu ne veulx qu'acoup je perde l'ame, 
Pren garde aux ventz ; vueilles avoir le seing 
Que, trop esmeuz, n'estaingnent au besoing 
Le clair flambeau conducteur de ma vie. 
Si au surplus de sçavoir as envie, 
Quel est nom, Leander je m'appelle, 
Mary d'Hero, la gracieuse belle. » 

Ainsi tous deux ordonnoient le décret 
Du mariage, entre eulx clos et secret, 
Et de garder tout l'ordre taciturne 
Servant au faict de l'amytié nocturne, 
Dont le flambeau seroit seul tesmoingnage, 
En promectant tout d'un mesme courage, 
Elle, de faire esclairer le brandon ; 
Luy. de se mectre en l'eau à l'abandon. 

13. 

Puis, confirmans la nuict des espousailles 
Par un baiser donné en fiansailles, 
Force leur fut (à regret et envis) 
Se séparer et rompre leurs devis. 
Si s'en alla Hero en sa tour haulte, 
Et Leander (afïin que par sa faulte 
Ne s'esgarast de nuict en son retour) 
Merquoit de Tœil le chemin de la tour 
Et naviguoit vers Abyde tendant. 

Pensez en vous quantesfoys ce pendant 
Ont désiré tous deux Theure propice 
D'entrer au lict d'amoureux exercice. 

Or avoit ja la nuict d'eulx attendue 
Sa robe noire en Pair toute estendue, 
Et les humains rendit par tout dormans, 
Fors Leander, le plus beau des amans, 
Qui sus le bord de la mer pour nager 
Attend pied coy le luysant messager 
De ses amours, et guetta de ce pas 
Le luminaire et feu de son trespas, 
Lequel luy doibt de loing monstrer par signes 
Le droict chemin des nopces clandestines. 

Si tost qu'Hero veit que la nuict umbreuse 
Noircie estoit d'obscurté ténébreuse, 
Songneusement comme elle avoit promis 
A le flambeau en évidence mis, 
Qui ne fut pas plus subit allumé 
Que Leander ne fust tout enflammé 
Du feu d'amour, si que son cueur ravy 
Et le flambeau s'allumoient à l'envy : 
Bien est il vray qu'oyant les sons horribles 
Que font en mer ces grands undes terribles 
Il eut en soy frayeur de prime face ; 
Mais, peu à peu prenant cueur et audace, ♦ 
Pour s'asseurer parloit tout seul ainsi : 

« Amour est dur, la mer cruelle aussi : 
Un bien y a : ce n'est qu'eau en la mer, 
Et dedans moy ce n'est que feu d'aymer. 
Sus donc, mon cueur : prens le feu de ta part, 
Et ne crains l'eau qui en la mer s'espart; 
A ce coup fault qu'en amour me secondes. 

Dequoy crains tu les vagues et les undes ? 

cueur d'amant, n'as tu point congnoissance 

Que Venus print des undes sa naissance, 

Et qu'elle a force et domination 

Dessus la mer, et sur l'afifection 

Qui nous conduict? » Mis à fin ce propos, 

Il despouilla ses membres bien dispos, 

Et des deux mains ses habitz desliez 

Autour du col a serrez et liez; 

Puis, s'esloingnant du bort un peu en ça. 

D'un sault de course en la mer se lança, 

Tirant tousjours vers la cbere lanterne, 

Et tellement en la mer se gouverne. 

Que luy tout seul navigant vers sa dame 

Estoit sa nef, son passeur et sa rame. 

Hero, tandis, qui des creneaulx esclaire. 
De son manteau couvroit la lampe claire 
Quand s'eslevoit quelque nuysible vent. 
Et la garda d'estaindre bien souvent, 
Jusques à tant que Leander passé 
Au port de Seste arriva tout lassé. 
Et que la vierge en sa tour haulte et forte 
Le feit monter; mais sachez qu'à la porte 
Elle embrassa, d'amour et d'aise pleine. 
Son cher espoux quasi tout hors d'haleine, 
Ayant encor ses blancz cheveulx mouillez, 
Tous degoutans, et d'escume souillez. 
Lors le mena dedans son cabinet, 
Et quand son corps eust essuyé bien net, 
D'huille rosat bien odorant l'oingnit, 
Et de la mer la senteur estaingnit. 

En un lict hault adonques il se couche. ' 
Et elle auprès, qui sa vermeille bouche 
Ouvrit, ainsi parlant à son espoux, 
Auquel encor bien fort battoit le poulx : 

« Amy, tu as beaucoup de travail pris, 
Plus qu'autre espoux n'en a onc entrepris ; 
Assez te dois contenter pour un coup 
De l'eau sallée et de l'odeur maulvaise 
De la marine : or te metz à ton aise. 
Et en mon sein (cher amy qui tant vaulx) 

Leandre adonc la ceincture impollué 
Qu'elle porloit soudain luy a tollue 
D'autour du corps, et entrèrent tous nuds 
Aux sainctes loix de la doulce Venus. 

Helas! c'estoient des nopces, mais sans danses 
G'estoit un lict, mais lict sans accordances 
D'hymnes chantez ; nul poète on n'y veit 
Qui du sacré mariage escrivist; 
Cierge beneit aucun n'y fut posé 
Pour illustrer le lict de l'espousé ; 
Là menestriers ne sonnèrent aulbades; 
Là balladins ne jecterent gambades; 
Chantz nuptiaulx point n'y furent chantez 
Par les amys et les deux parentez, 
' Ainçoys à l'heure à coucher disposée 
Silence feit le lict de l'espousée, 
Et l'ornement et principale cure 
De ceste feste estoit la nuict obscure, 
Si qu'Aurora, qui le moûde embellit, 
Ne veit jamais couché dedans ce lict 
Le marié : car sans jour et sans guyde 
Tous les matins repassoit vers Abyde, 
Insatiable et plein d'ardant désir 
De retourner au nocturne plaisir. 

Quant à Hero, pour si seurement faire 
Que ses parens ne congneussent l'affaire, 
Tousjours d'habit de nonnain se vestoit, 
Et de jour vierge et de nuict femme estoit. 

quantesfoys le beau jour évident 
Ont souhaitté descendre en Occident! 

Aiiisi leur grande amytié conduysoient 
Et en plaisir secret se deduysoient ; 
Mais peu vescu ont en ceste manière. 
Et peu jouy de l'amour marinière ; 
Car dès que vint le bruyneux yver, 
Voycy les vents tous esmeuz arriver, 
Qui esbranloient le$ fondemens profons 
De l'eau débile, et battoient jusqu'au fons. 
Faisans mouvoir d'orage horriblement 
Toute la mer çà et là, tellement 

Avoient aux portz leurs voiles retirées. 

Mais le fort vent ne Tyver ne Torage 
N'espoventa jamais ton fort courage, 
Leander 1 ains la lampe allumée 
Dessus la tour à l'heure accoustumée 
Te donna cueur d'entrer en la marine 
Par ce dur temps, la faulse et la maligne. 

Helas! Hero, de bon sens despourveue, 
Devoit l'yver se passer de la veue 
De son amy, sans plus faire reluyre 
Le brandon prest à ses plaisirs destruire ; 
Mais Destinée à son malheur la meine, 
Si faict Amour : car de son plaisir pleine 
Meit sur la tour le flambeau sans propos, 
Non plus flambeau d'Amour, mais d'Atropos. 

Or estoit nuict : quand les vents vehemens, 
Par merveilleux et divers soufflemens 
Poulsans l'un l'autre, en mer se remuèrent, 
Et peslemesle en fureur se ruèrent 
Sur le rivage, à celle mauvaise heure 
Le povre amant, que faulx espoir asseure 
D'aller encor aux ordinaires nopces, 
Estoit porté des bruyantes et grosses 
Vagues de mer. Ja les undes ensemble 
S'entrebatoient ; l'eau sallée s'assemble • 
Tout en un mont ; les flotz sont jusqu'aux cieulx ; 
La terre esmeue est des ventz en tous lieux 
Par leur combat ; car Boreas se vire 
Contre Notus, Eurus contre Zephyre, 
Si que l'orage en mer bruyante espars 
Inévitable estoit de toutes pars. 

Leandre alors, qui maulx intolérables 
Avoit souffert des undes implacables, 
Prioit Venus de luy estre opportune, 
Prioit Thetis, se vouoit à Neptune, 
Et n'oublia de dire à Boreas : 
« Aquilon, qui tant labouré as 
Au faict d'amour pour la pucelle Attique, 
Entens à moy. » Mais nul dieu aquatique 
A son prier n'a l'oreille inclinée. 

Et n'a TAmour sceu vaincre destinée ; 
Car, tout rompu de ceste impétueuse, 
Emotion de la mer fluctueuse, 
Aux jambes eust les puissances débiles, 
Ses bras mouvans devindrent immobiles, 
Et en sa gorge entroit avec Tescume 
Grand' quantité d'eau pleine d'amertume. 
Finablement, le vent par sa rudesse 
Estaindre vint la lanterne traistresse. 
Avec la vie et Tardante amytié 
De Leander, digne de grand' pitié. 

Tandis Hero avoit ses beaulx yeulx vers 
Tousjours au guet, vigilans et ou vers. 
Et lors sur piedz pleurant, pensant, resvant, 
La misérable, en sa face levant. 
Va veoir du jour la claire estoile Aurore, 
Et ne veoit point son cher espoux encore. 
Parquoy, estant ja estainct le flambeau, 
Deçà, delà, jecta son œil tant beau 
Sur le grand doz de la mer, pour sçavoir 
Si son amy navigant pourra veoir : 
Mais, lasi si tost qu'elle eust jecté sa veue 
Encontrebas, la povre despourveue 
Va veoir au pied de la tour, desciré 
Contre les rocs, son amy désiré. 
Dont paS^ fureur rompit son vestement 
Autour du sein, puis tout subitement 
Jectant un. cry de personne insensée, 
Du hault en bas de la tour s'est lancée. 
Ainsi Hero mourut le cueur marry 
D'avoir veu mort Leander son mary : 
Et après mort, qui amans desassemble, 
Se sont encor tous deux trouvez ensemble. 



Digitized by VjOOQIC 



DEUX COLLOQUES D'ERASME 



COLLOQUE D ERASME 

TRADUIT DE LATIN EN FRANÇOIS PAR CLEMENT MAROT 
WTITCLÉ 

ABBATIS ET ERUDITiE 



AUX LECTEURS 

Q^^ le sçavoir d* Erasme vouldra veoir^ 
Et de Marot la rythme ensemble avoir, 
Lise cestuy colloque tant bien faict. 
Car c'est d'Erasme et de Marot le faict. 



AU LECTEUR 

Entends (lecteur) que ce colloque, 
Qui est d'un abbé ignorant 
Duquel une femme se mocque. 
Religion, ne met à néant : 
Mais, Vabus un peu descouvrant. 
Des gens sçavants l'honneur ne touche . 
Ainsi l'entends en le lisant. 
Qui sera morvetu:, si se mouche. 

DE l'abbé et de la. FEMME SÇAVANTB 

Interlocuteurs : I'Abbé et Tsabeau 

lVbbâ 
Quel mesnage, dame Isabeau, 
Voy je céans? 

YSABEAU 

N'est il pas beau? 
l'abbé 
Je ne sçay quel beau, mais vraiment 
Il ne sied pas fort proprement 
A fille ne femme. 

tsabbaù 

Pourquoy? 
l'abbé . • 

Pour ce qu'en ce lieu de requoy 
Tout est jrtein de livres. 

YSABBAU 

Tant mieulx : 
Et dea! vous qui estes si vieux, 
Abbé nourry en seigneurie, ^ 
Veistes vous jamais librairie 
Ghés les grands dames? 
l'abbé 

Si ay, si, 
Tout en beau françois : mais ceux cy 
Ce sont livres latins et grecz. 

YSABEAU 

J'entens bien, ilz vous sont aigretz : 
Mais dictes moy en conscience 
N'apprend on sagesse ou science 
Qu'en livres françoys seulement? 

l'abbé 
Gela n'appartient nullement 
Qu'à princesses de hault affaire. 

Quand elles ne sçavent que faire 
Pour recréer un peu leurs âmes. 

YSABBAU 

Et n'appartient il qu'aux grandz dames 
De sçavoir et de vivre à Taise? 

l'abbé 
Or escoutons, ne vous desplaise ; 
C'est mal accouplé, ce me semble, 
Vivre à l'aise et sçavoir ensemble ; 
Aux femmes n'appartient sçavoir, 
Et est aux princesses d'avoir 
Leur plaisir, et à l'aise vivre. 

YSABBAU 

Il fault que Tassault je vous livre : 
Dictes moy, n'appartient il point 
A chascun de venir au poinct 
De bien vivre? 

l'abbé 
Je croy qu'ouy. 

YSABBAU 

Et venez çà, povre esblouy ; 
Doy je dire aveugle? Qui est ce 
Qui peult vivre en aise et liesse 
Sans vivre bien? 

l'abbé 

Mais je demande ' 
Qui peult vivre en liesse grande 
En vivant bien? 

YSABBAU 

Par ainsi donques, 
Vous approuvez tous ceux quiconques 
Vivent d'une vie mauvaise, 
Pourveu qu'ilz vivent à leur aise : 
Ne faictes pas? 

l'abbé 
Je cuyde, moy, 
Que ceux qui vivent sans esmoy 
Et à plaisir vivent trèsbien. 

YSABEAU 

Mais ce tant grand plaisir, ou bien 
Vient il des choses de dehors, 
Ou de Tesprit? 

l'abbk 
Il ne vient fors 
De ce que je sens et saveure, 
. Ou que je voy. 

YSABEAU 

Je vous assèure 
Que ne vous estes destourbé, 
Et estes un subtil abbé, 
Mais un trèslourdault philosophe : 
Respondez moy, de quel estophe 
Est le grand aise? A vostre advis 
Où le prenez vous? 

l'abbé 

En convis, 
A boire et dormir tant qu'on peult, 
A faire tout ce que Ton veult, 
En argent, honneur, tout cela. 

YSABEAU 

Et si Dieu en ces choses là 
D'adventure avoit mis science 
Et ce beau don de sapience. 
En vivriez vous moins plaisamment? 

l'abbé 
Qu'appelez vous premièrement 
Sapience, à fin qu'on le sçache? 

YSABEAU 

Chose dont vous ne tenez tache. 
C'est à sçavoir, congnoistre en somme 
Que la félicité de l'homme 
Ne gist fors qu'aux biens de l'esprit, 
Et que tout le bien qui périt. 
Comme argent, honneur, noble race, 
Ne le rend (sauve vostre grâce) 
Plus heureux, ne meilleur aussi. 

l'abbé 
G*e$t le moindre de mon soucy 
Que ceste sapience. 

YSABBAU 

Voire : 
Or ça, pourriez vous jamais croire 
Que je sens plus d'aise et grand heur 
A lire quelque bon autheur 
Moral, naturel ou divin, 
Que vous à boire de bon vin, 
Ou jouer quand on a disné? 
Que vous en semble, Domine^ 
Ne vis je pas en grands esbas? 

l'abbé 
Quant à moy, je n'y en voy pas, 
Sans mentir. 

YSABEAU 

Je ne m'enquiers point 
Qui vous délecte ou qui vous point. 
Mais de ce qui doibt délecter. 

l'abbb 
Je ne vouldrois point alecter 
Mes moynes dispos et délivres 
Ordinairement en ces livres : 
C'est bien livré. 

YSABBAU 

Et mon mary, 
Tant s'en fault qu'il en soit marry, 
Qu'il m'en aime mille foys mieulx : 
Pourquoy en voz religieux 
Les livres doncques n'approuvez? 

l'abbé 
Je les en ay tousjours trouvez 
Moins obeissans la moitié. 
Et si hardiz que c'est pitié 
A me respondre : ilz me répliquent 
D'un tas de décrets qu'ilz expliquent, 
De Sainct Pierre et Sainct Mathieu 
Et de Sainct Paul. 

YSABEAU 

Ho 1 de par Dieu, 
Vous leur commandez donc de lire 
Choses qui peuvent contredire 
A Sainct Pierre et Sainct Paul Tapostre? 

l'abbé 
Par mon ame, sauve la vostre, 
Je ne sçay quelP doctrine ilz ont, 
Mais je hay les moines qui sont 
Repliquans, et vouldrois n'avoir 
Moine qui eust plus de sçavoir 
Que j'en ay. 

YSABBAU 

Pour y obvier. 
Il ne fsiult rien qu'estudier 
Si bien que soyez fort sçavant. 

l'abbé 
Ja n'ay loisir mettre en avant 
Toutes ces choses. 

YSABEAU 

La raison? 
l'abbé 
Pour autant qu'en nulle saison 
N'y puis vacquer. 

YSABEAU 

Quoy, nostre maistre, 
Ne pouvez vous vacquer a estre ^ 
Prudent et sage? 

• l'abbé 
Ma foy non. 

YSABEAU 

Vous n'en aurez donc point le nom. 
Elqui vous garde d'y entendre? 

l'abbé 
Tout plein de seing qu'il me fault prendre 
Pour ma maison; ëiire la court; 
Mon service, qui n'est pas court; 
Ghevaulx, chiens, oiseaux, choses telles. 

YSABEAU 

Ces choses là vous semblent elles 
Meilleures que devenir sage? 

L^ABBé 

Que voulez vous? c'est un usage 
Que nous avons. 

YSABBAU 

Je vous demande, 
Si vous aviez vertu si grande 
De muer les corps et les testes 
De vous et voz moines en bestes, 
Les feriez vous pas estre veaux, 
Et vous cheval? 

l'abbé 

Quels motz nouveaux ! 
Non vrayement. 

YSABBAU 

Si seroit ce bien 
Pour garder qu'ilz ne fussent rien 
Plus que vous, en faisant ainsi. 

L^ABBÉ 

Je n'aurois pas trop grand soucy 
Quelz animaux fussent les moynes, 
Ne les curez, ne les chanoines, 
Pourveu qu'homme je îvC&se. 

YSABBAU 

Somme, 
Vous pensez donc celuy estre homme 
Qui n'est sage et n'y veult pourvoir? 

l'abbé 
Je suis, si le voulez sçavoir, 
Pour moy, assez sage et heureux. 

YSABBAU 

Sy sont bien les pourceaux pour eux 
En leur qualité. 

l'abbé 

Par mon ame, 
Vous estes une estrange dame, 
Et me semblez une sophiste. 

YSABEAU 

Par ma foy, Monsieur le Buliste» 
Ce que me semblez ne diray ; 
Mais bien je vous demanderay 
Pourquoy mes livres fasclient tant 
A vostre veue. 

l'abbé 
Pour autant 
Que la quenoille et le fuseau 
Sont armes de femmes. 

YSABEAU 

Tout beau 1 
La femme ne doibf elle point 
Gouverner sa maison à poinct, 
Instruire ses enfans? 

l'abbé 
Si faict. 

YSABEAU 

Et pensez vous qu'un tel effect 
Se puisse mener sans prudence? 

l'abbé 
Nenny vrayement, comme je pense. 

YSABBAU 

A fin qu'adverty en soyez, 
Les livres que vous me voyez 
Me font telle chose cognoistre. 

l'abbé 
On voit tous les jours en mon cloistre 
Soixante et quatre moines vivre : 
Toutesfoys au diable le livre 
Qu'en leur chambre encor on a veul 

YSABEAU 

A ce conte, c'est bien proveu, 
A voz moines de bonne sorte. 

l'abbé 
Quant des livres, je vous supporte, 
Mais non latiner. 

YSABEA.U 

Voicy rage : 
Pourquoy ! 

l'abbb 
Pourceque tel langage 
Aux femmes n'est pas bien séant. 

YSABEAU • 

Ne respondez point pour néant : 
Raison ? 

l'abbb 
A tout bien regarder, 
Gela sert bien peu à garder 
Leur chasteté. 

YSABEAU 

Doncques les songes, 
Les fables et sottes mensonges 
Des romans ont propriété 
De garder nostre chasteté ? 
N'ont pas? 

l'abbb 
Ce n'est pas tout. 

YSABEAU 

Là donc, 
Dictes hardiment tout du long 
Sans rien obmettre. 

l'abbé 
Toutes femmes 
Qui craignent tomber en diffames 
En si grand danger ne seront 
Des prestres, quand point ne sçauront 
Parler latin. 

YSABEAU 

En bonne foy, 
Le moindre danger que j'y voy 
C'est cestuy là ; car du latin 
Vous travaillez soir et matin 
A rien n'en sçavoir, Dieu mercy. 

l'abbé 
La commune l'estime ainsi 
Que je le vous ay récité, 

Parce qu'il n'est pas usité 
Ne commun qu'une femme ou fille 
Sçache lant, ne qu'elle babille 
I^tin, ne gros ny élégant. 

YSABBAU 

Pourquoy m'allez vous allegant 
La commune, qui est le pire 
Aulheur que vous me sçauriez dire 
Pour faire bien? Et d'advantage, 
Pourquoy m'alléguez vous l'usage 
Et la coustume qui s'oppose 
Tousjours à faire bonne chose ? 
Aux bonnes choses conviendroit 
S'accoustumer : lors adviendroit 
Qu'on verroit la chose en usance 
Qui estoit hors d'accoustumance ; 
Ce qui estoit amer à tous 
Seroit d'un chascun trouvé doulx ; 
Ce qui semble laid si longtemps 
Seroit fort beau. 

l'abbé 

Je vous entends. 

YSABBAU 

Par vostre foy, je vous demande : 
Sied il mal à une Allemande 
Sçavoir françoys I 

l'abbô 
Non. 

ysabeau 

Raison quelle ? 
l'abbé 
Et que sçay je, moy I A fin qu'elle 
Parle aux Françoys, ou leur responde : 
Dy je pas bien? 

ysabçau 

Le mieulx du monde : 
Pourquoy donc me venez reprendre 
Si le latin je veux aprendre, 
Pour parler avec tant d'autheurs 

Sages, sçavans, consolateurs, 
Tant bien disans, tant bien vueillans, 
Et en tout si biens conseillans 
Ceux qui les lisent? 

L^BBé 

Je vous jure 
Que de ces livres la lecture 
Diminue merveilleusement 
A la femme l'entendement; 
Avec ce qu'elles n'en ont gueres, 
Et qu'elles sont un peu légères 
Du cerveau. 

YSABEAU 

De dire combien 
Vous en avez, je n'en sçay rien; 
Si peu que j'en ay, toutesfoys, 
J'aymerois mieulx cent mille foys 
L'user en quelque bonne estude 
Qu'en une grande multitude 
D'oraisons sans cueur barbotées, 
Ou en jambons ou en tostées, 
Toutes nuictz après qu'estes yvres. 

l'abbb 
La fréquentation des livres 
Pour vray engendre frenaisie. 

ysabbau 
Voicy estrange fantasie : 
Lés propos de tous ces beuveurs 
Que vous avez, buflfons, baveurs, 
Vous font ilz fipenatique? 

l'abbé 

Moy! 
Mais bien me mettent hors d'esmoy 
Et d'ennuy, c'est bien le contraire. 

TSABBAU 

Gomment donc se pourroit il &ire 
Que si honnestes deviseurs 
Que mes livres tant beaulx diseurs 
Me feissent nuysance? 

14 

l'abbb 

On le dici. 

YSABBAU 

Ce qu'on en voit y contredict. 
Combien des vostres voit on plus 
A qui le jeu des detz ou flus, 
Le long veiller, les beuveries, 
Ont engendré des resveries 
Et des fureurs ? 

l'abbé 

Ma foy, Madame, 
Si ne vouldrois Je point de femme 
Qui de sçavoi'r eust le degré. 

YSABEAU 

Et je me sçay un trèsbon gré 
D'avoir un homme pour espoux 
Qui est tout différent à vous ; 
Car la science qu'ay apprise 
Faict que davantage il me prise, , 
Et que je l'ayme beaucoup mieux. 

l'abbb 
Quand j'y pense, je deviens vieux. 

YSABEAU 

A quoy ? 

l'abbé 
A la peine qu*on prend 
, Quand les sciences on aprend. 
Puis fault mourir. 

YSABEAU 

Hél grosse teste 
Aimerfez vous mieux mourir beste, 
Si demain vous passiez le pas, 
Que de^ mourir sçavant? 

l'abbé 

Non pas : 
Pourveu que je n'eusse jamais 
Peine d'apprendre. 

YSABEAU 

Voire mais. 

Sans peine au monde nul ne peult 
Attaindre à rien de ce qu'il veult ; 
Encor tout ce qui est acquis, 
Tant soit il à grand' peine quis, 
En mourant il faut qu'on le lasche; 
Pourquoy donc est ce qu'il vous fasche 
De prendre quelque peu de peine 
Pour chose tant noble et certaine, 
Et dont le fruict à l'autre vie 
Nous accompaigne? 

l'abbé 

J'ay envie 
De dire qu'en commun langage 
Nous disons une femme sage 
Folle* deux foys. 

YSABBAU 

Certainement 
Gela se dict communément 
Par les folz ; mais quoy, nostre maistre? 
La bien sage ne le peult estre ; 
Et celle qui faict son arrest 
D'estre bien sage, et point ne l'est, 
Est folle deux foys. 

l'abbb 

Mais d'où vient 
Qu'aux femmes aussi mal advient 
Science, qu'un bast à un beuf ? 

YSABBAU. 

Entendez-vous un bast tout neuf? 
Croyez, Domine Abbate, 
Qu'au beuf sied mieux d'estre basté, 
Qu'à un asne de porter mitre. 
Que tient on en vostre chapitre 
Dé la Vierge mère ? 

l'abbé 

J'en tien. 
Quant à moy, ce qu'un bon chrestien 
Doibt tenir. 

YSABBAU 

Elle ne lisoit 

Donc jamais livre ? 

l'abbé 
Si faisoit; 
Mais sans double elle ne leut oncques 
En ces livres cy. 

TSABBAU 

En quoy doncques? 
Je ne Tay encor apprins d'ame. 

L^ABBé 

En ses Heures de Nostredame 
Dévotement. 

YSABBAU 

Voycy bon homme ! 
Et à quel usage? 

L^BBâ 

De Romme, 
Gomme je croy. 

YSABBAU 

Paule et Eustoche, 
Femnies aymant Dieu et leur proche, 
Ne furent elles pas expertes 
En la saincte Escripture? 

L*ABBB 

Certes. 
Aujourd'hui nous n'en voyons point, 
Au moins bien peu. 

YSAÔBAU 

Tout en ce poinct, 
G'estoit jadis chose bien rare 
Que de veoir un abbé ignare : 
Aujourd'huy il est si commun, 
Que cent mille aussi bien comme un 
Se trouveront ; jadis les princes, 
Roys, Césars et chefz de provinces 
N'estoyent moins exquis en sçavoir 
Qu'en armes, puissance et avoir ; 
Et n'est encores ceste chose 
Si rare comme l'on propose. 
Aux Itales et en Espaigne, 
Aujourd'huy voyre en Allemaigne, 

Force femmes se trouveront 
Qui aux plus cl ers disputeront; 
En Angleterre sont encore 
Les filles du chancelier More ; 
En France tenons pour Minerve 
La sœur du roy, que Dieu conserve ; 
Et aux lettres fort on y prise 
Les nobles filles de Soubize ; 
Et si garde à vous ne prenez, 
Il adviendra qu'à vostre nez 
Aux èscoles présideront, 
En pleine église prescheront. 
Et auront voz mitres et crosses. 

l'abbé 
Dieu nous gard de pertes si grosses 
Toutesfois. 

TSABBAU 

Que Dieu vous en garde ? 
C'est à vous à y prendre garde : 
Car si tenez tousjours ces voyes, 
A presclier se mettront les oyes, 
Plus tost qu'elles vous souffrent estre 
Pasteurs sans voz brebis repaistre. 
Vous voyez quel est le danger 
La farce du monde changer : 
Son personnage quitter fault 
Au beau milieu de Teschafault, 
Ou que de faict ou de paroi le 
Ghascun sache jouer son roUe; 
Le temps vient, l'affaire est pressé. 

l'abbé 
Quel grand diable m'a adressé 
A ceste femme? En bonne foy, 
Si jamais chez nous je vous voy. 
Plus gracieux nous vous serons. 

ysabeau 
Et comme quoy ? 

l'abbé 
Nous danserons, 
Banqueterons, irons chasser, 

14.. 

Pour vous faire le temps passer, 
Et si jamais vous veistes rire, 
Nous rirons bien. 

YSABEAU 

Vrayment, beau Sire, 
J'ay prou de quoy rire en ce lieu, 
Sans aller là. 

l'abbé 
Adieu. 

YSABEAU 

Adieu. 



F^N DU PREMIER COLLOQUE 

COLLOQUE D ERASME 

TRADUIT DE LATIN EN FRANÇOIS PAR CLEMENT MAROT 

INTITULÉ 

ViRGO MtaoYdcfJLOç. 



AU LECTEUR FRANÇOYS 

Amy lecteur^ sois adverty, 
Qii'au latin n'a rien d'advantage 
Que ce qui est icy verty 
Par Marot en nostre langage. 



COLLOQUE DE LA. yiERGE MEPRISANT MARIAGE 
CLEMENT 

Bien aise suis de veoir la fin 
Du souper (Catherine), à fin 
D'aller se pourmener ensemble : . 
Car, veu la saison, il me semble 
Qu'il n'est chose plus délectable. 

CATHERINE 

Je vieillissois aussi à table, 
Et si m'ennuyois d'estre assise. 

CLEMENT 

Qu'il faict beau temps, quand je m'advise I 
Voyez, voyez tout à la ronde 
Comment le monde rit au monde ; 
Aussi est il en sa jeunesse. 

CATHERINE 

Vous dictes vray. 

CLEMENT 

Et pourquoy est ce 
Que vostre printemps çà et là 
Ne rit aussi ? 

CATHERINE 

Pourquoy cela? 

CLEMENT 

Pource que n'estes pas bien gaye 
A mon gré. 

CATHERINE 

Paroist il que j'aye 
'Autre visage que le mien 
Accouslumé ? 

CLEMENT 

Voulez vous bien, 
Sans que vostre œil soit esblouy. 
Que je vous monstre; à vous? 

CATHERINE 

Ouy. 

CLEMENT 

Voyez vous bien là ceste rose, 
Qui s'est toute retraicte et close 
Vers le soir ? 

CATHERINE 

Je la voy. Et puis? 
Vous voulez dire que je suis 
Ainsi decheue? . 

CLEMENT 

Toute telle. 

CATHERINE 

La comparaison est plus belle 
Que propre. 

CLEMENT 

Si ne m'en croyez, 
Mirez vous bien, et vous voyez 
En ce ruisseau : mais dictes moy 
Pourquoy avec si grand esmoy 
Durant le souper souspiriez. 

CATHERINE 

Il ne fault que vous enqueriez 
De chose qui aucunement 
Ne vous touche. 

CLEMENT 

Mais grandement; 
Car, qmiid vous estes en soucy, 

Je suis tout fasché : qu'est cecy ? 
Vous souspirez encor, Madame ; 
Comme il vient du profond de l'ame 
Ce souspir là I 

CATHERINE 

Sans point mentir, 
J'ay qui au cueur se faict sentir : 
Mais le dire n'est pas bien seur. 

CLEMENT 

A moy qui vous tiens pour ma sœur? 
Non, non, Catherine, m'amie, 
N'ayez ne craincte ne demye ; 
Dictes moy tout sans rien obmettre : 
Car à seurté vous pouvez mettre 
Vostre secret en ces oreilles. 
Tant il soit grand. 

CATHERINE 

Voicy merveilles. 
Peult estre, quand vous le sçaurez, 
Aucune puissance n'aurez 
De m'y servir. 

CLEMENT 

On vous orra. 
Et qui par effect ne pourra 
Vous secourir, peult estre, au fort, 
Qu'on vous servira de confort 
Ou de conseil. 

CATHERINE 

J'ay la pépie. 

CLEMENT 

D'où vient cecy? suis je une espie, 
Ou ne m'aymez vous point autant 
Que vous soûliez V 

CATHERINE 

Je vous hay tant, 
Que j'ay moins cher mon propre frère ; 
Et toutesfoys mon cueur diffère 
D'en dire rien. 

CLEMENT 

Vous estes fine. 

Tenez ça : si je le devine, 
Le confesserez vous adonc? 
Vous reculez? Promettez donc, 
Ou j'importuneray sans fin. 

CATHERINE 

C'est vous mesmes qui estes fin. 
Or sus, puisque promettre fault. 

CLEMENT 

Tout premier rien ne vous deffault, 
Que je voy, en félicité. 

CATHERINE 

Pleust à Dieu que la vérité 
Vous en dissiez. 

CLEMENT 

Quant à vostre âge. 
Vous estes en la fleur ; et gage 
• Que le plus de voz ans ne monte 
Qu'à dix et sept. 

CATHERINE 

Non. 

CLEMENT 

A ce compte. 
Je croy que la peur de vieillesse 
Ne vous met pas en grand' tristesse. 

CATHERINE 

Nenny. 

CLEMENT 

On voit de tous costez 
En vous cent parfaictes beaultez, 
Grands dons de Dieu. 

CATHERINE 

Je vous affîe 
Que ne me plains ny glorifie 
De beauté quelle qu'elle soit. 

CLEMENT 

Après, assez on aperçoit 
Que n'avez maladie aucune, 
Sinon qu'il y en eust quelqu'une 
Qu'on ne voit point. 

CATHERINE 

La Dieu mercy, 
Je n'ay rien eu jusques icy 
De mal caché. 

CLEMENT 

Quant au renom, 
Il n'est point mal. 

CATHERINE 

Je croy que non. 

CLEMENT 

Puis Yous avez, je suis records, 
Un esprit digne de ce corps, 
Voire tel, sur ma conscience, 
Que pour moy en toute science 
Je le vouldrois. 

CATHERINE 

S'il y en a^ 
Il vient de Dieu qui le donna, 
Et en loue sa bonté haulte. 

CLEMENT 

Au reste, vous n'avez point faultê 
De ceste bonne grâce exquise 
Laquelle est tousjours tant requise 
En la beauté. 

CATHERINE 

Je vous asseure 
Que je vouldrois bien estre seure 
D'avoir bonnes meurs. 

CLEMENT 

Au surplus, 
Il n'est rien qui abaisse plus 
Beaucoup de cueurs que povre race, 
Mais Dieu vous a faict ceste grâce 
D'estre yssue de bons parens, . 
Bien naiz, riches et ap parens. 
Et qui vous aiment. 

CATHERINE 

Je n'en double; 

Que diray plus? Voyez qu'en toute 
Geste ville je ne vois point 
Fille qui me vient mieulx à poinct, 
Ne que pour moy si tost j'esleusse, 
S'il plaisoit à Dieu que je l'eusse 
Pour ma femme. 

CATHERINE 

Aussi pour espoux 
Je n'en vouldrois autre que vous, 
Si c'estoit à moi à choisir, 
Et que j'eusse quelque désir 
De mariage. 

CLEMENT 

Il fault bien dire 
Que le regret qui vous martyre 
Soit un grand cas. 

CATHERINE 

Pour abréger, 
Il n'est pas du tout si léger 
Comme l'on diroit bien. 

CLEMENT 

Or sus, 
Si je vous metz le doigt dessus, 
Ne vous en fascherez vous ja? 

CATHERINE 

Je vous l'ay accordé desja ; 
Besongnez. 

CLEMENT 

Sans mentir, je sçay, 
Et de faict j'en ay faict l'essay, 
Combien le mal d'amour tourmente ; 
C'est vostre douleur véhémente ; 
Confessez, vous l'avez promis. 

CATHERINE 

Je confesse qu'amour a mis 
En mon cueur Pennuy que je porte : 
Mais non pas amour de la sorte 
Que celle que vous entendez. 

CLEMENT 

Si plus grand clerc ne me rendez, 
Garde n'ay que plus en devine. 
Quelle amour est ce? 

CATHERINE 

Amour divine. 

CLEMENT 

Brief, quand dix ans je penserois, 
Plus deviner je ne sçaurois : 
Mais vostre bouche le dira, 
Ou ceste main ne partira 
Jamais de la mienne. 

CATHERINE 

Quel homme! 
Vous me pressez aussi fort comme 
S'il vous touchoit. 

CLEMENT 

Or quelque chose 
Qui soit en vostre cueur enclose, 
Mettez le hardiment icy. 

CATHERINE 

Puisque vous m'efforcez ainsi, 
Je la diray : quasy de l'âge 
D'enfance me vint en courage 
Une affection si trèsgrande. 

CLEMENT 

Et de quoy? 

CATHERINE 

D'estre de la bande 
Des vierges sacrées. 

CLEMENT 

Gomment 1 
D'estre moinesse? 

CATHERINE 

Justement. 

CLEMENT 

Hem 1 c'est prendre bran pour farine. 

GL«MEIfT HAHOT, II \^ 

CATHERINE 

Que dictes vous? 

CLEMENT 

Rien, Catherine; 
Je toussois. Dictes à loysir. 

CATHEBINE 

Mes parens à ce mien désir 
N'ont jamais faict que résister. 

CLEMENT 

Et vous? 

CATHERINE 

Et moy de persister, 
Et de prières et de larmes 
Leur donnois souvent force allarmes 
Pour les gaigner. 

CLEMENT 

Et eulx que feirent? 

CATHERINE 

Finablement, après qu'ilz veirent 
Que je ne cessois de prier, 
De requérir, pleurer, crier, 
Hz s'amollirent, promettans 
Dès que j'aurois dix et sept ans 
De faire à mon intention, 
Pourveu que ma dévotion 
Continuast; or suis je au terme, 
Et mon vouloir est tousjours ferme ; 
Toutesfoys, parens et amis. 
Contre tout ce que m'ont promis, 
Me refusent cela que tant 
Jour et nuict me va contristant. 
Je vous ay dict ma maladie ; 
Si pouvez, faictes que je die 
Que j'ay trouvé un médecin. 

CLEMENT 

Vierge plus blonde qu'un bassin, 
Tout premier conseiller vous veux 
Que voz affections et vœux 
Vous modérez ; et si contente 

L'on ne vous Met de vostre attente, 
D'en prendre ennuy ne vous jouez, 
Mais vouez ce que vous povez 
Pour le plus seur. 

CATHERINE 

Morte je suis 
Si je n'ay ce que je poursuis, 
Voire bientost. 

CLEMENT 

Mais voirement 
D'où prinstes vous premièrement 
Ce mortel désir? 

CATHERINE 

Une fois 
Que guère d'âge je n'avois, 
En un convent on nous mena 
De nonnains : on nous pourmena, 
On nous montra là toutes choses. 
Ces nonnains fr esches comme roses 
Me plaisoyent et me sembloient anges. 
Tout reluisoit jusques aux franges 
En leur église : leurs préaux 
Et jardins est oient si trèsbeaulx, 
Quand tout est dit, en tous les lieux 
Où je voulois tourner les yeux, 
Tout me rioit : sur ce venoyent 
Mille propos que nous tenoyent 
Ces nonnains en leur doulx langage. 
J'en trouvay là deux de mon âge, 
Et avec qui je m'esbatois 
Du temps que petite j'estois. 
De ce temps là, sans point mentir, 
Commença mon cueur à sentir 
Le désir d'une telle vie. 

CLEMENT 

De rien condemner n'ay envie : 
Si est ce qu'à toutes personnes 
Toutes choses ne sont pas bonnes ; 
Et veu la gentille nature 
Laquelle en vous je conjecture, 

Tant par les meurs que par la face, 
Il me semble, sauf vostre grâce, 
Que devriez prendre pour espoux 
Quelque beau filz, pareil à vous ; 
Et instituer bien et beau 
Chez vous un convent tout nouveau, 
Dont vous serez la mère abbesse, 
Et luy rabbé. 

CATHERINE 

Quoy 1 que je laisse 
Le propos de virginité? 
Plustost mourir. 

CLEMENT 

En vérité. 
Virginité grand'chose vault^ 
Pourveu qu'elle soit comme il fault ; 
Mais pour cela n'est ja mestier 
Qu'entriez en cloistre ne monstier 
D'où ne puissiez sortir après. 
Vous pouvez vivre vierge auprès 
De père et mère. 

CATHERINE 

Il est ainsi ; 
Mais non trop seurement aussi. 

CLEMENT 

Dictes vous? Mais le plus souvent 
Plus à seurté qu'en un convent ; 
Parmy ces diables de porceaux 
De moynes remplis de morceaux, 
Il fault que tant de moy tenez 
Qu'ilz ne sont châtrez ne sanez, 
Et tous nuds ressemblent un homme. 
Tout par tout pères on les nomme, 
Et, de faict, plusieurs fois advient 
Que ce nom trèsbien leur convient. 
Les vierges de cueur pur et monde 
Au temps passé en lieu du monde 
Plus honnestement ne vi voient 
Qu'avec leurs parens, et n'avoient 
Que l'evesque pour leur beau père. 

Mais nommez moy le monastère, 
Je vous pry, que vous voulez prendre 
Pour en servitude vous rendre 
A jamais. 

CATHERINE 

Gelluy de Tempert. 

CLEMENT 

N'est ce pas celluy qui appert 
Sur la montaigne, par delà 
Le boys de vostre père? 

CATHERINE 

Là. 

CLEMENT 

Je cognois toute la mesnie 
De léans : quelle compagnie ! 
Elle mérite bien, pensez, 
Que pour elle vous délaissez 
Vos parens si bons et honnestes. 
Quant au prieur, sur toutes bestes 
Je la vous plevy la plus sotte : 
Il y a six ans qu'il radotte 
D'aage et d'ivrongnerie extrême, 
Et a deux compagnons de mesme, 
Frère Jehan et frère Gervais ; 
Frère Jehan n'est pas trop mauvais. 
Mais au reste il n'y a rien d'homme 
Fors seulement la barbe ; somme. 
Il n'a ne sçavoir ne cerveau ; 
Et frère Gervais est si beau, 
De contenance si badine, 
Que sans le froc sacré et digne 
Qui couvre tout, il troteroit 
Parmy la ville, et porteroit 
Ce beau chaperon à oreilles 
Et les deux sonnettes pareilles 
Publiquement. 

CATHERINE 

Ils sont tant doux! 

CLEMENT 

Si les congnois je mieux que vous. 

Mais ilz sont (j'entends bien le cas) 
Vers voz parens vos advocats 
Pour vous faire estre leur novice. 

CATHERINE 

Frère Jehan m'y faict du service 
Et est mon grand solliciteur, 
Je le sçay bien. 

CLEMENT 

Quel serviteur I 
Or prenons qu'ilz soyent maintenant 
Doctes, et bons à Tadvenant 
Pour ceste affaire : dès demain, 
En moins que de tourner la main, 
Sotz et mauvais se trouveront, 
Et telz que baillez vous seront 
Vous les fault recevoir et prendre 
Pour tout jamais. 

CATHERINE 

Il fault entendre 
Que souvent on faict des bànquetz 
Chez nous, où on tient des caquetz 
Qui m'offensent et scandalisent : 
Car tousjours les propos que disent 
Ces mariez par vanité 
Ne sentent pas virginité ; 
Et parfoys, dont faschée suis, 
Le baiser refuser ne puis 
Honnestement. 

CLEMENT 

Qui fuir veult 
Tout ce qui offenser le peult. 
Quand et quand se face inhumer. 
L'oreille doibt s'accoustumer 
A ouyr toutes choses dire, 
Prendre le bon, laisser le pire 
Pour le meilleur; et, d'autre part. 
Je croy que vous avez à part 
Vostre chambre chés vostre père. 

CATHERINE 

Ouy dea. 

CLEMENT 

Si on délibère 
De faire quelque gros banquet, 
Tandis qu'ilz tiendront leur caquet 
Tenez vous en vostre chambrette, 
Et en dévotion secrette 
Avecques Dieu là devisez, 
Psalmodiez, priez, lisez, 
Louez sa bonté éternelle. 
Ainsi la maison paternelle 
Ne vous fera brin de souilleure, 
Mais bien vous la rendrez meilleure 
Et plus nette, ma bonne sœur. 

CATHERINE 

Si est il toutesfoys plus seur 
Parmy les vierges se trouver. 

CLEMENT 

Je ne veulx certes reprouver 
La compaignie chaste et honneste ; 
Mais gardez bien qu'en vostre teste 
Vous n'ayez une impression 
De faulse imagination : 
Quand un temps y aurez esté , 
Et bien veu d'un chacun costé, 
Peult estre que toutes les choses 
Entre les murailles encloses, 
Et lesquelles voz yeux y veirent, 
Ne vous riront comme elles feirent. 
Toutes celles qui voiles ont, 
Et m'en croyez, vierges ne sont. 

CATHERINE 

Voilà bons motz. 

CLEMENT 

Bons et notables 
Sont les motz qui sont véritables; 
Sinon qu'à maintes du Chapitre 
Soit permis de prendre le tiltre 
De Marie mère pucelle, 
A celle fin qu'on les appelle 
Vierges après l'enfantement. 

CATHERINE 

Vous parleriez bien autrement 
Si vous vouliez. 

CLEMENT 

Propos final : 
Souvent tout n'est pas virginal 
Parmy ces vierges. 

CATHERINE 

Non, beau sire ! 
Et pourquoy? 

CLEMENT 

Je le vous voys dire : 
Pource que parmy ces pucelles 
Se trouvent grand nombre de celles 
Qui de meurs ressemblent Sapho 
Plus que d'entendement. 

CATHERINE 

Ho, hol 
Quel jargon! je ne l'entends point.. 

CLEMENT 

Aussi Tay je dit tout à poinct 
A fin que ne fut entendu. 

CATHERINE 

Or voylà, mon cueur est rendu 
A ce désir : il iault bien dire 
Que Fesprit qui à ce me tire 
Vient de Dieu,- puisqu'il continue 
Depuis tant d'ans que m'a tenue, 
Et ne faict que croislre et m'attraire 
De jour en jour. 

CLEMENT 

Mais au contraire, 
Cet esprit là suspect me semble, 
Veu que tous voz parens ensemble 
Fuyent à ce que desirez. 
Hz eussent esté inspirez, 
Si vostre désir fust de Dieu. 
Mais la plaisance de ce lieu 
Que vous vistes petite fille. 

Des nonnains la doulce babille, 

Leur habit sainct, le chant d'icelles, 

Leurs cérémonies tant belles, 

Voylà Tesprit qui attira 

Vostre cueur, et qui l'inspira, 

Avec les caphardes paroUes 

De ces moynes à testes folles 

Qui vous che valent pour leur bien 

Et pour dringuer ; ilz sçavent bien 

Que vostre père est homme large : 

A souper Tauront, à la charge 

Qu'il portera du vin assez 

Pour dix buveurs maistres passez, 

Ou bien chez luy en iront boire. 

Parquoy, si vous m'en voulez croire, 

Rien contre le gré ne ferez 

De père et mère, et penserez 

Que Dieu veult que soubz leur puissance 

Demeuriez en obéissance. 

Songez y bien. 

CATHERINE 

En tel affaire, 
C'est chose saincte de ne faire 
Compte de ses parens. 

CLEMENT 

Sans faincte. 
Pour Jesuchrist c'est chose sainte 
N'obéir à père ne mère. ' 
Au contraire, c'est chose amere 
Les mespriser en autre endroict : 
Car un filz chrestien qui vouldroit 
De maie faim laisser mourir 
(J'entens si le peult secourir) 
Son père idolastre ou ethnicque, 
Il seroit un vray filz inique. 
Mais si vous n'avez le baptesme, 
Et la mère ou le père mesme 
Vous veulent garder de le prendre, 
Lors à eulx ne devez entendre ; 
Ou s'ilz vous vouloient mettre en teste 

De faire chose deshonneste, 

Alors pourriez en vérité 

Gontemner leur authorité. 

Mais qu'a besoing tout ce mystère 

De couvent ne de monastère ? 

Vous avez en toute saison 

Jésus Christ en vostre maison. 

D'avantage, ainsi que je trouve, 

Nature dict, et Dieu approuve, 

Sainct Paul remonstre fort et ferme, 

Et la loy humaine conferme, 

Qu'enfans obéir sont tenuz 

Aux pères dont ilz sont venuz. 

Voulez vous de dessoubz les mains 

De voz parens doux et humains 

Vous retirer, et faire change 

D'un vray père à un père estrange, 

Et la propre mère tant chère 

Permuter à une estrangere ? 

Ou pour mieulx dire, voulez vous 

Pour des parens benings et doulx 

Des maistres et maistresses rudes, 

Et acheter les servitudes. 

Vous qui méritez qu'on vous serve. 

Fille de maison, non point serve ? 

Certes, charité chrestienne 

Rompt toute coustume ancienne 

D'esclaves et serfz qu'on avoit, 

Fors que les marques on en voit 

Encor' en quelque région. 

Mais soubz nom de religion. 

Ce monde fol en son cerveau 

A trouvé un genre nouveau 

De servitude : on n'y permet 

Sinon ce que la reigle y met. 

Quelque bien qu'on vous donne et baille, 

C'est au proufQct de la canaille ; 

Trois pas allez vous pourmener, 

Soudain vous feront retourner, 

Comme si la fuite aviez prise 

Pour avoir vostre mère occise. 

Et afin qu^on congnoisse mieulx 

La servitude desdictz lieulx, 

Il faut qu'elle soit despouillée, 

La robbe des parens baillée ; 

Et à la mode qu'on traictoit 

Jadis les serfz qu'on achetoit, 

Hz changent, qui est grand mespris, 

Le nom qu'au baptesme on a pris, 

De sorte que pour Pierre ou Biaise, 

Fault avoir nom Jehan ou Nicaise. 

Jacques aura, dès qu'il fut né, 

A Jésus Christ son nom donné ; 

Et quand Gordelier se rendra, 

Le nom de Françoys il prendra. 

Souldard qui laisse la livrée 

Que son seigneur luy a livrée 

Semble renoncer à son maistre. 

Et sainct homme nous pensons estre 

Geluy qui une robbe vest 

Laquelle Jésus Christ, qui est 

Seigneur de tout, point ne luy donne ; 

Et s'il despouille et abandonne 

L'habit que d'ailleurs il a pris. 

Il en sera plus fort repris 

Que s'il laissoit par grief ve offense 

La blanche robbe d'innocence 

Qu'il eust de Jésus Christ son roy. 

CATHERINE 

Certes on dict, et je le croy. 
Que c'est chose de grand mérite 
Si quelqu'un sa liberté quitte 
Et en tel servage se boute 
De son gré. 

CLEMENT 

Cela vient sans doubte 
De Pharisaique doctrine : 
Sainct Paul au rebours endoctrine 
Que qui est franc s'y doibt tenir, 
Sans point vouloir serf devenir, 
Mais plustost qu'on se délibère 
De devenir franc et libère. 

Et ce qui rend plus malheureuse 
Geste servitude fascheuse, 
f II vous fault servir plusieurs maistres, 
Souvent grosses bestes champestres, 
Bien souvent trop longtemps tenuz, 
Aucunefois nouveaulx venuz. 
Or ça, est il loy ny usance 
Qui vous mette hors la puissance 
Et hors "des" droictz de père et mère? 

CATHERINE 

Nenny. 

CLEMENT 

Et venez ça, commère : 
Povez vous donc oultre leur gré 
Vendre ou acheter champ ou pré 
Qui soit de leur bien ? 

CATHERINE 

Rien quelconques. 

CLÉMENT 

Qui vous baille ceste loy doncques 
De vous livrer en main estrange, 
Veu que père et mère à ce change 
Ne veulent consentir à rien? 
N'estes vous pas leur propre bien 
Et leur chère possession ? 

CATHERINE 

La foy et la dévotion 

Font cesser toute loy humaine. 

CLEMENT 

Le faict de la loy se demaine 
Ailleurs, et principalement 
Au baptesme : icy seulement 
N'est question que de changer ' 
D'accoustremens, et se renger 
Par une extraordinaire envie 
A ne sçay quel genre de vie. 
Qui n'est bon ne mauvais de soy. 
Je suis marry quand j'apperçoy 
Combien avec la liberté 

Vous perdrez de commodité. 
Maintenant il vous est licite 
Dedans vostre chambre petite 
Rire à part vous, estudier, 
Faire oraison, psalmodier 
Quand et autant qu'il vous plaira ; 
Et dès qu'il vous y faschera, 
Vous povez ouyr les cantiques 
Et hymnes ecclesiasticques, 
Au service divin aller, 
De Dieu en chaire ouyr parler, 
Ou bien si quelque fille ou dame 
Qui soit bonne de corps ou d'ame 
Vous trouvez, ou homme sçavant, 
Hz vous pourront mettre en avant 
Cent bons propos, descjuelz à Theure 
Vous pourrez devenir meilleure, 
Et pourrez eslire ou chercher 
Homme qui sçache bien prescher 
Jésus Christ sans capharderie. 
Si une fois en moynerie 
Vous entrez, perdre vous convient 
Ces choses là, desquelles vient 
Un grand prouffit quant à la foy. 

CATHERINE 

Mais tandis, à ce que je voy. 
Je no seray point nonnain. 

CLEMENT 

Non. 
Et si serez, puisque ce nom 
Vous plaist. si fort, et audience. 
Elles s'enflent d'obédience : 
Et vous, n'avez vous pas cest heur 
D'obéir à vostre pasteur 
Et aux parens, comme est escript 
En la reigle de Jésus Christ ? 
Quant à povreté qu'elles vouent. 
Et dont tant s'estiment et louent, 
Ne l'avez vous, quand tous voz biens 
Vos parens les ont, et vous riens ? 
Toutesfois les vierges vouées 



Digitized by VjOOQIC 



SECOND COLLOQUE 

Jadis estoient surtout louées 

Des doctes et des sainctes gens 

De subvenir aux indigens 

Selon la fortune et l'affaire, 

Ce qu'elles n'eussent pas sceu faire 

Si leur bien eussent rejecté. 

Au reste, quant à chasteté, 

La vostre n'empirera point 

A vostre maison ; par ce poinct. 

Vous voilà nonnain, autant vault. 

Dictes moy que c'est que s'en fault? 

Un certain voile, une chemise 

Qui dessus la robbe soit mise. 

En lieu que dessoubz on la porte, 

Et des mines de mainte sorte, 

Qui de soy ne font valoir mieulx 

La personne devant les yeulx 

De Dieu, qui nostre cueur regarde. 

CATHERINE 

Vous me comptez, quand j'y prens garde. 
Choses estranges et nouvelles. 

CLEMENT 

Je dy choses vrayes et belles, 
Et de raison. 

CATHERINE 

Certes, si est ce 
Qu'au cueur jamais n'auray liesse. 
Si sans espoir on m'interdict 
Religion. 

CLEMENT 

Voilà bien dict : 
Promistes vous pas au baptesme 
Religion ? 

CATHERINE 

Si feis. 

CLEMENT 

Et mesme 
Tous ceulx qui soubz Jésus Christ vivent, 
Et ses commandemens ensuyvent, 



Digitized by VjOOQIC 



d'erasme 267 

Ne sont ilz point religieux? 

GATHBRINB 

Si sont. 

CLEMENT 

Je suis fort envieux 
De sçavoir donc comment s'appelle 
Geste religion nouvelle, 
Qui rend ainsi de nul effect 
Ce que loy de nature a faict, 
Ce qu'enseigne la loy antique, 
Et ce qu'apprend Tevangelique, 
Et l'apostolique conferme. 
Ce décret là, tant soit il ferme, 
De Dieu n'est faict ne approuvé, 
Mais par les moines con trouvé. 
A ce propos plusieurs se trouvent 
Qui les mariages approuvent 
Des jeunes gens, lesquelz s'attachent 
Sans que père et mère le sçachent, 
Voyre malgré eulx plusieurs fois ; 
Raison humaine toutesfois, 
Ne les loix les plus anciennes, 
Ne Moyse dedans les siennes. 
Ne l'Evangile, ne canon 
Ne tient cela. 

CATHERINE 

Je croy que non. 
Pour ce donc voulez proposer 
Que je ne sçaurois espouser 
Jésus Christ, s'il ne vient à plaire 
A mes parens ? 

CLEMENT 

Je vous declaire 
Que desja espousé l'avez, 
Quand tous par luy fusmes lavez . 
Au baptesme. Et qui est l'espouse 
Qui deux fois un mary espouse ? 
Il n'est question seulement 
Que du lieu, de l'habilement, 
Des cérémonies ensemble. 

Pour cela ne fault, ce me semble, 
Père et mère ainsi mespriser. 
Et puis, il fault bien adviser 
Qu'en voulant encor entreprendre 
De Jésus Christ pour mary prendre, 
A d'autre ne vous mariez. 

CATHERINE 

A les escouter, vous diriez 

Qu'on ne peult plus sainctement faire 

Que ne tenir à cest affaire 

Conte de parens ne tuteurs. 

CLEMENT 

Priez doncques ces beaux docteurs 

Qu'aux saiaclz escripts ilz vous en treuvent 

Quelque passage : et s'ilz ne peuvent, 

Commandez leur de boire un voirre 

De bon vin de Beaune ou d'Auxerre : 

Hz pourront bien faire cela. 

Quand ses parens on laisse là. 

Infidèles, pour Jésus suyvre. 

Cela, c'est son salut poursuyvre ; 

Mais ses parens chrestiens quitter 

Pour en moynerie habiter 

(Qui est souvent, et j'en responds 

Pour les maulvais laisser les bons), 

Quelle dévotion peult ce estre? 

Encores ceux que le bon maistre 

Jésus Christ avoit convertiz 

A la foy, du temps des Gentilz, 

Estoient tenus par tous moyens 

Servir à leur père et parens 

Autant comme il se povoit feire 

Sans la loy chrestienne forfaire. 

CATHERINE 

Vous tenez doncques pour maulvais 
Cest ordre de vivre? 

CLEMENT 

Non fais ; 
Mais tout ainsi qu'aux enserrées 
Et qui du tout s'y sont fourrées. 

Je ne vouldrois persuader 
D'en sortir hors ne d'évader ; 
Ainsi, sans scrupule ny double, 
Puis conseiller à fille toute, 
Mesmes de gentille nature, 
De n'entrer point à Tadventure 
En lieu d'où ne puisse sortir ; 
De ce vous puis bien adverûr, 
Veu mesmes qae le plus souvent 
Virginité en un couvent 
Plus tost qu'ailleurs est en danger, 
Et que sans vostre habit changer 
Povez faire autant d'œuvres bonnes 
Au logis, comme font les nonnes 
En leur couvent. 

CATHERINE 

Voz argumens 
Sont infiniz et vehemens ; 
Toutesfois de ce mien désir 
Ne se peult mon cueur dessaisir, 
Et j'en suis là. 

CLEMENT 

Eh bien, m'amie, 
Si attirer je ne puis mye 
Vostre volunté à la mienne, 
A toui le moins qu'il vous souvienne 
Des propos tenuz en ce lieu. 
Ce temps pendant je prie à Dieu 
Que l'affection désireuse 
Que vous avez soit plus heureuse 
Que mon conseil n'a pas esté 
De n'avoir sceu estre accepté. 



FIN DU SECOND COLLOQUE 

I 

ORAISON DEVANT LE CRUCIFIX 

(1530J 

Las ! je ne puis ne parler ne crier, 
Doulx Jesuchrist : plaise toi deslier 
L'eslroict lien de ma langue perie, 
Gomme jadis feis au vieil Zacharie. 
La quantité de mes vieux péchez bouche 
Mortellement ma pécheresse bouche; 
Puis Tennemy des humains, en péchant, 
Est de ma voix les conduictz empeschant, 
Si que ne puis poulser dehors le crime 
Qui en mon cueur par ma faulte s'imprime. 

Quand le loup veult (sans le sceu du berger), 
Ravir Taigneau, et fuir sans danger, 
' De peur du cry le gosier il luy coupe : 
Ainsi, quand suis au remors de ma coulpe, 
Le fiaulx Satan fait mon parler refraindre, 
Aflan qu'à toy je ne puisse me plaindre, 
Affin, mon Dieu, qu'à mes maulx et perilz 
N'invoque toy ne tes sainctz Esperitz, 
Et que ma langue, à mal dire apprestée, 
Laquelle m'as pour confesser prestée, 
Taise du tout mon meffaict inhumain, 
Disant tousjours : Attendz jusque à demain. 
Ainsi sans cesse à mal va incitant. 
Par nouveaulz artz, mon cueur peu résistant. 

mon Saulveur, trop ma veue est troublée, 
Et de te veoir j'ay pitié redoublée, 
Remémorant celle bénignité 
Qui te feit prendre habit d'humanité. 

Voyant aussi de mon temps la grand' perte, 

Ma conscience a sa puissance ouverte, 

Pour stimuler et poindre ma pensée 

De ce que j'ay ta haultesse offensée, 

Et dont par trop en paresse te sers, 

Mal recordant que t'amour ne dessers, 

Trop mal piteulx quand voy souffrir mon proche, 

Et à gémir plus dur que fer ne roche. 

Donc, ô seul Dieu, qui tous noz biens accrois, 
Descends, helas ! de ceste haulte croix, 
Jusques au bas de ce trèssacré temple, 
A celle fin que mieulx je te contemple. 

Pas n'est si longue icelle voye comme 
Quand descendis du ciel pour te faire homme ; 
Si te supply de me prester la grâce 
Que tes genoulx d'affection j'embrasse, 
Et que je sois de baiser ad voué 
Ce divin pied, qui sur l'autre est cloué. 

En plus hault lieu te toucher ne m'encline. 
Car du plus bas je me sens trop indigne : 
Mais si par foy suis digne que me voyes 
Et qu'à mon cas par ta bonté pourvoies, 
Sans me chasser comme' non légitime. 
De si hault bien trop heureux je m'estime : 
Et s'ainsi est que pour soy arrouser 
De larmes d'oeil on te puisse appaiser. 
Je veulx qu'en pleurs tout fondant on me trouve. 
Soit le mien chef dès maintenant un fleuve ; 
Soient mes deux bras ruisseaux où eau s'espande, 
Et ma poictrine une mer haulte et .grande; 
Mes jambes soient torrent qui coure roide. 
Et mes deux yeulx deux fontaines d'eau froide. 
Pour mieulx laver la coulpe de moymesmes. 
Et si de pleurs et de sanglotz extrêmes 
Cure tu n'as, désirant qu'on te serve 
A genoulz secs, dès or je me reserve. 
Je suis tout prest (pour plus brefve response) 
D'estre plus sec que de la pierre ponce. 
Et d'autre part, si humbles oraisons 
Tu aymes mieulx, lasl par vives raisons. 
Fais que ma voix soit plus repercussive 

Que celle là d'Echo, qui semble, vive, 
Respondre aux gens et aux bestes farouches, 
El que mon corps soit tout fendu en bouches, 
Pour mieulx à plein et en plus de manières 
Te rendre grâce et chanter mes prières. 

Bref, moyen n'est qui appaiser te face 
Que je ne cherche affin d'avoir ta grâce ; 
Mais tant y a que si le mien tourment 
Au gré de toy n*est assez véhément, 
Certes, mon Dieu, tout ce qu'il te plaira 
Je souffriray, comme cil qui sera 
Le tien subject; car rien* ne veulx souffrir 
Que comme lien, qui viens à toy m'offrir, 
Et à qui seul est mon ame subjecte. 

Mon prier donc ennuyeux ne rejecte, 
Puis que jadis une femme ennuyante 
Ne rejectas, qui tant fut suppliante. 
Et en ses dictz si fort t'importuna. 
Qu'a son désir ta bonté ramena, 
Pour luy os ter de ses péchez le numbre 
Qui tant faisoient à sa vie d'encombre. 

L'eslroicte loy que lu as prononcée 
Espoventer pourroit bien ma pensée ; 
Mais je prens cueur en ta doulceur immense, 
A qui ta loy donne lieu par clémence ; 
Et quoy que j'aye envers toy tant meffaict 
Que si aucun m'en avoit autant faict 
Je ne croy pas que pardon luy en feisse. 
De toy, pourtant, j'attens salut propice. 
Bien congnoissant que la bénignité 
Trop plus grande est que mon iniquité. 

Tu sçavois bien que pécher je devoye : 
M'as lu donc faict pour d'enfer tenir voye? 
Non, mais affin qu'on congneust au remède 
Que ta pitié toute rigueur excède. 

Veulx tu souffrir qu'en ma pensée agiie 
De droict et loix encontre loy argue? 

Qui d'aucun mal donne l'occasion, 
Luy mesmes faict mal et abusion. 
Ce nonobstant, lu as créé les femmes. 
Et nous deffens d'amours suyvre les flammes 

Si Ton ne prend marital sacrement 
Avec Famour d'une tant seulement : 
Certes, plus doulx tu es aux bestes toutes, 
Quand soubz telz loix ne les contrains et boutes. 

Pourquoy as tu produict pour vieil et jeune 
Tant degrans biens, puisque tu veulx qu'on jeusne? 
Et dequoy sert pain et vin et fruictage, 
Si tu ne veulx qu'on en use en tout aage, 
Veu que tu fois terre fertile et grasse? 
Certainement, tel' grâce n'est point grâce, 
Ne celuy don n'est don d'aucune chose, 
Mais plus tost dam (si ce mot dire j^ose], 
Et ressemblons, parmy les biens du monde, 
A Tantalus, qui meurt de soif en l'onde. 
Et d'autre part, si aucun est venuste, 
Prudent et beau, gorgias et robuste 
Plus que nul autre, est ce pas bien raison, 
Qu'il en soit fier, puisqu'il a l'achoison? 

Tu nous as faict les nuiclz longues et grandes, 
Et toutesfoys à veiller nous commandes. 
Tu ne veulx pas que négligence on hante. 
Et si as faict mainte chose attrayante 
Le cueur des gens à oysive paresse. 
LasI qu'ay je dict? Quelle fureur me presse? 
Pers je le sens? Helas! mon Dieu, reffrain 
Par ta bonté de ma bouche le frain : 
Le desvoyé vueilles remettre en voye, 
Et mon injure au loing de moi envoyé; 
Car tant sont vains mes argumentz obliques, 
Qu'il ne leur fault responses ne répliques. 

Tu veulx que aucuns en povreté mendient, 
Mais c'est aflRn qu'en s'excusant ne dient 
Que la richesse à mal les a induictz ; 
Et à plusieurs les grans trésors produictz 
A celle fin que de dire n'ayent garde 
Que povreté de bien faire les garde: 

Tel est ton droict, voyre et si croy que pour ce 
Tu feis Judas gouverneur de ta bourse : 
Et au regard du faulx riche inhumain, 
Les biens livras en son ingrate majn 
A celle fin qu'il n'eust faulte de rien 

Quand il vouldroît user de mal ou bien. 

Mais (ô Jésus) Roy doulx et amyable, 
Dieu trèsclement et juge pitoyable, 
Fais qu'en mes ans ta haultesse me donne 
Pour te servir saine pensée et bonne ; 
Ne faire rien qu'à ton honneur et gloire, 
Tes mandements ouyr, garder et croire, 
Avec souspirs, regretz et repentence 
De t'avoir faict par tant de foys offense. 

Puis quand la vie à mort donnera lieu, 
LasI tire moy, mon rédempteur et Dieu, 
Là hault, où joye indicible sentit 
Celuy larron qui tard se repentit, 
Pour et affîn qu'en laissant tout moleste, 
Je sois remply de liesse céleste, 
Et que t'amour, dedans mon cueur encrée. 
Qui m'a créé, près de toy me recrée. 

II 
l'oraison de nostre seigneur jesu christ 

Père de nous, qui es là hault es cieulx, 
Sanctifié soit ton nom précieux; 
Advienne tost ton sainct règne parfaict; 
Ton vueil en terre ainsi qu'au ciel soit faict; 
A ce jourd'huy sois nous tant débonnaire, 
De nous donner nostre pain ordinaire ; 
Pardonne nous les maulx vers toy commis, 
Gomme faisons à tous nos ennemis. 
Et ne permetz en ce bas territoire 
Tentation sur nous avoir victoire ; 
Mais du maling cauteleux et subtil 
Délivre nous, ô Père. Ainsi soit il. 

III 

LA SALUTATION ANGELIQUE 

Benoiste soit celle incarnation 
Du bault des cieulx icy bas annoncée 
Pour nez salutz, en salutation 
Qui fut ainsi par l'ange prononcée : 

Resjouy toy, vierge Marie, 
Pleine de grâce abondamment, 

Le Seigneur qui tout seigneurie 
Est avec toy divinement. 

Benoiste, certes, tu es entre 
Celles dessoubz le firmament, 
Car le fruict qui est en ton ventre 
Est berieit éternellement. 

IV 
LES ARTICLES DE LA FOY 

Je croy en Dieu le père tout puissant, 
Qui créa terre et ciel resplendissant, 
Et en son Filz unique Jesuchrist, 
Nostre Seigneur, conceu du Sainct Esprit, 
Et de Marie entière Vierge né, 
Dessoubz Pilate à tort passionné. 
Crucifié, mort, en croix estendu, 
Au tumbeau mis, aux enfers descendu. 
Et qui de mort reprint vie au tiers jour. 
Monta lassus au céleste séjour. 
Là où il sied à la dextre du père, 
Père étemel qui tout peult et tempère : 
Et doibt encor de là venir icy 
Juger les morts, et les vivants aussi. 

Au Sainct Esprit ma ferme foy est mise ; 
Je croy la saincte et catholique Eglise 
Estre des sainctz et des fidèles une 
Vraye union, entre eulx en tout commune ; 
De noz péchez pleine remission , 
Et de la chair la résurrection ; 
Finablement, croy la vie éternelle. 
Telle est ma foy, et veulx mourir en elle. 

V 

GRACES POUR UN ENFANT 
Vers alexandrins. 

Nous te remercions, nostre Père céleste, 

Du repas qu'avons pris, aussi de tout le reste, 

Soit des biens, soit des maulx. Messieurs, bon prou vous fece; 

Priez Dieu qu'il me doint de bien croistre la grâce, 

A la gloire de luy, au prouffit de mon proche, 

Tant que sus mes parens il n'en tombe reproche. 

VI 



LBS GOMMANDEMENS DE DIEU 

Exode, C. 20. 

Levé le cueur, ouvre Toreille, - 
Peuple endurcy, pour escouter 
De ton Dieu la voix nompareille, 
Et ses commandemeiitz gouster. 

Je suis, dit il, ton Dieu céleste, 
Qui t'ay retiré hors d'esmoy 
Et de servitude moleste : 
Tu n'auras autre Dieu que moy. 

Tailler ne te feras image 
De quelque chose que ce soit : 
Si honneur luy fais et hommage, 
Ton Dieu jalousie en reçoit. 

En vain son nom tant vénérable 
Ne jureras, car c'est mespris. 
Et Dieu ne tiendra incoulpable 
Qui en vain son nom aura pris. 

Six jours travaille, et au septiesme 
Sois du repos observateur, 
Toy et les tiens; car ce jour mesme 
Se reposa le Créateur. 

Honneur à père et mère porte, 
A fin de tes jours allonger 
Sur la terre qui tout apporte. 
Là oii Dieu t'a voulu loger. 

D'estre meurdrier ne te hazarde, 
Metz toute paillardise au loing; 
Ne sois larron, donne t'en garde, 
Ne sois menteur ne taulx tesmoing. 

De convoiter point ne t'advienne 
La maison et femme d'aultruy. 
Son servant, ne la beste sienne, 
N'aucune chose estant à luy. 

Dieu^ ton parler d'efficace 
Sonne plus clair que fin alloy : 
En noz cueurs imprime la grâce 
De t'obeir selon ta loy. 

VU 
PRIERE DEVANT LE REPAS 

souverain pasteur et maistre, 
Regarde ce troupeau petit, 
Et de tes biens souffre le paistre, 
Sans desordonné appétit, 
Nourrissant petit à petit 
A ce jourd'huy ta créature 
Par celuy qui pour nous vestit 
Un corps subject à nourriture. 

VIII 
AUTRE 

Nostre bon père tout puissant, 
Qui gouvernes ta créature, 
Ouvre ta main nous bénissant. 
Pour sobrement prendre pasture; 
Donne nous par ton escripture 
Que noz espritz soyent nourriz, 
Et les biens donnez par ta cure 
Aussi de toy soyent beniz. 

IX 

PRIERE APRES LE REPAS 

Père étemel, qui nous ordonnes 
N'avoir soucy du lendemain, 
Des biens que pour ce jour nous donnes 
Te mercions de cueur humain. 
Or puis qu'il t'a pieu de ta main 
Donner au corps manger et boire, 
Plaise toy du céleste pain 
Paistre noz âmes, à ta gloire. 
Amen. 

X 

ADAM ET EVE 

Clorez et lays, nobles et gentilz, 
Sont de nous doux ûlles et fîlz, 
Et n'y a point de diiTerence, 

16 

Sinon povreté ou chevance. 
S'il y a mal, il vient de nostre part; 
S'il y a bien, il vient d'ond le bien part. 

XI 

PETITS DEVIS GHRESTIENS 

Christ est il mort? Ouy certainement. 
Qui Ta tué? Parfaicte charité. 
L'occasion? Pour aymer ardemment. 
Quoy? Nous, pécheurs, qui l'avons irrité. 
De quoy sert il? Il nous a mérité 
Son paradis, que sans luy nullement 
Nous- eussions eu, mais par austérité, 
Jeusner, veiller, honte, croix et tourment, 
Le povre Adam damné trèsjustement 
Il a saulvé, et sa postérité, 
Luy acquérant le haultain firmament. 
Dont par péché estoit déshérité. 
Et qui croira en ceste vérité 
Par foy passant sens et entendement, 
Aymant d'\m cueur remply de purité. 
En grand' clarté congnoistra vivement 
Que par Dieu seul il a son saulvement, 
Sans que jamais çn rien l'ait mérité. 

GLBMBNT MAROT AU ROY TRÈSCHRESTIEN 

FRANÇOYS PREMIER DE CE NOM 

SUR LA TRA.DUGTION DBS PSEAUMES DE DAVID 

• (1539) 

Ja. n'est besoing, Roy qui n'as ton pareil, 
Me soucier ne demander conseil 
A qui je doy dédier cest ouvrage, 
Car oultre encor qu'en toy gist mon courage, 
Tant est cest œuvre et royal et chrestien. 
Que de soy mesme il se dit estre tien, 
Qui as par droict de trèschrestien le nom. 
Et qui es Roy, non de moindre renom 
Que cestuy là qui, meu du sainct Esprit, 
A le dicter et le chanter se prit. 

Certainement, la grande conférence 
De ta. haulteur avec sa préférence 
Me monstre au doigt qu'à toy le dédier. 
C'est à son point la chose approprier; 
Car il fut roy de prudence vestu. 
Et tu es roy tout orné de vertu; 
Dieu le donna aux peuples Hébraïques : 
Dieu te devoit, ce pense je,. aux Galliques. 
Il estoit roy des siens fort honoré : 
Tu es des tiens, peu s'en fault, adoré ; 
Fort bien porta ses fortunes adverses : 
Fort constamment les tiennes tu renverses; 
Sçavoir voulut toutes sciences bonnes. 
Et qui est celle à quoy tu ne t'adonnes? 
En Dieu remit et soy et son afifaire : 
Tu as trèsbien le semblable sceu faire ; 
Il eust en fin la paix par luy requise : 
Tant quise l'as, qu'en fin tu l'as acquise; 

Que diray plus? vous estes les deux roys 
Qui au milieu des martiaulx desroys 
Avez acquis nom d'immortalité, 
Et qui durant paix et tranquillité 
L'avez acquis par sciences infuses, 
Daignans tous deux tant honorer les Muses 
Que d'employer la mesme forte dextre, 
Sceptre portant et aux armes adextre, 
A faire escriptz qui si grande force ont 
Qu'en rien subjectz à la mort ilz ne sont. 

donques, Roy, prens l'œuvre de David, 
Œuvre plus tost de Dieu qui le ravit, 
D'autant que Dieu son Apollo estoit. 
Qui luy en train et sa harpe mettoit. 
Le sainct Esprit estoit sa Calliope ; 
Son Parnassus, montaigne à double croppe. 
Fut le sommet du hault ciel cristalin ; 
Finalement, son ruisseau cabalin 
De Grâce fut la fontaine profonde. 
Où à grans traictz il beut de la claire unde. 
Dont il devint poète en un moment 
Le plus profond dessoubz le firmament. 
Car le subject qui la plume en la main 
Prendre luy feit est bien autre qu'humain. 

Icy n'est pas l'aventure d'Enée, 
Ne d'Achilles la vie démenée ; 
Fables n'y sont plaisantes mensongères, 
Ne de mondains les amours trop légères ; 
Ce n'est pas cy le poète escrivant 
Au gré du corps à l'esprit estrivant ; 
Ses vers divins, ses chansons mesurées, 
Plaisent, sans plus, aux âmes bienheurées, 
Pource que là trouvent leur doulx amant 
Plus ferme et clair que nul vray diamant. 
Et que ses faicts, sa bonté et son prix 
Y sont au long recitez et compris. 

Icy sont donc les louenges escrites 
Du Roy des Roys, du Dieu des exercites ; 
Icy David, le grand prophète Hebrieu, 
Nous chante et dit quel est ce puissant Dieu 
Qui de berger en grand roy l'erigea. 

Et sa houlette en sceptre luy changea. 

Vous y orrez de Dieu la pure loy 

Plus clair sonner qu'argent de fin alloy, 

Et y verrez quelz maulx et biens adviennent 

A tous ceulx là qui la rompent et tiennent. 

Icy sa voiî sur les reprouvez tonne, 
Et aux esleuz toute asseurance donne, 
Estant aux uns aussi doulx et traictable 
Qu'aux autres est terrible et redoubtable. 
Icy oyt on l'esprit de Dieu, qui crie 
Dedans David, alors que David prie, 
Et faict de luy ne plus ne moins que faict 
De sa musette un bon joueur parfaict. 
Christ y verrez par David figuré, 
Et ce qu'il a pour noz maulx enduré, 
Voyre mieulx painct, mille ans ains sa venue, 
Qu'après la chose escripte et advenue 
Ne le paindroient, qui est cas bien estrange. 
Le tien Janet, ne le grand Miquel l'Ange. 

Qui bien y lit, à congnoistre il apprend 
Soy et celuy qui tout veoit ei comprend. 
Et y orra sur la harpe chanter 
Que d'estre rien rien ne se peult vanter. 
Et qu'il est tout en ses faictz. Quant au reste, 
Fort admirable icy se manifeste. 
Soit par Teffect des grands signes monstrez 
Aux siens estans par Pharaon oultrez. 
Soit par le grand et merveilleux chef d' œuvre 
Au ciel vousté, qui toutes choses cœuvre. 
Ou par le cours que faict l'obscure nuit, 
Et le clair jour, qui par compas la suit; 
Soit par la terre en l'air espars pendue, 
Ou par la mer autour d'elle espandue. 
Ou par le tout, qui aux deux prend naissance, 
Surquoy il veult qu'ayons toute puissance. 
Nous apprenant à le glorifier, 
Et de quel cueur nous fault en luy fier. 

gentilz cueurs et âmes amoureuses. 
S'il en fut onc, quand serez langoureuses 
D'infirmité, prison, péché, soucy, 
Perte ou opprobre, arrestez vous icy : 

16. 

Qui n'ait icy sa consolation ; 

C'est un jardin plein d'herbes et racines 

Où de tous maulx se trouvent médecines. 

Quant est de l'art aux Muses réservé, 
Homère grec ne l'a mieulî observé : 
Descriptions y sont propres et belles; 
D'affection, il n'en est point de telles, 
Et trouveras, Sire, que sa couronne, 
Ne celle là qui ton chef environne. 
N'est mieulx ne plus de gemmes en tournée 
Que son œuvre est de figures ornée ; 
Tu trouveras le sens en estre tel. 
Qu'il rend là hault son David immortel, 
Et immortel ça bas son livre, pource 
Que l'Etemel en est première source. 
Et youlentiers toutes choses retiennent 
Le naturel du lieu dont elles viennent. 

Pas ne fault donc qu'auprès de luy Horace 
Se mette en jeu, s'il ne veult perdre grâce ; 
Car par sus luy vole nostre poëte 
Comme teroit l'aigle sur l'alouette, 
Soit à escrire en beaux lyriques vers, 
Soit à toucher la lyre en sons divers. 

N'a il souvent au doulx son de sa lyre 
Bien appaisé de Dieu courroucé l'ire? 
N'en a il pas souvent de ces bas lieux 
Les escoutans ravy jusques aux cieulx. 
Et &ict cesser de Saiil la manie 
Pendant le temps que duroit l'armonie? 

Si Orpheus jadis l'eust entendue, 
La sienne il eust à quelque arbre pendue ; 
Si Arion l'eust ouy resonner, 
Plus de la sienne il n'eust voulu sonner; 
Et si Phebus un coup l'eust escoutée, 
La sienne il eust en cent pièces boutée, 
Au moins laissé le sonner pour l'ouyr, 
A fin d'apprendre et de se resjouyr 
En luy quittant son laurier de bon cueur, 
Comme en escriptz et en armes vainqueur. 

Or sont en l'air perduz les plaisans sons 



Digitized by VjOOQIC 



AUX DAMES DE FRANCE 283 

De ceste lyre, et non pas ses chansons, 
Dieu a voulu jusque icy qu'en son temple 
Par ces beaulx vers on le serve et contemple ; 
Bien est il vray, comme encores se voit. 
Que la rigueur du long temps les avoit 
Renduz obscurs et durs d'intelligence; 
Mais tout ainsi qu'avecques diligence 
Sont esclairciz, par bons espritz rusez. 
Les escripteaux des vieulx fragmentz usez, 
Ainsi, ô Roy, par les divins espritz 
Qui ont soubz toy hebrieu langage appris 
Nous sont jettez les Pseaumes en lumière, 
Clairs, et au sens de la forme première. 
Dont après eulx, si peu que faire sçay. 
T'en ay traduict, par manière d'essay, 
Trente, sans plus, en ton noble langage. 
Te suppliant les recevoir pour gage 
Du résidu, qui ja t'est consacré 
Si les veoir tous il te venoit à gré. 

AU ROY ENCORBS 

Puisque voulez que je poursuive, ô Sire, 
L'œuvre royal du Psaultier commencé, 
Et que tout cueur aymant Dieu le désire, 
D'y besongner me tiens pour dispensé. 

S'en sente donc qui vouldra offensé. 
Car ceulx à qui un tel bien ne peult plaire 
Doivent penser, si ja ne Pont pensé, 
Qu'en vous plaisant me plaist de leur desplaire. 

• 

AUX DAMES DE FRANGE 
TOUCHANT LESDIGTS PSfiAUMES 

Quand viendra le siècle doré 
Qu'on verra Dieu seul adoré, 
Loué, chanté, comme il l'ordonne, 
Sans qu'ailleurs sa gloire l'on donne? 
Quand n'auront plus ne cours ne lieu 
Les chansons de ce petit Dieu 
A qui les painctres font des esles? 
vous, dames et damoyselles. 

Que Dieu feit pour estre son temple, 

Et faictes soubz mauvais exemple 

Retentir et chambres et salles 

De chansons mondaines ou salles, 

Je veulx icy vous présenter 

Dequoy sans offense chanter; 

Et sçachant que point ne vous plaisent 

Chansons qui de Tamour se taisent, 

Celles qu'icy présenter j'ose 

Ne parlent, certes, d'autre chose. 

Ce n'est qu'amour : Amour luy mesme, 

Par sa sapience supresme, 

Les composa, et l'homme vain 

N'en a esté que l'escrivain. 

Amour duquel parlant je voys 
A faict en vous langage et voix 
Pour chanter ces haultes louenges. 
Non point celles des dieux estranges, 
Qui n'ont ne pouvoir ny aveu 
De faire en vous un seul cheveu. 

L'Amour dont je veulx que chantez 
Ne rendra voz cueurs tourmentez 
Ainsi que l'autre ; mais, sans doubte, 
Il vous remplira l'ame toute 
De ce plaisir solacieux 
Que sentent les anges aux cieulx; 
Car son esprit vous fera grâce 
De venir prendre en voz cueurs place, 
Et les convertir et muer, 
Faisayit voz lèvres remuer, 
Et voz doigtz sur les e^pinettes. 
Pour dire saine tes chansonnettes. 

bienheureux qui veoir pourra 
Fleurir le temps que l'on orra 
Le laboureur à sa charrue. 
Le charretier parmy la rue. 
Et l'artisan en sa boutique, 
Avecques un pseaume ou cantique 
En son labeur se soulager! 
Heureux qui orra le berger 
Et la bergère au boys estans. 

Faire que rochers et estangs 
Après eulx chantent la haulteur 
Du sainct nom de leur Créateur! 
Souffrirez vous qu*à joye telle 
Plus tost que vous Dieu les appelle? 
Commencez, dames, commencez, 
Le siècle doré avancez. 
En chantant d'un cueur débonnaire 
Dedans ce sainct cancionnaire, 
A fin que du monde s'envole 
Ce Dieu inconstant d'Amour foie, 
Place faisant à Tamyable 
Vray Dieu d'Amour non variable. 

PSEAUME IX 

Chantez en exultation 

Au Dieu qui habite en Syon. 

DISTICHUM 

Desinite Hebrseamjam Galli discere linguam : 
Discunt Hebrœi Gallica verba loqui. 

TRADUICTZ EN RITHHE FBANÇOTSE» SELON LA VÉRITÉ HEBRAÏQUE 



I 

PSEAUME I 
Beatiis vir qui non abiiL 

Ce pseaume chante que ceuU sont bien heureux qui, rejectans 
les mœurs et les conseilé des mauvais, s'addonncnt à congnoistro 
et mettre à effect la loy de Dieu, et malheureux ceulx qui font 
au contraire. 

Qui au conseil des malings n'aesté; 
Qui n'est au trac des pécheurs àrresté ; - 
Qui des mocqueurs au banc place n'a prise, 

Mais nuict et jour la loy contemple et prise' 
De l'Eternel, et en est désireux, 
Certainement cestuy là est heureux. 

Et si sera semblable à l'arbrisseau 
Planté au long d'un clair courant ruisseau. 
Et qui son fruict en sa saison apporte, 

Duquel aussi la fueille ne chet morte, 
Si qu'un tel homme et tout ce qu'il fera - 
Tousjours heureux et prospère sera. 

Pas les pervers n'auront telles vertus, 
Ainçoys seront semblables aux festus 
Et à la pouldre au gré du vent chassée. 

Parquoy sera leur cause renversée 
En jugement, et tous ces reprouvez 
Au reng des bons ne seront point trouvez ; — 

Car l'Eternel les justes congnoist bien. 
Et est soygneux et d'eulx et de leur bien ; 
Pourtant auront félicité qui dure. 

Et pour autant qu'il n'a ne soing ne cure 
Des mal vivans, le chemin qu'ilz tiendront, 
Ealx et leurs faictz en ruyne viendront. 

II 



PSBAUME II 
Quare fremuerunt gentes, 

Icy veoit on comment David ut son royaume sont vraye figure et 
indubitable prophétie de Jésus Christ et de son règne. 

Pourquoy font bruyt et s'assemblent les gens? 
Quelle folie à murmurer les meine? 
Pourquoy sont tant les peuples diligens 
A mettre sus une entreprise vaine? 

Bandez se sont les grans roys de la terre, 
Et les primatz ont bien tant présumé 
De conspirer et vouloir faire guerre — 

Tous contre Dieu et son Roy bien aymé. 

Disans entre eulx : Desrompons et brisons 
Tous les lyens dont lyer nous prétendent; 
Au loing de nous jectons et mesprisons 
Le joug lequel mettre sur nous s'attendent. 

Mais cestuy là qui les haultz cieulz habite 
Ne s'en fera que rire de là hault. 
Le Tout puissant de leur façon despite 
Se moquera, car d'eulx i] ne luy chault. 

Lors, s'il luy plaist, parler à eulx viendra 
En son courroux, plus qu'autre espoventable, 
Et tous ensemble estonnez les rendra. 
En sa fureur terrible et redoutable. 

Roys, dira il, d'où vient ceste entreprise ? 
De mon vray Roy j'ay faict élection, 
Je l'ay sacré, sa couronne il a prise 
Sur mon trèssainct et hault mont de Sion. 

Et je, qui suis le Roy qui luy ay pieu, 
Racompteray sa sentence donnée : 
C'est qu'il m'a dict : Tu es mon filz esleu ; 
Engendré t'ay ceste heureuse journée. 

Demande moy, et pour ton héritage 
Subjectz à toy tous peuples je rendray, 
Et ton empire aura cest advantage 
Que jusqu'aux bordz du monde l'estendray. 

Verge de fer en ta main porteras 
Pour les dompter et les tenir en serre, 

Et s'il te plaist menu les briseras 
Aussi aisé comme un vaisseau de terre. 

Maintenant donc, ô vous, et Roys et Princes, 
Plus entenduz et sages devenez. 
Juges aussi des terres et provinces, 
Instruction à ceste heure prenez. 

Du Seigneur Dieu serviteurs rendez vous, 
Craingnez son ire, et luy vueillez complaire, 
Et d'estre à luy vous resjouyssez tous, 
Ayans tousjours craincte de luy desplaire. 

Faictes hommage au Filz qu'il vous envoyé, 
Que courroucé ne soit amèrement, 
Affin aussi que de vie et de voye 
Ne périssez trop malheureusement. 

Car tout à coup son courroux rigoureux, 
S'embrasera, qu'on ne s'en donra garde. 
combien lors ceulx là seront heureux. 
Qui se seront mis en sa sauvegarde 1 

III 

PSBAUMB m 

Domine, quant multiplicati sunt. 

David, assailly d'une grosse armée, s'eslonne du commencement, 
puis prend une si grande fiance en Dieu, qu'après l'avoir imploré 
il s'asseure de la victoire. 

Seigneur, que de gens 
A nuyre diligens 
Qui me troublent et grèvent ! 
Mon Dieu, que d'ennemys 
Qui aux champs se sont mis 
Et contre moy s'eslevent I 

Certes, plusieurs j'en voy 
Qui vont disant de moy : 
« Sa force est abolie : 
Plus ne trouve en son Dieu 
Secours en aucun lieu. » 
Mais c'est à eulx folie. 

Car tu es mon trèsseur 
Bouclier et deffenseur, 
Et ma gloire esprouvée : 
C'est loy, à bref parler, 

Qui fais que puis aller 
Hault la teste levée. 

J'ay crié de ma voix 
Au Seigneur maint esfois, 
Luy faisant ma complaincte, 
Et ne m'a repoulsé, 
Mais tousjoups exaulcé, 
De sa montaigne saine te. 

Dont coucher m'en iray, 
En seurté dormiray, 
Sans craincte de mesgarde ; 
Puis me reveilleray, 
Et sans peur veilleray, 
Ayant Dieu pour ma garde. 

Cent mir hommes de front 
Craindre ne me feront, 
Encor qu'ilz Tentreprinsent, 
Et que, pour m'estonner, 
Clore et environner 
De tous costez me vinsent. 

Vien donc, declaire toy 
Pour moy, mon Dieu, mon roy, 
Qui de bufles renverses 
Mes ennemys mordentz, 
Et qui leur rompz les dentz 
En leurs bouches perverses. 

C'est de toy, Dieu trèshault. 
De qui attendre fault 
Vray secours et deflense ; 
Car sur ton peuple estends 
Tousjours, en lieu et temps, 
Ta grand' beneficence. 

IV 

PSEAUMB IV 
Cum invocarem, exaudivU me. 
En la conspiration d'Absalon, il invoque Dieu, reprend les princes 
d'Israël conspirans contre luy, les appelle à repentence, et con- 
clud qu'il se trouve bien de se fier en Dieu. 

Quand je t'invocque, helas ! escoufe, 
O Dieu, de ma cause et raison ; 

CLÉMENT MAROT, II * |7 

Mon cueur serré au large boute, 
De ta pitié ne me reboute, 
Mais exaulce mon oraison. 

Jusques à quand, gens inhumaines, 
- Ma gloire abbatre tascherez ? 
Jusques à quand emprises vaines 
Sans fruict, et d'abusion pleines 
Aymerez vous et chercherez? 

Sçachez, puisqu'il le convient dire, 
Que Dieu pour son roy gracieux 
Entre tous m'a voulu eslire ; 
Et si à luy crie et souspire. 
Il m'entendra' de ses haultz cieulx. 

Tremblez doncques de telle chose, 
Sans plus contre son vueil pécher ; 
Pensez en vous ce que propose 
Dessus vos lictz en chambre close. 
Et cessez de plus me fascher. 

Puis offrez juste sac^'ifice 
De cueur contrit bien humblement, 
Pour repentance d'un tel vice, 
Mettant au Seigneur Dieu propice 
Voz fiances entièrement. 

Plusieurs gens disent : Qui sera- ce 
Qui nous fera veoir force biens ? 
Seigneur, par ta saincte grâce, 
Vueilles la clarté de ta fece 
Eslever sur moy et les miens. 

Car plus de joye m'est donnée 
Par ce moyen (ô Dieu trèshault) 
Que n'ont ceulx qui ont grand' année 
De froment, et bonne vinée. 
D'huiles, et tout ce qu'il leur fault. 

Si qu'en paix et en seurté bonne 
Coucheray et reposeray ; 
Car, Seigneur, ta bonté l'ordonne, 
Et elle seule espoir me donne, 
Que seur et seul régnant seray. 

PSEAUME V 

Verba mea auHbus percipe. 

David en exil ayant beaucoup soufferl, et s'aUondunt souiYrir 
duvuntago }iar les flatteurs qui ostoient autour de Saiil. dresse 
fsa prière '^ Dieu, puis se console quand il pense que lo Seigneur- 
a toujours les mauvais en liaina, et qu'il favorise les bons. 

Aux parolles que je veulx dire 
Plaise toy Toreille prester. 
Et à congnoistre t'arrester 
Pourquoy mon cueur pense el souspire, 
Souverain Sire. 

Entens à la voix trèsardante 
De ma clameur, mon Dieu, mon Roy, 
Vcu que tant seulement à toy 
Ma supplication présente 
J'offre et présente. 

Matin devant que jour il face 
S*il te plaist, tu m'exauceras ; 
Car bien matin prié seras 
De nioy, levant au ciel la face, 
Attendant grâce. 

Tu es le vray Dieu, qui meschance 
N'aymes point, ne malignité, 
Et avec qui, en vérité, 
Malfaicteurs n'auront accointance 
Ne demourance. 

Jamais le fol et téméraire 
N'ose apparoir devant tes yeulx, 
Car tousjours te sont odieux 
Geulx qui prennent plaisir à faire 
Maulvais affaire. 

Ta fureur perd et extermine 
Finablement tous les menteurs ; 
Quant aux meurtriers et decepteurs, 
Geluy qui terre et ciel domine 
Les abomine. 

Mais moy, en la grand' bonté mainte, 
Laquelle m'as faict savourer. 

Iray encores t'adorer 
En ton temple, en ta maison saîncte, 
Dessoubz ta craincte. 

Mon Dieu, guide moy et convoyé 
Par ta bonté, que ne soys mis 
Soubz la main de mes ennemis. 
Et dresse devant moy ta voye, 
Que ne fourvoyé. 

Leur bouche rien de vray n'ameine ; 
Leur cueur est fainct, fc^ulx et couvert ; 
Leur gosier un sepulchre ouvert ; 
De flaterie faulse et vaine 

Leur langue est pleine. 

Dieu, monstre leur qu'ilz mesprennent : 
Ce qu'ilz pensent faire defîais ; 
Chasse les pour leurs grans meffaicts ; 
Car c'est contre toy qu'ilz se prennent, 
Tant entreprennent. 

Et que tous ceulx se resjouyssent 
Qui en toy ont espoir et foy : 
Joye auront sans fin dessoubz toy 
Avec ceulx qui ton nom chérissent 
Et te bénissent. 

Car de bien faire tu es large 
A rhomme juste, ô vray Saulveur, 
Et les couvres de ta faveur 
Tout ainsi comme d'une targe 
Espesse et large. 

VI 

PSEAUME VI 

Daminef ne in furore tuo arguas me. 

David malade k rextrcsmité à horreur de la mort; désire, avan 
que de mourir, glorifier eDcoro le nom de Dieu; puis tout à coup 
se resjouyt de sa convalescence et do la honte de ceulx qu 
s'attendoient à sa mort. 

Ne vueilles pas, ô Sire, " 
Me reprendre en ton ire, 
Moy qui t'ay irrité, 

N'en ta fureur terrible 
Me punir de Thorrible 
Tourment qu'ay mérité. - 

Ains, Seigneur, viens estendre 
Sur moy ta pitié tendre, 
Car malade me sens. 
Santé doncquesme donne, 
Car mon grand mal estonne 
Tous mes os et mes sens. 

Et mon esprit se trouble,^ 
Grandement, et au double. 
En extrême soucy. 
O Seigneur plein de grâce, 
Jusques à quand sera ce 
Que me lairras ainsi? 

Helas! Sire, retourne : 
D'entour de moy destourne 
Ce merveilleux esmoy ; 
Certes, grande est ma faulte. 
Mais, par ta bonté haulte. 
De mourir garde moy. 

Car en la mort cruelle 
Il n'est de toy nouvelle, 
Mémoire ne renom ; 
Qui penses tu qui die, ' 

Qui loue et psalmodie ^ 
En la fosse ton nom? 

Toute nuict tant travaille, 
Que lict, chalil et paille 
En pleurs je fais noyer; 
Et en eau goûte à goûte 
S'en va ma couche toute, 
Par si fort larmoyer. 

Mon œil, pleurant sans cesse 
De despit et destresse, 
En un grand trouble est mis ; 
Il est envieilly d'ire 
De veoir entour moy rire 
Mes plus grans ennemis. 

Sus, sus, arrière, iniques, 
Deslogez, tyranniques, 

De moy tous à la ïoy&, 
Car le Dieu débonnaire 
De ma plaincte ordinaire 
A bien ouy la voix. 

Le Seigneur en arrière 
N'a point mis ma prière : 
Exâulcé m'a des cieulx ; 
Receu a ma demande, 
Et ce que luy demande 
Accordé m'a, et mieulx. 

Doncques, honteux deviennent, 
Et pour vaincuz se tiennent 
Mes adversaires tous : 
Que chascun d'eulx s'eslongne 
Subit, en grand vergongne, 
Puis que Dieu m'est si doulx. 

VII 

PSEAUME VII 

Domine Deus meus, in te aperavi. 

Il prie d'eslro prcsorvé de la grande persécution do Safll, niect en 
avant son innocence, requiert le royaume à luy promis, et con- 
fusion à SCS adversaires. Fînablement il chante qu'ilz périront do 
leurs propres glaives, et en loue Dieu. 

. Mon Dieu, j'ay en toy espérance, 
Donne moy donc sauve asseurance 
De tant d'ennemys inhumains, 
Et fais que ne tombe en leurs mains, 

Affin que leur chef ne me grippe, 
Et ne me desrompe et dissipe. 
Ainsi qu'un lyon dévorant, 
Sans que nul me soit secourant. 

Mon Dieu sur qui je me repose, 
Si j'ay commis ce qu'il propose. 
Si de luy faire ay projette 
De ma main tour de lascheté ; 

Si mal pour mal j'ay voulu faire 
A cest ingrat ; mais au contraire. 
Si faict ne luy ay tour d'amy, 
Quoy qu'à tort me soit ennemy, 

Je veulx qu'il me poursuyve en guerre^ 

Qu'il m'attaingne et rue par terre, 

Soit de ma vie ruyneur, 

Et mette à néant mon honneur. 

Levé toy donc, levé toy, Sire, 
Sur mes ennemys, en ton ire ; 
Veille pour moy, que je sois mis 
Au droict lequel tu m'as promis. 

A grans troupeaux le peuple vienne 
Au tour de la majesté tienne : 
Sois pour la cause de nous deux 
Hault eslevé au milieu d'eulx. 

Là des peuples Dieu sera juge, 
Et alors, mon Dieu, mon refuge. 
Juge moy en mon équité, 
Et selon mon intégrité. 

La malice aux malins consomme. 
Et soutien le droict et juste homme, 
Toy, juste Dieu, qui jusqu'au fons 
Sondes les cueurs mauvais et bons. 

C'est Dieu qui est mon asseurance. 
Et mon pavois : j'ay espérance 
En luy, qui garde et faict vainqueur 
Un chascun qui est droict de cueur. 

Dieu est le juge véritable 
De celuy qui est équitable 
Eît de celuy semblablement 
Qui l'irrite journellement : 

Si celuy qui tasche à me nuyre 
Ne se veult changer et réduire, 
Dieu viendra son glaive aguiser 
Et bander son arc pour viser. 

Desja le grand Dieu des alarmes 
Luy prépare mortelles armes : 
Il faict dards propres et servans 
A poursuyvre mes poursuyvans ; 

Et l'autre engendre chose vaine. 
Ne conçoit que travail et peine 
Pour enfanter (quoy qu'il en soit) 
I.e rebours de ce qu'il pensoit. 

A caver uhe grande fosse 
Il mect solicitude grosse : 

Mais en la fosse qu'il fera, 
Luy mesmes il tresbuchera. 

Le mal qu'il me forge et appreste 
Retournera dessus sa teste : 
Bref, je voy le mal qu'il commet 
Luy descendre sur le sommet. 

Dont louenge au Seigneur je donne, 
Pour sa justice droicte et bonne : 
Et tant que terre hanteray. 
Le nom du Trèshault chanteray. 

VllI 

PSBAUMB YIII 

Domitie, dominus noiter, quàm admirabile. 

Avec grande admiration David célèbre ici la merveilleuse puissance 
du Créateur do toutes choses, et la grande bonté dont il a daigné 
user envers l'homme, l'ayant faict tel qu'il est. 

nostre Dieu et Seigneur amiable, 
Combien ton nom est grand et admirable 
Par tout ce val terrestre spacieux 
^Qui ta puissance esleve sur les cieulx I 

En tout se veoit ta grand' vertu parfaicte, 
Jusqu'à la bouche aux enfans qu'on alaicte, 
Et rendz par là confuz et abbatu 
Ton ennemy qui nie ta vertu. 

Mais quand je voy et contemple en courage 
Tes cieulx, qui sont de tes doigts liault ouvrage, 
Estoilles, lune, et signes differentz 
Que tu as faictz et eissis en leurs rengz, 

Adonc je dy apart moy (ainsi comme 
Tous esbahy) : Et qu'est-ce que de l'homme, ... 
D'avoir daigné de luy te souvenir. 
Et de vouloir en ton sbing le tenir? 

Tu l'as feiict tel que plus il ne luy reste 
Fors estre Dieu, car tu Pas, quant au reste. 
Abondamment de gloire environné, 
Remply de biens et d'honneur couronné. 

Régner le fais sur les œuvres tant belles 
De tes deux mains, comme seigneur d'icelles. 
Tu as, de vray, sans quelque exception 
Mis soubz ses piedz tout en subjection. 

Brebis et beufz, et leurs peaulx et leurs laines, 
Tous les trouppeaulx des haultz monts et des plaines, 
En gênerai toutes bestes cherchans 
A pasturer par les bois et les champs ; 

Oyseaulx de Fair, qui volent et qui chantent, 
Poissons de mer, ceulx qui nagent et hantent 
Par les sentiers de mer grans et petis, 
Tu les as tous à l'homme assubjectiz. 

noslre Dieu et Seigneur amyable, 
Gomme à bon droict est grand et admirable 
L'excellent bruit de ton nom précieux. 
Par tout ce val terrestre spacieux 1 

IX 

PSBAUMB IX 
Confitebor tibh Domine, in loto corde meo. 

C'est un chant triumplial. par lequel David rend grâces à Dieu do 
certaine bataille qu'il gaigna, en laquelle mourut son principal 
ennomy (aucuns cttliment que ce fut Goliath). Après, il magnifie 
la justice do Dieu qui venge les siens en temps et lieu. 

De tout mon cueur t'exalteray 
Seigneur, et si racompteray 
Toutes tes œuvres nompareilles, 
Qui sont dignes de grans merveilles. 

En toy je me veiilx resjouyr, 
D'autre soûlas ne veulx jouyr; 
Trèshault, je veulx en cantique - 
Célébrer ton nom authentique. 

Pource que par ta grand' vertu 
Mon ennemy s'en fuyt batu, 
Desconfit de corps et courage, 
Au seul regard de ton visage. 

Car tu m'as esté si humain 
Que tu as pris ma cause en main, 
Et t'es assis, pour mon refuge, - 
En chaire comme juste juge. 

Tu as deffaict mes ennemis, 
Le meschant en ruyne mis ; 
Pour tout jamais leur renommée, 
Tu as estaincte et consumée. 

Or ça, ennemy cault et fin, 

17. 

As tu mis ton emprinse à fin? 
As tu rasé noz citez belles? 
Leur nom est il mort avec elles? 

Non, non ; le Dieu qui est là hault, 
En règne qui jamais ne fault, 
Son throsne a dressé tout propice 
Pour faire raison et justice. 

Là jugera il justement 
La terre ronde entièrement, 
Pesant les causes en droicture 
De toute humaine créature. 

Et Dieu la retraicte sera 
Du povre qu'on pourchassera, 
Voyre sa retraicte opportune 
Au plus dur temps de sa fortune. 

Dont ceulx qui ton nom congnoistront 
Leur asseurance en toy mectront ; 
Car, Seigneur, qui à toy s'addonne, 
Ta bonté point ne Tabandonne. 

Chantez en exultation 
Au Dieu qui habite en Sion; 
Noncez à gens de toutes guises 
Ses œuvres grandes et exquises. 

Car du sang des justes s'enquiert, 
Luy en souvient et le requiert ; 
Jamais la clameur il n'oublie 
De Taffligé qui le supplie. 

Seigneur Dieu, ce disois je en moy, 
Voy, par pitié, que j'ay d'esmoy 
Par mes ennemis remplys d'ire, 
Et du pas de mort me retire. 

Affin qu'au milieu de l'enclos 
De Sion j'annonce ton los. 
En démenant resjouyssance, 
D'estre rescoux par ta puissance. 

Incontinent les malheureux 
Sont cheuz au piège faict par eulx ; 
Leur pied mesme s'est venu prendre 
Au filé qu'ilz ont osé tendre. 

Ainsi est congneu l'Immortel, 
D'avoir faict un jugement tel. 

Que rinique a senty Toultrage, 
Et le mal de son propre ouvrage. 

Croyez que tousjours les meschans 
S'en iront à bas trebuschans, 
Et toutes ces gens insensées 
Qui n'ont point Dieu en leurs pensées. 

Mais rhomme povre, humilié, 
Ne sera jamais oublié. 
Jamais de Thumble estant en peine 
L'espérance ne sera vaine. 

Vien, Seigneur, monstre ton effort, 
Que rhomme ne soit le plus fort; 
ïon pouvoir les gens venir face 
En jugement devant ta face. 

Seigneur Dieu, qui immortel es, 
Tressaillir de craincte fais les ; 
Donne leur à congnoistre comme 
Nully d'entre eulx n'est rien fors qu'homme. 



PSEAUME X 
Domine, ut quid recessisti longé ? 

Ce pseaume ost une prière contre les pervers, nuysans et malicieux 
hommes, qui par dol et par force oppressent les bons et les 
plus foibles : et y sont deecriptz l'orgueil, et les moyens dont 
envers eulx usent les maulvais. 

D'ont vient cela, Seigneur, je te supply, 
Que loing de nous le liens les yeulx couvers? 
Te caches tu pour nous mettre en oubly 
Mesmes au temps qui est dur et divers? 

Par leur orgueil sont ardantz les pervers 
A tourmenter l'humble qui peu se prise : 
Fais que sur eulx tombe leur entreprise. 

Car le maling se vante et se faict seur 
Qu'en ses désirs n'aura aucun default, 
Ne prisant rien que l'avare amasseur, 
Et mesprisant TEtemel de là hault. 

Tant il est fier que de Dieu ne lui chault. 
Mais tout cela qu'il pense en sa mémoire, 
C'est : Dieu n'est point, et si ne le veult croire. 

Tout ce qu'il faict tend à mal sans cesser; - 
De sa pensée est loing ton jugement ; 
Tant est enflé, qu'il cuyde renverser 
Ses ennemys à soufler seulement. 

En son cueur dit : D'esbranler nullement 
Garde je n'ay : car je sçay qu'en nul aage 
Ne peult tomber sur moy aucun dommage. 

D'un parler fainct plein de déception 
Le faulx parjure est toujours embouché; 
Dessoubz sa langue, avec oppression, 
Désir de nuyre est toujours embusché. 

Semble au brigand qui, sur les champs caché, 
L'innocent tue en caverne secrette, 
Et qui de l'œil povres passans aguelte. 

Aussi l'inique use du tour secret 
Du lyon cault en sa tasniere, helas ! 
Pour attraper l'homme simple et povret, 
Et l'engloutir quand l'a pris en ses laqs. 

Il faict le doulx, le marmiteujx, le las; 
Mais soubz cela, par sa force perverse, 
Grand' quantité de povres gens renverse. 

Et dit encor en son cueur vitieux ^ 
Que Dieu ne veult la souvenance avoir 
De tout cela, et qu'il couvre ses yeulx 
A celle fin de jamais n'en rien veoir. 

Levé toy donc, Seigneur, pour y pourveoiT : 
Haulse la main dessus, je te supplie, 
Et ceulx qui sont persécutez n'oublie. 

Pourquoy irrite et contemne en ses faictz 
L'homme meschant le Dieu doulx et humain? 
En son cueur dit qu'enqueste tu n'en fais ; 
Mais tu veois bien son meffaict inhumain. 

Et voyant tout, prens les causes en main : 
Voyla pourquoy s'appuye le débile 
Sur toy, qui es le support du pupille. 

Brise la force et le bras plein d'excès 
Du malfaicteur inique et reprouvé : 
Fais de ses maulx l'enqueste et le procès, 
Plus n'en sera par toy un seul trouvé. 

Lors à jamais Roy de tous approuvé 
Begnera Dieu, quand en sa terre saincle 
Sera la race aux iniques estaincte. 

Seigneur donc, s'il te plaist tu orras 
Mon povre peuple en ceste aspre saison : 
Et bon courage et espoir luy donras 
Prestant Toreille à son humble oraison, 

Qui est de faire aux plus petis raison, 
Droict aux foulez, si que l'homme de terre 
Ne vienne plus leur faire paour ne guerre. 

XI 

PSBAUMB XI 

In Domino çùnfido» 

Il 80 complainct de ceux qui lo chasboient de toute la terre d'Israël. 
Puis chante sa confiance en Dieu, et le Jugement d'iceluy sur les 
bons et sur les mauvais. 

Veu que du tout en Dieu mon cueur s'appuye, . 
Je.m'esbahy comment de vostre mont 
Plus tost qu'oyseau dictes que je m'enfuye. 

Vray est que Tare les malings tendu m'ont, 
Et sur la corde ont assis leurs sagettes, 
Pour contre ceulx qui de cueur justes sont 
Les descocher, jusques en leurs cachettes. 

Mais on verra bien tost à néant mise 
L'intention de telz malicieux, 
Quel' faulte aussi a le juste commise. 

Sçachez que Dieu a son palais aux cieulx ; 
Dessus son throsne est l'éternel monarque ; 
Là hault assis, il veoit tout de ses yeulx, 
Et son regard les humains note et marque. 

Tout il espreuve et le juste il approuve : 
Mais son cueur hayt qui ayme extorsion, 
Et l'homme en qui violence se trouve. 

Pleuvoir feja feu de punition 
Sur les malings, soulphre chauld, flamme aMante, 
Vent fouldroyant : voylà la portion 
De leur bruvage, et leur paye évidente. 

Car il est juste, et pource ayme justice : 
Tournant tousjours, par doulce affection. 
Vers l'homme droict son œil doulx et propice. 

XII 

PSBAUMB XII 

Salvum me foc. Domine. 

II parle contre les flatteurs de la court de Sattl, qui par flatteries, 
dissimulations et arrogances, estoient molestes à chascun, et prie 
Dieu y donner ordre. 

Donne secours. Seigneur, il en est heure, 
Car d'hommes droicts sommes tous desnuez : 
Entre les filz des hommes ne demeure 
Un qui ait foy, tant sont diminuez. 

Certes chascun vanité, menteries, 
A son prochain dict ordinairement ; 
Aux lèvres n'a l'homme que flatteries, 
Et disant Tun, son cueur pense autrement. 

Dieu vueille donc ces lèvres blandissantes 
Tout à travers pour jamais inciser, 
Pareillement ces langues arrogantes 
Qui bravement ne font que deviser ; 

Qui mesmement entre eulx ce propos tiennent : 
Nous serons granz par nos langues sur tous : 
A nous de droict noz lèvres appartiennent^ 
Flattons, mentons : qui est maistre sur nous? 

Pour l'affligé, pour les petis qui crient, 
Dit le Seigneur, ores me leveray : 
Loing les mettray des langues qui varient 
Et de leurs laz chascun d'eulx saulveray. 

Certes de Dieu la paroUe se treuve 
Parolle nette, et trèspure est sa voix : 
Ce n'est qu'argent affiné à Tespreuve, 
Argent au feu espuré par sept foys. 

Toy donc. Seigneur, ta promesse et tes hommes 
Garde et maintien par ta gratuité, 
Et de ces gens dont tant molestez sommes 
Délivre nous à perpétuité. 

Car les malings à grans troupes cheminent ; 
Deçà, delà, tout est plein d'inhumains, 
Lors que d'iceulx les plus meschans dominent, 
Et qu'eslevez sont entre les humains. 

XIII 

JPSEAUMB XIII 

Usquequo, Domine, oblivisceris. 

Après plusieurs batailles perdues il se complainct de ce que Dieu 

larde tant à le «ecourir : puis fo prie luy donner la joyo de victoire 

obtenue. 

Jusques à quand as étably 
Seigneur, de me mettre en oubly? 
Est ce à jamais? Par combien d'aage 
D^stourneras tu ton visage 
De moy, las! d'angoisse remply? 

Jusques à quand sera mon cueur 
Veillant, conseillant, practiqueur, 
Et plein de soucy ordinaire? 
Jusques à quand mon adversaire 
Sera il dessus moy vainqueur ? 

Regarde moy, mon Dieu puissant, 
Respons à mon cueur gémissant", 
Et mes yeulx troublez illumine, 
Que mortel dormir ne domine 
Dessus moy quasy périssant. 

Que celluy qui guerre me faict 
Ne die point : Je Tay deffaict ; 
Et que tous cculx qui tant me troublent 
Le plaisir qu'ils ont ne redoublent, 
Par me veoir trebuscher de faict. 

En toy gist tout l'espoir de moy : 
Par ton secours fait que Tesmoy 
De mon cueur en plaisir se change ; 
Lors à Dieu chanteray louenge. 
Car de chanter j'auray dequoy. 

XIV 

PSEAUME XIV 
DixU insipiens in corde 8U0. 
Il dit que tout est plein d'infidèles et ethniques : descrit leur enten- 
dement corrompu : souhaitte et predict leur ruine, et la délivrance 
du peuple de Dieu, par eulx dévoré. 

Le fol maling en son cueur dit et croit 

Que Dieu n'est point, et corrompt et renverse 

Ses mœurs, sa vie, horribles faictz exerce : 
Pas un tout seul ne faict rien bon ne droict, _ 
Ny ne vouldroit. 

Dieu du hault ciel a regardé icy 
Sur les humains, avecques diligence, 
S'il en verroit quelqu'un d'intelligence 
Qui d'invocquep la divine mercy 
Fust en soucy. 

Mais, tout bien veu, a trouvé que chascun 
A fourvoyé, tenans chemins damnables; 
Ensemble tous sont faictz abominables. 
Et n'est celluy qui face bien aucun, 
Non jusqu'à un. 

N'ont ilz nul sens, tous ces pernicieux, 
Qui font tout mal, et jamais ne se changent? 
Qui comme pain mon povre peuple mangent, 
Et d'irivocquer ne sont point soucieux 
Le Dieu des cieulx? 

Certainement tous esbahiz seront, 
Que sur le champ ilz trembleront de craincte : 
Car l'Eternel, par sa faveur tressaincte. 
Tiendra pour ceulx qui droitcz se trouveront 
Et l'aymeront. 

Ha, malheureux, vous vous estudiez 
A vous moquer de l'intention bonne 
Que rimmortel au povre affligé donne, 
Pource qu'ijz sont sur luy tous appuyez. 
Et en riez. 

qui, et quand de Sion sortira. 
Pour Israël secours en sa souffrance? 
Quand Dieu mettra son peuple à délivrance 
De joye adonc Israël jouyra, 
Jacob rira. 

XV 

PSBÀUliB XV 

Domine, quis kabitabil. 

Ce p^eaume chante do quelles mœurs doivent eslre ornoz les vrays 
citoyens des cieulx. 

Qui est ce qui conversera 
O Seigneur, en ton tabernacle, 
Et qui est celluy qui sera 
- Si heureux que par grâce aura 
Sur ton saint mont seur habitacle ? 

Ce sera celuy droictement 
Qui va rondement en besongne, 
Qui ne faict rien que justement, 
Et dont la bouche apertement 
Vérité en son cueur tesmoingne; 

Qui par sa langue poinct ne faict 
Rapport qui los d'autruy efface ; 
Qui à son prochain ne meffaict ; 
Qui aussi ne souffre de faict 
Qu'opprobre à son voysin on face. 

Ce sera l'homme contemnant 
Les vitieux, aussi qui prise 
Geulx qui craignent le Dieu régnant ; 
Ce sera Thomme bien tenant 
(Fust ce à son dam) la foy promise. 

Qui à usure n'entendra, 
Et qui si bien justice exerce, 
Que le droict d'autruy ne vendra : 
Qui charier ainsi vouldra, 
Craindre ne fault que jamais verse. 

XVI 

PSEAUME XVIIl 

Ihligam le, Djmine. 

Hymne trèsexcellcnt, lequel DuviJ chanta au Soigneur Dieu après 

qu'il l'eut rendu paisible et victorieux sur Safll./'t sur loua ses 

autres ennemis, prophétisant de Jésus Christ on la conclusion du 

pseaume. 

Je t'aymeray en toute obéissance 
Tant que vlvray, ô mon Dieu, ma puissance : 

Dieu c'est mon roc, mon rempart hault et seur, 
C'est ma rançon, c'est mon fort deffenseur. 

En luy seul gist ma fiance parfaicte, 
C'est mon pavois, mes armes, ma retraicte ; 
Quant je l'exalte et prie en ferme foy, 
Soudain rescoux des ennemis me voy. 

Dangers de mort un jour m'environnèrent, 
Et grans toi'rentz de malings m'estonnerent ; 
J 'es lois bien près du sepulchre venu 
Et des filez de la mort parvenu : 

Ainsi pressé soudain j'invocque et prie 
Le Toulpuissant, hault à mon Dieu je crie : 
Mon cry au ciel jusqu'à luy pénétra, 
Si que ma voix en son oreille entra. 

Incontinent tremblèrent les campaignes; 
Les fondementz des plus haûltes montaignes, 
Tous esbranlez, s'esmeurent grandement, 
Car il estoit courroucé ardamment." 

En ses naseaux luy monta la fumée ; 
Feu aspre yssoit de sa bouche allumée ; 
Si enflambé en son courage estoit, 
Qu'ardentz charbons de toutes pars jectoit; 

Baissa le ciel, de descendr<e print cure. 
Ayant soubz piedz une brouée obscure ; 
Monté estoit sur un esprit mouvent, 
Voloit guindé sur les esles du vent, 
Et se cachoit dedans les noires nues 
Pour tabernacle autour de luy tendues ; 
Enfin rendit par sa grande clarté 
Ce gros amas de nues escarté. 
Gresle jectant et charbons vifz en terre, 
Au ciel menoit l'Etemel grand tonnerre : 
L'Altitonant sa voix grosse hors meit, 
Et gresle et feu sur la terre transmeit, 
Lança ses dards, rompit toutes leurs bandes. 
Doubla l'esclair, leur donna frayeurs grandes. 
A ta menace, et du fort vent poulsé 
Par toy, Seigneur, en ce poinct courroucé, 
Furent canaulx desnuez de leur unde. 
Et descouvertz les fondemens du monde. 

Sa main d'enhault icy bas me tendit, 

Et hors des eaux sain et sauf me rendit. 
Me recourut des puissans et haulsaires 
(Et plus que moy renforcez) adversaires ; 
A mes dangers il preveut et prévint ; 
Quand il fut temps, secours de Dieu me vint, 
Me meit au large, et si fit entreprise 
De me garder, car il me favorise. ^- 

Or m'a rendu selon mon équité, 
Et de mes mains selon la purité. 
Car du Seigneur j'avois suivy la voye, 
Ne révolté ipon cueur de luy n'avoye. 
Ains tousjours eu devant l'œil tous ses dictz, 
Sans rejecter un seul de ses edictz, 
Si qu'envers luy entier en tout affaire 
Me suis monstre, me gardant de mal faire. 
Or m'a rendu selon mon équité. 
Et de mes mains selon la pureté. - 

Certes, Seigneur, qui sçais telles mes œuvres, 
Au bon trèsbon, pur au pur te descœuvres. 
Tu es entier à qui entier sera, 
Et deffaillant à qui failly aura. 

Les humbles vivre en ta garde tu laisses, 
Et les sourcilz des braves tu rabaisses : 
Aussi, mon Dieu, ma lanterne alumas. 
Et esclairé en ténèbres tu m'as : 
Par toy donnay à travers la bataille ; 
Mon Dieu devant, je saultay la muraille. 
C'est l'Eternel. qui entier est trouvé, 
Son parler est comme au feu esprouvé ; 
C'est un bouclier de forte résistance, 
Pour tous ceulx là qui ont en luy fiance. 

Mais qui est Dieu sinon le supernel ? 
Ou qui est fort si ce n'est l'Eternel ? 
De hardiesse et force il m'environne. 
Et seure voye à mes emprises donne ; 
Mes piedz à ceulx de chevreulz faict egaulx, 
Pour monter lieux difficiles et haultz ; 
Ma main par luy aux armes est aprise. 
Si que du bras un arc d'acier je brise. 

De ton secours l'escu m'as apporté. 
Et m'a ta dextre au besoing supporté 

Ta grand' bonté, où mon espoir mettoie, 
M*a faict plus grand encor que je n'estoie : 
Préparer vins mon chemin soubz mes pas, 
Dont mes talons glissans ne furent pas. 
Car ennemis sceu poursuyvre et attaindre, 
Et ne revins sans du tout les estaindre ; 
Durer n'ont peu, tant bien les ay secoux, / 

Ains à mes piedz trebuscherent de coups ; 

Gircuy m'as de belliqueuse force, 
Ployant soubz moy qui m'en vahir s'efforce ; 
Tu me monstras le dos des ennemis. 
Et mes hayneux j'ay en ruyne mis ; 
Hz ont crié, n'ont eu secours quelconques, 
Mesmes à Dieu, et ne les ouyt oncques; 
Comme la pouldre au vent les^ay renduz 
Et comme fange en la place estenduz. 

Délivré m'as du mutin populaire. 
Et t'a pieu chef des nations me faire ; 
Voyre le peuple, à moy peuple incongnu, 
Soubz mon renom obéir m'est venu ; 
Maints estrangers par servile contraincte 
M'ont faict honneur d'obéissance faincte : 
Maintz estrangers redoubtans mes effortz, 
EspovQntez, ont tremblé en leurs fortz. 

Vive mon Dieu, à mon saulveur soit gloire, 
Exalté soit le Dieu de ma victoire, 
Qui m'a donné povoîr de me venger. 
Et qui soubz moy les peuples faict renger, 
Me garentit qu'ennemys ne me grèvent, 
M'esleve hault sur tous ceulx qui s'eslevent 
Encontre moy, me délivrant à plein 
De l'homme ayant le cueur d'oultrage plein. 

Pourtant, mon Dieu, parmy les gens estranges 
Te beniray en chantant tes louanges. 
Ce Dieu, je dy, qui magnifiquement 
Saulva son roy, et qui uniquement 
David son oinct traicte en grande clémence, 
Traictant de mesme à jamais sa semence. 

XVII 

PSEAUME XIX 

Cœli enarrant gloriam Dei. 

Il monslre par le merveilleux ouvrage des cieulx combien Dieu est 

puissant : loue et exalte la loy .divine, et en fin prie le Soigneur 

qu'il le proserve d«> poché, aftin de luy ostro agréable. 

Les cieux en chascun lieu 
La puissance de Dieu 
Racomptent aux humains ; 
Ce grand entour espars 
Nonce de toutes pars 
L'ouvrage de ses mains. 

Jour après jour coulant 
Du Seigneur va parlant 
Par longue expérience ; 
La nuict suy vant la nuict 
Nous presche et nous instruict 
De sa grand' sapience. 

Et n'y a nation, 
Langue, prolation, 
Tant soit d'estranges lieux, 
Qui n'oye bien le son, 
La manière et façon 
Du langage des cieulx. 

Leur tour par tout s'estend, 
Et leur propos s'entend, 
Jusques au bout du monde ; 
Dieu en eulx a posé 
Palais bien composé 
Au soleil clair et munde ; 

Dont il sort ainsi beau 
Comme un espoux nouveau 
De son paré pourpris ; 
Semble ua grand prince à veoir, 
S'esgayant'pour avoir 
D'une course le prix. 

D'un bout des cieulx il part, 
Et attainct l'autre part 
En un jour, tant est vite : 
Oûltre plus, n'y a rien 
En ce val terrien 

Oui sa chaleur evilc. 

La trèsentiere loy 
De Dieu, souverain roy, 
Vient Tame restaurant. 
Son tesmoingnage seur 
Sapiénce en doulceur 
Monstre à Fhumble ignorant. 

D'iceluy roy des roy s 
Les raandemens sont droicts 
Et joye au cueur assignent ; 
Les commandemens saine Is 
De pieu sont purs et sains 
Et les yeulx illuminent. 

L'obéissance à luy 
Est un trèssainct appuy 
A perpétuité ; 
. Dieu ne faict jugement ^ 
Oui véritablement 
Ne soit plein d'équité. 

Ces choses sont encor 
Plus désirables qu'or, 
Fust ce fin or de touche : 
Et en un cueur sans fiel 
Sont plus doulces que miel 
Ne pain de miel en bouche. 

Qui servir te vouldra. 
Par ces poinctz apprendra 
A ne se fourvoyer, 
Et en les observant 
En aura le servant 
Grand et riche loyer. 

Mais où se trouvera 
Qui ses faultes sçaura 
Nombrer, penser ne dire? 
Las ! de tant de péchez 
Qui me sont tous cachez, 
Purge moy, trèscher Sire. 

Aussi de grans forfaictz 
Témérairement faictz 
Soit ton serf relasché, 
Qu'ilz ne régnent en moi ; 

Si seray hors d'esmoy 
Et net de grand péché. 
Ma bouche prononcer 
Ne mon cueur rien penser 
Ne puisse, qui ne plaise 
A toy, mon deffendeUr, 
Saulveur et amende ur 
De ma vie mauvaise. 

XVIM 

PSBÂUMB XXII 

Dew, Detu meus, respice in me; quare me dereliquisti? 

Prophelie de Jésus Christ, en laquelle David chante d'entrée sa basse 
cl honteuse déjection : puis l'exaltation et l'cstenduo de son 
royaume jusques aux fins de la terre, et la perpétuelle durée 
d'icelluy. 

Mon Dieu', mon Dieu, pourquoy m'as tu laissé 
Loing de secours, d'ennuy tant oppressé, 
Et loing du cry que je t'ay addressé 
En ma complaincte? 

De jour, mon Dieu, je t'invocque sans faincte, 
Et toutesfoys ne respond ta voix saincte ; 
De nuict aussi, et n'ay dequoy estaincte 
Soit ma clameur. 

Helas I tu es le sainct et la tremeur, 
Et d'Israël le résident bonheur, 
Là où t'a pieu que ton loz et honneur 
On chante et prise. 

Noz pères ont leur fiance en toy mise, 
Leur confiance ilz ont sur toy assise, 
Et tu les as de captifz en franchise 
Tousjours boutez. 

■ A toy crians, d'ennuy furent ostez; 
Espéré ont en tes sainctes bontez. 
Et ont receu sans être reboutez 
Ta grâce prompte. 

Mais moy je suis un ver qui rien ne monte, 

Et non plus homme, ains des hommes la honte 

Et plus ne sers que de fable et de compte 
Au peuple bas. 

Chascun qui veoît comme ainsi tu m^abas 
De moy se mocque et y prend ses esbas ; 
Me font la moue, et puis hault et puis bas 
Hochent la teste. 

Puis vont disans : Il s'appuye et s'arreste 
Du tout sur Dieu, et lui faict sa requeste : 
Donc qu'il le sauve, et que secours luy preste, 
S'il Tayme tant. 

Si m'as lu mis hors du ventre pourtant, 
Causes d'espoir tu me fuz apportant 
Dès que j'estois les mammelles telant 
De ma nourrice. 

Et, qui plus est, sortant de la matrice 
Me recueillit ta saincte ma main tutrice, 
Et te monstras estre mon Dieu propice 
Dès que fuz né. 

Ne le tiens donc de moy si destourné. 
Car le péril m'a de près adjourné. 
Et n'est aucun par qui me soit donné 
Secours ne grâce. 

Maint gros toreau m'environne et menace ; 
Les gros toreaux de Basan, terre grasse, 
Pour m'assieger m'ont^ suivra la trace 
En me pressant. 

Et tout ainsi qu'un lyon ravissant. 
Après la proye en fureur rugissant, 
Hz ont ouvert dessus moy languissant 
Leur gueule gloute. 

Las I ma vertu comme eau s'escoule toute, 
N'ay os qui n'ait la joincture dissoulte, 
Et comme cire en moy fond goutte à goutte 
Mon cueur fasché. 

D'humeur je suis comme tuile asséché ; 
Mon palais est à ma langue attaché; 

Tu m'as faict prest d'estre au tumbeau couché, 
Reduyt en cendre. 

Car circuy m'ont les chiens pour me prendre ; 
La faulse trouppe est venue m'offendre ; 
Venue elle est me transpercer, et fendue 
Mes pîedz et mains. 

Compter je puis mes os du plus au moins, 
Ce que voyans les cruélz inhumains, 
Tous resjouiz me jectent regardz maints, 
Avec risée. 

Ja ma despouille entre eulx ont divisée : 
Entre eulx desja ma robe déposée 
Hz ont au sort hazardeux exposée 
A qui l'aura. 

Seigneur, ta main donc ne s'eslongnera, 
Ains par pitié secours me donnera, 
Et, s'il te plaist, elle se hastera. 
Mon Dieu, ma force. 

Sauve de glaive et de mortelle estorce 
Mon ame, helasi que de perdre on s'efforce; 
Délivre la, que du chien ne soit morse, 
Chien enragé. 

Du léonin gosier encouragé 
Délivre moy; respons à l'affligé 
Qui est par grans licornes assiégé 
Des cornes d'elles. 

Si compteray à mes frères fidèles 
Ton nom trèshault ; tes vertus immortelles 
Diray parmy les assemblées belles. 
Parlant ainsi : 

Vous, craingnans Dieu, confessez le sans si ; 
Filz de Jacob, exaltez sa mercy ; 
Crains le tousjours, toy d'Israël aussi 
La race entière : 

Car débouté n'a l'humble en sa prière 
Ne destoumé de luy sa face arrière : 

48 

S*il a crié, sa bonté singulière 
L'a exaulcé. 

Ainsi ton loz par moy sera hauUé 
En grande troupe, et mon vœu ja dressé 
Rendray devant le bon peuple amassé, 
Qui te crainct, Sire. 

Là mengeront les povres à suffire, 
Bénira Dieu qui Dieu crairict et désire. 
O vous ceulx là, sans fin, je le puis dire, 
Voz cueurs vivront. 

Gela pensant tous se convertiront 
Ijes boutz du monde, et à Dieu serviront : 
Bref, toutes gens lenrs genoulx fiechironi 
En ta présence. 

Car ilz sçauront qu'à la divine essence 
Seule, appartient règne et magnificence ; 
Donc sur les gens seras par excellence 
Roy conquérant. 

Gras et repeuz te viendront adorant : 
Voire le maigre à la fosse courant, 
Et dont la vie est hors de restorant, 
Te donra gloire. 

Puis leurs enfans à te servir et croire 
S'enclineront, et en tout territoire, 
De filz en filz il sera faict mémoire 
Du Toutpuissant. 

Tousjours viendra quelc'un d'entre eulx yssant, 
Lequel au peuple à Tadvenir nayssant 
Ira partout ta bonté annonçant. 
Sur moy notoire. 

XIX 

PSEAUME XXllI 

Dominus régit me, et nihil. 

Il chanle les biens et la félicité qu'il a, et d'une merveilleuse fiance 
8d promect que Dieu, duquel ce bien luy vient, le traictera tous- 
jours de mesmes. 

Mon Dieu me paist soubz sa puissance haulte, 
.G*est mon berger, de rien je tfauray faulte. 

En tect bien seur, joingnant les beaulx herbages, 

Coucher me faict, me mené aux clairs rivages, 

Traicte ma vie en doulceur trèshumaine. 

Et pour son nom par droictz sentiers me meine 

Si seurement, que quand au val viendroye 

D'umbre de mort, rien de mal ne craindroye, 

Car avec moy tu es à chascune heure. 

Puis ta houlette et conduicte m'asseure. 

Tu enrichis de vivres nécessaires 

Ma table, aux yeulx de tous mes adversaires. 

Tu oings mon chef d'huiles et senteurs bonnes 

Et jusqu'aux bordz pleine tasse me donnes. 

Voyre, et feras que ceste faveur tienne, 

Tant que vivray compaignie me tienne, 

Si que tousjours de faire ay espérance 

En la maison du Seigneur demôurance. 

XX 

PSBAUME XXIV 

Domini est terra et pîenitado. 

David feit ce pseaume pour dire quand on ameneroit l'arche où 
Uabitoit la divinité dedans le temple que Salomon dovoit faire. 

La terre au Seigneur appartient, 
Tout ce qu'en sa rondeur contient, 
Et ceulx qui habitent en elle ; 

Sur mer fondemens luy donna. 
L'enrichit et l'environna 
De mainte rivière trèsbelle. 

- Mais sa montaigne est un sainct lieu ; 
Qui viendra donc au mont de Dieu, 
Qui est ce qui là tiendra place? 

L'homme de mains et cueur lavé, 
En vanitez non eslevé, 
Et qui n'a juré en fallace. 

L'homme tel. Dieu le bénira : 
Dieu son sauveur le munira 
De miséricorde et clémence. 

Telle est la génération 
Cherchant, cherchant d'affectiqn 
Du Dieu de Jacob la présence. 

Haulsez vos testes, grans portaulx, 
Huys etemelz, tenez vous haultz, 
Si entrera le Roy de gloire. 

Qui est ce Roy tant glorieux ? 
C'est le fort Dieu victorieux, 
Le plus fort qu'yen guerre on peult croire. 

Haulsez vos testes, grans portaulx, 
Huys etemelz, tenez vous haultz, 
Si entrera le Roy de gloire. 

Qui est ce Roy tant glorieux? 
Le Dieu d'armes victorieux, 
C'est luy qui est le Roy de gloire. 

XXI 

■ PSEAUME XXV 

Ad te. Domine, levavi animam meam. 

Icy l'homme pressé de ses pochez et de la malice de ses ennemis 
prie le Seigneur Dieu pour 3oy, et jgeneralement pour tout le 
peuple. 

A toy, mon Dieu, mon cueur monte, 
En toy mon espoir ay mis : 
Fais que je ne tombe à honte 
Au gré de mes ennemys. 

Honte n'auront voy rement 
Ceulx qui dessus toy s'appuient. 
Mais bien ceulx qui durement 
Et sans cause les ennuyent. 

Le chemin que tu nous dresses 
Fais moy cognoislre, Seigneur ; 
De tes sentes et addresses 
Vueilles moy estre enseigneur. 

Achemine moy au cours 
De la vérité patente, 
Comme Dieu de mon secours 
Où j'ay'chascun jour attente. 

De tes boutez te recorde ; 
Metz en mémoire et estends 
Ceste grand' miséricorde 
Dont usé as de tout tempjs. 

Oublie la mauvestié 

De Torde jeunesse mienne ; 
De moy selon ta pitié 
Par ta bonté te souvienne. 

Dieu est bon et véritable, 
L'a esté et le sera, 
Parquoy en voye équitable 
Les pécheurs radressera. 

Les humbles fera venir 
A vie juste et décente ; 
Aux humbles fera tenir 
L'Eternel sa droicte sente. 

Bonté, seurté, souvenance, 
Ce sont de Dieu les sentiers 
A ceulx qui sa convenance 
Gardent bien et voulenliers. 

Helas! Seigneur tout parfaict, 
Pour Tamour de ton nom mesme 
Pardonne moy mon forfaict. 
Car c'est un tbrfaict extresme. 

Quel homme c'est, à vray dire, 
Qui en Dieu son désir a, 
Du chemin qu'il doit eslire 
L'Eternel l'advertira : 

A repos parmy ses biens 
Vivra son cueur en grand' aage, 
Puis auront les enfants siens 
La terre pour héritage. 

Dieu faict son secret paroistre 
A ceulx qui l'ont en honneur, 
Et leur monstre et faict cognoistre 
De son conlract la teneur. 

Quant à moy, yeulx et espritz 
En tout temps à Dieu je tourne, 
Car mes piedz, quand ils sont pris, 
Du filé tire et destourne. 

Jecte donc sur moy ta veue, 
Prens de moy compassion ; 
Personne suis despourveùe, 
Seule et en affliction. 

Ja mon cueur sans empirer 
Et augmenter ses destresses : 

18. 

Las! vueille moy retirer 

De ces miennes grans oppresses ; 

Tourne à mon tourment ta face, 
Voy ma peine et mon souci, 
Et tous mes péchez efface, 
Qui sont cause de cecy. 

Voy mes ennemis qui sont 
Non seulement grosse bande, 
Mais qui sur moy, certes, ont 
Hayne furieuse et grande. 

Préserve de Ipur embiische 
Ma vie et délivre moy, 
. Qu'à honte je ne trebusche. 
Puisque j*ay espoir en toy. 

Que ma simple intégrité 
(Gomme à Fun des tiens) me serve 
Et de toute adversité 
Israël tire et conserve. 

XXII 

PSEAUME XXXII 

Beau quonim remisses sunt ini4mitates. 

David, puny par maladie pour son péché, chante que heureux sont 
ceulx qui par leur coulpe ne tombent point en l'inconvénient où il 
est ; confesse son peçhé ; Dieu luy pardonne ; enhorte les maulvais 
à bien vivre, et les bons à se resjouyr. 

bien heureux celuy dont les commises 
Transgressions sont par grâce remises. 
Duquel aussi les iniques péchez 
Devant son Dieu sont couverts et cachez ! 

combien plein de bonheur je repute 
L'homme à qui Dieu son péché point n'impute. 
Et en l'esprit duquel n'habite point 
D'hypocrisie et de fraude un seul poinct ! 

Durant mon mal, soit que vinse à me taire. 
Las de crier, soit que me prinse à braire 
Et à gémir tout le jour sans cesser. 
Mes os n'ont faict que fondre et s'abaisser. 

Car jour et nuict ta main dure ay sentie, 
Par mon péché sut moy appesantie, — 
Si que l'humeur de moy ainsi traicté 

Sembloit du tout sécheresse d'esté. 

Mais mon péché je t'ay déclairé, Sîre; 
Caché ne Tay, et n'ay sceu si tost dire : 
Il fault à Dieu confesser mon meffaict, 
Que ta bonté vray pardon ne m'ayt faict. 

Pour ceste cause, à heure propre et bonne 
Te requerra toute saincte personne : 
Et quand de maulx un déluge courroit, 
D'icelle donc approcher ne pourroit. 

C'est toy qui es mon fort et ma retraite ; 
C'est toy qui fais qu'ennuy mal ne me traicte ; 
C'est toy par qui à tous coups m'est livré 
Dequoy chanter, par me veoir délivré. 

Viença chascun, je te veulx faire entendre 
Et te monstre r la voye où tu dois tendre, 
En ayant l'œil droict dessus toy planté, 
Pour t'adresser, comme expérimenté. 

Ne sois semblable à cheval ny à muUe, 
Qui n'ont en eulx intelligence nulle. 
Pour les garder de mordre tu refrains 
Leurs dents et gueule avecques mors et freins. 

L'homme end'urcy sera dompté de mesmes, 
Par maulx sans nombre et par douleurs extresmes; 
Mais qui en Dieu mectra tout son appuy 
Par grand' doulceur sera traicté de luy. 

Or ayez donc de plaisir jouyssance, 
Et tous en Dieu prenez resjouyssance, 
Justes humains : menez joye orendroit 
Chascun de vous qui avez le cueur droict. 

XXIII 

PSEAUME XXXIII 

Exultate justi in Domino, rectos. 

C'est un bol hymne, auquel le prophète invite d'entrée à célébrer le 
Toutpuissant, puis chante que tout est plein de sa bonté, recite 
ses merveilles, admoneste les princes de ne se fier en leurs forces, 
et que Dieu assiste à ceulx qui le révèrent ; puis invoque sa bonté. 

Resveillez'vous, chascun fidèle. 
Menez en Dieu joye orendroit 
Louenge est trèsseante et belle 
En la bouche de l'homme droict. 

Sur la doulce harpe 
Pendue en escharpe 
Le Seigneur louez; 
De luz, d'espinettes, 
Sainctes chansonnettes 
A son nom jouez. 

Chantez de luy par mélodie, 
Nouveau vers, nouvelle chanson, 
Et que bien on la psalmodie 
A haulte voix et plaisant son. 
Car ce que Dieu mande, 
Qu'il dit et commande, 
Est juste et parfaict ; 
Tout ce qu'il propose, 
Qu'il faict et dispose, 
A fiance est faict. 

Il ayme d'amour souveraine 
Que droict règne et justice ait lieu; 
Quand tout est dict, la terre est pleine 
De la grande bonté de Dieu. 

Dieu par sa parole 

Forma chascun pôle 

Et ciel précieux; 

Du vent de sa bouche 

Feit ce qui attouche, 

Et orne les cieulx. 

Il a les grans eaux amassées 
En la mer comme en un vaisseau, 
Aux abysmes les a mussées 
Gomme un trésor en un monceau. 

Que la terre toute 

Ce grand Dieu redoubte, 

Qui feit tout de rien; 

Qu'il n'y ayt personne 

Qui ne s'en estonne 

Au val terrien. 

Car toute chose qu'il a dicte 
A esté iaicte promptement : 
L'obéissance aussi subite 

A esté que le mandement. 
Le conseil, Temprise 
Des gens il debrise 
Et mect à l'envers ; 
Vaines et cassées 
Il rend les pensées 
Des peuples divers. 

Mais la divine providence 
Son conseil sçait perpétuer ; 
Ce que son cueur une foys pense 
Dure à jamais sans se muer. r 

geût bienheurée 

Qui toute asseurée. 

Pour son Dieu le tient ! 

Heureux le lignage 

Que Dieu en partage 

Choisit et retient I 

Le Seigneur éternel regarde 
Icy bas du plus hault des cieulx ; 
Dessus les humains il prend garde 
Et les veoit tous devant ses yeulx. 

De son throne stable, 

Paisible, équitable. 

Ses clairs yeulx aussi 

Jusqu'au fons visitent 

Tous ceulx qui habitent 

En ce monde icy. 

Car luy seul, sans autruy puissance, 
Forma leurs cueurs telz qu'ilz les ont : 
C'est luy seul qui a cognoissance 
Quelles toutes leurs œuvres sont. 

Nombre de gensdarmes 

En assaulx n'allarmes 

Ne saulvent le Roy ; 

Bras ny hallebarde 

L'homme fort ne garde 

De mortel desroy. 

Celuy se trompe qui cuyde e»tre 
Sauvé par cheval bon et fort : 

Ce n'est point par sa force adextre 
Que rhomme eschape un dur effort. 

Mais rœil de Dieu veille 

Sur ceulx, à merveille, 

Qui de volunté 

Crainctifz le révèrent, 

Qui aussi espèrent 

En sa grand' bonté, 

Affin que leur vie il délivre 
Quand la mort les menacera, 
Et qu'il leur donne de quoy vivre 
Au temps que famine sera. 

Que doncques nostre ame 

L'Eternel reclame, 

S'attendant à luy : 

Il est nostre adresse, 

Nostre forteresse, 

Pavoys et appuy. 

Et par luy grand' resjouyssance 
Dedans nos cueurs tousjours aurons, 
Pourveu qu'en la haulte puissance 
De son nom sainct nous espérons. 

Or ta bonté grande 

Dessus nous s'espande, 

Nostre Dieu et Roy, 

Tout ainsi qu'entente, 

Espoir et attente 

Nous avons en toy. 

XXIV 

PSEAUMB XXXVI 

Dixit injuHus, ut delinquat in semetipso. 

Il s'eemerveille de la grande bonté de Dieu, laquelle est bî espandue 
par tout, que mesmes les mauvais s'en sentent ; puis chante que 
les csleuz la sentent singulièrement sur tous, comme par bénédic- 
tion, et prie Dieu la continuer plus longuement ik cculx qui lo 
congnoissent, et le garder de la violence des mauvais, desquelz il 
predict aussi la ruyne. 

Du maling les faictz vicieux 
Me disent que devant ses yeulx 

N'a point de Dieu la craincte : 
Car tant se plaist en son erreur, 
Que ravoir en hayne et horreur 

C'est bien force et contraincte. 

Son parler est nuysant et lin; 
Doctrine va fuyant, affin 

De jamais bien ne faire ; 
Songe en son lict meschanceté ; 
Au chemin tors est arresté ; 

A nul mal n'est contraire. 

O Seigneur, ta bénignité 
Touche aux cieulx, et ta vérité 

Dresse aux nues la teste. 
Tes jugements semblent haults monts : 
Un abysme tes actes bons ; 

Tu gardes homme et beste. 

O que tes grâces nobles sont 

Aux hommes qui confiance ont '^ 

En Tumbre de tes esles ! 
De tes biens saoules leurs désirs, 
Et au fleuve de tes plaisirs 

Pour boire les appelles. 

Car source de vie en toy gist, 
Et ta clarté nous eslargist 

Ce qu'avons de lumière 
Continue, ô Dieu tout puissant, 
A tout cueur droict te cognoissant 

Ta bonté cousturaiere. 

Que le pied de l'homme inhumain 
De moy n'approche, et que sa main 

Ne m'esbranle ne grève. 
C'est faict, les iniques cherront^ . 
Et, repoulsez, trebuscheront, 

Sans qu'un d'eulx se relevé. 

XXV 

FSE AU MB XXXVII 

Noli œmulari in malignanlibut. 

A fin que les bons ne s'esbabyssent de veoir prospérer les mauvais, 
David chante que toutes choses viendront à souhait à ceulx qui 
ayment et craingnent Dieu, et que ceulx qui n'en font compte 
(combien qu'ilz semblent florir pour quelque temps) seront enfin 
esracinez. 

Ne sois fasché si durant ceste vie 
Souvent tu veois prospérer les meschans, 
Et des malings aux biens ne porte envie, 
Car, en ruyne à la fin tresbuchans, 
Seront fauchez comme foin en peu d'heure, 
Et sécheront comme Therbe des champs. 

En Dieu te fie, à bien faire labeure : 
La terre auras pour habitation, 
Et jouyras de rente vraye et seure; 
En Dieu sera ta délectation, 
Et des souhaitz que ton cueur vouldra faire 
Te donnera pleine fipuition. 

Remectz en Dieu et toy et ton affaire. 
En luy te fie, et il accomplira 
Ce que tu veulx accomplir et parfaire : 
Ta preudhommie en veue il produira 
Comme le jour, si que .la vie bonne 
Gomme un midy par tout resplendira. 

Laisse Dieu &.ire, atten le, et ne te donne 
Soucy aucun, regret ne desplaisir 
Du prospérant qui à fraude s'addonne. 
Si deuil en as, vueilles t'en dessaisir, 
Et de te joindre à eulx n'aye courage 
Pour faire mal et suyvre leur désir : 

Car il cherra sur les malings orage. 
Mais ceulx qui Dieu attendront constamment 
Posséderont, la terre en héritage. 
Le faux fauldra si tost et tellement. 
Que quand sa pl^ace iras chercher et quèrre. 
N'y trouveras la trace seulement. 

Mais les benings hériteront la terre. 
Et y auront, sans moleste d'a\|Aruj, 

Tout le plaisir que rhomme sçauroit querre. * 
Il est cerlain que tout mal et ennuy 
L'homme pervers au bien vivant machine, 
Et par fureur grince les dentz sur luy. 

Mais cependant la majesté divine 
Rit du meschant, car de ses yeulx ouvers 
Veoit bien venir le jour de sa ruyne. 
Tirer leur glaive on verra les pervers 
Et bander l'arc pour l'humble et povre battre 
Et pour les bons ruer morts à l'envers. 

Mais leur couteau sera pour les combattre, 
Et percera leur cueur, tant soit il cault ; 
Verront leur ârc aussi rompre et abattre. 
Certes, le peu de l'homme juste vault 
Mille foys mieulx que la riche abondance 
D'un mal vivant, tant soit eslevé hault. 

Car du meschant le bras et la puissance 
Seront rompuz ; mais le Dieu supernel 
Sera des bons tousjours la soustenance. ^ 
Il veoit et sçait, par uh seing paternel, 
Les jours de ceulx qui ont vie innocente, 
Et d'iceulx est l'héritage étemel. 

Point ne seront frustrez de leur attente 
Au mauvais temps, et si seront soûlez 
Aux plus longs jours de femine dolente ; 
Mais les malings périront désolez, 
Et, n'aymans Dieu, s'en iront en fumée. 
Ou deviendront comme gresse escoulez. 

Leur main sera d'emprunter affamée. 
Sans pouvoir rendre, et les justes auront 
Dequoy monstrer charité enflammée. 
Car les benitz de Dieu posséderont 
Finablement terre pleine de gresse. 
Et les mauldictz en povreté cherront. 

Dieu tous les pas du vertueux adresse, 
Et au chemin qu'il veult suyvre et tenir 
Donne faveur, et l'unist et le dresse. 
Si de tomber ne se peult contenir, 
D'estre froissé ne luy fault avoir craincte, 
H Car Dieu viendra la main luy soustenir. 

J'ay esté jeune, et vieillesse ay attaincte 

CLÉMENT MAHOT, II. i9 

Et n'ay point veu le juste abandonner, 
Ne ses enfans mandier par contraincte, 
Ains chascun jour ne faire que donner, 
Prester, nourrir, et si voit on sa race 
Accroistre en heur, et en bien foisonner. 
Fuy donc le mal, suy le bien à la trace, 
Et de durer à perpétuité 
Le Seigneur Dieu te donnera la grâce. 
Car il ne perd, tant il ayme équité, 
Nul de ses bons : ilz ont garde éternelle ; 
Mais il destruict les filz d'iniquité. 

Les bien vivans en joye solennelle 
Posséderont la terre qui produict 
Et à jamais habiteront en elle. 
Du bien vivant la bouche rien n'instruict 
Que sapience, et sa langue n'expose 
Rien qui ne soit trèsjuste et plein de fruict. 
Car en son cueur la loy de Dieu repose, 
• Parquoy.son pied ne sera point glissant, 
Quelque chemin que tirer il propose. 
Il est bien vray que Tinique puissant 
Le juste espie, et pour à mort le mettre 
Par tout le quiert comme un loup ravissant. 

Mais en sa main Dieu ne vouldra permettre 
Qu'il soit submis de le veoir condemner 
Quant à justice il se viendra submettre. 
Dieu donc attens, vueille en luy cheminer : 
Hault te mettra sus la terre fecontle, 
Et les malings verras exterminer. 

J'ay veu l'inique enflé et crainct au monde, 
Qui, s'estendant grand et hault, verdissoit 
Gomme un laurier qui en rameaux abonde : 
Puis, repassant par où il florissoit, 
N'y estoit plus, et le cherchay à force. 
Mais ne le sceu trouver en lieu qui soit. 

Garde de nuyre, à veoir le droict t'efforce, 
Gar l'homme tel, en fin, pour son loyer 
Aura repos, loing d'ennuy et divorce. 
Mais tous fauldront les promptz à fourvoyer, 
Et des nuysans tout le dernier salaire 
Sera que Dieu les viendra fouldroyer. 



Digitized by VjOOQIC 



DE DAVID 3â7 

Que diray plus? Dieu est le salutaire 
Des bien vivans : c'est celuy qui sera 
Tousjours leur force au temps dur et contraire. 
Les secourant, il les délivrera ; 
Les délivrant, garde il en vouldra faire, 
Pource qu'en luy chascun d'eulx espoir a. 

XXVI 

PSEAÙME XXXVIII 

Domine, ne in furore tuo arguas me. 

David ayant la peste, ou quelque autre ulccre en la cuisse, se plainct 
fort à Dieu de la veheinence de son mal, du deffault de ses amys, 
de la cruaulté de ses ennemys, et implore l'ayde de Dieu. 

Las l en ta fureur aiguë 

Ne m'argiie 
De mon faict, Dieu toutpuissant : 
Ton ardeur un peu retire, 

N'en ton ire 
Ne me puniz languissant. 

Car tes flesches descochées 

Sont fichées 
Bien fort en moy, sans mentir, 
Et as voulu, dont j'endure 

Ta main dure 
Dessus moy appesantir. 

Je n'ay sur moy chair ne veine 

Qui soit saine, 
Par l'ire en quoy je t'ay mis. 
Mes os n'ont de repos ferme, 

Jour ne terme, 
' Par les maulx que j'ay commis. 

Car les peines de mes faultes 

Sont si haultes 
Qu'elles surmontent mon chef; 
Ce m'est un faix importable 

Qui m'accable, 
Tant croist sur moy ce meschef. 

Mes cicatrices puantes 
Sont fluantes 

De sang de corruption ; 
Las I par ma folle sottie 

M'est sortie 
Toute ceste infection. 

Tant me faict mon mal la guerre, 

Que vers terre 
Suis courbé totalement : 
Avec triste et noire mine 

Je chemine 
Tout en pleurs journellement. 

Car mes cuisses et mes aines 
Sont ja pleines 

Du mal dont suis tourmenté, 

Tellement qu'en ma chair toute 
N'y a goutte 

D'apparence de santé. 

Je qui souloye estre habile. 

Suis débile, 
Cassé de corps, pieds et mains. 
Si que de la douleur forte 

Qu'au cueur porte 
Je jecte cris inhumains. 

Or tout ce que je désire, 

Trèscher Sire, 
Tu le veois clair et ouvert : 
Le souspir de ma pensée 

Transpercée 
Ne t'est caché ne couvert. 

Le cueur me bat^à oultrance. 

Ma puis'sance 
M'a délaissé tout perclus. 
Et de mes yeulx, la lumière 

Goustumiere, 
Voyre mes yeulx, je n'ai plus. 

Les plus grans amys que j*aye 

De ma playe 
Sont vis à vis sans grand seing, 
Et, hormis toutes reprosches. 



Digitized by VjOOQIC 



DE DAvin 329 

Mes plus proches 
La regardent de bien loing. 

Ceulx qui à ma mort s'attendent 

Leurs laz tendent ; 
D'autres, voulans me grever. 
Mille maulx de moy recensent ; 

Et ne pensent 
Que fraudes pour m'achever. 

Et je, comme n'oyant goutte 

Les escoute; 
Leur cueur ont beau descouvrir : 
Je suis là comme une souche, 

Sans ma bouche 
Non plus qu'un muet ouvrir. 

Je suis devenu, en somme, 

Comme un homme 
Du tout sourd et qui n'oit point, 
Et qui n'a, quand on le pique. 

De réplique 
Dedans sa bouche un seul poinct. 

Mais avecques espérance 

L'assearance 
De ton bon secours j'attends, 
Et ainsi, mon Dieu, moij père. 

Que j'espère, 
Tu me respondras à temps. 

Je le dy, et si t'en prie, 

Qu'on ne rie 
De mon malheureux esmoy ; 
Car dès qu'un peu mon pied glisse, 

Leur malice 
S'esjouyt du mal de moy. 

Vien donc, car je suis en voye 

Qu'on me voye 
Clocher trop honteusement; 
Pource que la grand' destresse 

Qui m'oppresse 
Me poursuyt incessamment. 

Las I à part moy avec honte 

Je racompte 
Mon trop inique forfaict : 
Je resve, je me tourmente, 

Je lamente, 
Pour le péché que j'ay faict. 

■ Et tandis mes adversaires 

Et contraires 
Sont vifz et fortifiez; 
Geulx qui m'ont sans cause aucune 

En rancune 
Sont creux et multipliez. , 

Tous encontre moy se bendent. 

Et me rendent 
Pour le bien l'iniquité. 
Et de leur haine la source, 

Ce fut pource 
Que je suyvoye équité. 

Seigneur Dieu, ne m'abandonne, 

Moy, personne 
Dechassée d'un chascun; 
Loing de moy la grâce tienne 

Ne se tienne : 
D'ailleurs n'ay espoir aucim. 

Vien et approche toy donques, 

Vien si onques 
De tes enfans te chalut; 
De me secourir te haste : 

Je me gaste. 
Seigneur, Dieu de mon salut. 

XXVII 

PSEAUMB XLIII 
Jtulicalme, Deus. 

Il prie estre délivré de ceulx qui avoient conjuré avec Âbsalon, & 
fin qu'il puisse à bon escient publier les louengiçs de Dieu en la 
saincte congrégation. 

Revenge moy, pren la querelle 
De moy, . Seigneur, par ta mercy. 

Contre la gent faulse et cruelle ; 
De rhomme rempli de cautelle 
Et en sa malice endurcy 
Délivre moy aussi. 

Las ! mon Dieu, tu es ma puissance : * 
• Pourquoy t'enfuys me reboutant? 

Pourquoy permectz qu'en desplaisance 
Je chemine, soubz la nuysance 
De mon adversaire qui tant 
Me va persécutant? 

A ce coup ta lumière luyse, 
Et ta foy véritable tien. 
Ghascune d'elles me conduyse 
En ton sainct mont, et m'introduyse 
Jusques au tabernacle tien 
Avec humble maintien. 

Là dedans prendray hardiesse 
D'aller de Dieu jusqu'à l'autel, 
Au Dieu de ma joye et liesse, 
Et sur la harpe chanteresse 
Confesseray qu'il n'est Dieu tel 
Que toy. Dieu immortel. 

Mon cueur, pourquoy t'esbahis ores? 
Pourquoy te debatz dedans moy? 
Attens le Dieu que tu adores. 
Car grâces luy fendray encores. 
Dont il m'aura mis hors d'esmoy 
Gomme mon Dieu et Roi. 

XXVIII 

PSBAUMB XLV 

Enictavit cor meum verbum bonum. 

C'est le chant nuptial de Jésus Christ et de son Eglise, soubz la figvre 
de Salomon et de sa principale femme, fille de Pharaon. 

Propos exquis fault que de mon cueur sorte, 
Car du Roy veulx dire chanson de sorte 
Qu'à ceste foys ma langue mieulx dira 
Qu'un scribe prompt de plume n'escrira. 

Le mieulx formé tu es d'humaine race. 
En ton parler gist merveilleuse grâce, 
Parquoy Dieu faict que toute nation 
Sans fin te loue en bénédiction. 

O le plus fort que rencontrer on puisse, 
Accoustre et ceintz sur ta robuste cuisse 
Ton glaive aigu qui est la resplendeur 
Et Tomement de royale grandeur. 

Entre en ton char, triumphe à la bonne heure 
En grand honneur, puisqu'avec toy demeure 
Vérité, foy, justice et cueur humain : 
Veoir te fera de grans choses ta main. 

Tes dardz luysans et tes sagettes belles 
Poingnantes sont : les cueurs à toy rebelles 
Seront au vif d'icelles transpercez, 
Et dessoubz toy les peuples renversez. 

O divin Roy, ton throne vénérable 
C'est un hault thronB à jamais perdurable ; 
Le sceptre aussi de ton règne puissant 
C'est d'équité le sceptre florissant. 

Iniquité tu hays, aymant justice; 
Pour ces raisons, Dieu, ton Seigneur propice. 
Sur tes consors t'ayant le plus à gré, 
D'huyle de joye odorant t'a sacré. 

De les habitz les plys ne sentent qu'ambre 
Et musc et myrrhe, en allant de ta chambre 
Hors ton palais d'y voire hault et fier, 
Là où chascun te vient gratifier. 

Avec toy sont filles de roy bien nées. 
De tes presens moult précieux ornées, 
Et la nouvelle espouse à ton costé, 
Qui d'or d'Ophir couronne sa beaulté : 

Escoute, fille en beauté nompareille, 
Entens à moy et me preste l'oreille : 
Il te convient ton peuple familier 
Et la maison de ton père oublier. 

Car nostre Roy, nostre souverain Sire, 
Moult ardemment la grand' beauté désire : 
D'orenavant ton seigneur il sera, 
Et de toy humble obéissance aura. 

Peuples de Tyr, peuples pleins de richesses. 

D'honneur et dons te feront grans largesses ; 

Ce ne sera de la fille du Roy, 

Soubz manteau d*or, sinon tout noble arroy. 

DMiabitz brodez richement attournée, 
Elle sera devers le Roy menée, 
A.vec le train des vierges, la suyvans, 
Et de ses plus prochaines, la servans : 

Pleines de joye, et d'ennuy exemptées, 
Au Roy seront ensemble présentées : 
Elles et toy en triumphe et bonlieur 
L'irez trouver en son palais d'honneur. 

Ne plains donc point de laisser mère et père, 
Car en lieu d'eulx mariage prospère 
Te produira beaulx et nobles enfans. 
Que tu feras par tout roys triumphans. 

Quant est de moy, à ton nom et ta gloire 
Feray escriptz d'éternelle mémoire, 
Et par lesquelz les gens à Tad venir 
Sans fin vouldront te chanter et bénir. 

XXIX 

PSEAUME XLVI 

Deus nosler reftigium et virhis. 

Les boi\s chantent icy quelle fiance et seureté ilz ont en tous perilz, 
ayant Dieu pour leur garde. 

Dès qu'adversité nous offense, 
Dieu nous est appuy et deffense ; 
Au besoing Tavons esprouvé, 
Et grans secours en luy trouvé ; 

Dont plus n'aurons craincte ne double. 
Et deust trembler la terre toute. 
Et les montaignes abysmer 
Au milieu de la haulte mer : 

Voyre deussent les eaux profondes 
Bruyre, escumer, enfler leurs undes. 
Et par leur superbe pouvoir 
Rochers et montaignes mouvoir. 

Au temps de tourmente si fiere, 
Les ruisseaux de nostre rivière 
Resjouyront la grand' cité. 
Lieu trèssainct de la Deité, 

Il est certain qu'au milieu d'elle 
Dieu faict sa demeure étemelle : 
Rien esbranler ne la pourra, 
Car Dieu prompt secours lui donra. 

Troupes de gens sur nous coururent ; 
Meuz contre nos royaumes furent ; 
Du bruyt des voix- tout Pair fendoit, 
Et soubz eulx la terre fondoit. 

Mais pour nous, en ces durs alarmes 
A esté le grand Dieu des armes, 
Le Dieu de Jacob ; c'est un fort 
Pour nous encontre tout effort. 

Venez, contemplez en vousmesmes 
Du Seigneur les actes supresmes, 
En ces lieux terrestres voyez, 
Comment il les a nettoiez. 

Il a estainct cruelle guerre 
Par tout jusqu'aux fins de la terre, 
Brisé lances, rompu les arcs. 
Et par feu les chariotz ars. 

Cessez, dit-il, et cognoissance 
Ayez de ma haulte puissance : 
Dieu suis, j'ay exaltation 
Sur toute terre et nation. 

Conclusion, le Dieu des armes 
Des nostres est en tous alarmes : 
Le Dieu de Jacob c'est un fort 
Pour nous encontre tout effort. 

XXX 

PSBAUMB L 

Deus, deorum dominus, locutus est. 

11 prophétise comment Dieu devoit appeler à soy toutes nations par 
TEvangile, et ne demande aux siens pour tous sacrifices sinon 
confession et prédication de sa bonté, détestant ceulx qui se 
vantent d'observer sa religion sans que leur cueur soit touché de 
zèle ne d'amour en luy. 

Le Dieu, le fort, l'éternel parlera, 
Et hault et clair la terre appellera. 
De rOrient jusques à l'Occident; 
Devers Sion Dieu clair et évident 

Apparoistra, orné de beauté toute; 

Nostre grand Dieu viendra, n'en faictes double. 

Ayant un feu dévorant devant luy, 
D'un véhément tourbillon circuy, 
Lors huchera et terre et ciel luysant, 
Pour juger là tout son peuple, en disant : 
Assemblez moy mes saincts qui par fiance 
Sacrifians ont prins mon alliance. 

(Et vous, les cieulx, direz en tout endroict 
Son jugement, car Dieu est juge droicl) : 
Entens mon peuple, et à toy parleray : 
Ton Dieu je suis, rien ne te celeray. 
Par moy reprins ne seras des offrandes 
Qu'en sacrifice ay voulu que me rendes. 

Je n'ay besoing prendre en nulle saison 
Bouc de tes parcs ne beuf de ta maison : 
Tous animaulx des boys sont de mes biens ; 
Mille troupeaux en mille montz sont miens ; 
Miens je congnoys les oy seaux des montaignes, 
Et Seigneur suis du bestail des campaignes. 

Si j'avois faim, je ne t'en dirois rien, 
Car à moy est le monde et tout son bien. 
Suis je mangeur de chair de gros toreaux, 
Ou boy je sang de boucz ou de chevreaux? 
A l'Etemel louenge sacrifie. 
Au souverain rendz tes veuz et t'y fie. 

Invoque moy quand oppressé seras. 
Lors t'aideray, puis honneur m'en feras. 
Aussi dira l'Eternel au meschant : 
Pourquoy vas tu mes edictz tant preschant, 
Et prens ma loy en ta bouche maline, 
Veu que tu as en hayne discipline, 

Et que mes dictz jectes et ne reçois? 
Si un larron d'aventure apperçois, 
Avec luy cours, car autant que luy vauls, 
T'accompaignant de paillardz et ribaudz ; 
Ta bouche metz à mal et mesdisances, . 
Ta langue brasse et fraudes et nuysances.. 

Causant assis, pour ton prochain blasmer 
Et pour ton frère ou cousin diffamer, 
Tu fais ces maulx, et ce pendant que riens 

Je ne t'en dy, tu m'eslhnes et tiens 
Semblable à toy : mais, quoy que tard le face, 
T'en reprendray quelque jour à ta face. 

Or, entendez cela, je vous supply. 
Vous qui mectez TEternel en oubly, 
Que sans secours ne soyez tous deffaicts. 
Sacrifiant louenge, honneur me fais, 
Dit le Seigneur, et qui tient cesle voye 
Doubter ne fault que mon salut ne voye. 

XXXI 

PSBAUMB LI 

Miserere mei, Deus, secundum magnam misericordiam tuam. 

Après la mortd'Urie, David, congnoissant son péché, demande par- 
don à Dieu, et qu'il luy envoya son Esprit pour le garder de plus 
pécher; s'offre à instruire les autres, et prie pour Hierusalem, qui 
est la vraye Eglise. 

Miséricorde au povre vicieux. 
Dieu tout puissant, selon ta grand' clémence ; 
Use à ce coup de ta bonté immense 
Pour effacer mon faict pernicieux. 

Lave moy, Sire, et relave bien fort 
De ma commise iniquité mauvaise, 
Et du pecbé qui m'a rendu si ord 
Me nettoyer d'eau de grâce te plaise. 

Car de regret mon cueur vit en esmoy, 
Congnoissant, las! ma grand' faulte présente; 
Et qui pis est, mon péché se présente 
Incessamment noir et laid devant moy. 

En ta présence à toy seul j'ay forfaict, 
Si qu'en donnant arrest pour me deffaire 
Jugé seras avoir justement faict. 
Et vaincras ceulx qui diront du contraire. 

Helas! je sçay, et si l'ay toujours sceu, 
Qu'iniquité print avec moi naissance; 
J'ai d'autre part certaine congnoissance 
Qu'avec péché ma mère m'a conceu. 

Je sçay aussi que tu aymes de faict 
Vraye équité dedans la conscience, 
Ce que n'ay eu, moy à qui tu as faict 
Veoir les secretz de ta grand' sapience. 

D'ysope donc par toy purgé seray : 
Lors me verray plus net que chose nulle; 
Tu laveras ma trop noire macule : 
Lors en blancheur la neige passeray. 

Tu me feras joye et liesse ouyr. 
Me révélant ma grâce interinée : 
Lors sentiray croistre et se resjouyr 
Mes os, ma force et vertu déclinée. 

Tu as eu Toeil assez sur mes forfaictz- : 
Destoume d'eulx ta courroucée face, 
Et te supply, non seulement efface 
Ce mien pcché, mais tous ceulx que j'ay faictz. 

Créateur, te plaise en moy créer 
Un cueur tout pur, une vie nouvelle. 
Et pour encor te povoir agréer, 
Le vray Esprit dedans moy renouvelle. 

De ton regard je ne sois reculé, 
Et te supply, pour finir mon martyre, 
Ton sainct esprit de mon <;ueur ne retire 
Quand tu Tauras en moy renouvelle. 

Redonne moy la liesse que prit 
En ton salut mon cueur jadis infirme, 
Et ne m'ostant ce libre et franc Esprit, 
En icelluy pour jamais me confirme. 

Lors seulement ne suivray tes sentiers, 
Mais les feray aux iniques apprendre, 
Si que pécheurs à toy se viendront rendre, 
Et se vouldront convertir voulentiers. 

Dieu, ô Dieu de ma salvation, 
Délivre moy de ce mien sanglant vice, 
Et lors ma bouche en exultation 
Chantera hault ta bonté et justice. 

Ha ! Seigneur Dieu, ouvre mes lèvres donc : 
Rien bon n'en sort quand moymesme les ouvre ; 
Mais si ta main pour les ouvrir y ouvre, 
J'annonceray tes louenges adonc. 

Si tu voulois sacrifice mortel 
De boucz et beufe, et conte tu en fisses, 
Je l'eusse offert ; mais en temple n'autel 
Ne te sont point plaisans telz sacrifices. 

Le sacrifice agréable et bien pris 

De TEtemel, c'est une ame dolente. 
Un cueur submis, une ame pénitente : 
Ceulx là, Seigneur, ne te sont à mespris. 

Traicte Sion en ta bénignité, 
O Seigneur Dieu, et par tout fortifie 
Hierusalem, ta trèshumble cité ; 
Ses murs aussi en bref temps édifie, 

Adonc auras des cueurs bien disposez 
Oblations telles que tu demandes : 
Adonc les beufz, ainsi que tu commandes. 
Sur ton autel seront mis et posez. 

XXXII * 

PSBAUMB LXXII 

Deui, pidieum twtm régi da. 

Il prie que le règne de Dieu advienne par Jésus Christ, prophétisant 
î'estendue, l'équité, félicité et longue darée d'iceluy règne, le tout 
souhi la figure de celay dé Salomon. 

Tes jugementz, Dieu véritable, , 

Baille au Roy pour régner, 
Yueilles ta justice équitable 

Au filz du Roy donner. 

Il tiendra ton peuple en justice. 

Chassant iniquité : 
A tes povres sera propice, 

Leur gardant équité. 

Les peuples verront aux montaignes 

La paix croistre et meurir, 
Et par costaux et par campaignes 

La justice fleurir. 

Ceulx du peuple estant en destresse 

L'auront pour deffenseur, 
Les povres gardera d'oppressé, 

Reboutant l'oppresseur. 

Aussi un chasun et chascune, 

O Roy, t'honorera, 
Sans fin, tant que soleil et lune 

Au monde esclairera. 

Il vient comme pluye agréable 
Tombant sur prez fauchez, 

Et comme rousée amyable 
Sur les terroirs séchez. 

Luy régnant, floriront par voye 

Les bons et gracieux, 
Et longue paix, tant qu'on ne voye 

De lune plus aux cieulx. 

De Tune mer large et profonde 

Jusques à l'autre mer, 
D'Eufrates jusqu'au bout du monde, 

Roy se fera nommer. 

Ethiopes viendront grand' erre 

Se cliner devant luy. 
Ses hayneux baiseront la terre 

A l'honneur d'iceluy. 

Roys d'isles et de la mer creuse 

Viendront à luy presens, 
Et roys d'Arabie l'heureuse, 

Pour luy faire présents. 

Tous autres Roys viendront sans doubte 

A luy s'humilier, 
Et le vouldra nation toute 

Servir et supplier. 

Car délivrance il donra bonne ' 

Au povre à luy plorant. 
Et au "chetif, qui n'a personne 

Qui luy soit secourant. 

Aux calamiteux et plorables 

Sera doulx et piteux : 
Sauvant les vies misérables 

Des povres souffreteux. 

Les gardera de violence 

Et dol pernicieux, 
Ayant leur sang, par sa clémence^ 

Moult cher et précieux. 

Ghascun vivra; Tor Arabique 

A tous départira, 
Dont sans fin roy tant magnifique 

Par tout on bénira. 

De peu de grains force blé ; somme, 

Les espys chascun an 
Sur les monlz bruyront en Tair, comme 

Les arbres de Lyban. 

Florira la tourbe civile 

De bourgeois et marchans, 
MuUiplians dedans la ville 

Comme herbe par les champs. 

Sans fin bruyra le nom et gloire 

De ce roy nompareil ; 
De son renom sera mémoire 

Tant qu'y aura soleil. 

Toutes nations asseurées 

Soubz roy tant valeureux, 
S'en iront vantant bienheurées, 

Et le diront heureux. 

Dieu, le Dieu des Israélites, 

Oui sans secours d'aucun 
Faict des merveilles non petites, 

Soit loué de chascun. 

De sa gloire trèsaccomplie 

Soit loué le renom, 
Soit toute la terre remplie 

Du haut loz de son nom. 
Amen. 

XîCXIll 

PSBAUMB LXXIX 

Deus, venerunt gentes in hereditatem. 

Il 86 complainct de la calamité advenue enHierusalempar Antiochiis, 
rontre lequel il demande nussi l'ayde de Dieu. 

Les gens entrez sont en ton héritage, 
Hz ont poilu, Seigneur, par leur oultrage 

Ton temple sainct, Hierusalem destruicte, 
Si qu'en monceau de pierras Pont reduicte. 

Ils ont baillé les corps 

De tes serviteurs morts 

Aux corbeaux pour les paistre : 

La chair des bien vivans 

Aux animaulx suyvans 

Boys et plaine champestre. 

Entour la ville où fut ce dur esclandre, 
Las I on a veu le sang dUceulx espandre 
Ainsi comme eau jectée à Tadventure, 
Sans que vivant leur donnast sépulture. 

Ceulx qui noz voisins sont 

En opprobre nous ont, 

Nous mocquent, nous despitent. ~ - 

Ores sommes blasmez 
- Et par ceulx diffamez 

Qui entour nous habitent. 

Helas 1 Seigneur, jusques à quand sera ce ? 
Nous tiendras tu pour jamais hors de grâce? 
Ton ire ainsi embrasée ardra elle, 
Gomme une grand' flamme perpétuelle ? 

Tes indignations 

Espans sur nations 

Qui n'ont ta congnoissance ; 

Ce mal viendroit appoinct 

Aux royaumes qui point 

N'invoquent. ta puissance. 
Car ceulx là ont toute presques estaincte 
Du bon Jacob la postérité saincte. 
Et en désert total lement tournée 
La demeurance à luy par toy donnée. 

Las I ne nous ramentoy 

Les vieuU maulx contre toy 

Perpétrez à grans sommes ; 

Haste toy, vienne avant 

Ta bonté nous sauvant, 

Car moult affligez sommes. 

Assiste nous", nostre Dieu secourable, 

Pour l'honneur hault de ton nom veneïable : 

Délivre nous, sois piteux et paisible 
En noz péchez, par ta gloire indicible. 

Qu'on ne die au milieu 

Des gens : Où est leur Dieu ? 

Ains punis leurs offenses, 

Vueilles de toutes partz 

Des tiens le sang espars 

Venger en Tios présences. 

Des prisonniers le gémissement vienne 
Jusques au ciel, en la présence tienne : 
Les condemnez et ceulx qui ja se meurent, 
Fais que vivans par ton povoir demeurent. 

A noz voisins aussi 

En leur sein endurcy, 

Sept foys vueilles leur rendre 

Le blasme et deshonneur 

Que contre toy, Seigneur, 

Ont osé entreprendre. 

Et nous alors, ton vray peuple et tes hommes 
Et qui troupeau de ta pasture sommes, 
Te chanterons par siècles innombrables, 
De filz en filz preschans tes faictz louables. 

XXXIV 

PSEAUME LXXXVI 

Inclina, Domine, aurem tuam. 

David requiert à Dieu, premièrement qu'il le face vivre sans peehé ; 
secondement qu'il l'asseure de ses ennemis, luy donnant vie heu- 
reuse ; puis racompte la puissance et bonté de Dieu j a manifestée 
et qu'il doibt encores manifester à luy et aux autres. 

Mon Dieu, preste moy l'oreille : 
Par ta bonté nompareille 
Respons moy, car plus n'en puis, 
Tant povre et affligé suis. 

Garde, je te pry, ma vie. 
Car de bien faire ay envie ; 
Mon Dieu, garde ton servant 
En Tespoir de toy vivant. 

Lasl de faire te recorde 
Faveur et miséricorde 

A moy, qui tant humblement 
T'invoque journellement. 

Et donije liesse à Tame 
Du serf qui Seigneur te clame, 
Car mon cueur, ô Dieu des Dieux, 
J'esleve à toy jusqu'aux cieulx. 

A toy mon cueur se transporte, 
Car tu es de bonne sorte, 
Et à ceulx plein de secours 
Qui à toy vont à recours. 

Doncques la prière mienne 
A tes oreilles parvienne : 
Entens, car il est saison, 
La voix de mon oraison. 

Dès qu'angoisse me tourmente, 
A toy je crie et lamente, 
Pource qu'à ma triste voix 
Tu respons souventesfoys. 

Il n'est Dieu à toy semblable 
Ny à toy accomparable, 
Ne qui se sceust usiter • 
A tes œuvres imiter. 

Toute humaine créature 
Qui de toy a pris facture 
Viendra te glorifier 
Et ton Nom magnifier. 

Car tu es grand à merveilles, 
Et faiz choses nompareilles : 
Aussi as tu l'honneur tel, 
D'estre seul Dieu immortel. 

Mon Dieu, monstres moy tes voyes, 
A fin qu'aller droict me voyes, 
Et sur tout mon cueur non fainct 
Puisse craindre ton Nom sainct. - 

Mon Seigneur Dieu, ta haultesse 
Je veulx célébrer sans cesse. 
Et ton sainct Nom je pretens 
Glorifier en tout temps. 

Car tu as à moy indigne 
Monstre grand' bonté bénigne. 
Tirant ma vie du bort 

Du bas tombeau de la mort. 

Mon Dieu, les pervers m'assaillent, 
A grans trouppes sur moy. saillent 
Et cherchent à mort me veoir 
Sans à toy regard avoir. 

Mais tu es Dieu pitoyable, 
Prompt à mercy et ployable, 
Tardif à estre irrité, 
Et de grand' fidélité. 

En pitié donc me regarde, 
Baille ta force et ta garde 
Au foible serviteur tien, 
Et Ion esclave soutien. 

Quelque bon signe me donne 
Qui mes ennemis estonne 
Quand verront que toy. Sauveur, 
Me presteras ta faveur. 

XXXV 

PSEAUME XGI 

Qui habitat in adjutorio Altissimi. 

Le prophète chante en quelle seureté vit, et de combien de maalx eat 
exempté celuy qai d'une ferme fiance se submet du tout à Dieu. 

Qui en la garde du hault Dieu 

Pour jamais se relire, 
En umbre bonne et en fort lieu 

Retiré se peult dire. 

Goncludz donc en l'entendement : 

Dieu est ma garde seure, 
Ma haulte tour et fondement 

Sur lequel je m'asseure. 

Car du subtil las des chasseurs, 

Et de toute Toultrance 
De pestiférés oppresseurs 

Te donra délivrance. 

De ses plumes te couvrira; 

Seur seras soubz son esle ; 
Sa deffense te servira 

De targe et de rondelle, 

Si que de nuict ne craindras point 

Chose qui espouvente, 
Ne dard, ne sagette qui poinct, 

De jour, en Pair volante : 

N'aucune peste cheminant, 

Lors qu'en ténèbres sommes. 
Ne mal soudain exterminant 

En plein midy les hommes. 

Quant à ta dexlre il en cherroit 

Mille, et mille à senestre, 
•Leur mal de toy n'approcheroit, 

Quelque mal que puisse estre. 

Ains, sans effroy, devant tes yeulx 

Tu les verras deffaire, 
Regardant les pernicieux 

Recevoir leur salaire. 

Et tout pour avoir dit à Dieu : 

« Tu es la garde mienne », 
Et d'avoir mis en si hault lieu 

La confiance tienne. 

Malheur ne te viendra chercher, . 

Tien le pour chose vraye. 
Et de ta maison approcher 

Ne pourra nulle playe. 

Car il fera commandement 

A ses anges trèsdignes 
De te garder songneusement, 

Quelque part que chemines. 

Par leurs mains seras soubzlevé 

Afin que d'aventure 
Ton pied ne choppe et soit grevé 

Contre la pierre dure. 

Sur lyonceaux et sur aspics. 

Sur lyons pleins de rage, 
Et sur dragons qui valent pis, 

Marcheras sans dommage. 

Car voicy que Dieu dit de toy : 

« D'ardante amour m'honore ; 
Garder et secourir le doy, i 

Car mon Nom il adore. < 

S'il m'invoque, Texaulceray ; 

Aussi pour le deffendre 
En mal temps avec luy seray : 

A son bien veulx entendre. 

Et faire de ses ans le cours 

Tout à son désir croistre : 
En effect, quel est mon secours 

Je lui feray congnoistre. » 

XXXVI 

PSBAUMB CI 

Mùericordiam etjwlicium cantabo. 

Oftvid, n'estant eucores roy paisible, promectàDieu dès qa'il le sera 
faire l'office d'un bon prince, c'est assavoir, vivre aans faire tort, 
estre rigoureux aux mauvais, et eslever les gens de bien. 

Vouloir m'est pris de mettre en escripture 
Pseaume parlant de bonté et droicture, 
Et si le veulx à toy, mon Dieu, chanter, 
Et présenter. 

Tenir je veulx la voye non nuysible 
Quand tu viendras me rendre roy paisible ; 
D'un cueur tout pur conduiray ma maison 
Avec raison. 

Rien de maulvais y veoir n'auray envie, 
Car je hay trop les meschans et leur vie ; 
Un seul d'entre eulx autour de moy adjoinct 
Ne sera point. 

Tout cueur ayant pensée desloyale 
Deslogera hors de ma court royale. 
Et le nuysant n'y sera bien venu. 
Non pas congnu. 

Qui par mesdire àpart son prochain grève, 
Qui a cueur gros et les sourcilz esleve, 
L'im mettray bas, l'autre souffrir pour vray 
Je ne pourray. 

Mes yeulx seront^fort diligens à querre 
Les habitons fidèles de la terre 
Pour estre à moy : Qui droicte voye ira 
Me servira. 

Qui s'estudie à user de fallace 
En ma maison point ne trouvera place ; 
De moy n'aura mensonger ne baveur 
Bien ne faveur. 

Ains du pays chasseray de bonne heure 
Tous les meschans, tant qu'un seul n'y demeure, 
Pour du Seigneur nettoyer la cité 
D'iniquité. 

XXXVII 

PSEAUMB cm 

BenediCj anima mea. Domino, et (mnia... 

Il chante les grandes et diverses bontez de Dieu enverâ les hommes, 
puis invite et eiilx et toutes choses créées à luy donner louenge 
et gloira. 

Sus, louez Dieu, mon ame, en toute chose, 
Et tout cela qui dedans moy repose ; 
Louez son nom trèssainct et accomply. -- - 
Présente à Dieu louenges et services, 
toy, mon ame, et tant de bénéfices 
Qu'en as receu, ne les metz en oubly ; 

Ains le beneis, luy qui de pleine grâce 
Toutes tes grans iniquitez efface, 
Et te guérit de toute infirmité ; 
Luy qui racheté et retire ta vie 
D'entre les dentz de mort pleine d'envie, 
T'environnant de sa bénignité. 

Luy qui de biens à souhait et largesse 
Emplit ta bouche, en faisant ta jeunesse 
Renouveller comme à l'aigle royal. 
C^est le Seigneur, qui tousjours se recorde 
Rendre le droict, par sa miséricorde, 
Aux oppressez, tant est juge loyal. 

A Moy ses, de paour qu'on ne fourvoyé, 
Manifester .voulut sa droicte voye, 
Et aux enfans d'Israël ses haultz faictz ; 

G'est'le Seigneur enclin à pitié doulce, 
Prompt à mercy, et qui tard se courrouce ; 
C'est en bonté le parfaict des parfaictz. 

Il est bien vray, quand par nostre inconstance 
Nous Toffensons, qu'il nous menace et tance; 
Mais point ne tient son cueur- incessamment. 
Selon noz maulx point ne nous faict, mais, certes, 
Il est si doiilx, que selon noz dessertes 
Ne nous veult pas rendre le chastiment. 

Car à chascun qui crainct luy faire faulte 
La bonté sienne il demonstre aussi haulte 
•Gomme sont haultz sur la terre les cieulx* 
Aussi loing qu'est la part Orientale 
De rOccident, à la distance égale, 
Loin de nous mect tous noz faictz vitieux. 

Gomme aux enfans est piteux un bon père, 
Ainsi, pour vray, à qui luy obtempère 
Le Seigneur est de doulce affection ; 
Car il congnoist de quoy sont faictz les hommes : 
Il sçait trèsbien, hélas! que nous ne sommes 
Rien, sinon pouldre et putréfaction. 

A herbe et foin semblent les jours de Thomme : 
Pour quelque temps il florit ainsi comme 
La fleur des champs qui nutriment reçoit; 
Puis en sentant d'un froid vent la venue, 
Tourne à néant, tant que plus n'est congnue 
Du lieu auquel nagueres florissoit. 

Mais la mercy de Dieu est éternelle 
A qui le crainct, et trouveront en elle 
Les filz des filz justice- et grand' bonté : 
J'entens ceulx là qui son contract observent, 
Et qui sa loy en mémoire reservent 
Pour accomplir sa sayicte volunté. 

Dieu a basty, sans qu'il branle n'empire, 
Son throne aulx cieulx, et dessoubz son empire 
Tous autres sont et submis et ployez. 
Or louez Dieu, anges de vertu grande. 
Anges de luy, qui tout ce qu'il commande 
Faictes si tost que parler vous l'oyez. 

Bénissez Dieu, tout son bel exercite, 
Ministres siens, qui de son vueil licite 



Digitized by VjOOQIC 



DE DAVID 349 

Exécuter ne fustes onc oyseax ; 
Tous ses haultz faictz en chascun sien royaume 
Bénissez Dieu ; et, pour clorre mon pseaume, 
Louez le aussi, mon ame, avecques eulx. 

XXXVIII 

PSEAUME GIV 

Benedic, anima mea, Domino. Domitie Deus. 

C'est UD cantique beau par excellence, auquel David célèbre et glo- 
rifie Dieu de la création et gracieux gouvernement de toutes 
choses. 

Sus, sus, mon ame, il te fault dire bien 
De TEternel. mon vray Dieu, combien 
Ta grandeur est excellente et notoire : 
Tu es vestu de splendeur et de glQire. 

Tu es vestu de splendeur proprement 
Ne plus ne moins que d'un accoustrement ; 
Pour pavillon qui d'un tel roy soit digne, 
Tu tendz le ciel ainsi qu'une courtine. 

Lambrissé d'eaux est ton palais vousté. 
En lieu -de char sur la nue es porté, 
Et les fortz ventz qui parmy Pair souspirent 
Ton chariot avec leurs esles tirent. 

Des ventz aussi diligens et légers 
Fais tes heraulz, postes et messagers, 
Et fouldre et feu, fort promptz à ton service. 
Sont les sergens de ta haulte justice. 

Tu as assis la terre rondement 
Par contrepoiz sur son vray fondement, 
Si qu'à jamais sera ferme en son estre, 
Sans se mouvoir n'a dextre n'a senestre. 

Au paravant de profonde et grand' eau 
Couverte estoit ainsi que d'un manteau. 
Et les grans eaux faisoient toutes, à l'heure. 
Dessus les montz leur arrest et demeure. 

Mais aussi tost que les voulus tancer, 
Bien tost les fais de partir s'avancer. 
Et à ta voix, qu'on oyt tonner en terre, 
Toutes de peur s'enfuyrent grand' erre. 

Montaignes lors vindrent à se dresser, 
Pareillement les vaulx à s'abbaisser, 

20 

En se rendans droict à la propre place 
Que tu leurs as estably de ta grâce. 

Ainsi la mer bornas par tel compas 
Que son limite elle ne pourra pas 

- Oultrepasser, et feis ce beau chef d'oeuvre 
A fin que plus la terre elle ne cœuvre. 

Tu feis descendre aux vallées les eaux, 
Sortir y feis fontaines et ruysseaux, 
Qui vont coulant, et passent et murmurent 
Entre les montz qui les plaines emmurent. 

Et c'est affin que les bestes des champs 
Puissent leur soif estre là estanchans, 
Buvans à gré toutes de ces bruvages, 
Toutes je dy, jusqu'aux asnes sauvages. 

Dessus et près de ces ruysseaux couians 
Les oyseletz du ciel sont demourans, 
Qui du milieu des fueilles et des branches 
Font resonner leurs voix nettes et franches. 

De tes haultz lieux par art autre qu'humain 
Les montz pierreux arrouses de ta main, 
Si que la terre est toute saoule et pleine 
Du fruit venant de ton labeur sans peine. 

Car, ce faisant, tu fais par montz et vaulx 
Germer le foin pour jumentz et chevaulx, 
L'herbe à servir l'humaine créature, 
Luy produysant de la terre pasture ; 

Le vin pour estre au cueur joye et confort, 
Le pain aussi pour l'homme rendre fort; 
Semblablement l'huile, affin qu'il en face 
Plus reluy santé et joyeuse sa face. 

Tes arbres vertz prennent accroissement, 
O Seigneur Dieu.; les cèdres mesmement 
Du mont Liban, que ta bonté supresme, -^ 
Sans artifice a plantez elle mesme. 

- Là font leurs nidz, car il te plaist ainsi. 
Les passereaux et les passes aussi; 

De Tautre part sur haultz sapins besongne 
Et y bastit sa maison la -cigongne. 

Par ta bonté les montz droictz et haultains 
Sont le refuge aux chèvres et aux dains, 
Et aux connilz et lièvres qui vont viste 

Les rochers creux sont ordonnez pour giste. 

Que diray plus? La claire lune feis 
Pour nous marquer les moys et jours prefix : 
Et le soleil, dès qu'il levé et esclaire, 
De son coucher a congnoissance claire. 

Après en Pair les ténèbres espars, 
Et lors se faict la nuict de toutes pars, 
Durant laquelle aux champs sort toute beste 
Hors des forestz, pour se jecter en queste. 

Les lyonceaux mesmes lors sont yssans 
Hors de leurs creux, bruyans et rugissans 
Après la proye, affin d'avoir pasture 
De toy, Seigneur, qui sçais leur nourriture. 

Puis, aussi tost que le soleil faict jour, 
A grans troupeaulx revont en leur séjour, 
Là où tous coys se veautrent et reposent, 
Et en* partir tout le long du jour n'osent. 

Adoncques sort l'homme sans nul danger, 
S'en va tout droict à son œuvre renger, 
Et au labeur, soit de champ soit de prée, ^ 
. Soit de jardins, jusques à la vesprée. 

Seigneur Dieu, que tes œuvres divers 
Sont merveilleux par le monde univers ! 
que tu as tout faict par grand' sagesse 1 
Bref, la terre est pleine de ta largesse. 

Quant à la grande et spacieuse mer, 
On ne sçauroit ne nombrer ne nommer 
Les animaulx qui vont nageant illeques ; 
Moyens, petis, et de bien grans avecques. 

En ceste mer navires vont errant, 
Puis la balene, horrible monstre et grand, 
Y as formé, qui bien à Paise y noue 
Et à son gré par les undes se joue. 

Tous animaulx à toy vont à recours, 
I -Les yeulx au ciel, à fin que le secours 
^^ De ta bonté à repaistre leur donne. 

Quand le besoing et le temps s'y addonne. 

Incontinent que tu leur fais ce bien 
De le donner, ilz le prennent trèsbien : 
Ta large main n'est pas plus tost ouverte 
Que de tous biens planté leur est offerte. 

Dès que ta face et tes yeulx sont tournez 
Arrière d'eulx, ilz sont tous es tonnez. 
Si leur esprit tu retires, ilz meurent, 
Et en "leur pouldre ilz revont et demeurent. 

Si ton esprit de rechef tu transmetz. 
En telle vie adonques les remetz 
Que paravant, et de bestes nouvelles 
En un moment la terre renouvelles. 

Or soit tousjours régnant et florissant 
La majesté du Seigneur tout puissant; 
Plaise au Seigneur prendre resjouyssance 
Aux œuvres faictz par sa haulte puissance ; 

Le Seigneur Dieu, qui faict horriblement 
Terre trembler, d'un regard seulement, 
Voyre qui faict -tant peu les sçache attaindre) 
Les plus haultz montz d'ahan suer et craindre. 

Quant est à moy, tant que vivant seray * 
Au Seigneur Dieu chanter ne cesseray : 
A mon vray Dieu plein de magnificence 
Pseaumes feray tant que j'auray essence. 

Si le supply qu'en propos et en son 
Luy soit plaisante et doulce ma chanson ; 
S'ainsi advient, retirez vous, Tristesse, 
Car en Dieu seul m'esjouiray sans cesse. 

De terre soient infidèles exclus, 
Et les pervers, si bien qu'il n'en soit plus. 
Sus, sus, mon cueur, Dieu où tout bien abonde 
Te fault louer : louez le tout le monde. 

XXXIX 

PSEAUME CVII 

Confltemini Domino, quoniam bonus. 

fie Ptalmiste dit que toutes afflictions viennent et s'en vont par ]a 
voulonté divine, et allègue sur ce les perilz et calamitez des 
crrans aux dcsertz, des pi ieonniers, dos malades, et des agitez sur 
la mer, la requcste qu'ilz Tont à Dieu, comme ilz l'obtiennent, 
comme ilz on rendent grâces, et comment Dieu tient toutes choses 
en sa main, et les change comme il luy plaist. 

Donnez au Seigneur gloire, 
Il est doulx et clément, 
Et sa bonté notoire 

Dure éternellement. 

Ceulx qu'il a rachetez, 
QuMlï chantent sa haultesse, 
Et ceux qu'il a jettèz 
Hors de la main d'oppressé : 

Les ramassant ensemble 
D'Orient, d'Occident, 
De l'aquilon qui tremble, 
Et du midy ardant. 

Si d'adventure errans 
Par les desertz se treuvent, 
Demourance querans, 
Et que trouver n'en peuvent. 

Et si l'aspre famine 
Et la soif sans liqueur 
Les travaille, et leur mine 
Et le corps et le cueur, 

Pourveu qu'à tel besoing, 
Crians, à Dieu lamentent, 
Subit il les met loing 
Des maul:^ qui les tourmentent. 

Et droict chemin passable 
Leur monstre et faict tenir, 
Pour en ville habitable » 
Les Élire parvenir. 

Lors de Dieu vont chantant 
Les bontez nompareilles, 
Çà et là racomptant 
Aux hommes ses merveilles. 

D'avoir l'ame assouvie 
Qui de soif languissoit. 
Saoulant de bien la vie 
Qui de faim perissoit. 

Ceulx qui sont reserrez 
En ténèbres mortelles, 
Enchainez, enferrez. 
Et souffrans peines telles. 

Pour avoir la parolle 
De Dieu mise à despris, 
Et tenu pour frivole 
Son conseil de hault prix, 

90. 

Quand par tourmens leurs cueurs 
Humiliez demeurent, 
Abatuz de langueurs, 
Sans que nulz les sequeurent, 

Pourveu qu'à Dieu s'adressent, 
L'appellans au besoing, 
Tous les maulx qui les pressent 
Il les renvoyé au loing. 

Des prisons les met hors 
Mortelles et obscui'es, 
Rompant leurs liens forts. 
Cordes et chaines dures. 

Les bontez nompareilles 
De Dieu lors vont chantant, 
Çàet là ses merveilles 
Aux hommes racomptant,: 

D'avoir jusqu'aux courreaulx 
Brisé d'arain les portes, 
Et de fer les barreaulx 
Rompu de ses mains fortes. 
Les folz qui* les supplices 
Sentent de leurs péchez, 
Et qui sont par leurs vices 
Malades, asséchez ; 

Dont le cueur tout repas 
Et viande abomine. 
Et qui sont près du pas 
De la mort, qui les mine, 

Pourveu qu'à Dieu s'adressent 
L'appellans au besoing, 
Tous les maulx qui les pressent 
Il les renvoyé au loing. 

D'un seul mot qu'il transmet 
Leur donne santé telle, 
Que du tout hors les met 
De ruyne mortelle. 

Les bontez nompareilles 
De Dieu lors vont chantant, 
Çà et là ses merveilles 
Aux hommes racomptant. 
A Dieu d'ardant désir 

Louenge sacrifient, 
Et avec grand plaisir 
Ses œuvres magnifient. 

Geulx qui dedans gallé«s 
Dessus la mer s'en vont, 
Et en grans eaux sallées 
Mainte traffique font, 

Ceulx là voyent de Dieu 
Les œuvres merveilleuses, 
Sur le profond milieu 
Des vagues périlleuses. 

Le vent, s'il luy commande, 
Soufle tempestueux, 
Et s'enfle en la mer grande 
Le flot impétueux. 

Lors montent au ciel hault, 
Puis aux gouffres descendent. 
Et d'effroy peu s'en fault 
Que les âmes ne rendent. 

Chancellent en yvrongne, 
Troublez du branlement, 
Tout leur sens les eslongne. 
Perdent l'entendement. 

Mais si à tel besoing, 
Grians, à Dieu lamentent. 
Subit il les met loing 
Des maulx qui les tourmentent ; 

Faict au vent de tempeste 
Sa fureur rabaisser; 
Faict que la mer s'arreste 
Et ses undes cesser. 
• L'orage retiré, ' 
Ghascun joye demeine : 
Et au port désiré 
Le Seigneur Dieu les meine. 

Les bontez nompareilles 
De Dieu lors vont chantant, 
Çà et là ses merveilles 
Aux hommes racomptant, 

Parmy le peuple bas 
Le surhaulsent en gloire, 

Et ne le taisent pas 
Des grans au consistoire. 

Luy, qui les eaux profondes 
En deSert convertit, 
Et les sources des undes 
Assèche et divertit; 

Luy, qui stériles faict 
Terres grasses et belles, 
. Et tout pour le forfaict « 
Des habitans d'icelles ; 

Qui deserlz d'humeurs vuydes 
Convertit en grands eaux, 
Et lieux secz et arides 
En sources et ruisseaux, 

Et qui là faict venir 
Geulx qai de faim languissent, 
Lesquelz pour s'y tenir 
Des villes y baslissent; 

Y semer champ se peinent. 
Et vignes y planter, 
Qui tousjes ans ameinent 
Fruict pour les sustenter. 

Là les fortune en biens, 
Les croist, les continue, 
Et leur bestail en riens 
Il ne leur diminue. 

Puis décroissant de numbre, 
Viennent à rarité, 
Par maulx et par encombre 
Et par stérilité. 

Riches, nobles et grans 
Mesprisez il renvoyé • 

Par deserlz lieux errans. 
Où n'a chemin ne voye. 

Et esleve et délivre 
Le povre hors d'ennuy. 
Et force gens faict vivre 
Comme un troupeau soubz luy. 

Ce voyant ont aux cueurs . 
Les justes joye enclose, 
. Et de Dieu les moqueurs 

S'en vont la bouche close. 
Qui a sens et prudence 
Garde à cecy prendra, 

Lors la grande clémence 

Du Seigneur entendra. 

XL 

PSBAUME CX^ 
Dixit Dominus Domino meo... 

Il chante le règne de Jésus Christ, lequel commença en Sioo, «t de 
là parvint jusqucs aux fins de la terre, et continuera jusques à ce 
que Jésus Christ soit adoré universellement, et que de ses ennemis 
il ait faict son marchepied. 

- L'Omnipotent à mon Seigneur et maistre 
A dict ce mot : A ma dextre te siedz, 
Tant que j'auray renversé et faict estre 
Tes ennemis le scabeau de tes piedz. 

Le sceptre fort de ton puissant empire 
En fin sera loing de Sion transmis 
Par l'Eternel, lequel te viendra 4ire : 
Règne au milieu de tous tes ennemys. 

De son bon gré ta gent bien disposée, 
Au jour trèssainct de ton sacre courra. 
Et aussi dru qu'au matin chet ro,sée, 
Naistre en tes filz ta jeunesse on verra. 

Car l'Eternel, sans muer de courage, 
A de toy seul dict et juré avec : 
Grand pr estre et roy tu seras en tout aage, 
Ensuyvant l'ordre au bon Melchisedec. 

A ton bras droict Dieu ton Seigneur et père 
T'assistera aux belliqueux arroys, 
Là où, pour toy, au jour de sa colère 
Rompra la teste à princes et à roy s. 

Sur les Gentilz exercera justice, 
Remplira tout de corps mortz envahis, 
Et frappera pour le dernier supplice 
Le chef régnant sur beaucoup de pays. 

Puis en passant au milieu de la plaine. 
Des grandz ruisseaux de sang s'abreuvejra ; 
Par ce moyen ayant victoire pleine 
La teste hault tout joyeux lèvera. 

XLI 

PSEAUME GXITI 

Laudate, jnteri, Dominum. 

Il invite à louer Dieu, de ce qu'il regarde, gouverne et mue toutes 
choses selon sa prudence, tousjours eslevant les humbles, et réta- 
blissant les misérables. 

Enfans qui le Seigneur servez, 
Louez le, et son nom eslevez ; 
Louez son nom et sa haultesse ; 
Soit presché, soit faict solennel 
Le nom du Seigneur éternel, 
Par tout, en ce temps et sans cesse. 

D'Orient jusqu'en POccident 
Boibt estre le loz évident 
Du Seigneur et sa renommée. 
Sur toutes gens le Dieu des Dieux 
Est exalté, et sur les cieulx 
S'esleve sa gloire estimée. 

Qui est pareil à nostre Dieu, 
Lequel faict sa demeure au lieu 
Le plus hault que Ton sçauroit querre, 
Et puis en bas veult devaller, 
Pour toutes choses spéculer 
Qui se font au ciel et en terre? 

Le povre sur terre gisant 
Il esleve en Tauthorisant, 
Et le tire hors de la boue 
Pour le coUoquer aux honneurs 
Des seigneurs, j'enten des seigneurs 
Du peuple que sien il avoue. 

C'est luy qui remplit à foyson 
De trèsbeaulx enfans la maison 
De la femme qui est stérile, 
Et luy faict joye recevoir, 
Quand d'impuissante à concevoir 
Se veoit d'enfans mère fertile! 

XLII 

PSBAUME GXIV 

In exilu Israël de jEgypto. • 

De kl délivrance d'Israël hors d'Egypte, et succinclement des prin- 
cipaulx miracles que Dieu feit pour cela. 

Quand Israël hors d'Egypte sortit, 
Et la maison de Jacob se partit 

D'entre le peuple estrange, 
Juda fut faict la grand' gloire de. Dieu 
Et Dieu se feit prince du peuple Hebrieu, 

Prince de grand' louange. 

La mer le veit, qui s'enfuyt soudain, 
Et contremont l'eau du fleuve Jourdain 

Retourner fut contraincte. 
Gomme moutons montaignes ont sailly, 
Et si en ont les costaux tressailly 

Comme aigneletz en craincte. 

Qu'avois tu, mer, à t'enfayr soudain? 
Pourquoy amont, l'eau du fleuve Jourdain, 

Retourner fuz contraincte? 
Pourquoy avez, montz, en moutons sailly? 
Pourquoy, costaux, en avez tressailly 

Comme aigneletz en craincte? 

Devant la face au Seigneur qui tout peult, 
Devant le Dieu de Jacob, quand il veult, 

Terre tremble craintive : 
Je dy le Dieu, le Dieu convertissant 
La pierre en lac, et le rocher puissant 

En fontaine d'eau vive. 

XLIII 

PSBAUMB CXV 

Non nobiSf Domine, non nobis, sed,.. 

Il prie Dieu vouloir pour sa gloire si bien traicter son peuple, qu'il 
congnoisse qu'il est le seul Dieu, et que les idoles des Gentilz ne 
sont rieii qu'ouvrages d'hommes. 

Non point à nous, non point à nous, Seigneur, 
Mais à ton nom donne gloire et honneur, 

Pour ta grand boQté seure. 
Pourquoy diroient les Genlz, en se mocquant 
« Où est ce Dieu qu'ilz vont tant invoquant, " 
• Où est il à ceste heure? » . 

Certainement, nostre Dieu tout parfaict 
Réside aux cieulx, et de là hault il faict 

Tout ce qu'il veult en somme. 
Mais ce qu'adore une si maie gent 
Idoles sont, faites d'or et d'argent, 

Ouvrage de main d'homme. 

Bouche elles ont, sans parler ne mouvoir ; 
Elles ont yeulx, et ne sçauroient rien veoir ; 

C'est une chose morte. 
Oreilles ont, et ne sçauroient ouyr; 
Elles ont nez, et ne sçauroient jouyr 

D'odeur doulce ne forte. 

• 

Elles ont mains ne pouvans rien toucher ; 
Elles ont piedz, et ne sçaivent marcher, 

Gosier, et point ne crient ; 
Telz et pareilz sont tous ceulx qui les font, 
Et ceulx lesquelz à leurs recours s'en vont, 

Et tous ceulx qui s'y fient. 

Toy, Israël, arreste ton espoir 

Sur le Seigneur ; c'est ta force et povoir, 

Bouclier et sauvegarde. 
Maison d'Aaron, arreste ton espoir 
Sur le Seigneur : c'est ta force et povoir, 

Lequel te saulve et garde. 

Qui craignez Dieu, arrestez vostre espoir 
Sur tel Seigneur, car c'est vostre povoir, 

Sôubz qui l'ennemy tremble. 
Le Seigneur Dieu cle nous souvenir a : 
Plus que jamais Israël bénira 

Les filz d'Aaron ensemble. 

A tous qui sont de l'offenser crainctifz 
Grans biens a faictz, depuis les plus petitz 

Jusqu'à ceulx de grand aage. 
Les biens et dons que pour vous faictz il a, 

Il fera croistre à vous et à ceulx là 
De vostre ■parentage. 

Car favoriz estes, et bien aymez 

Du grand Seigneur, qui les cieulx a formez. 

Et terre confinée. - 
Le Seigneur s'est réservé seulement 
Les cieulx pour soy : la terre entièrement 

Aux hommes a donnée. 

O Seigneur Dieu, Thomme par mort transy 
Ne dit ton ioz, ne quiconques aussi, 

En la fosse devalie. 
Mais nous, vivans, par tout où nous irons 
De bouche et cueur le Seigneur bénirons 

Sans fin, sans intervalle. 

XLIV 

PSBAUMB GXVIII 

Confitemini Domino, quoniam bonus. 

C'est un hymne par lequel David, délivré de loua maulx» et eelevô 
roy sur tout Israël, rendit publiquement grâces à Dieu au taber- 
nacle de l'alliance, l&où d'un grand cueur il celubrala bonté dont 
il avoit usé envers luy : et là se monstre clairement figure do Jésus 
Christ. 

Rendez à Dieu louenge et gloire, 
Car il est bening et clément; 
Qui plus est, sa bonté notoire 
Dure perpétuellement. 

Qu'Israël ores se recorde 
De chanter solennellement : 
Que sa grande miséricorde 
Dure perpétuellement. 

La maison d'Âaron ancienne 
Vienne tout hault présentement 
Confesser que la bonté sienne 
Dure perpétuellement. 

Tous ceulx qui du Seigneur ont craincte 
Viennent aussi chanter comment 
Sa bonté pitoyable et saincte 
Dure perpétuellement. 

Ainsi que j 'est ois en destresse, 

CLÉMsirr MARor, u. 21 



Digitized by VjOOQIC 



362 PSEAUMBS 

En invocquant sa majesté 
n m'ouyt, et de ceste presse 
Me meit au large à sauve té. 

Le Toutpuissant, qui m'ouyt plaindre, 
Mon party tousjours tenir veult : 
Qu'ay je donc que faire de craindre 
Tout ce que Thomme faire peult? 

De mon costé il se retire 
Avec ceulx qui me sont amis ; 
Ainsi cela que je désire 
Je verray en mes ennemis. 

Mieux vault avoir en Dieu fiance 
Qu'en rhomme, qui est moins que riens ; 
Mieux vault avoir en Dieu fiance 
Qu'aux princes et grans terriens. 

Beaucoup de gens, c'est chose seure, 
M'assiégèrent de tous costez; 
Au nom de Dieu, ce dy je à l'heure, 
Hz seront par moy reboutez. 

Hz m'avoient encloz par grand' ire, 
Encloz m'avaient tous mutinez : 
Au nom de Dieu, ce vins je à dire, 
Hz seront par moy ruynez. 

Hz m'avoient encloz comme abeilles, 
Et furent les folz et haul tains 
Au nom du grand Dieu des merveilles 
Gomme feu d'espines estainctzj. 

Tu as, importun adversaire. 
Rudement contre moy couru, 
Pour du tout trebuscher me faire. 
Mais l'Eternel m'a secouru. 

Le Toutpuissant, c'est ma puissance, 
C'est l'argument, c'est le discours 
De mes vers pleins d'esjouyssance ; 
C'est de luy que j'ay eu secours. 

Aux maisons de mon peuple juste 
On n'oyt rien que joye et confort; 
On chante, on dit : Le bras robuste 
Du Seigneur a faict grand effort. 

De l'Eternel la main adextre 
S*est eslevée à ceste foys; 

Dieu a faict vertu par sa dextre ; 
Telle est du bon peuple la voix. 

Arrière, ennemis et envie, 
Car la mort point ne sentiray, 
Ainçoys demoureray en vie 
Et les faictz du Seigneur diray. 

Chastié m'a, je le confesse, 
Ghastié m'a, puny, batu, 
Mais point n'a voulu sa haultesse 
Que par mort je fusse abatu. 

Ouvrez moy les grans portes belles 
Du sainct temple aux justes voué, 
A fin que j'entre par icelles 
Et que Dieu soit par moy loué : 
. Car grandes portes sumptueuses 
Sont les portes du Seigneur Dieu : 
Les justes gens et vertueuses 
Peuvent passer tout au milieu. 

Là diray ta gloire suprême ; 
Là par moy seras célébré ; 
Car en adversité extrême 
Exaulcé m'as et délivré. 

La pierre par ceulx rejectée 
Qui du bastiment ont le soing 
A esté assise et plantée 
Au plus hault du principal coing. 

Cela, c'est une œuvre céleste 
Faicte pour vray du Dieu des dieux, 
Et un miracle manifeste 
Lequel se présente à noz yeulx. 

La voicy, l'heureuse journée 
Que Dieu a faicte à plein désir. 
Par vous soit joye démenée, 
Et prenons en elle plaisir. 

Or te prions, Dieu nostre père, 

En ta garde à ce coup nous tien, 
Et en fortune si prospère 
D'orenavant nous entretien. • 

Beneit soit qui au nom trèsdigne 
Du Seigneur est venu icy. 
vous de la maison divine, 

Nous vous bénissons tous aussi. 

Dieu est puissant, doulx et propice, 
Et nous donra lumière à gré ; 
Liez le beuf du sacrifice 
Aux cornes de Tautel sacré. 

Tu es le seul Dieu que j'honore, 
Aussi sans fin te chanteray ; 
Tu es le seul Dieu que j'adore, 
Aussi sans fin t'eialteray. 

Rendez à Dieu loueùge et gloire. 
Car il est bening et clément; 
Qui plus est, sa bonté notoire 
Dure perpétuellement. 

XLV 

PSEAUMB GXXVIII 

Beati omnes qui timent Dominum. 

Il ditquc ceulxqmvrayementcraingnentetaymentDieugoiitheuroa x 

soit en public, soit en privé. 

Bien heureux est quiconques 
Sert à Dieu volentiers, 
Et ne se lassa oncques 
De suivre ses sentiers. 

Du labeur que sçais faire 
Vivras commodément, 
Et ira ton affaire 
Bien et heureusement. 

Quant à Theur de ta ligne, 
Ta femme en ta maison 
Sera comme une vigne 
Portant fruict à foyson. 

Et autour de ta table 
Seront tes enfans beaulx 
Comme un reng délectable 
D'oliviers tous nouveaulx. 

Ce sont les bénéfices 
Dont sera jouyssant 
Celuy qui, fuyant vices. 
Craindra le Toutpuissant. 

De Sion Dieu sublime 

Te fera tant de bien. 
De veoir Hierosolyme, 
Et tes jours aller bien. 
Et verras de ta race 
Double postérité, 
Et sur Israël grâce. 
Paix et félicité. 

XLVI 

PSBAUMB GXXX 

De profundiê clamavi ad te, Domine, 

▲ffectuease prière de celuy qui par son péché a beaucoup d'adver- 
«itez, et toutesfoys par espérance ferme se promet obtenir de Diea 
rémission de ses péchez, et délivrance de ses roaulz. 

Du fons de ma pensée, 
Au fons de tous ennuis, 
A toy s'est adressée 
Ma clameur jours et nuicts. 

Entens ma voix plaintive, 
Seigneur, il est saison; 
Ton oreille ententive . 
Soit à mon oraison. 

Si ta rigueur expresse 
En noz péchez tu tiens, 
Seigneur, Seigneur, qui est ce 
Qui demourra des tiens? 

Or n'es tu point severe. 
Mais propice à mercy : 
C'est pourquoy on révère 
Toy et ta loy aussi. 

En Dieu je me console, 
Mon ame s'y attend ; 
En sa ferme parolle 
Tout mon espoir s'estend. 

Mon ame à Dieu regarde 
Matin et sans séjour, 
Plus matin que la garde 
Assise au poinct du jour. 

Qu'Israël en Dieu fonde 
Hardiment son appuy ; 

Car en Dieu graoe abonde, 
Et secours est en luy. 

C'est ceiuy qui sans doubte 
Israël jectera 
Hors d'iniquité toute, 
Et le rachètera. 

XLVII 

PSEAUME CXXXVII 

Super fiimUna BabyUmis. 

C*eet le cantique des presti'es, lévites et chantres sacrez de Hieru- 
salem, captifz en Babylone. 

Estans assis aux rives aquatiques 
De Babylon, plorions mélancoliques, 
Nous souvenans du pays de Sion : 
Bt au milieu de Thabitation 
Oà de regret tant de pleurs espandismes, 
Aux sau^ vertz noz harpes nous pendismes. 

Lors, ceux qui là captifz nous emmenèrent 
De les sonner fort nous ûnportunerent, 
Et de Sion les chansons reciter. 
Las! dismes nous, qui pourroit inciter 
Noz tristes cueurs à chanter la louenge 
De nostre Dieu en une terre estrange? 

Or, toutefois, puisse oublier ma dextre 
L'art de harper, avant qu'on te voye estre, 
Hierusalem, hors de mon souvenir. 
Ma langue puisse à mon palais tenir 
Si je t'oublie et si jamais ay joye 
Tant que premier ta délivrance j'oye : 

Mais donc, Seigneur, à ta mémoire imprime 
Les filz d'Edom, qui sur Hierosolyme 
Grioient, au jour que l'on la detruisoit ; 
Souvienne toy que chascun d'eulx disoit : 
A sac, à sac 1 qu'elle soit embrasée 
Et jusqu'au pied des fondementz rasée. 

Aussi seras, Babylon, mis en cendre : 
Et trèsheureux, qui te sçaura bien rendre 
Le mal dont trop de près nous viens toucher : 
Heureux celui qui viendra arracher 



Digitized by VjOOQ IC 



DE DAVID 967 

Les tiens enfans d'entre tes mains impures, 
Pour les froisser contre les pierres dures. 

XLVIII 

PSEAUME CXXXVIII 
Confitebor tibi. Domine, in toto corde meo. 

Il célèbre la bonté de Dieu, qui l'avoit retiré de tous périls, et 
heureusement eslevé en dignité royale. Puis chante qu'il en rendra 
grâce à Dieu, et que mesmes tous autres roys lui en donneron 
louenge ; se promet aussi qu'à l'advenir le secours de Dieu ne luy 
fauldra point. 

li fault que de tous mes esprits 

Ton loz et prix 

J'exalte et prise : 
Devant les jçrans me présenter, 

Pour te chanter, 

J'ay faict emprise. 

En ton sainct temple adoreray, 

Gelebreray 

Ta renommée, 
Pour l'amour de ta grand' bonté 

Et feauté 

Tant estimée. 

Car tu as faict ton nom moult grand 

En le monstrant 

Vray en paroUes. 
Dès que je crie, tu m'entendz ; 

Quand il est temps 

Mon cueur consoles. 

Dont les roys de chascun pays, 

Moult esbahys. 

T'ont loué, Sire, 
Après qu'ilz ont congneu que c'est 

Un vray arrest 

Que de ton dire. 

Et de Dieu, ainsi que je fais, 
Chantent les faictz 
A sa mémoire ; 

Confessans que du Toutpuissant 
Resplendissant 
Grande est la gloire. 

De veoir cy bas tout ce qu'il fault 

De son plus hault 

Throne céleste, 
Et de ce qu'estant si loingtain, 

Grand et haultain 

Se manifeste. 

Si au milieu d'adversité 

Suis agité, 

Vif me préserves; 
Sur mes ennemys inhumains 

Jectes les mains, 

Et me conserves. 

Et parferas mon cueur tout seur. 

Car ta doulceur 

Jamais n'abaisses; 
Ce qu'une foys as commencé 

Et avancé 

Tu ne délaisses. 

XLIX 

PSEAUMB CXLIII 

Domine, exaudi orationem meam; auribus percipe... 

C'est la prière qa'il feit quand par craincte de Saal il se cacha en 
une fosse où il s'attendoit d'estre pris, dont il estoit en grand 
angoisse. 

Seigneur Dieu, oy l'oraison mienne; 
Jusqu'à tes oreilles parvienne 
Mon humble supplication ; 
Selon la vraye mercy tienne 
Respons moy en affliction. 

Avec ton serviteur n'estrive, 
Et en plein jugement n'arrive 
Pour ses offenses luy prouver, 
Car devant toy homme qui vive 
Juste ne se pourra trouver. 

Las! mon ennemy m'a faict guerre, 

A prosterné ma vie en terre, 
Encor ne luy est pas assez ': 
En obscure fosse m'enserre 
Gomme ceulx qui sont trespassez. 

Dont mon ame ainsi empressée 
De douleur se trouve oppressée, 
Guydant que m'as abandonné ; 
Je sens dedans moy ma pensée 
Troublée et mon cueur estonné. 

En ceste fosse obscure et noire. 
Des jours passez j'ay eu mémoire ; 
Là j'ay tes œuvres méditez, 
Et pour confort consolatoire, 
Les faictz de tes mains recitez. 

Là dedans à toy je souspire. 
A toy je tendz mes mains, ô Sire. 
Et mon ame en sa grand^ clameur 
A soif de toy et te désire 
Comme sèche terre l'humeur. 

Haste toy, sois moy secourable ; 
L'esprit me fault; de moy damnable 
Ne cache ton visage beau ; 
Autrement, je m'en voys semblable 
A ceux qu^on devalle au tumbeau. 
Fais moy donc ouyr de bonne heure 
Ta grâce, car en toy m'asseure; 
Et du chemin que tenir doy 
Donne m'en congnoissance seure. 
Car j'ay levé mon cueur à toy. 

Seigneur Dieu, mon espérance. 
Donne moy pleine délivrance 
De mes poursuyvans ennemys, 
Puis que chez toy pour asseurance 
Je me suis à refuge mis. 
Enseigne moy comme il fault faire 
Pour bien ta volonté parfaire. 
Car tu es mon vray Dieu entier; 
Pais que ton esprit débonnaire 
Me guyde et meine au droict sentier. 

Seigneur en qui je me fie, 
Restaure moy et vivifie 

21. 

Par ton Nom crainct et redoubté : 
Retire de langueur ma vie, 
Pour monstrer ta juste bonté. 

Tous les ennemys qui m'assaillent 
Faiz par ta mercy qu'ilz deffaillent, 
Et rendz confonduz et destruictz 
Tous ceulx qui ma vie travaillent. 
Car ton humble serviteur suis. 



LE CANTIQUE DE SIMEON 

Nunc dimittis servum tuum. Domine. 
i.DC, n. 

Or laisses, Créateur, 
En paix ton serviteur, 
En suyvant ta promesse : 
Puis que mes yeulx ont eu 
Ce crédit d'avoir veu 
De ton salut Taddresse : 

Salut mis au devant 
De tout peuple vivant 
Pour Touyr et le croire; 
Ressourse des petitz, 
Lumière des gentilz, 
Et d'Israël la gloire. 

ATTRIBUÉES A CLÉMENT MAROT 



EPISTRE LXVI 
( Mss. F. F., 1700, F. 23.) 



Bien doy louer la divine puissance, 
Qui de ta noble et digne cognoiscence, 
•Nymphe de pris, m'a de grâce estrené. 
Assez longtemps y a que je suis né, 
Mais je n'ay veu passer encor année 
Qui à rentrer feust si bien fortunée 
Que ceste icy, j'entends en mon endroict. 
Car liberté, qui sans cause et sans droict 
M'avoit esté par malings deffendue, 
Ce nouvel an, par le Roy m'est rendue. 
Ce nouvel an maugré mes ennemys, 
J'ay eu le bien de revoir mes amys, 
De visiter ma natale province 
Et de rentrer en grâce de mon prince. 
J'ay eu ce bien, et Dieu Ta voulu croislre. 
Car il m'a faict en mesme temps cognoistre 
Une doulceur assise en belle face 
Qui la beauté des plus belles efface, 
D'un regard chaste où n'habite nul vice, 
Ung rond parler sans fard, sans artiffice. 
Si beau, si bon, que qui cent ans l'ourroit 
Jà de cent ans fascher ne s'en pourroit ; 
Ung vif esprit, ung sçavoir qui m'estonne. 
Et, par sus tout, une grâce tant bonne, 
Soit à se taire ou soit en devisant, 
Que je vouldrois estre asses; soufûsep^t 

Pour en pappier escripre son mérite 

Ainsi qu'elle est dedans mon cœur escripte. 

Tous ces beaulx dons à nulle davantage 

Sont en ung corps né de hault parentage, 

Et de grandeur tant droite et bien formée 

Que faicte semble exprès pour estre aymée 

D'hommes et dieux. que ne suis je prince, 

A cette fin que l'audace je prinsse 

-Te présenter mon service petit 

Qui sur honneur fonde son appétit ? 

Mais pour quoy prince? Une montagne basse 

Souvent la haute en délices surpasse ; 

Les rosiers bas, les petits oliviers, 

Dellectent plus que ces grands chesnes fiers, 

Et à nager en eau basse l'on treuve 

Moins de danger que en celle d'un grand fleuve. 

Aussi, jadis. Déesses adourées 

D'Hommes mortels se sont énamourées : 

Le jeune Athys feust aymé de Gibelle, 

Endymion de Diane la belle ; 

Pour Adonis Venus tant s'abaissa 

Que les haults cieux pour la terre laissa. 

Mais qu'est besoing citer vieilles histoires. 

Quant à chacun les neufves sont notoires? 

L'heureux Helain, dont la muse est tant fine. 

Ne fut il pas aymé de la Dauphine, 

Qui se disoit bien heureuse d'avoir 

Baisé la bouche en qui tant de sçavoir 

Se descouvroit? Je sçay bien que je suys 

Homme en eflfôct, qui souldoier ne puys 

Gens et chevaulx, ne sur mer dresser guerre 

Pour m'en aller une Hélène conquerre ; 

Si de fortune avoys tel force acquise, 

Ou je mourrois, ou brief t'auroys conquise, 

Pour librement avec tel personnaige 

En joye user le surplus de mon aage. 

Donc, si de faict ne suys prince ou vainqueur, 

Au moins le suys je en vouloir et en cueur. 

Et mon renom en aultant de provinces 

Est espendu comme celluy des princes. 

S'ils vainquent gens en fait d'armes divers, 

Je les surmonte en beaux escripts et vers; 
S'ils ont trésor, j'ay en trésor des choses 
Qui ne sont point en leurs coffres encloses ; 
S'ils sont puyssants, j'ay la puyssance telle 
Que faire puys ma maistresse immortelle, 
Ce que pourtant je ne dys par vantance 
Ne pour plus tôt tirer ton accointance, 
Mais seulement par une ardente envye 
Qu'ay de te faire entendre qu'en ma vie . 
De rencontrer au monde ne m'advyent 
Femme que tant à mon gré me convient, 
Ne qui tant eust ceste puissance sienne 
D'assubjectir l'obeyssance mienne. 



EPISTRE LXVII 

AU CŒUR DE SA DAMB 
(Mss. F. F., Î370, F.30.) 

Cueur assiégé d'infinité d'amys, 
Gueur qui n'est plus où nature l'a mis, 
Cueur que j'ay pris pour le mien en eschange, 
Ne trouvant rien que le changer estrange ; 
Gueur par lequel aux hommes est prouvé 
Que vraye amour en fenune s'est trouvé ; 
Gueur qui seroit de luy mesme blasmé 
S'il se pensoit tant seulement aymé ; 
Cueur, attendez, n'entrés point en esmoy. 

Cueur, ô bon cueur que puys porter et mettre 

A mon cousté comme plaine pharêtre 

De traicts et dards, et tous venus d'un dieu, 

Et tous tirez pour aymer en ung lieu; 

Cueur qu'il fauldroyt fendre par la moictié 

Pour veoir au vif amour et amytié; 

Gueur m'envoyant par sa doulceur naïfve 

Une froideur de fiebvre fugitive 

En tout le porps, sans toucher ma personne 

Que d'un soupir dont mon ame s'estonne ; 
Cueur devineur, que bien dire se fait 
Ce que le mien en son absence faict ; 
Cueur qui se plaint, non quant il est fasché, 
Gueur qui se meurt, non quant il est touché, 
Mais quant ne peult par parolles ouvrir 
L'affection que l'honneur veut couvrir ; 
Cueur sans lequel les yeulx sont insensibles, 
Cueur sans lequel les baisers sont pénibles ; 
Cueur enchanteur, par lequel est heureuse 
La main tremblant de frisson amoureuse; 
Cueur mort en soy et en moy revivant, 
D'honnesteté la volunté suy vaut ; 
Cueur qui reluit par ung abaissement 
Que l'œil obscur fait sans deguysement; 
Cueur, si bon cueur que je ne le puys dire, 
Auquel ne peult ma louange suffire; 
Cueur, qu'avez vous? je crois que vousresvez, 
Ou que d'amour qui en vous est crevez. 
Dont vient l'humeur que par vos yeuz -troublez 
Accompagnés de souspirs redoublez? 
Dopt peult venir la douleur qui vous poinct? 
Estes vous mort? Ne parlerez vous point? 
Gueur, qu'est cecy? me voulez vous contraindre, 
Sans sçavoir quoy, de vous plorer et plaindre? 
A vous pitié de mes divers tourmens? 
Auriés vous point ou faidcé les sermons 
Ou loyaulté jadis à moy promise, 
Ou si craignes que plus on en devise? 
Je ignoreray donc le mal qui vous presse? 
Cueur, est-ce point de peur que ne vous laisse? 
Hal c'est cela; ce nouveau battement 
M'en a donné certain enseignement. 
Croyez, mon cueur, que vous m'avez de sorte 
Qu'il ne vous fault point craindre que j'en sorte ; 
Et si j'en sors, cueur. Vous devez entendre 
Que m'ayant pris, me pourrés bien reprendre, 
Ce qui seroit aux autres mal aisé. 
Adieu, mon cueur; vous voylà rappaisé. 

CHANT XXIII 

(Mss. F.F., ÎÎ05, p. 35,) 

Lorsqu'au palais de la cité de Balle 

- L'Empereur tint court ouverte et planiere, 
^ Ung homme armé vint arriver en salie, 

- L'espée au poing, parlant en tel manière : 
Chevalier suis portant les grises armes, 

- Dict Noble Cueur, qui contre tous gendarmes 
Yeulx soutenir ma maistresse et ma dame, 
Tige d'honneur, belle de corps et d'ame ; 

L Car dès l'instant de sa prime facture 

r,. Elle a été, sans quelque tache infâme. 

Pure en concept oultre loy de nature. 

i Ung chevalier errant sans intervalle, 

: De blanc et noir armé à la legiere 

Se lieve sus, et d'une façon malle 
^ Va proférer : C'est chose mensongiere 

■^ Que ung corps produict par nature et ses germes 

f Naquisse pur, car saint Pol dit ces termes : 

^ Ceux d'Adam nés ou tyssus de sa lame 

Seront conceups d'originelle flame. 
j Or est qu'elle est ainsi par geniture 

Fille d'Adam, parquoy je ne la clame 

Pure en concept oultre loy de nature. 



L'autre respond : bouche desloyale, 
Tu entends mieux que ne dis la matière : 
Car ains que Dieu, par grâce spéciale. 
Eut faict le ciel, il la previst entière 
Estre, car elle a fondemens si fermes 
Que oncques péché ne les rendit enfermes ; 
Recongnoys donc ton erreur et diffame, 
Ou autrement pour son honneur et famo 
Voylà mon gant. Et Terrant s'avanture 
De le lever, disant qu'onc ne fut femme 
Pure en concept oultre loy de nature. 

Lors TEmpereur soubs guide impériale 

Le camp ordonne, à leur grande prière ; 

Puis deux coursiers d'une puissance egalle 

Leur a transmys en ordre singulière. 

Chacun adonc aux belliqueux vacarmes 

Se veult monstrer; prennent lances, guysarmes; 

Mais Noble Cueur, que charité enflame, 

Crie à Terrant : Lasche rempli de blasîne, 

Or congnoistras que celle créature 

Dont tu mesdis odore plus "que basme, 

Pure en concept oultre loy de nature. 

Fouldre ne part plus soudain, ne devalle 
Que l'assaillant quant eust donné carrière, • 
Si que du choc il jecte triste et palle 
Le povre errant envers, jambes arrière, 
Lequel portoit une pie en ses armes 
D'argent et sable ; aux yeulx il eut les larmes, 
Quant Noble Cueur, qui d'or portoit une M 
En champ d'azur, luy ravyt une lame 
De son harnoys; pour la desconfiture 
Mieulx approuver à la belle qu'il ame, 
Pure en concept oultre loy de nature. 

Prince du Puy, plus qu'eschellé bigame 
Il fut hué, dont de douleur se pâme. 
Disant : Mon Dieu, rayson veult et droicture 
Que en tout honneur ta mère je reclame. 
Pure en concept oultre loy de nature. 



CHANT XXIV 
(Mss. F. F., M05. F. 9.) 

Le griand pasteur jadis en ce bas estre 
Pour héberger les oeilles d'innocence 
Gréa le parc de paradis terrestre, 
Sachant que mieulx ne- povoient en terre estre 
Pour leur seurté, paix et convalescence. 
Ce neantmoins, le serpent par cautelle 

Entrant dedans, leur fist plaje mortelle 
De double mort fondée en forfaicture; 
Mais le pasteur, désirant sa fucture 
Retrayre à luy, de voulonté bénigne 
Transmit Taigneau prendre humaine vesture, 
Et luy donna pour royale pasture 
Parc virginal exempté de vermine. 

Ce parc bastit sans quelque erreur commettre 
Dame nature en haulteur d'excellence : 
Mais, pour renfort le grand berger et maistre. 
Murs et palliz autour voulut permettre, 
Affin que loups n'y feissent vioUence ; 
Puis le bon chien qui Vérité s'appelle 
Mist pour le guect, car tous larrons expelle 
Quant dommager veullent celle closture. 
Aux quatre coings on peult voir en sculpture 
Quatre vertus de pierre cristalline. 
Charité, Foy, Force, Humilité pure, 
Monstrant ce lieu forclos à pourriture. 
Parc virginal exempté d,e vermine. 

Aucuns meschans bergiers de lieu champestre 
Vindrent au parc faire maincte insolence ; 
Mais Vérité, le chien prompt et adextre, 
Saillit sur eulx, donnant bien à congnoistre 
Leur lâcheté et grand malivolence ; 
Il les mordit de sorte et façon telle 
Que pour tout temps en ont playe immortelle, ' 
Dont tost après, pour reparer Tinjure 
Qu'ils avoient faict, par exemple et figure 
Ont recogneu leur faulseté maligne. 
Disant ce lieu estre plain de verdure, 
Immaculé, sans tache ne ordure, 
Parc virginal exempté de vermine. 

Le grand pasteur, comme il peult apparoistre, 
Est le seul Dieu, qui par bonté immense 
Voulut Taigneau son fils au benoist cloistre 
Corps de Marie obumbrer, sans descroistre 
Virginité par virille semence, 

Et par nature, entends Anne la belle 
Et Joachin, qui celle coulombelle 
Ont engendré sans péché ne laydure. 
Par le palliz que le Dieu de droicture 
Mist pour renfort, je prends grâce divine, 
Qui la garda de Tinfecte poincture 
Du père Adam, dont est en geniture 
Parc virginal exempté de vermine. 

Les sots bergiers que contre toute lectre 
Ont dict du parc mainte herese sentence 
Sont mesdisans qui tascèrent submettre 
L'honneur de celle auquel Dieu daigna mettre 
Cil qui pour mort vie aux oeilles compense. 
Le chien jappant à ceste gent rebelle 
Fut le Docteur soubtil, qui leur libelle 
Reprouva fiaiulx par raison d'escripture, 
En déclarant qu'oultre loy de nature 
Dieu luy monstra de tout amour le signe 
Quand il Tesleut pour prendre nourriture 
Belle partout, entière et sans fracture 
Parc virginal exempté de vermine. 

BNVOT 

Vous, Rouennoys, vrais amateurs de celle 
Qui enfanta, Vierge mère et pucelle, 
L'aigneau duquel portez la pourtraicture 
Sur vostre escu en métail et paincture. 
Je vous suppli que à trompe et bucine 
Facez savoir à toute créature 
Que Marie est, oultre loy de nature. 
Parc virginal exempté de vermine. 



RONDEAU LXXXI 
(Mes. F. F., 2335. F. 65.) 

S'il est ainsy que ce corps te habandonne. 
Amour commande et la raison ordonne 
Que je te laisse en change de ma foy 

Le cueup jà tien, car, par honneste loy, 
Aulcun ne doit reprendre ce qu'il donne. 

Ne pense pas que alieurs jamais s'adonne ; 
Plustost la mort sans que Dieu luy pardonne 
Le puisse prendre et meurdrir devant toy, 
S'il est ainsy. 

Si Faulx Rapport, qui les amans blasonne, 
Te va disant que j'ayme aultre personne, 
Tu respondras : Meschant, pas ne le croy. 
Car j'ai son cueur, et corps sans cueur, de soy 
Ne peult aymer ; la raison est trèsbonne 
S'il est ainsy. 

RONDEAU LXXXII 

( Mss. F. F., 2205, p. 100.) 

Gomme la rose entre espines fleurit 
Sans de l'espine avoir quelque poincture. 
En. corps humain prins forme et esperit, 
Sans tache avoir du forfait de nature. 

Du mal d'Adam je n'eus oncque fracture, 
Aussy mon Dieu jamais ne me guérit. 
Dont fus conceue exempte à forfaicture 
Comme la rose entre espines fleurit, 

La rose suis qui oncques ne périt, 
D'oudeur ne taint, car j'ay prins nourriture 
En Jherico, dont la belle fleurist 
Sans de l'espine avoir quelque poincture. 

Et quoy qu'Adam par sa malle advanture 
Le puis de grâce à tous humains tarit. 
Belle de tout par pure geniture 
En corps humain prins forme et esperit. 

Adonc mon Dieu tant m'ayma et chérit, 
Qu'en moy daygna prendre humaine voicture, 
Et de ma cher divinité couvrit, 
Sans tache avoir du forfait de nature. 

J'ay donc porté à ma saincte closture 
Mon benoist Dieu, qui les cieulx clos ouvrît, 
Dont dite suis en la saincte Escrîpture 
Belle sans sy, que Dieu du ciel florit. 



epigrâmme ocxcv 

(Mss. F. F., 2370, r. 38.) 

Plaise au Roy me faire payer 
Deux ans d'absence de mes gaiges, 
Tant seulement pour essayer 
Combien sont doulx les arrairages. 
Lors je ne craindray les orages 
Qui loing de vous m'ont fait nager, 
Et sçauray gré à mes contraires, 
Qui, cuydans troubler mes affaires, 
M'auront faict si bon mesnager. 

PRBFAGB DU ROMAN DB LA ROSB 
(1527) 

SMl est ainsi que les choses dignes de mémoire 
pour leur proffit et utilité soient à demeurer per- 
pétuellement sans estre du tout assopies par trop 
longue saison et labilité de temps caduc et tran- 
sitoire, Tesguillon et stimulement de juste raison 
et non simulée cause m^a semond et enhorté, 
comme tuteresse de tout bien et honneur, à réin- 
tégrer et en son entier remettre le livre qui, par 
long temps devant ceste moderne saison, tant a 
esté de tous ^ens d'esprit estimé, que bien Ta 
daigné chascun veoir et tenir au plus hault anglet 
de sa librairie, pour les bonnes sentences, pro- 
pos et dictz naturelz et moraulx qui dedans sont 
mis et inserez. C'est le plaisant livre du Rommant 
de la Rose^ lequel fut poétiquement composé par 
deux nobles aucteurs dignes de Testimation de 
tout bon sens et louable, sçavoir, maistre Jehan de 
Meung et maistre Guillaume de Loris. Gestuy 
livre plaisant a esté auparavant, par la faulte, 
conune je croy, des imprimeurs, assez mal correct, 
ou par adventure de ceulx qui ont baillé le double 
pour l'imprimer : car l'un et l'autre peult estre 
cause de son incorrection : pour laquelle chose 
restituer en meilleur estât et plus expediente 
forme pour l'intelligence des lecteurs et auditeurs, 
nonobstant la foiblesse du mien puéril entende- 
ment et indignité de rural engin, j'ay bien voulu 
relire ce présent livre dès le commencement 
jusques à la fin, à laquelle chose faire fort labo- 

rieuse me suis employé, et l'ay corrigé au moins 
mal que j'ay pu, y adjoustant les quotaUons des 
plus principaulx noUbles et auctoritez Tenans à 
propos, sans le mien voluntaire consentement, 
comme debvez entendre, mais, comme j'ay dict, 
à l'instigation, prière et requeste de honnorable 
personne Galiot du Pré, libraire marchant juré en 
rUniyersilé de Paris, qui nouvellement Ta feict 
imprimer après avoir veu sa correction, tant du 
mauvais et trop ancien langage, sentant son 
invétéré commencement et origine de parler, 
que de Timparfaicte quantité des mettres quasi 
corrompuz. Et pour autant on pouiroit dire, 
comme ja plusieurs ont dict, que ce livre, pa^ 
knt en vain de Testât d'amours, peult estre cause 
de tourner les entendemens à mai et les appliquer 
à choses dissolues, à cause de la persuasible ma- 
tière de fol amour, dedans tout au long contenue 
pour cause que fol appétit sensuel ou sensuaUté! 
nourrice de tout mal et marastre de vertu ^t 
moteur d'icelluy propos, tout honneur sauvé et 
premis, je respons que Tintention de Taucteur n'est 
point simplement et de soy mesmes mal fondée ne 
maulvaise. Car bien peult estre que le dict auteur 
ne gettoit pas seulement son penser et fantasie sus 
le sens litteral, ains plus tost attiroit son esprit 
au sens allégorique et moral, comme l'un disant 
et entendant l'autre. Je ne veulx pas ce que je dis 
affermer, mais il me semble qu'il peult ainsi avoir 
faict, et SI ceUuy aucteur n'a ainsi son sens reiçlé 
et n'est entré soubz la morale couverture pénétrant 
jusques à la moelle du nouveau sens mystique 
toutesfoys l'on le peult moralement exposer et 
en diverses sortes. Je dis doncques premièrement 
que par la rose qui tant est appetée de l'amant, 
est entendu Testât de sapience, bien est juste- 
ment à la rose conforme pour les valeurs, doul- 
ceurs et odeurs qui en elle sont, laquelle moult 
est a avoir difficile, pour les empeschemens 
entreposez, auxquelz arrester ne me veulx pour 
le présent. Et en ceste manière d'exposer sera la 

rose figurée par la rose papale, qui est de trois 
choses composée, c'est asçavoir : d'or, de musq 
et de basme : car vraye sapience doit estre d'or, 
signifiant l'honneur et révérence que nous devons 
à Dieu le créateur; de musq, à cause de la fidélité 
et justice que nous devons avoir à nostre prochain, 
et de basme quant à nous mesmes, en tant que 
nous devons tenir nos âmes chères et précieuses, 
comme le basme pur et cher sur toutes les choses 
du monde. Secondement, on peult entendre par 
la rose Testât de grâce, qui semblablement est à 
avoir difficile, non pas de la part de celluy qui la 
donne, car c'est Dieu le Toutpuissant, mais de la 
partie du pécheur, qui tousjours est empesché et 
eslongné du coUateur d'icelle grâce. Geste ma- 
nière de rose spirituelle, tant bien spirant et re- 
fragant, pouvons aux roses figurer par la vertu 
desquelles retourna en sa première forme le grant 
Apulée, selon qu'il est escript au livre de VAsne 
d'or, quand il eut trouvé le chappelet de fleurs 
de rosier pendant au sistre de Gerès, déesse des 
bledz. Gar tout ainsi que ledict Apulée, qui avoit 
esté transmué en asne, retrouva sa pemière figure 
d'homme sensé et raisonnable, pareillement le 
pécheur humain faict et converty en beste brute 
par irraisonnable similitude, reprent son estât 
premier d'innocence par la grâce de Dieu qui luy 
est conférée, lorsqu'il trouve le chappelet ou cou- 
ronne de roses, c'est asçavoir Testât de pénitence 
pendu au doulx sistre de Gerès, c'est à la doul- 
ceur de la miséricorde divine. Tiercement, nous 
pouvons entendre par la rose la glorieuse vierge 
Marie, pour ses boutez, doulceurs et perfections 
de grâce, desquelles je me tais pour le présent. 
Et sachez que ceste virginalle rose n'est aux 
hereticques facile d'avoir, et n'y eust il seulement 
que Malebouche qui les empesché d'aprocher de 
sa bonté, car ilz ont mal d'elle parlé, voulans ma- 
culer et dénigrer son honneur maternel, en disant 
qu'il ne la faut saluer et appeler mère de pitié et 
miséricorde. G'est la blanche rose que nous trou- 

verons en Hierico plantée, comme dit le Sage, 
quasi plantatio rose in Hierico. Quartement, nous 
pouvons par la rose comprendre le souverain bien 
infiny et la gloire d'éternelle béatitude, laquelle 
comme vrays amateurs de sa doulceur et aménité 
perpétuelle, pourrons obtenir en évitant les vices 
qui nous empeschent et ayant secours des vertuz 
qui nous introduiront au verger d'infinie lyesse, 
jusques au rosier de tout bien et gloire, qui est 
la béatificque vision de Tessence de Dieu. Ce ro- 
sier peult estre figuré non pas aux roses de Pes- 
tum en Italie, qui florissent deux fois Tan, car 
c'est peu souvent, mais à la rose que présenta au 
sage roi Salomon la noble royne de Sabba, Ethyo- 
pienne, comme nous lisons au livre de ses Pro- 
bleumes et des questions qu'elle luy demanda 
pour resprouver sa sapience, dont tant fut esmer- 
veillée. que son sens défailloit en elle, selon qu'il 
est escript au livre des Roys. Elle prit deux roses, 
desquelles l'une venoit de Farbre naturellement 
et l'autre procedoit par simulution : car elle Ta- 
voit faicte sophistiquement et par art bien res- 
semblant à la rose naturelle, tant estoit subtiile- 
ment ouvrée. Voylà, dit-elle, deux roses devant 
vostre pacificque majesté présentes, dont l'une 
vrayement est naturelle, mais l'autre non. Pour- 
tant dictes moy. Sire, qui est la naturelle rose; 
monstrez la moy avec le doy. Salomon ce voyant 
fit apporter aucunes mouches à miel, pensant et 
considérant par la science qu'il avoit de toutes 
choses naturelles que lesdictes mouches, selon 
leur propriété, iroient incontinent à la rose natu- 
relle, non pas à la sophisticquée : car telz oiseletz 
plaisans et mellificques désirent et appetent les 
doulces fleurs sur toutes choses. Parquoy il mons- 
tra à la royne la vraye rose, la décernant de 
l'autre, qui estoit faicte de senteurs contrefaisant 
nature. Celle rose naturelle peult donc signifier 
le bien infiny et vraye gloire céleste, qui n'est 
point sophistique ne decepvable, comme la gloire 
du monde présent, qui nous déçoit en tant que 

nous cuydons qu'elle soit vraye, mais non est. 
Doncques, qui ainsi voujdroit interpréter le Rom- 
mant de la Rose^ je dis qu'il y trouveroit grant 
bien, proffit et utilité cachez soubz Pescorce du 
texte, qui pas n'est à despriser; car il y a double 
gaing, récréation d'esprit et plaisir délectable 
quant au sens littéral, et utilité quant à Tintel- 
ligence morale. Fables sont faictes et inventées 
pour les exposer au sens mysticque, parquoy on 
ne les doit contemner. Si le grant aigle duquel 
parla Ezechiel quand il dist : Aquila grandis ma- 
gnarum alarum, plenaplumis et varietate^venit ad 
Lihanum^ et tulit medullam cedri, je dis que si 
celluy aigle qui tant avoitestandu son volatif plu- 
mage se fust seulement arresté sur l'escorce du 
cèdre, quand il vola au mont du Liban, point n'eust 
trouvé la mouelle de l'arbre, mais s'en fust en 
vain retourné, et eust perdu son vol. Semblable- 
ment, si nous ne creusions plus avant que l'es- 
corce du sens littéral, nous* n'aurions que le plaisir 
des fables et histoires, sans obtenir le singulier 
proffit de la mouelle neupmaticque, c'est asça- 
voir, venant par l'inspiration du sainct Esprit. 
Quant à l'intelligence morale, qui ne penseroit 
sinon au sens littéral, encore y a il grant proffit 
pour les doctrines et diverses sciences dedans 
contenues; car neanUnoins que le principal soit 
ung train d'amour, toutesfoys il est confit de 
bons incidens qui dedans sont comprins et allé- 
guez, causans maintes bonnes disciplines. Les 
philosophes naturelz et moraulx y peuvent 
aprendre : les théologiens, les astrologues, les 
geometriens, les archimistes, faiseurs de mi- 
rouers, paintres et autres gens, naiz soubz la 
constellation et influence des bons astres, .. 's 
leur aspect sur les ingénieux et autres qui ae- 
sirent sçavoir toutes manières d'ars et sciences. 

PRÉPACB DE L*AD0LE9CBNCB CLÉMENTINE 
(1532) 

CLEMENT MAROT 

K UK GRAÏfD NOMBRE DE FRÈRES QU*IL A, TOUS IKFANS d'APOLLO 
SALUT 

Je ne sçay, mes treschers irères, qui m^a plus 
incité à mettre ces miennes petites jeunesses en 
lumière, ou vos continuelles prières, ou le des- 
plaisir que j'ay eu d'en ouyr crier et publier par 
les rues une grande partie toute incorrecte, mal 
imprimée, et plus au proufîct du libraire qu'à 
rhonneur de Tautheur. Certainement toutes les 
deux occasions y ont servy, mais plus celle de voz 
prières. Puis doncques que vous estes cause de 
l'évidence de l'œuvre, que je suis d'advis, s'il en 
vient blasme, que la moitié en tombe sur vous ; et 
s'il en sort (d'adventure) honneur ou louenge, que 
vous ne moy n'y ayons rien, mais celluy à qui seul 
est deu honneur et louange. Ne vous chaille (mes frè- 
res) si la courtoisie des lecteurs ne nous excuse : le 
titre du livre nous excusera. Ce sont œuvres de 
jeunesse, ce sont coups d'essay : ce n'est en effect 
autre chose qu'un petit jardin, que je vous ay 
cultivé de ce que j'ay peu recouvrer d'arbres, 
d'herbes et fleurs de mon printemps, là ou toutes- 
foys ne verrez un seul brin de soucie. Lisez har- 
diment, vous y trouverez quelque délectation, et 
en certains endroictz quelque peu de fruict; peu, 
dy je. nource qu'arbres nouveaulx entez ne pro- 
du . .b pas fruictz de trop grande saveur. Et 
pource qu'il n'y a jardin où ne se puisse rencon- 
trer quelque herbe nuysante, je vous supply (mes 
frères, et vous autres nobles lecteurs), si aucun 
maulvais exemple (d'adventure) en lisant se pre- 
sentoit à voz yeulx, que vous lui fermez la porte 
de vos voulentez et que le pis que vous tirerez de 

ce livre soit passetemps, espérant de brief vous 
faire offre de mieulx : et pour arres de ce mieulx, 
desja je vous metz en veue, à la fin de VAdolescenCÈ^ 
ouvrage de meilleure trempe et de plus polie 
estoffe; mais V Adolescence ira devant, et la com^ 
mencerons par la première eglogue des Bucoliques 
virgilianes, translatée (certes) en grande jeunesse, 
comme pourrez en plusieurs sortes congnoistre, 
mesmement par les couppes femenines, que je 
n'ob^ervois encor alors, dont Jehan Lemaire de 
Belges (en les m'aprenant) me reprint. Et à Dieu, 
frères tresaymez, lequel ardemment je supplye 
vous donner et continuer sa grâce. De Paris ce 
douziesme jour d^aoust 1532. 

LA MORT N*Y MORD. 



PRéPACE DBS POéSIBS DB VILLON 

(153Î) 

CLEMENT MAROT 

X>B CAHORS 
AUX LECTEURS 

Entre tous les bons livres imprimez de la langue 
françoyse, ne s'en veoit ung si incorrect ne si 
lourdement corrompu que celuy de Villon; et 
m'esbahy (veu que c'est le meilleur poète parisien 
qui se trouve) comment les imprimeurs de Paris, 
et les en&ns de la ville n'en ont eu plus grand 
soing. Je ne suys (certes) en rien son voisin ; mais 
pour Tamour de son gentil entendement, et en 
recompense de ce que je puis avoir aprins de luy 
en lisant ses œuvres, j'ay faict à y celles ce que 
je vouldrois estre foict aux miennes, si elles es- 
toient tombées en semblable inconvénient; tant y 
ay trouvé de broillerie en Tordre des coupletz et 
des vers, en mesure, en langage, en la ryme et 
en la raison, que je ne sçay duquel je doy plus 



Digitized by VjOOQ IC 



388 PRÉFACES DIVERSES 

avoir pitié, ou de l'œuvre ainsi oultrement gastée, 
ou de rignorance de ceulx qui rimprimerent; et 
pour vous en l'aire preuve, me suis advisé (lecteurs) 
de vous mettre icy un des coupletz incorrectz 
du mal imprimé Villon, qui vous sera exemple et 
tesmoing d'un grand nombre d'autres autant 
broillez et gastez que luy, lequel est tel : 

Or est T ray qu'après plainctz et pleurs, 
El angoisseux gemissemens. 
Apres tristesses et douleurs. 
Labeurs et griefz cheminemens, 
Travaille mes lubres sentemens 
Aguysez ronds, commo une pelote 
Monstrent plus que les comments 
En sens moral de Aristote. 

Qui est celluy qui vouldroit nyer le sens n'en 
estre grandement corrompu ? Ainsi pour vray l'ay 
je trouvé aux vieilles impressions, et encores pis 
aux nouvelles. Or voyez maintenant comment il 
a esté rhabillé, et en jugez gratieusement : 

Or est vray qu'après plainctz et plears 
Et angoisseux gemissemens, 
Après triiitesses et douleurs, 
Labeurs et griefz cheminemens, . 
Travail mes lubres sentemens 
Aguysa (ronds comme pelote), 
Me monstrant plus que les comments 
Sur le sens moral d'Aristote. 

Vjoylà comment il me semble qae Tautheur 
Tentendoit, et vous suffise ce petit amendement, 
pour vous rendre advertiz de ce que puis avoir 
amendé en mille autres passaiges, dont les aucuns 
me ont esté aisez, et les autres tresdifficiles ; tou- 
tesfoys, partie avecques les vieulx imprimez, partie 
avecques Fayde des bons vieillards qui en sçavent 
par cueur, et partie par deviner avecques juge- 
ment naturel, a esté reduict nostre Villon en meil- 
leure et plus entière forme qu'on ne Ta veu de 
noz aages. et ce sans avoir touché à l'antiquité 
de son parler, à sa façon de rimer, à ses meslées 
et longues parenthèses, à la quantité de ses syl- 
labes, ne à ses couppes, tant femenines que mas- 

culines, esqaelles choses il n'a suffisamment ob- 
servé les vrayes reigles de françoyse poésie, et ne 
suis d'advis que en cela les jeunes poètes Ten- 
suyvent, mais bien qu'ilz cueillent ses sentences 
comme belles fleurs, quMlz contemplent Pesprit 
qu'il avoit, que de luy apreignent à proprement 
descrire, et qu'ilz contrefecent sa veine, mesme- 
ment celle dont il use en ses ballades, qui est 
vrayement belle et héroïque; et ne fay doubte 
qu'il n'eust emporté le chapeau de laurier devant 
tous les poètes de son temps, s'il eust été nourry 
en la court des roys et des princes, là où les ju- 
gemens se amendent et les langages se polissent. 
Quant à l'industrie des layâ qu'il feit en ses Tez- 
tamens^ pour suffisamment la congnoistre et en- 
tendre, il fauldroit avoir esté de son temps à Pa- 
ris, et avoir. congneu les lieux, les choses et les 
hommes dont il parle, la mémoire desquelz tant 
plus se passera, tant moins se congnoistra icelle 
industrie de ses lays dictz. Pour ceste cause, qui 
vouldra faire une œuvre de longue durée, ne 
preigne son subgect sur telles choses basses et 
particulières. Le reste des œuvres de nostre Vil- 
lon (hors cela) est de tel artifice, tant plein de 
bonne doctrine et tellement painct de mille cou- 
leurs, que le temps, qui tout efface, jusques icy 
ne l'a sceu effacer, et moins encores l'effacera ores 
et d'icy en avant que les bonnes escriptures fran- 
çoises sont et seront mieulx congnues et recueil- 
lies que jamais. 

Et pource (comme j'ay dict) que je n'ay touché 
à son antiqae façon de parler, je vous ay exposé 
sur la marge, avecques les annotations, ce qui m'a 
semblé le plus dur à entendre, laissant le reste à 
vos promptes intelligences , comme ly roys pour 
le Toy, homs pour homme, compaing pour compai- 
gnon; aussi force pluriers pour singuliers, et plu- 
sieurs autres incongruitez dont estoit plein le lan- 
gage mal lymé d'icelluy temps. Après, quand il 
s'est trouvé faulte de vers entiers, j'ay prins peine 
de les refaire au plus près (selon mon possible] de 

22. 

rinte^cion de Fautheur : les trouverez expressé- 
ment Wrquez de ceste marque, afân que ceulx 
qui l€fs sçauront en la sorte que Villon les fist, 
effacent les nouveaulx pour faire place aux vieulx. 

Oultre plus, les termes et les vers qui estoient 
interposez trouverez reduictz à leur place, les li- 
gnes trop courtes alongées, les trop longues acoùr- 
sies, les motz obmys remys, les adjoustez ostez, 
et les tiltres myeulz attiltrez. 

Finablement, j'ay changé Tordre du livre, et 
m'a semblé plus raisonnable de le faire commen- 
cer par le Petit Testament^ d'autant qu'il fut faict 
cinq ans avant l'autre. 

Touchant le jargon, je le laisse à corriger et 
exposer aux successeurs de Villon en l'art de la 
pinse et du croq. 

Et si quelc'un, d'adventure, veult dire que tout 
ne soit racoustré ainsi qu'il appartient, je luy res- 
pons dès maintenant que s'il estoit autant navré 
en sa personne comme j'ay trouvé Villon blessé 
en ses œuvres, il n'y a si expert chirurgien qui 
le sceut penser sans apparence de cicatrice ; et 
me suffira que le labeur qu'en ce j'ay employé soit 
agréable au roy mon souverain, qui est cause et 
motif de ceste emprise et de l'exécution dïcelle, 
pour l'avoir veu voulentiers escouter et par très 
bon jugement estimer plusieurs passages des 
œuvres qui s'ensuyvent. 



prbfâcs ne la première édition bntièrb 

DE CLÉMENT MAROT A LYON 

(1538) 

CLEMENT MAROT 

A ESTIENNE DOLET 
SALUT 

Le tort que m'ont faict ceulx qui par cy devant 
ont imprimé mes œuvres est si grand et si oultra- 
g«ux, cher amy Dolet, qu'il a touché mon hon- 

neur et mis en danger ma personne : cai* par avare 
convoitise de vendre plus cher et plus tost ce qui 
se vendoit assez, ont adjousté à icelles miennes 
œuvres plusieurs autres qui ne me sont rien, dont 
les unes sont froidement et de maulvaise grâce 
composées, mettant sur moy l'ignorance d'aul- 
truy, et les autres toutes pleines de scandale et 
sédition : de sorte qu'il n'a tenu à eulx que, du- 
pant mon absence, les ennemys de vertu n'ayent 
gardé la France et moy de jamais plus nous en- 
trevoir. Mais la grâce de Dieu, par la bonté du 
roy (comme tu sçais) y a pourveu. Certes j'ose 
dire, sans mentir (toutesfoys sans reproche), que 
de tous ces miens labeurs le prof'fit leur en re- 
tourne. J'ay planté les arbres, ilz en cueillent les 
fruictz. J'ay trayné la charrue, ilz en serrent la 
moisson ; et à moy n'en revient qu'un peu d'es- 
time entre les hommes, lequel encore ilz me veu- 
lent estaindre, m'attribuant œuvres sottes et scan- 
daleuses. Je ne sçay comment appeler cela, sinon 
ingratitude que je ne puis avoir desservie, si n'est 
parla faulte quejefeis quand je leur donnay mes 
copies. Or ne suis je seul à qui ce bon tour a esté 
faict. Si Alain Ghartier vivoit, croy hardiment 
(amy), que vouluntiers me tiendroit compagnie à 
faire plaincte de ceulx de leur art qui à ses œuvres 
excellentes adjoustèrent : La contre Dame sans 
mercy, VEospital d* Amours , la plaincte de sainct 
Valantin, et la Pastourelle de Granson^ œuvres 
certes indignes de son nom, et aultant sorties de 
luy comme de moy la Complaincte de la Bazoche^ 
V Alphabet du temps présent^ VEpiiaphe du conte 
de Sales, et plusieurs aultres lourderies qu'on a 
meslées en mes livres. Encores ne leur a soufify 
de faire tort à moy seul, mais à plusieurs excel- 
lens poètes de mon temps, desquelz les beaulx 
ouvrages les libraires ont joinctz avecques les 
miens, me faisant (maulgré moy) usurpateur de 
l'honneur d'aultpuy. Ce quejen'ay peu sçavoir et 
souffrir tout ensemble. Si ay jette hors de mon 
livre non seulement les mauvaises, mais les bonnes 

choses qui ne sont à moy ne de moy, me con- 
tentant de celles que nostre Muse nous prodaict. 
Toutesfoys, au lieu des choses rejectées (affîn que 
les lecteurs ne se plaignent), j'y ay mis douze fojs 
aultant d'autres œuvres miennes, par cy devant 
non imprimées, mesmement deux livres d'épi- 
grammes. Et après avoir reveu et le yiel et le 
nouveau, changé Tordre du livre en mieulx, et 
corrigé mille sortes de faultes infinies procedans 
de l'imprimerie, j'ay conclu t'envoyer le tout, 
afdn que sous le bel et ample privilège qui, pour 
ta vertu méritoire, t'a esté octroyé du roy, tu le 
iaces (en faveur de nostre amitié) reimprimer non 
seulement ainsi correct que je le t'envoye, mais 
encores mieulx, qui te sera facile, si tu y veulx 
mettre la diligence ogalle à ton sçavoir. Sj te prie 
de tout mon cueur y vouloir vacquer en amj, 
m'aydant à garder diligemment les imprimeurs 
et libraires que désormais ilz n'y adjoustent rien 
sans m'en advenir, et ilz feront beaucoup pour 
eulx. Car si j'ay aucunes œuvres à mettre en lu- 
mière , elles tumberont assez à temps en leurs 
mains, non ainsi par pièces, comme ils les re- 
cueillent çà et là, mais en belle forme de livre. 
D'advantaige, par telles leurs additions se rompt 
tout l'ordre de mes livres, qui tant ma cousté à 
dresser. Lequel ordre, docte Dolet, et vous aul- 
tres lecteurs débonnaires, j'ay voulu changer à 
ceste dernière reveue, mettant V Adolescence k part, 
et ce qui est hors de VA dolescence^ tout en ung, 
de sorte que plus facilement que paravant rencon- 
trerez ce que vouldrez y lire. Et si ne le trouvez 
là où il souloit estre, le trouverez en reng plus 
convenable. Vous advisant que, de tous les livres 
qui par cy devant ont esté imprimez soubz mon 
nom, j'advoue ceulx cy pour les meilleurs, plus 
amples et mieulx ordonnez, et desadvoue les 
autres comme bastçirdz, ou comme enfans gastez. 
Escript a Lyon ce dernier jour de juillet, l'an mil 
cinq cent trente et huict. 

LA MORT n'y mord. 

PRÉFACE DE L'ÉDITION DE LYON 

A l'enseigne du rocher 

(1544) 

l'imprimeur au lecteur 

Tout ainsi, amy Lec.teur, que toute architecture 
sans sa disposition rend moins belle son Ortho- 
graphe, tant bien cymmetriée soit elle , pareille- 
ment tout œuvre, tant docte ou plaisant soit il, 
estant de sa déduction frustré, se monstre, et est 
de faict, plus desplaisant à tout Lecteur que 
agréable. Non que je veuille à aucun autheur 
restreindre sa liberté de disposer et ordonner son 
labeur à sa voulenté, ne aussi que je die qu'en 
Festendant en son ordre il ne l'approche plus près 
que un autre de celle perfection où tout ouvrier 
tasche (comme il doibt) de parvenir le plus qu'il 
peult. Voyant donc la première édition de nostre 
Marot avoir esté intitulée Adolescence; aucuns 
des autres opuscules depuis par luy composez estre 
appelez Suy te, et autres avoir autres noms, con- 
fusément et sans aucun tiltre, comme un amas de 
diverses pièces, et non différentes, sans distinguer 
les translations des propres, les graves des légères 
et facétieuses, ne les prophanes des religieuses, 
et estre au lisant une trop grande fascherie d'aller 
requérir une Epistre ou une Epigramme d'une 
partie çn l'autre, je t'ay bien voulu ici rendre 
chascune chose en meilleur ordre (soubs la cor- 
rection et bon jugement toutesfois de l'Autheur), 
mais c'est sans la séparer de son lieu ; c'est à dire 
que, combien que tu y trouves Ballades, Chants 
royaux. Chansons, Epigrammes, Epitaphes, Epis- 
tres, Elégies, Dialogues, et autres œuvres, tant 
siens que par luy traduicts pour ton soulagement, 
rengez apart, neantmoins tu les trouveras resti- 
tuez, ceux de V Adolescence, soubs le tiltre d'^AdO' 
lescence; ceulx de la Suyte , soubs le tiltre de 

Suyte; et ce qui est oultre lesdits Adolescence et 
Suyte, soubs le tiltre de Recueil. Entre lesquels 
œuvres en trouveras aussi plusieurs autres dudit 
Marot qui n'ont jusques à présent esté imprimez, 
despartis pareillement et distribuez chascun en 
son ordre. Invention (à mon advis) que TAutheur 
mesme ne reprouvera. Ce que tu pourras en 
lisant trop mieulx gouster que moi par paroUes 
le te donner à congnoistre. Et le tout, bening lec- 
teur, à ta consolation, pourveu que tu le prennes 
en aussi bonne part comme curieusement je t'y 
ai voulu complaire. Et à Dieu. 



FIN DU SECOND VOLTJMB 

ŒUVRES DE CLÉMENT MAROT 



PAR LENGLET-DUPRESNOY 



1495. Naissance de Clément Marot à Cahors. 

1500. Naissance de Diane de Poitiers, le 31 mars ; elle mou^ 
rut le 26 avril 1566, âgée dà 66 ans 27 jours. 

1505. Clément Marot, âgé d'environ 10 ans, est mené à 
Paris. 

1512. Première Sglogue de Virgile, traduite en françois» 

Il parolt que c^est le premier ouvrage de Clément 
Marot ; il est toujours mis dans les premières édi» 
tiens à la tête de ses Poésies. 

1513. Ballade 4. Sur une maîtresse que Marot fît dans sa 

jeunesse, du temps quUl étoit au Palais à Paris où 
il aprenoit à écrire. C'est commencer de bonne 
heure. 

1514. Diane de Poitiers, mariée le 29 mars avec Louis de 

Brezé, comte de Maulevrier, grand Sénéchal do 
Normandie. 
Jugement de Minos sur la préférence d'Aleiandre 
le Grand, Annibal de Cartbage, et Scipion, traduit 
de Lucien. 
iHalogue de deux amoureux, où Marot semble s*étre 
# peint lui-même sous le second personnage, à qui 
il fait faire une triste figurei 

1515. Le Temple de Cupido, quUl fit étant page de 

M. de Villeroy, avec une Epitre au roy Fran- 
çois 1«% en prose et en vers. On voit bien qu'alors 
il avoit une sorte d'aisance qui a répandu bien de 
la gentillesse et de Télégance dans cette pièce. 

1516. Tristes vers de Beroalde. 

1517. Ballade 7, assez médiocre, sur la naissance de 

Monsieur le Dauphin François, né le dernier jour 
de février 1517. Il mourut en 1536. 

Rondeau 14, et peu considérable, sur la mort de 
M. de Ghissay. " 

Spitre 1. De Maguelonne à son ami Pierre de Pro- 
vence, elle estant en son hospital. Toutes les édi- 
tions mettent cette épltre avant la seconde, à Ma- 
dame Marguerite; ainsi elle peut être de Tan 1517. 

Le Rondeau 1. Sur Marguelonne ; ce rondeau accom- 
pagne la l^* épitre dans toutes les éditions. 

1518. Epitre 7, au Roy. 

, Epitre tf assez gentille, qu'il présenta à Madame 
Marguerite de Valois, sœur unique du roy, du- 
chesse d'Âlençon et de Berry, lorsque Marot lui 
fut présenté de la part de François I«' pour ôtre 
, reçeu dans la maison de cette princesse. 

Ballade 5. Â la môme, et qui n*est pas sans agré- 
ment, pour être couché en l'état de sa maison. 
Rondeau 23. Â la louange de la même princesse. 

1520. Rondeau 33. De l'entrevue des rois de France et 

d'Angleterre entre Ârdres et Guy nés. 

Ballade 8. Du Triomphe d'Ârdfes et Guynes par les 
rois de France et d'Angleterre, au temps de leur 
entrevue^ 

Bpitre 3. Du camp d'Attigny (près de Réthel), à 
Madame d'Alençon, où il prodigue à peu de frais 
des louanges dont la vérité embarrassoit médio- 
crement le Poëte. 

Rondeau 34. De ceux qw allaient sur Mule au Camp 
d'Attigny. 

1521. Ballade 9. De l'arrivée de M» le Duc d'Alençoa en 

Haynault. 



Digitized by VjOOQIC 



CHRONOLOGIE 397 

1521. Bpître 4. A Madame la Duchesse d'Âlençoa tou- 
chant l'armée du Roy en Haynault. 
Ballade 10. De Paix et de Victoire, mais ni l'un ni 
l'autre n'arriva. 

1523. Mégie 9. A sa Maîtresse (Diane de Poitiers), que 

Marot lui adresse sur un cl^agrin qu'elle a. 

Rondeau 9. De la jeune Dame qui a vieil mary. 
C'est vraisemblablement Madame Marguerite, ma- 
riée au Duc d'Alençon). Elle méritoit bien d'en 
avoir un meilleur. 

JEpîtreZ'ù, Demande au Roy en tremblant h succéder 
à l'état de son père. 

1524. Sstrenne 5. A sa Dame (Diane de Poitiers) , à qui 

il offre son cœur, qui fut accepté, faute de mieux. 

Rondeau 65. Sur le môme sujet. 

Rondeau 53. A la jeune Dame mélancolique et so- 
litaire (Madame Marguerite). Elle sçeut bien se 
dédommager depuis. 

Cimetière 5. Épitaphe de la Reine Claude de France, 
Épouse du Roy François I«'. 

Chanson 11. Sur les yeux et sur le regard de sa 
Maltresse (Diane de Poitiers). 

JSpigramme 52. De cinq points en amours, ou avis 
à la même Maîtresse sur les progrez que l'on fait 
en amours. Instruction dont un autre que Marot 
reçut le bénéfice. 

Chanson 12. Sur la constance et la durée de son 
amour pour la même Maîtresse. 

élégie 6. A la même Maltresse, à qui il rapporte un 
prétendu songe, dans lequel l'amour lui promet 
auprès d'elle des merveilles qui ne vinrent jamais. 

Rondeau 24. A ses amis auxquels on rapporta qu'il 
étoit prisonnier. 

"Elégie 13. Retraite feinte ; il prétend qu'on ne peut 
aimer sans intérêt; il n'avoitpas tort : protestation 
de constance à laquelle il manquera. 

Chanson 34. Sur la même retraite, qu'il n'effectua 
point. 

Chanson 20. Sur la même retraite, belle et magni- 
fique protestation, qui n'eut pas lieu. 

àiMERT MÀi\ÔT, It 23 

1524. Chanson 21. Qu'il n'aime que quand il est aimé, 
cela est bien juste. 

Rondeau 36. D'un lieu de plaisance. 

Slégie 5. Â sa Maltresse, sur la promesse qu'elle 
lui a faite de le combler de toutes sortes de fa- 
veurs. Il auroit bien mieux valu qu'elle eût payé 
comptant. 

Bandeau 6. De l'amoureux ardent qui demande se- 
cours à sa Maîtresse. Il n'est pas le se^l. 

Elégie 2. Â la même Maîtresse, qui devoit partir. 
11 lui demande avant son départ un secours qu'il 
n'obtint pas. 

Rondeau 12. De l'Amant douloureux. Plaintes à la 
même Maîtresse, à qui il demande secours. 

Chanson 2. Demande de secours à la môme Mal- 
tresse. 

Elégie 3. Adieux trop spirituels que le Poëte fait à 
la môme avant de partir, avec une belle protesta- 
tion de sa constance amoureuse. C'étoit sans doute 
avant d'aller en Italie. 

Chanson 10. Sur la beauté de sa Maîtresse. Ce qu'on 

aime est toujours beau. 
Rondeau 47. Du Content en amours. Proteste qu'il 

sera constant. Tout amant fait de même. 
Chanson 9. Plaintes amoureuses sur la cruauté do 

la même Maltresse. 
Chanson 7. Il obtient un baiser de sa Maîtresse et 

promesse d'avoir encore mieux. Mais il le prôna 

trop et n'eut rien. 
Rondeau 57. Sur le même baiser, avec espérance de 

plus grand bien. 
Epigrammes 56, 57, 62, 64, 100. Sur ses amours 

avec Diane (de Poitiers), et principalement sur un 

baiser, le seul bien qu'il en ait reçu. 
Rondeau 58. Pour un qui est allé loin de s'amye ; 

plainte sur son absence. 

1525. Elégie première, à la même Maltresse, oîi il lui 
parle de la blessure qu'il reçut au braê à la ba- 
taillo de Pavie^ et de celle qu'elle lui a faite au 
cœur : bientôt il en guérira. 

152i. Elégie k. A la môme, sun-son cœur qu'il lui avoit 
confié avant son départ, et qui se plaignoit de n'être 
pas bien traité. Aperçoit du changement dans sa 
Maltresse, laquelle s'en met peu en peine. 
Chanson 17. Plainte amoureuse à la même, sur ce 
qu'elle ne veut rien accorder. Elle est maîtresse 
de son bien. 
Rondeau 44. D'un qui se déficit de sa Dame. Doute 
de l'amour de la même Maîtresse, parce qu'elle ne 
veut pas venir au but ; tant pis pour lui. 
JEléffie 7. Sur le silence de sa Maîtresse. 
Chanson 23. Sur son malheur en amours : mais veut 

toujours espérer. C'est bien fait. ^ 

Elégie 8. Sur l'indifférence de sa Maîtresse : l'ex- 
horte à être constante dans son amour. 
Chanson 13. Sur l'indifiTérence de sa Maîtresse : mais 
lui proteste qu'il sera constant. Cette Chanson et 
la suivante ont rapport à la 7« Elégie. 
Chanson 14. Sur le même sujet. Marot exhorte sa 
Maîtresse à suivre toujours le train d'amour; ce 
qu'elle fit, sans qu'il en profitât. 
Chanson 5. Incertain de l'amour de sa Maîtresse. 
Ballade 6. D'un amant ferme en son amour : admi- 
rable protestation de constance, qui a précédé de 
peu sa rupture. 
Chanson 27. Plainte sur ce que rien ne lui réussit 

en amours. 
Epigramme9Q. Mommeriesdedeux hermites. Marot 
paroît s'être ici représenté, et témoigne beaucoup 
de mécontentement sur ce que sa Maîtresse ne lui 
veut rien accorder. Triste contre temps pour un 
homme aussi intéressé. 
Epigramme 6. A Ysabeau (c'est à dire à la même 
maîtresse Diane de Poitiers), à laquelle il fît l'a- 
mour en sa jeunesse. Paroît approuver le change- 
ment d'une maltresse, dont mal en prit à Marot. 
Rondeau 48. D'un délaissé de s'amye. Témoigne sa 

tristesse sur l'infidélité de sa Maîtresse. 
Rondeau 49. De celui de qui l'amie a fait nouvel 
ami ; lui proteste qu'il l'auroit toujours aimée ; sou- 

haite qu'elle ne. trouve pas pis que ce qu'elle a 

quitté. Mais ce ^ont ses affaires. 
1525. Chanson 22. Que les trompeurs sont les mieux ve- 
nus auprès des Dames. 
Chanson 28. Sur le môme sujet. 
Chanson 29. Sur l'infidélité de sa Maîtresse^ dont 

cependant il ne désespère pas le retour, qui n'ar- 
riva point. 
Rondeau 10. Du mal content d'amours ; dit qu'il y 

veut renoncer : ne vous y fiez pas. 
Chanson 15. Sur l'inconstance et la légèreté de sa 

Maîtresse, qui a, dit il, perdu au change; que 

sçait il? 
Rondeau 50. D'un amant marri contre sa Dame, à 

laquelle il a la bonté de dire des injures. 
Chanson 16. Plainte sur l'infidélité de sa Maltresse ; 

avis fort inutile qu'il donne aux Dames de ne la 

point imiter. 
Chanson 19. Contre Targent et les richesses qui lui 

ont enlevé sa Maltresse. C'est l'usage; on s'en 

plaint à tort. 
Rondeau 6â. De l'amour gratuit et désintéressé du 

siècle antique; coutume trop ancienne pour être 

imitée. 
Rondeau 63. Réponse fort sensée au Rondeau pré- 
cédent, par Victor Brodeau, qui montre que ce 

n*est plus le temps de l'amour gratuit. 
Rondeau 66. De l'inconstance d'Ysabeau (Diane de 

Poitiers). Ce rondeau fut cause de sa prise, et 

avec raison. 
Rpitaphe 8, un peu satirique, de M. Pierre de Vil- 

liers, secrétaire de François h'. 
Chanson 4. Sur les promesses d'une Maîtresse autre 

que la précédente, qui avoit fait espérer au Poëte 

mille merveilles amoureuses, qu'il ne goûta point. 
Elégie 14. Contre cette môme Maîtresse, fille de 

basse qualité, qui, comme les plus distinguées, ne 

lui a pas tenu parole. 
BpUre 10. À M. Bouchart, Docteur en théologie, à 

la requête duquel Marot étoit arrôté prisonnier 

comme Luthéren. Il y proteste inutilement de la 
pureté de sa foy. 

1525. Ballade 13. Contre sa maîtresse Diane de Poitiers, 

qui Pavoit dénonce pour avoir mangé du lard en 
Carême. 
BpUre 11. A Lyon Jamet, qu*il invite à venir tra- 
vailler à sa délivrance. Il lui conte très gentiment 
la fable du Lion officieux et du rat reconnaissant. 

1526. V Enfer i que Marot composa en sa prison de l'Aigle 

de Chartres, où il dépeint un peu trop vivement 
les malversations des gens de justice, qui lui en 
sçurent mauvais gré. 

Rondeau 67. Où il remercie ses amis de la liberté 
qu'ils lui ont procurée. Cela est juste, il faut de la 
reconnoissance. 

Chant 11. Sur le mois de May ; très moral. Dans le 
malheur on moralise. 

Chant 12. Sur la vertu et le mois de May ; plus mo- 
ral que le précédent. 

Epigramme 190. DTsabeau (Diane de Poitiers), à 
Estienne Clavier. Il la dit louche ; sans doute elle 
regardait Marot de travers. 

1527. Madame Marguerite de Valois, sœur de François I", 

est mariée avec Henry, Roy de Navarre. 

Rondeau 38. Alliance de pensée, lorsque Madame 
Marguerite lui témoigna quelque bonté. 

Rondeau 54. A une Dame (c'est Madame Margue- 
rite) , en lui offrant son cœur. Pouvoit il moins 
faire? 

Epigramme 25. A Anne (c'est le nom qu'il donne 
à Madame Marguerite), pour être en sa grâce. 

Epigramme 86. De l'amour chaste de sa Dame, 
qu'il n'ose presque aimer, tant elle est sage. Cela 
changera. 

Epigramme 126. D'un doux baiser, qu'il reçoit de 
Madame Marguerite, et qui a été si bien prôné. 

Rondeau 39. De sa grande Amie, Madame Margue- 
rite, sœur de François I*' ; ce fut la Dame la plus 
vive et la plus enjouée qu'il y eût à la cour. . 

Rondeau 51. Alliance de sœur, nom que Madame 

Marguerite avoit permis au Poëte de lui donner. Il 
parle encore de ce baiser dans ces deux Ron- 
deaux. 
1527. Chanson 30. De Tamour sage et respectueux qu'il 

porte à la même Dame. Il va bientôt parler autre- 
ment. 
Epigramme 9. Du mois de May et d'Anne ; c'est 

toujours la môme. 
Chanson 24. Sur le choix d'une Maîtresse et les 

qualitez qu'elle doit avoir. Avis bons en tout temps. 
Bpigramme 8. D'un baiser refusé, à la même. Voilà 

ce qui arrive quand on se bazarde trop. 
Ballade 15. De s'amie bien belle, où il dit qu'elle 

est la plus belle de France; 
élégie 10. A la même Maîtresse, pour corriger la 

ballade 7, et lui dire qu'elle est la plus belle du 

monde. 
Spigramme 103. De Cupido et sa Dame, que le Dieu 

d'amours prend pour Vénus sa mère. 
^pigramme 136. D'une Dame de Normandie (c'est 

toujours Madame Marguerite, Duchesse d'Alençon) 

qui lui déclare qu'elle le veut aimer. 
Epigramme 137. Réponse de ladite Dame. 
^pigramme 138. Réplique de Marot. 
l^pigramme 120. Sur Anne jouant de l'épinette, de 

laquelle il est aimé. 
"Epigramme 127. A Anne, en lui déclarant sa pensée 

amoureuse. 
Elégie \^. A la môme, à qui il proteste un amour 

constant. 
Elégie 16. A la même, qui lui a écrit et lui permet 

de la traiter de Maîtresse ; mais par malheur elle 

lui ordonne de brûler sa lettre. 
Rondeau 42. De celui qui nouvellement a reçu la 

lettre de s'amie. 
Chanson 8. Sur la nouvelle conquête qu'il a faite en 

Madame Marguerite. 
Epigramme 114. Ne veut plus donner le nom de 

sœur à Madame Marguerite. 
. Chanson 18. Demande du secours à sa nouvelle 

Maîtresse. 

1527. JSpigramme 203. Aime une lettre, un pays et une 
chanson pour Madame Marguerite. 

JEpigramme 205. A sa Maîtresse, qui lui sert de 
soleil en pleine nuit. Ainsi il pouvoit épargner sa 
bougie. 

Epigramme 52. Absence et présence de Tamant et 
de sa Maltresse. 

epigramme 40. Songe amoureux. La réalité auroit 
mieux valu. 

SpUre 25. Au chancelier Duprat, nouvellement 
Cardinal. 

Elégie 41. Rendez vous amoureux de la nuit de Noël. 
Bon temps pour les rendez vous. 

Epigramme 7. Sur la fête des Innocens. 

Cimetière 6. Epitaphe de Messire Charles de Bour- 
bon, tué devant Rome. 

Epigramme 40. Sur le lieutenant criminel Maillard 
et Jean de Semblançay. 

Elégie 22. Sur Jacques de Beaune, seigneur de Sem- 
blançay, surintendant des finances, qui fut sus- 
pendu à Montfaucon, gibet près de Paris, &gé de 
75 ans, en août 4527. 

Roman de la Rose publié par Cl. Marot. 

4528. Estrenne 7. Offre son cœur à sa Maîtresse, Ma- 
dame Marguerite, comme la meilleure pièce de 
son coffre. 

Elégie 42. A sa Maîtresse, sur le chagrin qu'elle a 
des mauvais bruits qu'on sème. 

Epigramme 440. A une Dame (c'est la même) pour 
l'aller voir. Précaution après coup. 

Epigramme 92. A une Dame (c'est la môme) tou- 
chant un faux Rapporteur. 

Chanson 39. Contre les envieux qui le croyoient 
comblé de toutes les merveilles amoureuses. 

Chanson 31. Sur le chagrin de sa Maltresse. 

Elégie 47. Condoléance sur les chagrins de sa Mal- 
tresse. 

Chant 47. Cantique sur la maladie de sa Maîtresse. 

Epigramme 24. D'Anne qui lui jetta de la neige. 

Epigramme 454. A Anne tencée pour Marot. 



Digitized by VjOOQIC 



404 CHRONOLOGIE 

i528. Epigramme 204. Â Anne. Incertitude oîi il est de 
rameur de sa Maîtresse. 

JSpiçramme 147. Du mois de May et d^Ânne. Il est 
chagrin de la yoir si triste. 

Elégie 18. Plainte au nom de sa Maîtresse contre un 
calomniateur ou médisant. 

Elégie 19. Plainte que Marot fait contre le môme 
calomniateur. Viennent enfin des consolations rai- 
sonnables. 

Elégie 20. Plainte d'une Dame (Madame Marguerite) 
sur les mauvais traitements qu*elle reçoit de son 
mary (le duc d'Alençon). 

Chant 3. Chant nuptial du mariage de Madame Re- 
née, seconde fille de France, avec le duc de Fer- 
rare; pris de Catulle. 

Elégie 24. Sur ce qu'il est défendu à Marot de voir 
sa Maîtresse Madame Marguerite. C'est ce qui ar- 
rive aux indiscrets. 

Epigramme 65. A Mademoiselle de la Grélière sur 
les larmes qu'il verse de ne plus voir sa Mai- 
tresse. 

Epître 27. Au Roy, au sujet du second emprison- 
nement de Clément Marot. 

Epigramme 22. Qu'il est beaucoup plus triste d'a- 
voir été privé de sa Maltresse, que ne Ta été le 
pluvieux mois de May 1527. 

Chanson 42. Sur un adieu qu*il demande avant de 
partir. 

1529. Epigrammes 95 et 178. Demande une audience par- 
ticulière à une amie (c'est Madame Marguerite) pour 
lui rendre compte de sa vie depuis son départ. Elle 
la lui accorde par VEpigramm^ 179. 

Epigramme 144. Louange du seigneur. Trivulse. 

Epigramme 20. Au Roy, pour commander un acquit 
ou ordonnance sur l'un des Trésoriers de Sa Ma- 
jesté. Pour obtenir, il faut demander agréable- 
ment. 

Epître 26. Au même, pour se plaindre du Tréso- 
rier Preud'homme, faisant difficulté d'obéir audit 
acquit. 

1529. EpUre 12. Excuses aux Dames de Paris 'd*avoir fait 
des Adieux, dont il ne fut pas cru. 

Epiûre 13. Fort colérique, aux Dames de Paris qui 
ne vouloient prendre lesdites excuses en paye- 
ment. 

Epigramme 73. Du parlement d'Anne (Madame 
Marguerite) qui alloit à Cambray. 

Rondeau 59. De la paix traitée à Cambray par trois 
Princesses : Madame Louise de Savoy e, mère du 
Roy ; Madame Marguerite de Valois, Reine de Na- 
varre, sœur unique du Roy; et Madame Margue- 
ritQ de Flandres, tante de l'Empereur. 

Rondeau 55. A une Dame (Madame Marguerite) 
pour la louer. 

HpigrammeQi. A Ysabeau, qui se plaint que Marot 
la chansonne. Que vouloit elle espérer d'un Poëte ? 

Hpigramme 21. A M. le Grand Maître Anne de 
Montmorency, pour être mis en Tétat de la Maison 
du Roy. * 

JSpître 28. Au Révérendi&sime Cardinal de Lorraine, 
pour le prier de Tappuyer de sa protection auprès 
d'Anne de Montmorency. 

Le premier Livre des Métamorphoses d'Ovide tra- 
duit en françois. 

Epigramme 149. Au Roy pour avoir un acquit, ayant 
été omis sur l'état de sa Maison. 

EpUre 27. Au Roy pour le délivrer de prison. 

Chant 6. Chant de joye, au retour d'Espagne de 
Messieurs les deux Enfants de France, composé 
la nuit qu'on en sçut les nouvelles, et le lende- 
main présenté au Roy à son lever. 

Epître 14. Qu'il présenta à Bordeaux à la Reine 
Éléonor à son arrivée d'Espagne avec Messieurs 
les deux Enfants du Roy, délivrés des mains de 
l'Empereur Charles Quint. 
Epître 15. A Monseigneur de Lorraine venu à Paris, 
lui présentant le premier Livre translaté de la Mé- 
tamorphose d'Ovide. 

Epître 16. A Monseigneur le Grand Maître de Mont- 
morency, lui envoyant un petit recueil de ses 
œuvres, avec recommandation du porteur. 

23. 

iS29. Adolescence clémentine, ou Poésies de jeunesse, 
publiée par Clément Marot. 

1531. JEpïtre 18. Au Roy, pour avoir été dérobé. 

Spitre 19. A un sien ami sur ce propos. 

SpitreM. A un qui calomnia l'Epitre précédente. 

JEpifframmes 33, 34, 35, 36, 37, 38, 155, sur 
sa maladie. Clément Marot est arrêté prisonnier 
chez luy, lorsqu'il étoit malade, mais François I»»" 
ordonne qu*on le laisse en repos. 

JSpitre 32. Au lieutenant Gontier, en lui^ disant très 
finement son avis sur ses vers. 

JEpitre 33. A Vignals Thoulousan, lui envoyant pe- 
tite épître et promettant amitié bien grande. 

FpUre 34. A M. le Duc de Guise passant par Paris. 

Spigramme 94. A deux sœurs Damoiselles lyon- 
noises. 

Cimetière 17. Épitaphe de Madame la Régente, 
mère du Roy. 

Complainte 4, ou Éloge un peu trop violent sur la 
mort de Madame Louise de Savoye, mère du Roy. 
Il n'est que d'être en place pour être vigoureuse- 
ment loué. 

Louis de firezé, Époux de Diane de Poitiers, meurt, 
et Diane de Poitiers luy fait élever un mausolée 
dans l'église métropolitaine de Rouen, oîi il est 
enterré. 

1532. Marot fait réimprimer^ par ordre de François !•', 

les poésies de François Villon, qu'il a eu la bonté 
de gâter et de corrompre, et qu'il accompagna de 
petites notes grammaticales. 
Marot Cait encore réimprimer les poésies de sa jeu- 
nesse. 

1533. Spigramme 140. Au Roy de Navarre, pour avoir 

un cheval. 

JEpigramme 121. Pour Madame d'Orsonvilliers. qui 
avoit perdu au jeu contre le Roy de Navarre. 

JEpigramme 186. Réponse pour le Roy de Na- 
varre. 

1534. EpitreWà. 

1534. Première Bpître du Coq à l'asne, à Lyon Jamet, 

de Sansay en Poitou. 

Epiçratnme 84. A François, Dauphin de France. 

Spitre 36. Au nom de la petite Princesse de Na- 
varre, à Madame Marguerite, fille de France. 

Spigramme 78. Du beau Tetin. 

Au mois de Novembre on affiche au t^ouvre des Pla- 
carts injurieux à la Religion et au S. Sacrement, 
et Ton sème des billets dans la chambre du Roy 
François l*>'. Clément Marot, qui étoit à Blois, se 
retire en Navarre et ensuite en Italie. 

1535. Epitre 42. A Madame la Duchesse de Ferrare, en 

entrant dans ses États. 

Epifframme 156. A M. le Duc de Ferrare. 

Epigramme 157. A ses Amis, quand, laissant la 
Roy ne de Navarre, il fut reçu en la maison et État 
de Madame Renée, Duchesse de Ferrare. 

Epigramme 66. A Mademoiselle de la Fontaine. 

Epître 45. Belle et magnifique, au Roy François !«', 
du temps de son exil à Ferrare. 

Epître 63. A Antoine Couillart, seigneur du Pavillon 
lès Lorris en Gastinois, où il rapporte l'histoire de 
sa fuite. 

Epigramme 158. Huitain fait à Ferrare contre les 
envieux. 

Epître ^t perdue au jeu contre Madame de Pons. 

Epigrammes 145 et 146. A Renée de Parthenay, 
dame de Pons. 

Epigramme 148. De son feu et de celui qui se prinst 
au bosquet de Ferrare. 

Mort du Chancelier du Prat le 9 juillet. 

Le Roy mande Melanchthon pour voir 8*il a des 
moyens pour concilier les troubles de la Religion. 
François I« luy écrit de Guise le 88 juillet. Me- 
lanchthon, Epist.y 29^ lib. 1. 

Epigramme 79. Du laid Tetin. 

Epître 41. A ceux qui, aprèfl r Epigramme du beay 
Tetin, en firent d'autres. 

Epitrfi kl, A Madame de Soubisi» p»rUl>t de Fer- 
rare pour s'6D v9ikir «n FrMC9. 

1535. JEpigramme 187. A Madame la Duchesse de Fer- 

rare, lui étant en Italie, sur les chagrins que cette 

Princesse reçoit du Duc son Epoux. 
BpUre 44. Seconde Epltre du Coq à Tasne, à Lyon 

Jamet. 
Bpître 38. A Alexis Jure, de Quiers en Piémont. 
Bpigramme 90. A» Renée, qui est sans doute Renée 

de Parthenay, Dame de Pons, à qui Marot en veut 

conter dans cette Epigramme. 

1536. Cimetière 16. De Jacques Jagoineau, jadis receveur 

de Soissons. 
jEpître 61 . A Monseigneur le Dauphin François, du 

temps de son exil, pour avoir un sauf conduit. 
Cantique 22. De Marot, retiré à Venise, à la Reine 

de Navarre. 
Epitre 50. De Charles Fontaine à Sogon et à la 

Hueterie, mal attribuée à Marot, mais belle. 
Epître 54. A M. le Cardinal de Tournon, lorsque 

Marot retourna d'Italie. 
Marot abjure le calvinisme à Lyon. 
Epître 55. Adieu à h ville de Lyon. 
Hpître 48. Le Dieu gard de Marot à la Cour après 

son retour de Ferrare. 
Cimetière 22. Épitaphe de François, Dauphin de 

France. 
Epigramme 181. Au Roy pour être remis en son état. 

1537. Epigramme 160. A la ville de Paris. 

Chant 9. Chant nuptial du Roy d'Ecosse et de Ma- 
dame Magdelaine, première fille de France, le 
1*' janvier. 

Etrennes fort ingénieuses au Roy, à la Royne et à 
toutes les Dames de la Cour, depuis le N. 12 jus- 
qu'au N. 55. 

Epître 49. De Fripelipes, valet de Marot, à Sagon. 

Epitre 46. Adieu aux Dames de la Cour, au mois 
d'octobre 1537. 

1538. Epigramme 183. De la convalescence du Roy à 

Lyon. 
Epigramme 125. Du Sire de Montmorency, nou- 
vellement connétable de France. 

1538. Lettre en prose à Messire Nicolas de Neufville, che- 

valier seigneur de Villeroy. Il lui dédie son Temple 

de Cupidon. 
Ohant 14. Cantique de la Chrétienté sur la venue de 

l'Empereur et du Roy au voyage de Nice. 
Chant 15. A la Royne de Hongrie venue en France. 
Eglogue au Roy sous les noms de Pan et de Robin. 
Epigramme 169. De la ville de Lyon. 
JEpttre à Estienne Dolet, avec la première édition 

complette que Marot donne de ses ouvrages. 
Epigramme 142. De madame de Laval en Dau- 

phiné.. 
Epigramme 116. De Jane, Princesse de Navarre. 
Cantique 70. A la Déesse Santé, pour le Roy ma- 
lade. 
Cantique 18. De la Reyne Eléonor, sur la maladie 

et convalescence du Roy. 

1539. Chant âO. La France à l'Empereur, à son arrivée. 
Chant 17. Marot à l'Empereur. 

Marot fait paroltre trente de ses pseaumes et les 
présente à François !•', et l'année suivante à 
Charles Quint, qui étoit à Paris. 

Chant 16. Sur l'entrée de l'Empereur à Paris. 

1540. Epigramme 166. A l'Empereur Charles V. 
Rondeau 68. L'adieu de France à l'Empereur. 
Epigramme 220. Contre Estienne Dolet. 

1541. Epigramme 161. Pour le Perron de Monsr. le Dau- 

phin Henri. Xournoy des chevaliers errans à la 

Berlandiere, près de Chatelleraud, en Poitou. 
Epigramme 22. Pour le Perron de Monseigneur 

d'Orléans. 
Cinq autres Épigrammes, savoir les 140, 141, etc., 

faites à la môme occasion. 
Les Amours de Léandre et de Hero, traduites en 

français. Voyez la préface qui est h la tête de cette 

traduction. 
Cimetière 28. De la mort do M. le général Preu- 

d'homme. 

« 

1542. Complainte 5. Sur la mort de M. le général Guil- 

laume Preud'homme. Éloge d^un trésorier, chose 
rare. 
4542. Cimetière 32. De la mort de M. Guillaume du Bellay 
Langey. 

1543. Pseaumes de David traduits en vers françois, au 

nombre de 50, paroissent à Genève avec une pré- 
face de Jean Calvin, selon Sleydan. ' 

Spîtret au Roy, sur la traduction des Pseaumes. 

Spîire aux Dames de France touchant lesdits 
Pseaumes. 

Epigramme^ au Roy, sur lesdits Pseaumes. 

Marot est obligé pour ses dérèglements de quitter 
Genève, et se retire en Savoye. 

Spître 53. Â un sien amy pour lui marquer ses dis-' 
grâces. 

Bpître 65. A M. Polisson, Président de Savoye, en 
passant par Chambéry. 

^pigramme 184. Au Roy, envoyée de Savoye. 

JSpigramme 197. A Madame do la Barme, près 
d'Annecy en Genevois. 

1544. Eglogue sur la naissance du fils de Monseigneur le 

Dauphin. Il a depuis été Roy sous le nom de 
François II. 

Spigramme 188. Salutation du camp de Mr. d*En- 
guien, à Gérisoles après la bataille. 

Eglogue. A M. François de Bourbon, seigneur d'En- 
guien, après la bataille de Gérisoles. 

Spigramme 207. A une Dame de Piémont qui re- 
fusa six écus de Marot pour coucher avec elle, et 
en vouloit avoir dix. C'étoit trop exiger d'un 
Poëte. 

La mort de Clément Marot, arrivée sur la fin de 
cette année, Tempéche d'en faire davantage. 

A tout, avec. 

Absconse, caché. 

Abusion, illusion, mensonge. 

Académie {Noble), on appelait 
ainsi le Collège de France. 

Accessoire, danger. 

Accointance , camaraderie , 
amitié. 

Aceol, accolade. 

Accordance, mesure. 

Acertener, rendre certain, as- 
surer. 

Achoison, occasion. 

Acoup, à,coup, vite, soudai- 
nement. 

Addresser^ indiquer. 

Adextre, adroit. 

Admonester, conseiller. 

Adolescence, los premières poé- 
sies de Marot parurent sous le 
titre de Adolescence Clémen- 
tine. 

Adombrer, couvrir d*ombre, 
assombrir. 

Adonc, adoncques, alors. 

Adresse, direction. 

Adresser («'), s'appliquer , se 
mettre en devoir de ; adresser, 
guider. 

Advanturiers, corps de volon- 
taires. 

Advocate (2')> ^^ Vray ^sant 
Advocate des dames, poôme de 
Jehan Marot, père de Clément 
Marot. 

^Egyptiennes , bohémiennes , 
diseuses de bonne aventure. 

Affecter, désirer. 

Afferma, affirme. 

Afjiert, convient. 

Affiner, rendre plus fin (au 
sens propre et au figuré, j 

caquet», objets de toilette. 

Affix, attaché. 



Affye [je vous ), je vous af- 
firme. 

Aggravante, malade, alourdi. 

Agios, paroles hypocrites. 

Agu, subtil, aigu. 

Ahan, peine. 

Ahaner, souffrir , avoir de la 
fatigue. 

Aigle (V), signifie ici l'empe- 
reur. 

Ainçoys, mais. 

Ains, mais,auparavant, jamais. 

Aisément, aisance. 

Aisseul, essieu. 

Akaquia, nom propre qui veut 
dire : sans malice. 

Alain, Alain Chartîer. 

Alaine, haleine ; alainer, souf- 
fler sur. 

Allecter, ou aleter, régaler. 

Allégeance , la vertu qui sou- 
lage. 

Aliénée, souffle. 

Alloy {fin], métal de cloche. 

Altercas, dispute. 

Altitonant, qui tonne dans les 
airs. 

Anibrosiennes, odorantes com- 
me l'ambroisie. 

Ame, aime. 

Amendement, guérison. 

Amendeur, qui corrige. 

Am>ene, gracieux, doux, agréa- 
ble. 

Amer, amertume. 

Amoder, tempérer. 

Amsme, plante odoriférante. 

Amont, en haut. 

Amyable, favorable, agréable. 

Ancelle, servante. 

Ançoys, mais. 

Angloys, créancier. 

Anichilé, annihilé. 

Anuyct, aujourd'hui. 

Apert, ouvert, évident. 

Apertement, ouvertement. 

Appaist, repas. 

Appareille {s'), se dispose. 

Appere, apparaisse. 

Appeler, désirer. 

Appoincter, finir une querelle, 
apaiser. 

Appoint ou apoint, à point. 

Après moi, près de moi. 

Ardre, brûler ; ardèrent, arde, 
ardent ou ardant, ard, ardra, ars. 

Are, autel. 

Areine, le sable, arène. 

Argent en pouppe, de l'argent 
pour -gouverner sa vie. 

Arguer, reprocher. 

Argtts, arguties. 

Arondây arondelle^ hirondelle. 

Arroy {bel), bel équipage. 

Arsoir, hier soir. 

Art d'aymer, d'Ovide. 

Arthus et Gauvain,àBm les 
romans de la Table ronde. 

Aspergez, goupillon. 

Associer {m' }, m'accompagner. 

Atant, à présent. 

Attouche, touche, avoisine. 

Attoumée, bien habillée, mise 
avec élégance. 

Attraire, attirer. 

Attrempance , modération , 
apaisement. 

Attremper, modérer, apaiser. 

Aucun, quelque. 

Audience, pour dire : écoutez. 

Audivy, force, préi)ondéranco. 

Autrehier, avant-hier. 

Autimy faveur, puissance, fa- 
veur, puissance d'aulrui. 

Aval, en bas de. 

Avaller {s' },descendre,tomber. 

Avancer, se dépêcher. 

Avernon, l'Averne, l'Enfer. 
. Avoye, remet en bon chemin. 

Babille {la doulce), le doux 
babillage. 

Babouyn, gueux, lâche. 

Bachelotte, fillette. 

Bague, femme galante. 

Bailleurs, ceux qui baillent, 
qui donnent quelque chose. 

Baller, danser. 

Barbotterf marmotter entre les 
dents. 

Basme, baume, 

Basse-dance, danse régulière 
et commune. 

Bosseur, médiocrité. 

Baston, arme offensive. 

Baveurs, bavards. 



Bazoche. juridiction tenue par 
les clercs des procureurs du par- 
lement de Paris. 

Beaux-pères, les moines. 

Bender [se), s'assembler, se 
liguer. 

Beneis, beneit, bénis, bénit. 

Bessons, jumeaux (se dit en- 
core dans les patois du Midi). 

Bienheurées, bienheureuse. 

Bifferie [en], mauvaise œuvre, 
tromperie. 

Bigne, bosse. 

Blanc, monnaie de la valeur 
d'un demi-sol. 

Blanc%- Manteaux , église et 
rue de Paris. 

Blandissantes, flatteuses. 

Blasonner, critiquer et quel- 
quefois louer. 

Bond {donner le) , chercher 
à culbuter. 

Bordeaulx, bourdeaulx, lieux 
de prostitution. 

Bordes , chaumières , petites 
fermes. 

Bouccons, poissons. 

Bou4ihe fresche, bon appétit. 

Bouffemens, bouffées. 

Bouffera, mangera (mot tombé 
aujourd'hui danf» l'argot). 

Bouter, mettre (se dit encore 
dans certains patois.) 

Boys {le hauU), le ciel. 

Braguer{sé), s'habiller pom- 
peusement. 

Braqua, caleçon. 

Braire, pleurer. 

Bransles , danses où hommes 
et femmes sautent en rond en se 
tenant par les mains. 

Braquemars, coutelas. 

Brasser, comploter. 

Brayries, cris , gémissements 
bruyants. 

Bretaigne {haye de), espèce de 
danse. 

Bine, piège. 

Briseure, léger tour. 

Broc en bouche, braque en 
bouché, vivement, promptement. 

Brocher, piquer. 

Broillis, choses embrouillées, 
non permises. 

Brouas, brouillard.- 

Bruict, renommée. 

Buccines, bucines, trompettes. 

Buffes, coups violemment ap- 
pliquée. 

Buliste , qui a ou fait des 
bulles. 

Bîtstarin, niais, sot. 

Cà bas, ici-bas. 

Caballin (ruisseau) ^ ruisseau 
du cheval Pégase, l'Hippocrène 

•Ckiboche, tête. 

Cadence, chute. 

Caillette, fou. 

Calande ou Calandre, espèce 
d'alouette. 

Campos, congé. 

Cancionnaire, livre de chant. 

Cantons, coins. 

Capellen, chapelain, prêtre. 
(On dit encore capelan dans le 
Midi.) 

Carcans, colliers. 

Carroy, chemin. 

Casse, éteinte. 

Cassées, inutiles. 

Cassidoine, calcédoine. 

Cault, rusé, prudent. 

Cauteïle, prudence, ruse, mé- 
fiance. 

Cautement , prudemment. 

Cécile^ Sicile. 

Cédule, obligation. 

Celerin, petit poisson. 

Celesiine {la), tragi-comédie 
espagnole du xve siècle. 

Celiques^ céleste. 

Cerne, cercle. 

Cervoise, bière. 

C'est mon, certainement. 

Chaille, importe. 

Chalemelle, chalemye, pipeau. 

Chalut, importa. 

Chamberieres ^ servantes. 

Change ( faire ) , échanger ; 
changer (ouyr) , entendre parler 
de changements. 

Chanoinisées, fréquentant des 
chanoines. , 

Chanteresse, mélodieuse. 

Chappelet, petit chapeau. 

Chapperon, chapeau. 

Chardonnette, sauce composée 
principalement d'artichaut. 

C/im^,vieic/uim^, très-expé- 
rimenté, qui a beaucoup voyagé. 
Répond à l'expression vulgaire 
vieux routier. 

Charites,\&% Grâces. 

Charrois, char ; marcher de- 
vant les charrois, avoir la pré- 
séance. 

Chatouilleux de la gorge, un 
homme qui sent la corde. Nous 
dirions : un gibier de potence. 

Chault, importe. 

Chef, sommet, tète. 

Chenu, mince, appauvri. 



Cherante, Charente. 

Cherer, chérir. 

Chet, cherra, cherront, cher- 
rait, cheu%^ de cheoir, tomber. 

Chevaler, poursuivre. 

Chevalier de la basse bataille, 
débauché, vaurien. 

Chevance, possession, fortune. 

Chevêche, espèce de chouette . 

Chevestre, licol. 

Cheviry finir. 

Chommer, chômer. 

Chopade, glissade. 

Chcfpper, buter. 

Cil, celui. 

Cimbaler, résonner. 

Circonvoler, voler autour. 

Circuir, voyager, parcourir. 

Circuy, entouré. 

Clamée, proclamée. 

Clameurs, plaintes, gémisse- 
ments. 

Clers, savant^. 

Cliner, incliner, courber, 

Cliquaille, monnaie. 

Cliquans, cliquetant. 

Cliquet, cliquette. 

Coffln, cofiFret. 

Coincte, aimable, gracieuse. 

Coissin, coussin. 
. Collateur, distributeur, 

Collaudé, loué. 

Colles, chauldes colles, co- 
lères. 

Colomb, columbelle, colombe. 

Command, à Dieu command, _ 
je recommande à Dieu. 

Commune, opinion commune. 

Comparager, comparer. 

Compassée, composée. 

Complaincte, plainte. 

ComposeUr^ poète. 

Compter, conter. 

Concevoir, conception. 

Conclvd, renfermé, terminé. — 
Conclud, se résout à. 

Condemnade, le jeu de lans- 
quenet. 

Conférence, comparaison. 

Confermé, confirmé. 

Confuter, réfuter. 

Connil%, lapins. 

Consors, complices. 

Contaminée, salie. 

Conte, compte. 

Contemner, mépriser. 

Contendre, discuter. 

Contra {pro el), pour et contre. 

Contraires, ennemis. 

Contrarie, contredit. 

Con«r«/ItM;,termedujeu de flux. 

QnUrefMnt, en hant. 

CorUrepetué, penser en sent 
contraire. 

Contre val, en bu. 

Convent, couvent. 

Convu, repas. 

Coq à Vatne {efittre du), se 
dit dos pit^ccs satiriques où lo 
sujet va sans suite du coq à l'Ane. 

Coquardcau, badaud, lourdaud. 

Coquart, niais. 

Cordelle, cordelette. 

Cornes dresser, se fftcher, se 
drosser contre. 

Comuchon, petite corne. 

Corrigears, critiques. 

Coulpe, faute. 

Courage, cœur, volonté. 

Courreaulx, verrous. 

Court», cour. 

Coust, dépense. 

Coye, tranquille. 

Creu» («onO.'fi'ont augmentés. 

Croppe, croupe. 

Crosler, crouler. 

Crucifix, crucifié. 

Cry du jeu, annonce du spec- 
tacle. 

Cueult, cueille. 

Cueuvre, couvre. 

Guider, ou cuyder, penser. 

Culte, cultivé. 

Cupidicque, de Cupidon, amou- 
reux, libidineux. 

Cure, soin. 

Curvature, courbure. 

Cymetrler, ranger symôlrique- 
ment. 

Dague à rouelle, vieille dague, 
terme de mépris adressé à une 
omme. 

Dam, danger, risques. 

Danes, Danaé. 

Danger, Dangier, le danger 
personnifié. 

Darde, dard. 

De sur, dessus. 

Débander, lâcher, se lâcher, 
se lancer sur. 

Débouter, renvoyer, chasser. 

Debriser, briser, casser. 

DeceptifSf trompeurs. 

Décerner, discerner. 

Decevance, déception. 

Dechassée, chassée, renvoyée. 

Declairer, décrire, dépeindre. 

Décollée, avoir le col coupé. 

Décore, honneur. 

Decouroit, découlait. 

Déduire, raconter, déduire 
l'entier, raconter le tout. 



Deduyt, divertissement, \\m. 

Defailler, manquer. 

Défense, livres de àe^m, 
liTres défendus. 

Deffensible, protectenr, p- 
tectrice. 

De/fermer, ouvrir. 

Définie, finie, morte. 

Defroc, dépouillement, tnsb 
situation. 

Dehaitter [se], se faire on plii- 
sir de. 

Delivrancé{faire), WmtM- 
donner, mettre en possessioa. 

Délivres, libres, prompa, 
adroits ; a délivre, librement. 

Départie, département, sépj- 
ration. 

Départir, séparer. 

Déporter (se) .s'éloigner, cesser 

D^trimer, abaisser, «rilir. 

Dernier (sur le], à la fin. 

Dèseulonc, dès alors. 

Detadvanci, reculé. 

Descojche, découvre. 

Deschiffrer, expliquer. 

Descirer ou dessirer^ déchirer. 

Descauvre, découvre. 

Desconfort, chagrin. 

Desdie», dédisiez. 

Desgorger, dégoiser, bavarder. 

Deshousée, dévêtir, 

Desjuc iau), au moment m 
l'on se déjuche, où l'on se lète. 

Desmis, retiré. 

Despiter, irriter, m^nser. 

Despiteux, qui irrîte, insolen.. 

Despris, mépris. 

Desroy, trouble, désordre. 

Dessers, je mérite. 

Dessert (U), il mérite. 

Dessertes, mérites. 

Desservie^ méritée. 

Destorse, entorse. 

Destourber. troubler. 

Destroict^ danger. 

Desvier, mourir. . 

Deult, deulant, de dottWir, sa 
désoler. 

Devaller, descendre. 

Devant, avant, auparavant. 

Dieu gard, Dieu vous garde. 

Diffame, déshonneur, bonic. 
calomnie, forfait. 

Difforme, déforme. 

Dispensé, autorisé. 

Divers, douloureut. 

Divertit, détourne. , 

Docteur en décret, le ^^^ 
est une partie du droit canon. 

Doctorie, science de doctettr. 

Doint, donne. 

Don de Mercy {avoir), recevoir 
gi*âce. 

Done, dame. 

Donra, donnera. 

Ikmt, d'cnt^ d'où, de quoi. 

Dore%(dit%),Tec}iei\ de maximes 

Double {baillé le), donné la 
copie. 

Doubtance, doute. 

Double, crainte. 

Doubler, redouter, 

Douloit, se désolait. 

Drap, linge. 

Drappeau, loques. 

Drappier, personnage de la 
pièce de l'avocat Pathelin. 

Drinc, mot d'argot qui a trait 
peut-être à l'ivrognerie. 

Dringuer, se régaler, s'enivrer. 

Droicte sente, le droit sentier. 

Dru, bien portant, joyeux. 

Dueil ou duel, deuil, chagrin. 

Duictz, convenables. 

Duites. conduites. 

Du tout, entièrement. 

Duplicquant, répondant. 

Duysant, convenable. 

Duysible, convenable. 

Effrenement, insolemment, in- 
justement. 

Embarrer, arrêter. 

Embasmer, embaumer. 

Emblée, action suspecte, lé- 
gère, illégitime. 

Embler, enlever, dérober. 

Embrassée, embrassade. 

Empennotif plume de la flèche. 

Empesche, empêchement. 

Empirée, malade. 

Emplye («'), s'emploie. 

Emprinse, emprise, entreprise. 

Empris, entrepris. 

Encharger, ordonner. 

Enchâsse», exilés. 

Encliner, incliner. 

Enclou^, emprisonné. • 

Encombre, empêchement. 

Encontre bas, en bas. 

Encontremont, en haut. 

Encourtine», entourés comme 
de courtines. 

Enda, vraiment. 

Enfans sans soucy, société 
d'auteurs et acteurs dramatiques. 

Enfanteau, petit enfant. . 

Enfer, le Ch&telet. 

Enfermes, infirmes. 

Enfumée, chagrine, ennuyée. 

Engin, esprit, instrument. 

Engreger {r'), voir Kengreger. 



Enhorter, exhorter. 

Enlangorées , alangouries , 
souffrantes, languissantes. 

Enrivfie {m'), m'enrhume. 

Enserrer, enfermer. 

Ensuivant, après. 

Entailler, graver. 

Entord, entoure. 

Entoumée^ entourée. 

Entrefaictes, entreprises, en- 
tremises. 

Entrenavrans {%'), s'entrebles 
sant. 

Envers, à l'envers. 

Envis, malgré soi. 

Ergos {d'), à'utrum, de quare 
chicane, subtilités. 

Ergotis, arguties, chicanes. 

Erre {grand'), vite. 

Esbanoyant (**), prenant ses 
ébats. 

Esbaudy, réjoui. 

Esbranler drap, satin, faire 
briller, miroiter. 

Escache», écrasés (mot encore 
en usage dans quelques parties 
du Midi). 

Eschafault, estrade. 

Eschellé, exposé au pilori. 

Eschauffoyson, échauffement 

Esclandre, danger, bataille. 

Esclatter {s'), se fâcher . 

Escouffle^ milan, cerf-volant. 

Escourre, secoxier. 

Escripteaux, inscriptions. 

Escroupionnée {plume), usée 
du bas. 

Escurieu, écureuil. 

Escusson, défense. 

Esgard, dessein.préoccupation. 

Esgrun, misérable. 

Esjouyssance, divertissement, 
plaisir. 

Eslites, choisies. 

Eslongner, éloigner, écarter 

Esmayer, émouvoir. 

Esmeutir, fienter. 

Esmorche, amorce, chatouille 
ment,' tentative. 

Espargne, trésor royal. 

Espart (»'), se répand, re- 
garde partout. 

Espie, espion. 

Espinces, pinces. 

Espinettes, épi nette. 

Espris, ravi. 

Essence, existence. 

Essoine, excuse. 

Essorée, desséchée, débilitée 

Estât, état clés pensions du 
trésor royal. 

Estoc, épée, rapière, pointe. 

Estorce, étreinte. 

Estouppées, fermées. 

Estrange, étranger. 

Estranger, éloigner. 

Estrapade, chute, saut. 

Estriver, lutter. 

Estudie, élude, soin. 

Esluyer, enfermer. 

Esvolée* étourdie. 

Ethnicque, païen. 

Evidence, mise en lumière. 

ExamineTi {par âge), diminué, 
usé. 

Excommunie , excommunica- 
tion. 

Exercite, armée. 

Exerciter, exercer. 

Expeller, chasser. 

Extollée, élevée. 

Face, fasse. 

Facecie, invention, farce théâ- 
trale. 

Faconde, manière de parler. 

Facteur, créateur. 

Facture, œuvre. 

Faict,non faict, si faict, non, 
oui. 

Faillent, manquent. 

Failloit, fallait. 

Failïy, abattu. 

Fainctise, hypocrisie. 

Faite, fôte. 

Fallace, tromperie. 

Fallot, compagnon. 

Famé, renommée. 

Famex, renommés, célèbres. 

Famys, affamés. 

Fantasia , troubla. 

Fascheux, méchant, chagrin, 
anxieux. 

Faulcon^ canon. 

Fault, falloir, manque, man- 
quer. 

Fauveau, nom de cheval dans 
les anciens fabliaux. Estriller 
fauveau, faire une chose ingrate, 
pour laquelle on ne retirera que 
du désagrément. 

Feable, fidèle. 

Feaulé, fidélité. 

Fées, les dames de haut pa- 
rage. 

Fener^ faner. 

Ferir, frapper. 

Féru, frappé. 

Fest, fatte d'un toit. 

Festu, fétu. 

Feuille, grâce, beauté. 

Fevres, ouvriers. 

Fiance, confiance. 



Ficher, enfoncer, 

Fiebvre quartaine , fièvro 
quarte. 

Fient, fiente. 

Fina, finit. 

Finer, trouver. 

Fine, fine force, à force. 

Fins, frontières, confins. 

Flageo, flageot, flageolet. 

Flammetle^ livre de Bocacce. 

Fleur des (leurs, la margue- 
rite. 

Fleurent, sentent. 

Fleuronne, fleurit. 

Floc, bruit. 

Fioriture, floraison. 

Flotte^ troupe, masse. 

Flour, fleur. 

Fluent, coulent. 

Flus ou flux, jea de cartes. 

Folliant, faisant le fou. 

Fondes, frondes. 

Forbannir, bannir, chasser. 

Force (fine), à force de. 

Forceur, qui force, qui viole. 

Forclus, forclo%, exclus. 

Formosum pastor, titre d'une 
Eglogue de Virgile. 

Fors, hors. 

Au fort, en résumé, au sur- 
plus. 

Fousteaux, fouteaux, hêtres. 

Franchise, liberté. 

Frappart, débauché. 

Frise, drap de frise. 

Frisques, coquets, élégants. 

Frivole, frivolité. 

Froissure, déchirure. 

Fructose, réunion de fruits. 

Fruitiony jouissance. 

Fuclure, pour facture, créa- 
ture. 

Fulgente, brillante. 

Fulminatoire, qui lance la 
foudre. 

Fumiere, fumier. 

Funde, fronde. 

Furonne, furette. 

Gallée, galère. 

Gallez, régalés. 

Gallique, français, 

Gardex, em|)6chez. 

Gargoilles, coupes représen- 
tant une tète de bote ou d'homme. 

Garrot, trait, flèche. 

Garse, jeune fille. 

Gaudir {se), se réjouir. 

Gemmes, perles. 

Genetz, cheval d'Espagne. 

Genevre, genévrier. 

Géniteur^ père. 

Gent, gracieux, aimable. 
Cent», les Gentils. 
Gésir, être couché. 
Gets, entraves. 
Gigoteattx, bas du gi^ot. 
Gladiatoire , qui tient nn 
glaive. 
Gloute, goulue. 

Gluant , trompeur , où l'on 
prend à la glu, au piège. 

GodaUt cervoise ou bière 
forte. 

God%, Gog et Magog, mis ici 
sans autre dessein que d'aligner 
des mots de même résonnanco. 
Gorge {rendre sa), vomir. 
Gorgias, pimpant, coquet. 
Gouffanon, gonfalon. 
Goy, bâton à crochet, espèce 
d'épée. 
Gramment, grandement. 
Grandet, un peu grand. 
Grand'erre, très-vite. 
Grapher, graver. 
Gratuité, gratitude. 
Gref, grief. 

Grever, blesser, ôtre blessé. 
Griffon, greffier. 
Gringoter, fredonner, mar^ 
moter. 
Gripper, saisir. 
Gros, désireux. 
Grotboys, fortes piques. 
Guerdonner, guerdon, guer- 
donneur, récompenser récom- 
pense, celui qui récompense. 
Guignée, regardée. 
Guysarmes, lance dont le for 
avait la forme d'une hache à 
dt'ux tranchants. 
Habiliter, rendre habile. 
Habitacles, chaumières. 
Habiter, posséder. 
Hacquebutes, fiaquebutes, ar- 
quebuses. Haquebutiers, arque- 
busiers. 
Hairre%,hayrra, haïrez, haïra. 
/fai/,-plai8ir, gré, joie. 
Hallacretx, corselets. 
Hannuyer, habitant du Hai- 
naut. 
Haras, peines, fatigues. 
Haro {crier le grand), plu- 
sieurs personnes criant haro à 
la fois. 
Hart, corde. 
Hau, interjection. 
Haubin, cotte. 

Haulsaires, hautains , fiers,, 
orgueilleux. 
Hàultenteiit, fortement. I 



Haultesse, orgueil, seigneurie. 
Hayes d'Allemagne^ sorte de 
danse. 
Helain, Alain Chartier. 
Herbis, herbages. 
Herese, hérétique. 
Herissonne, se hérisse. 
Heronnière {cuisse), qui tient 
du héron, sec, décharné. 
Heu, eu. 

Heurées, heureuses. 
Hillot, compagnon, drôle, che- 
napan. 
Hoingne, grogne, gronde. 
Hom, hommeau, homme, pe- 
tit homme. 
Horsboutée, mise dehors. 
Hospitalière, religieuse. 
Houppée, garnie de houppes. 
Hucher , huchier, appeler, 
crier, sifQer. 
/fui* ou /M/î/«,porte. 
Huilées, huées, hurlements 
grand bruit. 
.Humeur, humidité, eau. 
Humile, humble. 
Huterie, dispute. 
Huy, aujourd'hui. 
/dotn«, propre à, susceptible de. 
Idre, hydre. 
Illee ou illecques, ici. 
Impartir, partager, distribuer 
attribuer. 
Impétrer, demander. 
/m^tetta;,san8,pitié, inexorable. 
/mj90//ue, sans tache, pure, qui 
n'est pas souillée. 
ImpoiUable, insupportable. 
Impropere, indigne, fâcheux, 
déshonorant. 
Incité, excité, poussé à. 
Incitemens, excitations. 
Incoulpable, innocent, non cou- 
pable. 
Incredible, incroyable. 
Increper, accuser, corriger, 
réprimander. 
Indice, pierre de touche. 
Iniqu^e {contre), pièce contre 
le vicieux. 
Iniiocens, jour des Innocents. 
Innocenter, donner les inno- 
cents, cadeaux, caresses usités 
le jour des Innocents, donner le 
fouet ce jour-là par plaisanterie. 
Inscient, innocent, ignorant. 
Insupportant, irritable, insup- 
portable. 
Intelective, intolligcnco. 
Interinée, confirmée, rendue 
parfaite, approuvée. 

MetHnes, eDtnillot. 
Introduictt exercé. 
Irr, cjlere. 
Irtr, irriter. 
litrofâ, cortirais. 
Ja, déjà, maintenant, alors. 
Jaieuse, jalouso. 
Jenin, niais, sol, idiot, trompé. 
Jonchées, grande quantité de 
fleurs dont on jonchait lea sal- 
les, botte d'herbes ou de joncs. 
Jou, joug. 

/ou {faut), tetoumet, baisser 
la tête. 
Jument, brute, bêle. 
JuM, à bas, ruer jus, mettre 
jus, abattre, tomber sur. 

Labilité, chute.alEaibliseement, 
fragilité. 
Lnbouré, travaillé. 
Lactens (écriU), écrits ano- 
nyme». 

' Lairre , lairrez , lairront, 
laiflsera, laisserei, laisseront. 

Lame [tystu iù sa), fabriqué 
avec ion essence. 

Lame {vieille), créature expé- 
rimentée, usée. 

Lames, plaques de marbre ou 
de pierre qui recouvrent une 
tombe ; tombeau. 

Lances de fougères, brins de 
fougère. 

Landit, foire qui se tenait à 
Saint-Denis — du second mer- 
credi de juin à la Saintniean. 
Langard, bavard. 
Laqs, voir La%. 
Lard, manger le 'ard, man- 
<^uer & la règle et aux lois d'abs- 
tinence. C'était un refrain de 
chauHon. 
Las ou la%, filets. 
Lassus, là-haut. 
Latiner. parler latin. 
Laydure, laideur, souillure, 
difformité. 
Lays, laïcs. 

Layton {comme), comme une 
corde d'instrument de musique. 
La%, filets. 
Lé, large. 

Leans, à cette place, là, la- 
dedans. 
Lendit, voir LandU. 
Letanie, litanie, kyrielle. 
Leu, lu. 

Le%arde^ piquante, médisante. 
Libère, llbi'o. 
Librairie, bibllothèquH, 
Lles»e, joie. 



Ugnstge, Ufne, rte, 
Lignole, c'est peut-être UgaeuL 
on lignonl, fil raidi par ia poix. 
lÀlialle, de lis. 
Limité, étodié isolément. 
lÀsart, lézard , ou liseur, ItsaaL 
lÀvré, aventuré. 
Loing, fort loing, déponrudc. 
Loqutnce, éloquence. 
Lorgne, coup à la tête. 
Los ou lo%t louange, gloire, 
renom. 
Loucerves, Ioiip»-ccrviers. 
Loyer, récompense, salaire. 
Lunes, caprices. 
Luthonou luton, lutin. 
Lu», luths. 
I4r. loi- 
iiesse, joie. 

Lymeux, qui croît dans les 
lieux marécageux. 

Lyonneusetnenlp à la feçon des 
lions. 
Lysse, lice. 
Macule, tache, vice 
Magnifier, exalter. 
Magodx, voy. Godx. 
JfoiU^ypeti te monnaie de cai>rtf 
tkùs, jamais; n'en pouscir 
mais, n'être pas la cause de. 
Maie ou mtUle, mauvaise. 
MaUnconire, mauvaise reo- 
contre, accident, infortune; eluzv 
ter la malencontre, se plaindre 
hautement. 
Maling, méchant. 
Malivolence, mauvais vouloir, 
méchanceté. 
Mallars, canards sauvages. 
MaltaUnt, malheur, dépit, ai- 
flictioQ. 

Mancherons, petites manchei 
qui couvraient le bras depai> 
l'épaule jusqu'au coude. 
Mandement, commandement 
Manie, folie. 

Mansion, maison d'habitation, 
Marbrines, do marbre. ~ 
Marché, arrêté, campé. 
Marmiteux, malheureux. 
Marotteaux, enfants de Marot. 
Marotine, de Marot. 
Marrane, renégat. 
Marrien, marrein, merrain, 
planche. 
Marriss&n, tristesse, chagrin. 
Martiens, guerriers. 
Martyre, martyrisé. 
Masquer, counr en masque. 
Maubec, médisance, mauvaise 
parole. 

Maujoinctt littéralement, mal- 

J'oiat ; mot dont le sens est plus 
àcile à comprendre qu'il ne se- 
rait décent de l'exprimer. 

Maulvis, espèce de grive. 

Mauvais garton, débauclié^ 
fanfaron. 

Mauvestié, mauvaistié, mé- 
chanceté. 

Mectant, mettant. 

Melancolier, attrister. 

Mendre, moindre. 

Menuyser, diminuer, amincir. 

Merchéf marqué. 

Mercier, remercier, 

Mercq, marque. 

Merqf, miséricorde. 

Merdaille, enfants perdus, 
conscrits. 

Merquoit, marquait. 

Meschance, méchanceté. 

Meschef, mésaventure , mal- 
heur. 

Mesconter, mal compter, se 
tromper. 

Mescreu, de mescroiret ne pas 
croire, se défier. 

Meselle, lépreuse. 

Mesgnie, mesnie, famille, ser- 
viteurs, domestiques. 

Meslier, néflier. 

Mesprendre, commettre une 
faute, offenser. 

Mesprison, erreur, méprise, 
méchanceté. 

Meêselx, lépreux. 

Mestier {comme il est) , 
comme il est besoin. 

Mètre, mettre, vers, rhythme. 

Meurdrier, meurtrier. 

Meurdrir, meurtrir. 

Meure, mûre. 

Meureté, maturité. 

Meuz, mus. 

Miste, propre, joli, bien mis. 

Mitaine {faire) y mettre la 
patte sur. 

Mitiguer, mitiger. 

Moille%, mouillés. 

Molestes, nuisibles, ou peine, 
chagrin, ennui. 

Mommerie, mascarade, dégui- 
sement en momm^m^ qui est une 
sorte de danse exécutée par des 
masques. 

Monarche, maîtresse. 

Mondanité, apparat mondain, 
vanité. 

Monde, pur, net, innocent. 
^ Monopoles, cabales, conspira- 
tions, assemblées illicite». 



Monstiers, moHtiers, eouvents. 

Monter, égaler. 

Montjoye, amas, choses quel- 
conques. 

Mordent%, mordants. 

More, Thomas Morus. 

Morisque, sorte de danse. 

Momifie, soufflet, mot encore 
en usage dans quelques patois. 

Morre {la), mourre, ancien jeu; 
la morre, la mort, l'amour : jeu 
de mots. 

Mors, morse, mordu. 

Mortifère, mortel. 

Motet, petit mot. 

Motte», vers, couplets, chan- 
son, versets chantés à l'église 

Moufles, gros gants de peau 

Moult, beaucoup. 

Mouvoir, éloigner. 

Moyen, milieu. 

Muer, changer. 

Mulciber, surnom du Vulcain 
signifie le forgeron, 

Munde, voir Monde. 

Musant, étourdi, idiot. 

Musardie, niaiserie, paressé 
inutilité. 

Mu^equifis, petits museaux 
diminutif de mv^e, visage. 

Musser^ cacher. 

Mye, pas, 

Myre^ médecin. 

A", ni. 

iViflC, interjection. 

*Nacquetz, laquais, valet. 

Naistre, naissance. 

Nattée, recouvert de nattes. 

Naveau, navet. 

Navrer, blesser. 

Nazarder, donner des Ha- 
sardes. 

Ne, ni. 

Neantir, anéantir. 

Nécromance, nécromancie. 

Nef, navire. 

Nenny, non. 

Nesun, pas un. 

Noc, voir Nac. 

Noireté, ombre, ob8Curité,noir- 
ceur. 

Noise, querelle. 

Nom, renom. 

Nompareille, supérieure, sans 
pareille. 

Nonce, annonce : noncer, an- 
noncer. 

Nonnains, religieuses. 

Noud», nœuds. 

Nouer, nager. 

Nouvelet, jeune novice. 

NoffHf, nuiftible. 

Kuiciée, nuit. 

Kuiiy, nulle peraonne. 

Nutriment, nourrtluro. 

Nuyêant, nuytance, nuisible, 
p«ino, incominodilé. 

A'yce, simplo, badaud. 

Nygromance, nigromanee, né- 
gromaneiet n««cromancie. 

Olfii, enterrement. 

ObUuions, offrandes. 

Obutnbrer, rouvrir d'ombre. 

Obêecro te, je te supplie. 

Occtr, tuer. 

Occision, meurtre. 

Oeieux, oisif. 

Oeilles, ouailles. 

Olfendre, attaquer. 

Oignon {trûncher de V), faire 
l'important, le fendant. 

oit, entend. 

Omnipotent [V], le toutrpuis- 
sant. 

One, oncq, oncques, jamais. 

Ond, d^ond, d'ont, d'où. 

Opiate, opiat. 

Oppresie, oppression. 

Ornée, Horace. 

Ord, sale. 

Ordy, sali. 

Ordmt, sale. 

Orée, bord. 

Oreillettes, boucles d'oreilles; 
se dit encore dans quelques par- 
tivs de la France. 

Orendroit, en ce temps. 

Oret, or, maintenant. 

Orleanique, d'Orléans. 

Omature, ornement. 

Ost, armée. 

Ou, au. 

Oubliance, oubli. 

Ouet, oies. 

Ouir, orret, orra, orroit. 

Oultrance, excès, exagération, 
dommage. 

OultrageuXf insolent. 

Oultrecuydé , outrecuidant , 
présomptueux, insolent. 

Oultrement, excessivement. 

Oullrepasse, éminent, supé- 
rieur, la perfection. 

Ourra, orra, ourroit, de ouïr, 
entendra, entendrait. 

Ouvrer, travailler. 

Oyex, oye, d'ouïr. 

Oyseuêe, oisiveté. 

Paillars, débauchés, libertins, 
fripons. 

Paindant, poignant. ' 

Paistre, repaître. 



Palayt^ le Palais de Justice. 

Palladial, palladiane, de P&l- 
las, du ciel. 

Pàllix, palissades. 

Palonibe, pigeon. 

Palud, marais. 

Paour, peur. 

Papelart, bigots, cagols. 

Par, part, à par soy, pour sa 
part. 

Paragon^ égal ; paragond^hon- 
neur, l'égal de l'honneur. 

Parangonnery égaler, compa- 
rer. 

Parataindre, atteindre. 

Pardons, pardons, ou iadul- 
gences gagnées aux fêtes patro- 
nales. 

Parentaige, parenté. 

Parlement, conTcrsation. 

Parmanda, ou par mon enda, 
sur ma parole. 

Parmy, par le milieu. 

Parquoy, pourquoi. 

Partir, partager; se partir, 
s'éloigner d'un lieu. 

Passe, passereau. 

Passefillon (cheveux en), sor- 
tant de la 'coiffe, frisés et ra- 
massés au-dessus des oreilles. 

Passepié, danse sur un air à 
trois temps, et dont le moare- 
inent est rapide, usitée surtout 
en Bretagne. 

Passeveloux, passe - velours, 
nom vulgaire de l'amarante. 

Passionné, à qui on a fait 
souffrir la passion. 

Pasteur [grand], le roi. 

Pasti%, pâturages. 

Patins, chaussures. 

Pauthonnièrre, femme débau- 
chée. 

Paye [le), que je le paye. 

Paye, restitution; en faire 
paye, en payer le prix. 

Pays de vaches, pâturages. 

Peautre, gouvernail. 

Paindei, peignez. 

Pelauder, battre. 

Pennade, ruade, bond, coup 
de pied. 

Pennage, plumage. 

Pensement, réflcxiou, souci. 

Penser, panser. 

Per, pareil. 

Per (hors de per), au-dessus 
de SCS affaires. 

Perdition, prodigalité. 

Peregrins, étrangers, voy»-_ 
geurs, exilés. 

Permettre, mettre. 

Perron, estrade. 

Per», bleus, bleuâtres. 

Perturber, troubler. 

Pertuyser, percer. 

Pestiférés, qui portent la 
peste, empoisonnés. 

Pestillay, pestiller ou pestel- 
ler, fouler aux pieds, piétiner. 

Petit, peu. 

Petite, humble, quelquefois 
gentille. 

Pharétre, carquois. 

Pic {en moins de dire), en 
moins de temps qu'il n'en faut 
pour dire pic. 

Pigne, pei^jne. 

Pignée, peignée. 

Pigner, peigner. 

Pince, s'entend de la pince 
du monnayeur et du vol de l'ar- 
gent sujet à être pris. 

Piteulx, piteux, compatissant. 

Pitoyable, qui a )iitié, compa- 
tissant. 

Plaid, discussion, plaidoyer. 

Plaindre, plainte. 

Plaine, plaine. 

Plaints, plaintes. 

Planiere, plénière. 

Planté, quantité. 

Playdderie, plaidoirie, procès. 

Piégeront, cautionneront. 

Pleine, plaine. 

Pleuré [il n'y aura), il n'y sera 
pleuré. 

Plevy, assure, garantis. 

Plomber, bleuis, noircis. 

Ployàble, qui se laisse fléchir. 

Plus {trop), beaucoup plus. 

Plustost, tantôt. 

Plutoniques, diaboliques, qui 
appartiennent & Pluton. 

Poinct, piqué. 

Poincture, piqûre. 

Poindre, piquer. 

Poise, pè»e. 

PoMi«,poôle,dais, étoffe tendue. 

Pois ou poix, poids. 

Poilu, sali. 

Pompante, qui s'étale avec 
pompo, fière. 

Port, choses portées. 

Poulie {faire la), lâcher pied, 
s'humilier. 

Poupines, mignonnes, enfan- 
tines. 

Pourchas, poursuite. 

Pourpris, enceinte, enclos. 

Poursuivir, continuer, pour- 
suivre. 



Pourtant, c'est poarquoi, pai 
conséquent. 

Practique, pratique, savoir- 
faire, habileté. 

Pré, jeu de mots sur du Prat, 
chancelier de France. Le pro- 
vençal et quelques patois ont le 
mot pra, qui signifie pré. 

Preceller, l'emporter. 

Prée, pré. 

Préférence, supériorité. 

Premettre, sauvegarder, res- 
pecter. 

Premier, premièrement. 

Premier, récompenser. 

Prescripts, prescrits, abolis. 

Presse, travail, rude besogne. 

Previdence, prévoyance. 

Primeraine, souveraine. 

PrinsauU {de), do prime saut. 

Prinse, prise. 

Pristine, ancienne, primitive. 

Privé, familier. 

Pro, pour. 

Pro et contra, pour et contre. 

Prugenie, descendance, race, 
lignée. 

Prolation, prononciation (au 
sujet de peuples de divers lan- 
gages). 

Prospérant, heureux, dans la 
prospérité. 

Prosperement, heureusement. 

Protester, projeter, se déter- 
miner. 

Prou, beaucoup, profit. 

Proveu, pourvu. 

Psalterion, lyre. 

Puis, depuis. 

Purité, pureté. 

Quand tout est dit, en un 
mot, en résumé. 

Quant des, quant à des. 

Quant et quant, ou quand et 
quand, en outre. 

Quant», combien. 

Que, de peur que. 

Que, c'est que, ce que c'est. 
Voici que, voici ce que. 

Que bien, que mal, soit bien, 
soit mal. 

Querelle* plainte, spéciale- 
ment plainte portée en justice. 

Querre, querant, quiers, quise 
chercher, cherchant, etc. 

Qui, qu'il. 

Quignon, gros morceau, lo- 
pin. 

Quillart, billard. 

Quinze [donner),^Ti'.ndro des 
points. 

-24 

Quittant (Ivi), lui laitsant, loi 
abandonnant. 

Quitter, je le quitte, lft-dc»8U8 
e l'atMin donne, je renonce à la 
chicane. 

Habbater, faire un bruit ex- 
traordinaire. 

Rabtt, enragé. 

Radouber^ raccommoder. 

Baid. nia, rai%, rayon. 

Raite, rasée. 

Ramage^ ramaage^ sauvage, 
grossier, qui tient des bois. 

Bamentewnr (comme ramen- 
ter), ramentui, ramentoy, rappe- 
ler, remettre en mémoire. 

handon, force, violence, cou- 
rage. 

Rane, gronouillo. 

Ranqueur, rancune, méchan- 
ceté, malice. 

Rarité, rareté. 

Rue, onlèvo. 

Rateutement^ à la façon des 
rats. 

Rayrr, rayonner. 

Réagal, aconit, poison (no pas 
confondre avec le réalgar, qui est 
lu sulfure rouge d'arsenic). 

Rebec, espèce de violon à trois 
cortlos. 

Rebouché, é moussé. 

Rebouriy contraire, difficile, 
arariàtre. 

Rebouter, rebuter, repousser. 

Récent [de)^ depuis peu de 
temps. 

Reelitte, réglise. 

Recorder , réciter , répéter , 
rappeler. 

Records, se souvenant. 

Recore, record, records, sou- 
venir. 

Recoupe, l'action do quitter, 
dans un branle, le cercle pour 
former les files. 

Recourut (me), mo secourut. 

Recoy ià), i l'écart. 

Recreu, recru, fatigué. 

Rectrice, directrice. 

Rectuil, accueil. 

Recu£iUy, accueilly. 

Redondi, puissant. 

Redondement, retour sur soi- 
mPme. 

Jleduict», ramenés, rappelés. 

Jiefaict, guéri. 

Hefragant, sentant, odorant, 
parfumé. 

Refraindre, arrêter, mettre un 
frein. 



RefulgenU, brillante. i 

Rnnirent, examinent, regtr> 
dent attentivement. 

Remué, ramené. 

Rendues, enfermées. 

Rengettt (à 2a), de suite, à k 
file. 

Rengregetnent, aggravation. 

R'engreger^ aggraver, appe- 
santir. 

Repaire, demeure. 

Repaisseur, qui repatt, (pxi 
nourrit. 

Repos, ceux qui se reposent. 

Rùjuo^, retraite (voir Becoy). 

Rescoux, secoora. 

Respir, respiration. 

Resplendeur, splendeur, éclat. 

Ressuscitation, résurrection. 

Restorant, force, vigueur. 

Retraire [se], se réfugier, s« 
retirer. 

Revertir, ramener. 

Revirer, retourner, retomber. 

Revolver, retourner. 

Ribon riMine, bon gré, mal 
gré, coûte que coûte. 

Rie à rie, avec une exactitude 
rigoureuse. 

Rien, rien quelconques, chose, 
un peu. 

Rithmer, rithmasser, rithnwn- 
ner,rithnie, rimer, rime. 

Rithmezrommants, romans ri- 
mes de chevalerie. 

Aotfftc, ragoe, teigne, gale io- 
véléréé. 

RolUt, rouleau, libelle. 

Rommants, romans. 

Rompture [mettre en), rompre, 
fracturer. 

Rompure (sans aucune), sans 
aucune perte. 

Rondelle, bouclier. 

Roue (faire la), voler à la fe- 
çon de l'autour. 

Rousée, rosée. 

Routes, bandes. 

Ruer, jeter, renverser. Ruer 
sus, jeter bas. 

Sacre, sacré. 

Sacs , papiers de procédure 
qu'on portait dans des sacs (le 
contenant pour le contenu). 

Saffrette, gentillcgaie.joyeuse, 
mignonne. 

Sagette, flèche. 

Saillir, sortir, jaillir, sauter. 

Sainct George (monté comme 
un), comme un chevalier. 

Sainct Pris, à sainct Pris fu% 

Vùué^ je fus mis en prison (jea 
de mois). 

Saisine , possession (terme 
juridique). 

Saison (en), à la mode. 

Salamandre , emblème de 
François 1er et symbole de la 
France, la France. 

Salut%, salut, monnaie d'or qui 
portait l'empreinte de la Vierge 
recevant la Salutation angélique. 

Salvation, salut. ' 

Samis, samys, étoffe do soie 
satinée, quelquefois lamée d'or et 
d'argent. 

Sane%, sains, soignés. 

Sang Heu ! juron pour ne pas 
dire sang de Dieu. 

Sapience, sagesse. 

Sargettes, fine serge. 

Sault {me donner /e), me faire 
bondir. 

Saulvement, salut. 

Sauveté (â),mis hors de danger. 

Saveure, savoure, goûte. 

Saye, vêtement d'homme, espè- 
ce de longue casaque, un pou 
semblable & la blouse. 

Sçavoir (à sçavoirmon), oui ou 
non. 

Secoux, secoués. 

Secrette, fermée, 

Seigneurier, dominer, com- 
mander. 

Séjour (à), avec le temps né- 
cessaire, à son aise, avec ré- 
flexion ; sam séjour t continuel- 
lement. 

Selles, excréments. 

Semblant, fantôme. 

Semonce, invitation, avertisse- 
ment. 

5«mondr«,ai)peler,inviter,prier 

Semydieu, si Dieu m'aide. 

Semestre, gauche. 

Sensitif exprès, expression do 
sentiments. 

Sente, sentier. 

Seoir, asseoir. 

Séparée (nuit), nuit terminée. 

Séquelle, suite, nombre de 
gens attachés à qaelqu'un,cortége. 

Séquence, suite, ordre, série. 

Sequeurent, secourent. 

Seraine, sirène. 

Serée, soirée. 

Serment, sarment. 

Serpente, serpent. 

Serpillette, petite serpe. 

Serpillonnette , toute petito 
serpe. 



Serre, prison. 

Serrèrent, fermèrent. 

Sert, se sert. 

Servant, serviteur. 

Ses, ces. 

Seurté, sûreté. 

Si, ainsi, aussi, pourtant. 

Si ou sy [sans), sans réplique, 
sans condition, tout disposé. 

Si feit, si faict, si fait, oui, 
sans doute. 

Si que, si bien que, de telle 
sorte que, tellement que. 

Signore, dame, bourgeoise. 

Sistre, cistre. 

Soef, soefves , soefvement , 
suave, délicat, délicatement. 

Sol, soleil. 

SoUicieux, joyeux, récréatif, 
consolant. 

Somme, en somme, en un mot. 

Sommer {se), se contraindre. 

Songer [faulte), accuser. 

Sorboniqueurs, ironiquemen 
docteurs, théologiens, pédants 

Sorbonistes, docteurs de Sor. 
bonne. 

Sortir{se),8e donner en partage. 

Sortiras les brisées, quitteras 
les voies. 

Sot, de la société bouffonne 
nommée Sotie, formée de clercs 
de la Bazoche qui portaient un 
capuchon à oreilles pointues. 

Sotart, sot, malotru. 

Sotie , comédie jouée par la 
société des sots. 

Soucie, la fleur de souci. 

Sou/frete, privation, disette, 
pauvreté. 

Soulace, se soulader, se ré- 
jouir, s'ébattre. 

SouUis, récréation, divertisse- 
ment. 

Soulcie, souci. 

Soûler, avoir coutume. 

Soustenance, soutien. 

Spéculer, regarder. 

Stigieux ou stygieux, du Styx 
infernal. 

Su^it, subitement. 

Sublet, sifflet (mot encore en 
usage dans le Midi). 

Sublimer, rendre sublime. 

Sublimité (sur Zfl),8ur le haut. 
Submettre, soumettre. 

Suc, épine dorsale. 
Sueur, celui que l'absorption 
de certaines drogues fait suer. 

Suffire (à), satiété. 

Sulphurée, pleine de soufre. 

Supemel, supérieur, céleste. 

Superscription, suscription. 

Supporter, pardonner, remet- 
tre une dette. 

Sur, contre. 

Surhaulser, exalter. 

Surmaeher, critiquer, rabais- 
ser, humilier. 

Survoler, voler au-dessus. 

Sus, sur, en haut. 

Suscité, proposé. 

Syderées, célestes, parmi les 
étoiles. 

Tabours , tabourins , tam- 
bours, tambourins. 

Tabvi, bruit,- trouble, peine; 
ne vaut pas le tabut, n'en vaut 
pas la peine. 

Taillé de, disposé à, propre 
à, en chemin de, destiné à. 

TairU, couleur. 

Tamour, ton amour. 

Tancer, corriger, ranger. 

Tandis t en même temps. 

Tané, tanné, brun, basané, 
bronzé. 

Tanson, dispute, correction. 

Tarde, tardive. 

Targe, bouclier, défense. 

Tect, teit, abri. 

Tente, Mmpagnie, société. 

Termer, prendre jour, fixer à 
un jour, ajourner, borner, li- 
miter. 

Terrien^ terrestre. 

Terrien» {grands), grands 
seigneurs. 

Tesnières, tanières. 

Testonner, arranger la t^te, 
coiffer. 

Tetins, mamelles. 

Thony, pour Antoine (Antoine 
Héroet). 

Tigne, teigne. 

Tistre, tisser. 

Togv£, robe. 

Tollue, ûtée, enlevée, de to/ftr. 

Tonnelle, piège, sorte de rets. 

Tordions, tourdions, tours, 
contorsions, ancienne danse. 

Toreau, taureau. 

Tors, de travers. 

Tostées, rôties de pain, gril- 
lades. 

Touche (de haulte), de hautes 
gammes, élevé. 

Tournelle, petite tour. 

Tourte, tourterelle. 

Tousez, tondus, rasés. 

Tout (du), tout à fait. 

Trac, train, route. 



Traditive, qfui transmet, don, 
tradition, habitude. 

Trafiques, actions, ruses, 
trafic. 

Transgloutis, engloutis vio- 
lemment. 

Transitoire, passagère, terres- 
tre. 

Translateur, traducteur. 

Transmuer, changer. 

Transnouer, nager à travers, 

Travailler, soufU'ir, faire souf- 
frir. 

Tremeur, crainte, peur. 

Trèsord, très-sale. 

Trestous, tous. 

Treuve, trouve. 

Tribart, bâton. 

Trilingue, parlant trois lan- 
gues, 

Trifms, ancien nom des étoiles 
qui forment la grande et la pe- 
tite Ourse, septentrion. 

Tripotage, mode, usage. 

THppe {comme une) » grossièro- 
ment. 

Trister, attrister. 

Tristeur, tristesse. 

lYop, trop mieulx, trop plus, 
beaucoup, mieux, beaucoup plus. 

Trousse, carquois. 

Troussf.r, poursuivre, chas- 
ser. 

Truage, impôt, revenu, droit 
dos seigneurs sur certaines mar- 
chandises. 

Turquoys, turcs. 

Tyssir, tisser, tresser. 

Une'{d'), d'une seule, de la 
môme. 

Univers, tout entier, monde 
univers. 

Uns, plusieurs. 

Usance {hors d'), excessif. 

Valetée^ abaissée, ravalée. 

Value, mérite personnel, va- 
leur, prix. 

Veau, veaulx, inepte, niais, 
lourdaud. On appelait ainsi cer- 
tains écoliers novices. 

Vedel, veau (mot resté dans cer- 
tains patois). 

Veine, muse, 

Veis, pour vis, de veoir, voir. 

Vené, chassé. 

Ventance, vantardise. 

Venter, vanter. 

Venuste, charmant, gracieux, 
beau. 

Ver, printemps. 

Verdun, épéo longue à lame 

étroite, qui se fabriquait à Ver- 
dun. 

Vereconde, pudique. 

Verg oigne, -vergogne. 

Vermynière, amas de ver- 
mine. 

Vernant, odorant, parfumé. 

Verrière^ vitre. 

V^»'/, préparer sur le vert bille 
pareille, donner un amoureux. 

Verigay, le vert du perroquet. 

Vert^, tourné, traduit. 

Vespre, vesprée, vesprée, soir. 

Vfxillaire, porte-drapeau. 

Vey (;«), je vis. 

Vidase, niais, stupide ; pour 
viédasey qui signifie visage d*âne. 

Vignette^ petite vigne. 

Vignolette, toute petite vigne. 

Villanie, vilenie {sans), chas- 
tement. 

VilotiereSy vagabondes, cou- 
reuses, femmes de mauvai.se vie. 

Vipereaux, petites vipères. 

Virade, tour. 

Viré, tourné. 

Virelet», virelais, petites piè- 
ces de poésie sur deux rimes et 



composées de vers courts avoo, 
des refrains. 

Vireton, petite flèche. 

Vis, visage. 

Vitupère, reproche. 

Voici que^ voici ce que. 

Voirey vrai, 

Voirementy vraiment. 

Voirre^ verre. 

Voler {mon)y mon vol. 

Voiler, chasser au vol. 

Volucres cœli, los oiseaux du 
ciel. 

Voulsisse, voulusse. 

Vouluntiers, voulentiers, vo- 
lontiers. 

Voyre, voyrement, vrai, vrai- 
ment. 

Voyre», verrez. 

Voys, vais. 

Voyse, que j'aille. 

Vueil, volonté. 

Vulpines, qui tient du re- 
nard, à la faç> n du renard. 

Ydoine, voir Idoine. 

Yssir, sortir. 

ZeCy zeste. 

